# verses

text:
Xutúbequeze̱' benne' zaj zre̱'e̱ xabáa na'ala,<br/>ne benne' zaj zre̱'e̱ xe̱zr la xu,<br/>chee̱ guchi'e̱ chee̱ bénneache chee̱'.<pb/> 


text:
Dxenné̱': “Le xutube benne' chia' ca',<br/>benne' ca' belune̱' tu xel-la' wezría nen neda'<br/>da buluzúa chúchue̱' nen dxen chee̱ béadu ca'.”<pb/> 


text:
Da zua xabáala gulé'e lau na naque̱' xrlátaje,<br/>lawe' da naca Dios Benne' guchi'e̱ chee̱ bénneache.<pb/> 


text:
Dxenné̱': “Le xen, bénneache chia', na' guchálaja'.<pb/>Le guzé̱ nágale, benne' Israel, na' nnia' da gagu na zria chee̱le.<pb/>Neda', Dios, naca' Dios chee̱le.<pb/> 


text:
Quebe til-la' le'e ca naca béadu ca' bé̱tele lawa',<br/>ne ca naca béadu ca' bzézxele,<br/>da zaj zúaqueze na lawa' neda'.<pb/> 


text:
lawe' da zaj naca chia' xúgute̱ be̱ xixre' ca',<br/>ne zane gaxúa be̱ xixre' zaj zraba' lu xí'adu ca'.<pb/> 


text:
Chela neda' dxeduna', quebe xapa' le'e ca'<br/>lawe' da naca chia' xe̱zr la xu, ne xúgute̱ da de̱ lawe na.<pb/> 


text:
Le guzúa lau Dios da güe lá'anale Le̱'<br/>ne le gunezruj ca da guche̱be lázrele lau Dios szrente̱.<pb/> 


text:
Bláwizra neda' lu zra zu' lu da zi' da xa',<br/>na' guselá' lue', na' lue' gapu' neda' ba lá'ana.”<pb/> 


text:
Dios guzre̱' benne' we̱n da cale̱la:<pb/>“¿Bi dxéquenu' lue', dxuchálaju' ca nadxixruj bi'a,<br/>ne dxenníu' ca naca chee̱ xel-la' wezría chia'?<pb/> 


text:
Gate dxelé'enu' gubán, na' dxunu' le̱' tu zren,<br/>ne nacu' tu zren benne' ca' dxeledále̱ne̱' nu'ula quebe zaj naca zru'ule̱'.<pb/> 


text:
Tu dxenné̱zquezu' da cale̱la chee̱ bi bíchequezu',<pb/>Ne dxagu' zria chee̱ bi chee̱ xrná'aquezu'.<pb/> 


text:
Da caní be̱nu', na' neda' guzúa' zrize.<pb/>Gúquenu' naca' tu benne' ca nacu' lue'.<pb/>Na'a wadíl-laqueza' lue', ne gulé'eda' lue' ca ba be̱nu'.”<pb/> 


text:
Le chéajni'i da nigá na'a, le'e dxal-la lázrele Dios.<pb/>Ga gaze guzuzruj Dios le'e, ne québedxa sua nu guselá le'e.<pb/> 


text:
Bénnea' guzúe̱' lawa' da güe lá'ane̱' neda' gape̱' neda' ba lá'ana,<br/>na' bénnea' dxuxuchá cuine̱' chee̱ gune̱' da xrlátaje,<br/>gulé'eda' le̱' ca guselá' le̱', naca' Dios chee̱'.<pb/>


text:
Gúcale̱ neda', Dios, lu dute̱ xel-la' dxexache lazre' chiu'.<pb/>Dute̱ xel-la' dxexache lazre' chiu' bsula zria da nabaga'.<pb/> 


text:
lawe' da dxexúnbe'a ca be̱na' gudábaga' Lue',<br/>ne ca naca dul-la chia' tu dxáguze na zria neda'.<pb/> 


text:
Lau' Lue' be̱na' dul-la.<pb/>Awe', lau' Lué'queze, ne ba be̱na' da cale̱la lau' Lue'.<pb/>Caní dxaca na chia' chee̱ gaca bea nacu' xrlátaje lu da dxenníu',<br/>ne nacu' du lazre' ca da dxuchi'u chee̱ bénneache.<pb/> 


text:
Gunná' xque, báchequeze nabaga' dul-la gate gúlajtea',<br/>ne lu dul-la zúaqueza' gate guzrán xrna'a neda'.<pb/> 


text:
Lue' dxezá lazru' sua da li lu xichaj lázrdawa',<br/>ne lu xichaj lázrdawa' ba bzéajni'inu' neda' da naca sina.<pb/> 


text:
Bca'ana chawe' neda' nen da na' dxuchínenu', na' xegá'ana' xrlátaje.<pb/>Gudibe neda', na' gaca' chíchedxa ca tu bezxe'.<pb/> 


text:
Be̱n xenda' xel-la' dxebé, ne da ba neza,<br/>na' xelexezí' le dipa zrita xu'a, da ba gudíchaju'.<pb/> 


text:
Bexunna neda' xel-la' dxebé chee̱ xel-la' weselá chiu',<br/>ne bzua chuchu be' chawe' da xu'a.<pb/> 


text:
Nadxa gusé̱deda' benne' ca' dxelune̱' da zrinnaj ca dxaca lazru' xelune̱',<br/>na' benne' dul-la ca' xelexexaque̱' chiu' Lue'.<pb/> 


text:
Bselá neda' lu zria da nabaga', be̱tia' benne'.<pb/>Lue' Dios, nacu' Dios dxuseláu' neda',<br/>na' gúl-laqueza' chee̱ da xrlátaje nacu' Lue'.<pb/> 


text:
Quebe dxaca lazru' béadu ca' gutia'-ba' lau',<br/>ne quebe dxaca lazru' béadu ca' guzézxea' lau'.<pb/> 


text:
Da guzúadxu lau Dios da dxaca lazre̱' naca na tu lázxdau dxexruj lazre'.<pb/>Tu lázxdau dxexruj lazre', ne da dxexíaje lazre' quebe guzú' chalá'ala, Dios.<pb/> 


text:
Dute̱ xel-la' zri'i lazre' chiu', be̱n gaca chawe' chee̱ xe̱zre Sión.<pb/>Bsegula ze'e da nazechaj na xe̱zre Jerusalén.<pb/> 


text:
Nadxa xezaca ba lazru' nen béadu ca' gútentu' lau' dute̱ da naca xrlátaje chee̱ntu',<br/>ne béadu ca', ne da du ca' guzézxentu' lau'.<pb/>Nadxa xelútie̱' béadu ca' lu cugu chiu'.<pb/>


text:
¿Bizr chee̱ na' dxucá'ana szren cuinu' chee̱ da cale̱la da nunu', lue', benne' wal-la?<pb/>Tu zúazqueze xel-la' dxexache lazre' chee̱ Dios.<pb/> 


text:
Tu dxuchálajzquezu' chee̱ da cale̱la da gunu' chee̱ le sa' ljwezru'.<pb/>Da dxenníu' naca na ca tu xia da nalále̱'e̱, dxezí xe̱'u ljwezru'.<pb/> 


text:
Nazrí'idxenu' da cale̱la quézcala da xrlátaje,<br/>ne dxedánnedxenu' da we̱n lazre' quézcala da li.<pb/> 


text:
Chee̱ le̱ na' guzría xi' Dios lue' tu chí'izqueze.<pb/>Waxe̱le̱' lue', ne xequé̱'e̱ lue' naga zúaquezu',<br/>ne gucuase̱' lue' naga zaj zra' benne' ban ca'.<pb/> 


text:
Xelelé'e benne' xrlátaje ca' da nigá, na' xelezrébequeze̱'.<pb/>Xuluzrízrqueze̱' chiu' lue', xelenné̱':<pb/> 


text:
“Le na' xque, benne' nigá quebe bxren lazre̱' Dios chee̱ gucu'uje̱' le̱'.<pb/>Bxren lázrequeze̱' ca naca xel-la' gunní'a zrente̱ chee̱',<br/>ne guzúaqueze̱' lu da cale̱la da dxune̱'.”<pb/> 


text:
Neda' naca' ca tu xaga olivo xa'a lu xu'u lizre Dios.<pb/>Tu dxuxrén lázrezqueza' xel-la' dxexache lazre' chee̱ Dios chadía chacanna. <pb/> 


text:
Güe lá'anaqueza' Lue' chadía chacanna lawe' da be̱nu' da caní,<br/>ne cueza lazra' lau Lue' lawe' da naca na xrlátaje lau xúgute̱ benne' chiu' Lue'.<pb/>


text:
Benne' xala ca' dxelenná lu lázrdawe̱': Quebe zua Dios.<pb/>Xúgute̱' zaj naque̱' sban, ne zaj nune̱' da cale̱la.<pb/>Quebe nu chilá' benne' dxune̱' da xrlátaje.<pb/> 


text:
Dios zue̱' xabáa dxenné̱'e̱ bénneache<br/>chee̱ lé'ene̱' che zua tu benne' sina,<br/>bénnea' dxape̱' Dios ba lá'ana.<pb/> 


text:
Xúgute̱ benne' zaj nabéaj xíchaje̱' Dios.<pb/>Xúgute̱' zaj naque̱' sban.<pb/>Quebe nu chilá' benne' dxune̱' da xrlátaje, netú gue̱'.<pb/> 


text:
Dxenná Dios: “¿Quebe dxeléajni'i benne' caní dxelune̱' da cale̱la?<pb/>Dxele̱'aj dxelawe̱' da dxelebane̱' chee̱ bénneache chia', ne quebe dxelexílaje̱' neda'.”<pb/> 


text:
Za zrin zra xelexruse̱' ca da quebe ne xelezaque̱',<br/>lawe' da gusedinnaj Dios zrita ca' chee̱ benne' guledábague̱' bénneache chee̱'.<pb/>Dios na' nuzúe̱' chalá'ala benne' ca',<br/>na' bénneache chee̱' xuluzría xi'e̱ benne' ca'.<pb/> 


text:
Dxenaba' Dios gune̱' dxuaj Sión da gácale̱ na benne' Israel ca'.<pb/>Gate ba nun Dios xelezrín bénneache chee̱' lu xe̱zr la xu cheé̱queze̱',<br/>xelebé zri'ine zre sua Jacob,<br/>ne xelezúa lu da ba neza benne' Israel ca'.<pb/>


text:
Za'aca benne' snia ca' xeledíl-lale̱ne̱' neda'.<pb/>Benne' xichaj zra'a ca' dxelaca lazre̱' xelútie̱' neda',<br/>benne' ca' quebe dxelape̱' ba lá'ana Lue', Dios. <pb/> 


text:
Dios naque̱' Benne' dxácale̱ne̱' neda'.<pb/>Xránadxu Dios zúale̱ne̱' benne' ca' dxuluxúe̱' neda'.<pb/> 


text:
Ca naca da cale̱la dxelún benne' dxeledábague̱' neda', xuzrí'i Dios na chee̱ benne' ca'.<pb/>Guzría xi'e̱ benne' ca' lawe' da naque̱' li lazre'. <pb/> 


text:
Du lazra' cu'a da gudéa' lau Lue', Xran.<pb/>Güe lá'anaqueza' Lau' lawe' da nácale̱'e̱ na xrlátaje.<pb/> 


text:
Bseláu' neda' lu xúgute̱ da ste̱be guzúa'.<pb/>Ble'eda' gulebía xi' benne' ca' dxeledábague̱' neda'.<pb/>


text:
Bze̱ naga, Xran, ca da dxuchálajle̱na' Lue',<br/>ne quebe guzú' chalá'ala ca da dxenaba' lau'.<pb/> 


text:
lawe' da benne' dxeledábague̱' neda' dxelenné̱' chia',<br/>ne lawe' da dxelún la benne' we̱n da cale̱la neda'.<pb/>Bulusebague̱' neda' da zrinnaj,<br/>ne dute̱ xel-la' dxelezrá'a zaj nau zi' xuzre̱' neda'.<pb/> 


text:
Na' gunnía': ¿Nuzra gunna neda' xrila' ca xrila tu bsia<br/>chee̱ cha'a lu be'la naga xezí' lazra'?<pb/> 


text:
Bzria xi' benne' ca' dxelune̱' da cale̱la, Xran.<pb/>Bzaga naze da dxelune̱',<br/>lawe' da ble'eda' da zrinnaj, ne da cale̱la da dxelune̱' lu xe̱zre.<pb/> 


text:
Te zra chizrela dxeledé̱' lawe' ze'e da naxechaj na xe̱zre,<br/>ne dxelune̱' da zrinnaj, ne da cale̱la lu xe̱zre nigá.<pb/> 


text:
Nazrate̱ xe̱zre nigá da cale̱la da dxelune̱',<br/>ne tu dxelúnzqueze̱' da we̱n lazre', ne xel-la' dxezí xe̱ lu neza chee̱ na.<pb/> 


text:
La guca tu benne' bénnea' dxedábague̱' neda', bénnea' be̱n le̱' chia',<br/>na' bchaga lawa' da na'.<pb/>La guca tu benne' dxecuídene̱' neda' bénnea' gudábague' neda',<br/>na' bcache cuina' lau le̱'.<pb/> 


text:
Dios, be̱n que̱la xel-la' gute benne' ca' dxelune̱' da cale̱la chadite̱.<pb/>Be̱n xelexú'e̱ lu lataj ba xa' zaj naca bane̱',<br/>lawe' da nazrate̱ xu'u lizre̱' da cale̱la da dxelune̱'.<pb/> 


text:
Che zílala, ne wagubizra, ne ca dxebía gubizra<br/>guchálajle̱queza' Dios, ne guláwizra' Le̱', na' Le̱' xenne̱' chia'.<pb/> 


text:
Xexá'awe̱' bénne'du xu'a lu wedil-la da dxaca chia' neda', ne gune̱' cueza' zri lazra',<br/>lácala zaj zra' zánete̱ benne' dxeledábague̱' neda'.<pb/> 


text:
Wene Dios, na' guzría xí'queze̱' benne' ca'.<pb/>Naque̱' Bénnea' zúatequeze̱' dxenná be'e̱ nédxute̱.<pb/>Caní gune̱' chee̱ benne' ca' lawe' da quebe dxuluché̱'e̱ ca dxelune̱', ne quebe dxelezrebe̱' Dios.<pb/> 


text:
Guchisa na' benne' we̱n da zrinnaj chee̱ gu'e̱ benne' ca' dxelebeza zri lazre̱' nen le̱'.<pb/>Gudíchaje̱' xrba chee̱ xel-la' wezría da be̱ne̱' nen benne' ca'.<pb/> 


text:
Dizra' bchálaje̱' zaj naca na dizra' zren lazre', san xu'u lázrdawe̱' xel-la' dxezrá'a.<pb/>Dxune̱' xrtante̱ dizra' dxuchálaje̱', san zaj naca na ca xia da zaj nalále̱'e̱.<pb/> 


text:
Bda xua chiu' cuzru Xránadxu, na' Le̱' gutipe̱' lazru'.<pb/>Québequeze gu'e̱ lataj cheajchaze benne' chawe' tu chi'ize. <pb/> 


text:
Lue', Dios, gunu' xelexú'u benne' ca' dxelune̱' da cale̱la lataj ba xa',<br/>benne' dxelute benne', ne benne' dxelezí xe̱'e̱,<br/>gate quebe ne xelezrine̱' gachaj catite dxal-la' xelaca bane̱', san neda' guxrén lazra' Lue'.<pb/>


text:
Bexache lazre' neda', Dios, chee̱ quebe xuluzría xi' bénneache neda'.<pb/>Tu zra tu zra dxulusaca zi' bénneache neda', benne' ca' dxeledíl-lale̱ne̱' neda'.<pb/> 


text:
Te zra chizrela benne' ca' dxeledábague̱' neda' dxulucá'ana dítaje̱' neda',<br/>lawe' da zaj zra' benne' zante̱, benne' dxeledíl-lale̱ne̱' neda' lu xel-la' dxulucá'ana szren cuine̱'.<pb/> 


text:
¡Dxuxrén lazra' Dios, na' güe lá'ana' xrtizre̱'!<pb/>¡Dxuxrén lazra' Dios, na' québedxa zreba'!<pb/>¿Bízraqueze gaca gun bénneache chia' neda'?<pb/> 


text:
Xúgute̱ zra dxuluchuque̱' xrtizra'.<pb/>Ca naca da dxelegú'u be'e̱ zaj naca na chee̱ xelune̱' chia' da cale̱la.<pb/> 


text:
Dxelezrague̱', ne dxulucache cuine̱'.<pb/>Dxelenná' xánnie̱' ca da dxuna'.<pb/>Dxelilaj lazre̱' ca xelune̱' xelútie̱' neda'.<pb/> 


text:
Nézqueznu' Lue' ca dxuzrúnnuja' lau benne' ca'.<pb/>Bsa lazre' nisa da ba gudxezra'.<pb/>¿Quebe zaj naxúaj na lu xiche chiu'?<pb/> 


text:
Gate dxuláwizra' Dios, lu zra ná'queze xuluxuzrunnuj benne' ca' dxeledábague̱' neda'.<pb/>Nézquezda' zúale̱ Dios neda'.<pb/> 


text:
¡Dxuxrén lazra' Dios, na' güe lá'ana' xrtizre̱'!<pb/>¡Dxuxrén lazra' Xránadxu, na' güe lá'ana' xrtizre̱'!<pb/> 


text:
Ba bseláu' bénne'du xu'a lu xel-la' gute,<br/>ne bebéaju' ni'a naga zaj zua cheajlechaze na,<br/>chee̱ gaca chu'a lau Dios lu xel-la' naxaní' da dxunne̱' chee̱ benne' ca' zaj naca bane̱'.<pb/>


text:
Bexache lazre' neda', Dios.<pb/>Bexache lazre' neda', lawe' da dxuxrén lazra' Lue' dute̱ lázrdawa'.<pb/>Que̱zru' neda' ca dxun bedxuj dxé̱zreba' zrí'ineba' zran xrílaba', cadxa te chee̱ da ste̱be caní.<pb/> 


text:
Naga zúate̱' xabáa chee̱' sel-le̱' nu guselá neda' lu na' bénnea' dxáca lazre̱' guzría xi'e̱ neda'.<pb/>Gusel-la Dios xel-la' dxexache lazre', ne da li chee̱'.<pb/> 


text:
Zua' lu da ste̱be ca tu benne' zue̱' ládujla be̱zre xixre' ca'.<pb/>Xu'a ládujla bénneache zaj naque̱' ca be̱zre xixre' ca' dxeláguba' bénneache.<pb/>Dizra' da dxelenné̱' chia' zaj naca na ca tu xia natuche', ne xaga nalá xéche'ze ca',<br/>na' xrtizre̱' zaj naca na ca tu xia da nalále̱'e̱.<pb/> 


text:
Ba zaj nabeche̱' xralaj chee̱ xele̱l-le̱' neda'.<pb/>Ba dxedú lazra' lu da dxaca chia'.<pb/>Ba zaj naxe̱ne̱' tu xe̱dxu chee̱ cheajcházia' lu'ule na.<pb/>Lu'ule da na' ba xeajlecházqueze le̱'.<pb/> 


text:
Ba zúate̱queze lázrdawa', Dios.<pb/>Ba zúate̱queze lázrdawa' chee̱ gúl-laqueza' da güe lá'ana' Lue'.<pb/> 


text:
Bebán lazre', bénne'du xu'a, ne le xebán lázrele,<br/>le'e dxínnele da dxúl-lale̱nle, ne da zríadi'i na du.<pb/>Che zílala chásaqueza'.<pb/> 


text:
Güe lá'anaqueza' Lue' ládujla bénneache chiu', Xran.<pb/>Gúl-laqueza' chiu' lau benne' xúgute̱ cue' xe̱zr la xu,<pb/> 


text:
lawe' da naca xel-la' dxexache lazre' chiu' zrendxa ca xabáa,<br/>na' da li chiu' naca na zrendxa ca beuj bza ca'.<pb/> 


text:
Le'e dxenná beale ¿da li dxuchálajle da naca xrlátaje?<pb/>¿Dxuchí'ale ca naca da li chee̱ bénneache chia'?<pb/> 


text:
¡Cabíze̱'!<pb/>¡Lu lázrdaule dxugú'u beale da zrinnaj!<pb/>¡Sté̱bele̱'e̱ dxuzúale bénneache lu xe̱zr la xu chia'!<pb/> 


text:
Zaj nazrinnaj lázxdau benne' ca' zaj nabéaj xíchaje̱' neda' gate gulálajte̱'.<pb/>Belexase dínnaje̱' dxelún lazre̱' gate gulezante̱ xrne̱'e̱ le̱'.<pb/> 


text:
Dizra' da dxelenné̱' zaj naca na da dxelute bénneache ca da zria zran lazxa be̱la'.<pb/>Zaj naca na ca be̱la' snia, be̱ nácaba' be̱ cuezru.<pb/> 


text:
Dios, gudichaj lazxa benne' ca'.<pb/>Gudichaj, Xran, lazxa benne' ca' zaj naque̱' ca be̱zre xixre' ca'.<pb/> 


text:
Be̱n xelexenítie̱' ca nisa da dxelalaj na lu xu.<pb/>Gate dxulusane̱' xaga nalá xéche'ze chee̱', be̱n xeledé na chalá'ala.<pb/> 


text:
Be̱n xeledé chee̱' ca dxaca chee̱ be̱ zaga dxelexexúnaba'.<pb/>Be̱n québedxa xelelé'ene̱' gubizra ca tu bidau' dxálajbe' ba nátebe'.<pb/> 


text:
Nédxula gate quebe ne la xesu' lu xi'<br/>xecá'a Dios benne' ca' tu lu be' bdunu',<br/>benne' zaj naca bane̱', ne benne' ca' zaj zua xelatie̱'.<pb/> 


text:
Wabé benne' xrlátaje gate lé'ene̱' xebéaj lazre' Dios benne' ca' dxelune̱' da cale̱la.<pb/>Guchuchu guléaje̱' dxen chee̱ benne' zaj nabéaj xíchaje̱' Dios.<pb/> 


text:
Nadxa nne̱ bénnea': “Da líqueze de̱ lazruj chee̱ benne' xrlátaje.<pb/>Da líqueze zua Dios, Bénnea' dxuchi'e̱ chee̱ bénneache zaj zre̱'e̱ lu xe̱zr la xu.”<pb/>


text:
Bselá neda' lu na' benne' ca' dxeledábague̱' neda', Dios chia'.<pb/>Bselá neda' lu na' benne' ca' dxelune̱' chia' da cale̱la.<pb/> 


text:
Bselá neda' lu na' benne' ca' dxelune̱' da zrinnaj.<pb/>Bselá neda' lu na' benne' ca' dxelutie̱' benne',<pb/> 


text:
lawe' da dxelilaj lazre̱' xelútie̱' neda'.<pb/>Zaj nazraga benne' wal-la ca' chee̱ xeledíl-lale̱ne̱' neda',<br/>quegá lawe' da bi zria nabaga', ne quegá ne̱ chee̱ dul-la nuna' neda', Xran.<pb/> 


text:
Lácala quebe bi be̱na' chee̱ benne' ca',<br/>zá'aca chégüe̱', ne dxulucueze̱' bi xelune̱' chia'.<pb/>Bebán chee̱ xidu' naga zua', na' le'enu' da dxelune̱'.<pb/> 


text:
Lue', Xran, Dios chee̱ benne' zan dxjaque̱' wedil-la, ne Dios chee̱ benne' Israel ca',<br/>bebán chee̱ gudéu' ba xa' benne' xúgute̱ cue' xe̱zr la xu.<pb/>Quebe xexache lazru' xúgute̱ benne' ca' dxeledábague̱' Lue', ne dxelune̱' da zrinnaj. <pb/> 


text:
Xelelé̱'e̱ gate cuía gubizra, ne xelebezre xe̱'e̱<br/>ca dxelún becu', na' xeléchaje̱' xe̱zre. <pb/> 


text:
Gunná' xque, da dxuluchálaje̱' naca na ca da dxelexexe̱be̱'.<pb/>Dizra' dxelenné̱' zaj naca na ca xia zaj nalá na, lawe' da dxelenné̱': “¿Nuzra xene?”<pb/> 


text:
Lue', Xran, guzrizru' chee̱ benne' ca'.<pb/>Gun lau' chee̱ benne' xúgute̱ cue' xe̱zr la xu ca'.<pb/> 


text:
Zaj naca wal-la benne' ca' dxeledábague̱' neda'.<pb/>Cueza lazra' Lue' lawe' da dxucu'uju' neda', Dios. <pb/> 


text:
Dios, Bénnea' dxexache lazre̱' neda', cuía lawe̱' lawa' neda'.<pb/>Dios gune̱' le'eda' gaca chee̱ benne' ca' dxeledábague̱' neda' ca da dxezá lazra'.<pb/> 


text:
Quebe gutiu' benne' ca', chee̱ quebe xelal-la lazre' bénneache chia' ca da gunu'.<pb/>Be̱se dinnaj benne' ca' nen xel-la' waca chiu'.<pb/>Lue', Xran, Benne' dxucu'uj netu', ben cheajlecházie̱'.<pb/> 


text:
Be̱n xeledule̱' lu xel-la' dxulucá'ana szren cuine̱',<br/>ne̱ chee̱ dul-la dxelune̱' lu da dxuluchálaje̱',<br/>ne ne̱ chee̱ dizra' schanni', ne da we̱n lazre' da dxelenné̱'.<pb/> 


text:
Bzria xi'e̱ lu xel-la' dxezrá'a chiu'.<pb/>Bzria xi'e̱ chee̱ québedxa xelezúe̱'.<pb/>Dios, be̱n xeleque be'ene̱' dxenná be'enu' zri'ine zre sua Jacob.<pb/>Dxenná be'u du ca naca xe̱zr la xu. <pb/> 


text:
Dxelelé̱'e̱ gate dxebía gubizra, ne dxelebezre xe̱'e̱ ca dxelún becu', ne dxeléchaje̱' xe̱zre.<pb/> 


text:
Dxeledé̱' ca benne' dxeledaze̱', dxelílaje̱' da xelawe̱',<br/>na' che quebe dxeléljane̱', na' du xe̱la dxelawe̱' zria tue̱' xetúe̱'. <pb/> 


text:
Neda' gúl-laqueza' chee̱ xel-la' waca chiu',<br/>na' che zílala güe lá'ana' xel-la' dxexache lazre' chiu', lawe' da gúcale̱nu' Lué'queze neda',<br/>ne bcu'uju' neda' gate guzúa' lu da sté̱bele̱'e̱.<pb/> 


text:
Lue' dxutipu' lazra', na' gúl-laqueza' chiu',<br/>lawe' da nacu' Lue', Dios, Bénnea' dxucu'uje̱' neda', ne Dios, dxexache lazru' neda'.<pb/>


text:
Dios, Lue' ba bzu' netu' chalá'ala, ne be̱nu' xeajcházentu'.<pb/>Bzrá'ale̱'e̱nu' netu'.<pb/>Na'a bedá gácale̱nu' netu'.<pb/> 


text:
Be̱nu' guzrú' xe̱zr la xu, ne be̱nu' bxalaj na.<pb/>Bexún na naga bxalaj na lawe' da dxebía xi na.<pb/> 


text:
Be̱nu' blé'entu' netu', benne' chiu', da naca sté̱bele̱'e̱.<pb/>Be̱nu' guca chee̱ntu' ca güé'entu' tu da be̱n na xeajcházentu'.<pb/> 


text:
Bnézruju' tu da dxulé'e lau chee̱ benne' dxelezrebe̱' Lue',<pb/>Da xeluxre̱' chee̱ gulé'e lau da naca li.<pb/> 


text:
Chee̱ xelelá benne' ca' nazrí'iqueznu' Lue',<br/>bsel-la le̱' dute̱ xel-la' waca chiu', ne bene chia'.<pb/> 


text:
Dios gunné̱' lu lataj lá'azxa chee̱': “Wabéquezda' neda'.<pb/>Gunna' late weaj chee̱le xe̱zr la xu chee̱ benne' Siquem,<br/>ne gudxixra' chee̱le xe̱zr la xu de̱ cuita xe̱gu Sucot.<pb/> 


text:
Chia' naca xe̱zr la xu Galaad, ne chia' naca xe̱zr la xu chee̱ zri'ine zre sua Manasés.<pb/>Xe̱zr la xu chee̱ zri'ine zre sua Efraín naca na ca tu da napa chi'i na xíchaja'.<pb/>Xe̱zr la xu chee̱ zri'ine zre sua Judá naca na naga dxenná be'a.<pb/> 


text:
Xe̱zr la xu chee̱ benne' Moab naca na ca tu zriga' da xuzru nisa guná'a,<br/>na' xe̱zr la xu chee̱ benne' Edom guchichan' nen zrela'.<pb/>Si'a ba neza xe̱zr la xu chee̱ benne' Filistea.” <pb/> 


text:
¿Nuzra che̱' neda' chee̱ guzétaja' xe̱zre da naxechaj na ze'e sibe?<pb/>¿Nuzra che̱' neda' chee̱ guzétaja' benne' Edom ca'?<pb/> 


text:
¿Quegá Lue' na' che̱'u neda', Dios, nacu' Bénnea' bzue' netu' chalá'ala,<br/>ne quebe guxeájle̱nu' benne' chee̱ntu' ca', benne' dxjaque' wedil-la?<pb/> 


text:
Gúcale̱ netu' chee̱ séquentu' tíl-lale̱ntu' benne' ca' dxeledíl-lale̱ne̱' netu',<br/>lawe' da naca dácheze xelácale̱ bénneache netu'.<pb/> 


text:
Tu zren nen Dios gundxu tu da zrente̱,<br/>na' Le̱' gulague̱' benne' ca' dxeledíl-lale̱ne̱' dxi'u.<pb/>


text:
Zitu' naga zua lazria' dxuláwizra' Lue', lawe' da dxedú lazra'.<pb/>Guché̱' neda' naga zua Bénnea' naque̱' ca tu xi'a xiaj, Bénnea' nácadxe̱' szren ca neda',<pb/> 


text:
Nacu' Lue' Benne' nuxrue̱' neda',<br/>ne nacu' ca tu ze'e xiaj da dxucu'uj na neda' lau benne' ca' dxeledábague̱' neda'.<pb/> 


text:
Tu súazqueza' lu xu'u lá'azxa chiu'.<pb/>Sua chawa'a cuitu' Lue' ca zaj zua chawe' bedxuj dxé'enedu ca' zran xrila bedxuj.<pb/> 


text:
Lawe' da bennu' Lue', Dios, ca da guche̱be lazra' chiu',<br/>be̱nu' napa' ca da dxelapa benne' ca' dxelezrebe̱' Lue'.<pb/> 


text:
Gunu' gaca bana' neda', wenná bea, zánete̱ zra.<pb/>Iza chia' xelaca na ca da zaj naca chee̱ chupa cuen bénneache.<pb/> 


text:
Tu súazqueza' lau', Dios.<pb/>Bcueza xel-la' dxexache lazre' chiu', ne da li chee̱ xulucá'ana chawe' na neda', wenná bea.<pb/> 


text:
Caníqueze gúl-laqueza' chee̱ lau' tu chí'izqueze,<br/>ne gúnqueza' tu zra tu zra ca da guche̱be lazra'.<pb/>


text:
Tuze Le̱' dxucu'uje̱' neda', ne dxuselé̱' neda'.<pb/>Naque̱' Bénnea' dxuxre̱' neda', na' quebe negue lazra'.<pb/> 


text:
¿Ajate̱zcha' gucuézale da gunle chee̱ tu benne',<br/>na' dxunle ba xen xúgute̱le guzría xile le̱',<br/>ca dxun tu benne' dxuchínnaje̱' tu ze'e da ba de̱ chalá'ala, u tu le'aj da ba guzru'?<pb/> 


text:
Dxunle tuze dizra' ájazra xebéajle neda' lu xel-la' szren chia'.<pb/>Nazrí'ile da we̱n lazre'.<pb/>Nen dxú'ale dxenne̱le da xrlátaje, san xu'u lázrdaule da cale̱la. <pb/> 


text:
Naca Dios Bénnea' dxuselé̱' neda', ne naque̱' da ba neza chia'.<pb/>Naca Dios Bénnea' dxucu'uje̱' neda', ne Benne' dxuxre̱' neda'.<pb/> 


text:
Le cueza lazre' Le̱' tu chí'izqueze, le'e, bénneache.<pb/>Le xe̱'e̱ ca da dxezá lázrele.<pb/>Naca Dios Bénnea' dxuxre̱' dxi'u.<pb/> 


text:
Da líqueze, da dácheze zaj naca bénneache, ne ca tu da we̱n lazre' benne' zren ca'.<pb/>Quebe bi dxelé̱'e̱ tu lu zrgú'unsa.<pb/>Zaj nácadxe̱' zraze ca tu be' da dxecá'a lázredxu.<pb/> 


text:
Quebe guxrén lázrele da sile gate dxexúbele,<br/>ne quebe gucá'ana szren cuínale chee̱ da ca' dxebanle.<pb/>Che dxegula xel-la' gunní'a chee̱le, quebe xezaca ba lázrele chee̱ da na'.<pb/> 


text:
Chiu' Lue', Xran, naca xel-la' dxexache lazre'<br/>lawe' da dxunézruju' lazruj chee̱ tu tu bénneache cáte̱ze da zaj nune̱'.<pb/>


text:
Dios, Lue' nacu' Dios chia'.<pb/>Dxebile bénne'du xu'a da naca chiu',<br/>na' be̱la' dxen chia' dxezá lazre' na da naca chiu'.<pb/>Naca chia' ca zúaqueza' tu xe̱zr la xu bizre naga quebe bi nisa de̱.<pb/>Dxaní'siseze xida' lau Lue' chee̱ le'eda' xel-la' waca chiu', ne xel-la' szren chiu',<br/>cáte̱ze ba ble'eda' da naca chiu' lu lataj lá'azxa chiu'.<pb/> 


text:
Cháwedxa naca xel-la' dxexache lazre' chiu' ca xel-la' nabánqueze.<pb/>Chee̱ le̱ na' güe lá'anaqueza' Lue'.<pb/> 


text:
Caníqueze nnia' chiu' da xrlátaje dxácate̱ naca bana'.<pb/>Chee̱ gucá'ana szrena' Lau' chísaqueza' na'a.<pb/> 


text:
Xélaje bénne'du xu'a da naca na ca be̱se zrita, ne be̱la' da dxánnele̱'e̱,<br/>na' dute̱ xel-la' dxebé güe lá'anaqueza' Lue'<pb/> 


text:
gate dxajsá lazra' chiu', ne dea' ga dxata',<br/>ne gate dxulaba lazra' ca naca chiu' gate dxennaza' chizrela.<pb/> 


text:
Lawe' da dxácale̱nu' neda', béle̱'e̱da' cuitu'<br/>ca dxelún bedxuj dxé'enedu ca' zran xrila bedzuj.<pb/> 


text:
Neda', wenná bea, beda' lu da naca chee̱ Dios.<pb/>Xegá'ana ba lá'ana nútete̱ze benne' dxuluchínene̱' la',<br/>lawe' da xelezxuj dxu'a benne' ca' dxelenné̱' da we̱n lazre'.<pb/>


text:
Dios, bze̱ naga chi'a lawe' da zua' ste̱be dxuláwizra' Lue'.<pb/>Bxue xel-la' nabán chia' lawe' da dxezreba' bi xelún benne' ca' dxeledábague̱' neda'.<pb/> 


text:
Bcache chawe' neda' chee̱ quebe xelún benne' we̱n da cale̱la chia' ca da dxelezá lazre̱',<br/>ne chee̱ quebe xelún benne' dxelún da zrinnaj chia' ca da zaj nune̱' xelune̱' chia'.<pb/> 


text:
Dizra' dxuluchálaje̱' zaj naca na ca xia zaj nalále̱'e̱ na,<br/>ne dxelenné̱' schanni' ca dxun tu benne' dxusane̱' xaga nalá xéche'ze chee̱'.<pb/> 


text:
Caní dxelenné̱' bagácheze chee̱ xelune̱' cheajlechaze benne' zaj naque̱' li lazre'.<pb/>Chadite̱ dxelune̱' na, ne quebe bi dxelezrebe̱'.<pb/> 


text:
Dxelune̱' ba xuzre xelune̱' da zrinnaj da zaj nune̱' xelune̱',<br/>na' dxuluzúe̱' xralaj ca' chee̱ xele̱le̱' bénneache, dxelenné̱': “¿Nuzra le'e da dxundxu?”<pb/> 


text:
Dxelílaje̱' ca zaj naca da zrinnaj xelune̱', ne dxelenná' xánnie̱' ca zaj naca na.<pb/>Ca da zaj xu'u xichaj lázrdawe̱' zaj naca na sté̱bele̱'e̱ ca zaj naca lázrdauqueze̱'.<pb/> 


text:
Dios gune̱' benne' ca' we̱' nen tu xaga nalá xéche'ze chee̱'.<pb/>Chadite̱ xelu'e̱ xízrawe̱' zren ca'.<pb/> 


text:
Dizra' buluchalaj benne' ca' xelún na cheajlecházie̱',<br/>na' xelezrebe xúgute̱ bénneache gate xelelé'ene̱' benne' ca'.<pb/> 


text:
Nadxa xelezrebe xúgute̱ bénneache, ne xuluzenne̱' ca da nun Dios,<br/>na' xuluxúnbe'e̱ ca zaj naca da be̱ne̱' Le̱'.<pb/> 


text:
Béqueze benne' xrlátaje lau Xránadxu, ne guxrén lazre̱' Le̱',<br/>na' xelezúa lu da ba neza xúgute̱ benne' zaj naque̱' li lazre'.<pb/>


text:
Naca chiu' Lue', Dios, güe lá'anantu' Lue' lu xe̱zre Sión,<br/>na' guntu' da guche̱be lázrentu' chiu'.<pb/> 


text:
Ba neza zrente̱ naca na chee̱ bénnea' dxeca'u Lue',<br/>ne dxenníu' le̱' gaque̱' chiu', chee̱ súaqueze̱' lataj lá'azxa chiu'.<pb/>Xélajquezentu' da xrlátaje da de̱ lizru', da ca' da zaj de̱ xudau' lá'azxa chiu'.<pb/> 


text:
Lu da xrlátaje chiu' gunu' da zaj naca zrente̱ gate gunu' ca da dxenábantu' Lue', Dios, Benne' dxuselé̱' netu'.<pb/>Xúgute̱ bénneache zaj zra' dute̱ xe̱zr la xu dxelebeza lazre̱' Lue',<br/>ne cá'anqueze dxelebeza lazre' benne' dxeledée̱' zítu'la lawe' nísadau'.<pb/> 


text:
Dxebeche zriu' nísadau' gate dxelucu na, ne schaga da dxelún xeajxruza chee̱ na.<pb/>Dxebeche zriu' benne' xe̱zr la xu gate dxeledábague̱' Lue'.<pb/> 


text:
Chee̱ le̱ na' benne' zaj zre̱'e̱ dute̱ xe̱zr la xu xelezrebe̱' ca naca da zrente̱ da dxunu'.<pb/>Dxuzú' lu da ba neza bénneache zaj zra' du gabí'i xe̱zr la xu.<pb/> 


text:
Dxenna'u xe̱zr la xu, ne dxesel-lu' nisa xiuj.<pb/>Dxunu' dxúnnale̱'e̱ na lina chee̱ na.<pb/>Nuzúaquezu' lu xe̱zr la xu xe̱gu ca' da zaj de̱le̱'e̱ na nisa.<pb/>Dxucuezu' zrua' za da xelagu bénneache, ca ba núnquezu' gaca na.<pb/> 


text:
Dxesel-lu' nisa xiuj naga ba zaj nune̱' na'.<pb/>Dxunu' dxexaca na xu xa'a.<pb/>Dxuculu na nen nisa xiuj na'.<pb/>Dxunu' dxelegula chawe' da du ca' ba zaj naxaza na.<pb/> 


text:
Dxunu' dxelexezí' bénneache ba neza tu iza tu iza ne̱ chee̱ da dxunézruju',<br/>na' ca zaj naca beuj bza chiu' dxelunna na xiuj<br/>da dxun na dxelegula chawe' da zaj naza bénneache.<pb/> 


text:
Dxelunna na xiuj naga dxeledá be̱ xíxre'du ca' da dxeláguba',<br/>na' dxelebé bénneache dxelelé'ene̱' ca bane zaj zua xí'adu ca'.<pb/> 


text:
Lache' ca' zaj zra' zrila' ca',<br/>na' dxu'a xé̱gudu ca' zaj naxaza zrua' xtila,<br/>na' dxelebezre xa'a bénneache chiu' dute̱ xel-la' dxelebé, ne dxelúl-laqueze̱' chiu'.<pb/>


text:
Le xe̱ Dios: “Dxebánele̱'e̱quezentu' ca zaj naca da nunu'.”<pb/>Ne̱ chee̱ xel-la' szren chee̱ xel-la' waca chiu' xuluzúa xrtizru' benne' ca' dxeledábague̱' lue'.<pb/> 


text:
Xúgute̱ bénneache zaj zra' dute̱ xe̱zr la xu xelúe lá'anaqueze̱' Lue', ne xelúl-laqueze̱' chiu'.<pb/>Tu xelúl-lazqueze̱' chee̱ Láquezu'.<pb/> 


text:
Le da, lé'ele ca zaj naca da nun Dios.<pb/>Da zrébedxu zaj naca da be̱ne̱' chee̱ benne' ca' belune̱' da cale̱la.<pb/> 


text:
Be̱ne̱' bexaca nísadau' xu bizre.<pb/>Guledé bénneache chee̱' ní'aze̱' naga nedxu de̱ tu xe̱gu situj.<pb/>Dxu'a nísadau' na' gubéle̱'e̱dxu lau Dios.<pb/> 


text:
Dute̱ xel-la' waca chee̱' nna be'e̱ chadía chacanna.<pb/>Dxuxúequeze̱' ca da dxelún bénneache dute̱ xe̱zr la xu.<pb/>Benne' dxeledábague̱' Le̱' quebe xelezrué'equezne̱' xel-la' szren.<pb/> 


text:
Le'e, bénneache, le gucá'ana szren Dios chee̱dxu,<br/>ne le guzén bénneache ca da dxue lá'anale Le̱'.<pb/> 


text:
Lué'queze bxu' netu' ca da be̱ntu', Dios.<pb/>Bdeu' netu' xel-la' zi' ca dxelún bénneache dxuludée̱' xia plata lu xi' chee̱ xegá'ana chawe na.<pb/> 


text:
Be̱nu' guledé xíchajntu' benne' zaj zrie̱' bzrina' chee̱' ca'.<pb/>Gudentu' tu lu xi', ne tu lu nisa situj,<br/>na' bebéaju' netu', ne bzu' netu' tu lataj naga zúantu' lu da ba neza.<pb/> 


text:
Chú'uqueza' lu xu'u lizru' chee̱ guzézxea' béadu ca',<br/>ne gunna' chiu' ca da guche̱be lazra' guna',<pb/> 


text:
Guzézxea' béadu ca', be̱ dxelanne lau' Lue',<br/>ne guna' cuen zren chee̱ zríla'du ca' lau',<br/>ne gutia' be̱zre ca', ne chivo biu ca' lau'. <pb/> 


text:
Le da, xénele, xúgute̱le dxezrébele Dios,<br/>na' guzenda' le'e ca da be̱ne̱' gúcale̱ne̱' neda'.<pb/> 


text:
¡Gaca báqueze Dios!<pb/>¡Quebe bzue̱' chalá'ala da bchálajle̱na' Le̱', san bexache lazre̱' neda'!<pb/>


text:
Dios, bexache lazre' netu', ne be̱n da chawe' chee̱ntu'.<pb/>Dute̱ xel-la' zri'i lazre' chiu' guzúale̱ netu',<pb/> 


text:
chee̱ xelúnbea bénneache du gabí'i xe̱zr la xu ca naca da dxaca lazru',<br/>ne chee̱ xeleneze bénneache dute̱ xe̱zr la xu ca dxuseláu' bénneache.<pb/> 


text:
Le be, ne le sua lu da ba neza, le'e, bénneache dute̱ xe̱zr la xu,<br/>lawe' da guchi'a Dios chee̱le ca naca da xrlátaje, ne guxúequeze̱' xúgute̱ bénneache. <pb/> 


text:
Xe̱zr la xu nigá ba zria na lina chee̱ na,<br/>lawe' da be̱n Dios chee̱dxu da chawe' chee̱dxu.<pb/> 


text:
Guzé̱, Dios, ne be̱se dinnaj benne' ca' dxeledábague̱' Lue',<br/>ne be̱n xuluzrunnuj benne' ca' dxelecuídene̱' Lue'.<pb/> 


text:
Ca dxun tu be', dxulaga na zren chee̱ xi', ca' gulagu' benne' ca'.<pb/>Ca dxuna xina' lu xi', ca' xelexenite benne' ca' lau Dios, benne' ca' dxelune̱' da zrinnaj.<pb/> 


text:
Xelebé benne' xrlátaje ca', ne xelezúe̱' lu da ba neza lau Dios,<br/>ne xelexrítequeze̱' lu xel-la' dxelebé chee̱'.<pb/> 


text:
¡Le gul-la chee̱ Dios!<pb/>¡Le gul-la da du ca' chee̱ Láqueze̱'!<pb/>¡Le gucá'ana szren Bénnea' dxe'e̱ xabáa, nazí le̱' Jah!<pb/>¡Le be lau Le̱'!<pb/> 


text:
Ca xra bi dxé'enedu ca', ne ca benne' dxuxúe nu'ula ca' zaj zue̱' tuze,<br/>naca Dios lu lataj lá'azxa naga zúaqueze̱'.<pb/> 


text:
Dxun Dios xelezúa xrtia ljwezre bénneache quebe nu xrtia ljwezre̱' zaj zra'.<pb/>Dxebéaje̱' benne' zaj xu'e̱ lu na' benne' zitu' ca' chee̱ xelezúe̱' lu da ba neza.<pb/>Benne' ca' dxeledábaga Dios zaj zue̱' tu lu xe̱zr la xu bizre. <pb/> 


text:
na' guzrú' xe̱zr la xu na'. <pb/>Cá'anqueze gúcale̱'e̱ xiuj lau Dios.<pb/>Xi'a Sinaí guzrize na lau Dios,<pb/>Dios chee̱ benne' Israel ca'. <pb/> 


text:
Gusel-lu' tu nisa xiuj zílale̱'e̱, Dios.<pb/>Gate belexedú lazre' bénneache chiu', Lue' btipu' lazre̱'.<pb/> 


text:
Bénneache zaj naca chiu' zaj zúaqueze̱' lu xe̱zr la xu chiu'.<pb/>Dute̱ da chawe' chiu', Dios, dxuxú' benne' xache' ca'. <pb/> 


text:
Xránadxu Dios gusel-le̱' tu dizra' chawe',<br/>na' gulezrá' benne' zante̱, benne' buluzenne̱' bénneache ca naca dizra' chawe' na'.<pb/> 


text:
¡Buluzrúnnuje̱'!<pb/>¡Buluzrunnuj wenná bea ca' nen ca naca benne' chee̱' dxjaque̱' wedil-la,<br/>na' benne' ca' zaj nagá'ana lu xu'u lizre̱' belexequé̱'e̱ da bulucá'ana benne' ca' buluzrúnnuje̱'.<pb/> 


text:
Lácala bcache cuínale naga dxuxúele zrila' ca',<br/>gacu zra lánale da naca na ca xrila bgúgudu ca' da zaj nazí lechítaje̱ na plata,<br/>na' dube' chee̱ xrílaba' ca' zaj nazí lechítaje̱ na oro.<pb/> 


text:
Gate be̱se dinnaj Dios zrente̱ wenná bea ca' lataj na',<br/>na' bexruj bezxe' da bgacu na xi'a Salmón.<pb/> 


text:
¿Bizr chee̱ na' dxenna'le, le'e, xi'a zri'a ca',<br/>xi'a na' naga dxaca lazre' Dios súaqueze̱'?<pb/>Da líqueze súaqueze Xránadxu lu xi'a na' chadía chacanna.<pb/> 


text:
Da zaj naché̱' benne' ca' lu wedil-la da napa Dios zánete̱ cue' gaxúa zaj naca na.<pb/>Xránadxu Dios zezé̱'e̱ xi'a Sinaí chee̱ sue̱' lataj lá'azxa chee̱'. <pb/> 


text:
Begüénu' xabáa, zeche̱'u benne' ca' bebéaju' lu na' xel-la' gute,<br/>na' guzi'u da chawe' ca' da belunna bénneache,<br/>ne cá'anqueze guzúa da be̱nnu' chee̱ benne' ca' guledábague̱' Lue',<br/>chee̱ súaquezu' ládujla bénneache, Dios, leu' Jah.<pb/> 


text:
¡Gaca ba Xránadxu!<pb/>¡Tu zra tu zra dxusezrate̱' dxi'u da chawe' chee̱'!<pb/>¡Naque̱' Dios, dxuselé̱' dxi'u! <pb/> 


text:
Dios, Bénnea' naque̱' Dios chee̱dxu guselé̱' dxi'u.<pb/>Lé̱queze Xránadxu Dios guselé̱' dxi'u lu na' xel-la' gute.<pb/> 


text:
Da líqueze Dios gune̱' we̱' xichaj benne' ca' dxeledábague̱' Le̱'.<pb/>Gune̱' we̱' xichaj benne' quebe dxulusane̱' ca zaj naca dul-la da dxelune̱'.<pb/> 


text:
Gunná Xránadxu: “Guna' xezrinle lázrele, xeza'ale lu xi'a Basán.<pb/>Guna' xeza'ale lu da situj chee̱ nísadau', xezrinle lázrele,<pb/> 


text:
lawe' da guna' guchuchu guléajle dxen chee̱ benne' ca' dxeledábague̱' le'e,<br/>na' xelelé̱'e̱ becu' chee̱le dxen chee̱ benne' ca'.”<pb/> 


text:
Belelé'e bénneache ca guledá bénneache chiu' belúe lá'ane̱' Lue', Dios.<pb/>Dute̱ xel-la' dxelebé gulu'e̱ lataj lá'azxa chiu', Dios, Wenná Bea chia'.<pb/> 


text:
Benne' ca' dxelul-la zeajzrie̱' láwe'la,<br/>na' benne' zaj nu'e̱ da dxulucuezre̱' zja'aque̱' bzé̱bela.<pb/>Ládujla zjaca nu'ula cuíde'du ca' zaj núxrube' da du ca' dxulusézxebe'.<pb/> 


text:
Le güe lá'ana Dios naga zaj nazraga bénneache chee̱'.<pb/>Le güe lá'ana Xránadxu, le'e nácale zri'ine zre sua Israel.<pb/> 


text:
Zaj zra' zri'ine zre sua Benjamín na', guque̱' benne' cuídedxa, na' dxelenná be'e̱.<pb/>Zaj nazraga benne' xíchaje̱ chee̱ zri'ine zre sua Judá na',<br/>ne benne' xíchaje̱ chee̱ zri'ine zre sua Zabulón,<br/>ne benne' xíchaje̱ chee̱ zri'ine zre sua Neftalí.<pb/> 


text:
Ne̱ chee̱ xel-la' szren chee̱ xudau' chiu' da zua na xe̱zre Jerusalén,<br/>xelegú'u benne' wenná bea ca' da xelunne̱' lau'.<pb/> 


text:
Gudil-la benne' dxjaque̱' wedil-la chee̱ dute̱ xe̱zr la xu zaj nazrague̱' chee̱ xeledíl-lale̱ne̱' Lue',<br/>benne' ca' zaj naque̱' ca be̱zre zan ca' nen biadu chee̱ba' ca', cadxa xuluzúa xúgute̱' dizra' chiu',<br/>na' xelunne̱' ca naca xia plata da zaj nape̱'.<pb/>Be̱se dinnaj benne' dute̱ xe̱zr la xu dxelexezaca ba lazre̱' xelezúe̱' lu wedil-la.<pb/> 


text:
Xelelá' benne' xíchaje̱ chee̱ xe̱zr la xu Egipto.<pb/>Benne' xe̱zr la xu Etiopía xelune̱' ba xen xulucá'ana szrene̱' Dios.<pb/> 


text:
¡Le gul-la chee̱ Bénnea' dxe'e̱ xabáa na'ala, da zua na nédxute̱!<pb/>¡Le nna' xque, wanné̱', ne zízrajle̱'e̱ nne̱'!<pb/> 


text:
¡Le nne̱ nápale̱'e̱ Dios xel-la' waca!<pb/>¡Lu xel-la' szren chee̱' dxuxúequeze̱' benne' Israel ca',<br/>na' zran xabáa nalá' xel-la' waca chee̱'!<pb/> 


text:
Benne' zrébentu' nacu' Lue', Dios, naga zu' lataj lá'azxa chiu'. <pb/>Dios chee̱ benne' Israel ca', Lé̱queze̱' dxutipe̱' lazre' bénneache chee̱'.<pb/>¡Gaca ba Dios!<pb/>


text:
Naca' ca tu benne' xu'e̱ lu guzra' situj, ne quebe dxaca se̱'e̱.<pb/>Naca' ca tu benne' xu'e̱ lu nisa sítujle̱'e̱, na' nisa na' ba dxacu na xíchaje̱'. <pb/> 


text:
Ba dxajxréqueda' lawe' da ba gunné̱le̱'a, ne ba da lba'a.<pb/>Ba dxelátete̱ lawa' dxenná'a gácale̱ Dios neda'.<pb/> 


text:
Ba naxándxa benne' dxelecuídene̱' neda' ca naxán xicha xíchaja', ne quebe bi de̱ bi nuna'.<pb/>Zaj naca benne' wál-lale̱'e̱ benne' dxeledábague̱' neda',<br/>benne' ca' dxuluzría xi'e̱ neda', ne quebe bi de̱ bizr chee̱ na'.<pb/>¿Dxal-la' quízruja' da quebe gulana'? <pb/> 


text:
Quebe gu'u lataj xelexedué'e ne̱ chia' neda' benne' ca' dxuluxrén lazre̱' Lue', Xrana' Dios szrente̱.<pb/>Quebe gu'u lataj xeleque zréaje ne̱ chia' neda' benne' ca' dxelebeza lazre̱' Lue', Dios chee̱ benne' Israel ca'.<pb/> 


text:
Ca tu benne' zitu' naca' lau bi bícha'dau' ca',<br/>ne quebe zaj núnbea bi chee̱ xrna'a neda'.<pb/> 


text:
Lawe' da dxé'le̱'a gunne xue chee̱ lizru' dxal-la na lu lázrdawa'.<pb/>Gate dxelenné̱' benne' ca' schanni' chiu' Lue', Dios, naca ca dxelenné̱' schanni' chia' neda'.<pb/> 


text:
Gudxezra', ne be̱na' gubasa, na' bde cuina' xel-la' zi',<br/>na' chee̱ le̱ na' bulucháchale̱ne̱' neda'.<pb/> 


text:
Cá'anqueze bgacu cuina' zra lana' tuzruj.<pb/>Buluzúe̱' neda' ca tu da dxulé'e na da baxache' zrente̱.<pb/> 


text:
Gulenné̱ chia' benne' ca' zaj xu'e̱ xu'u lawe',<br/>na' benne' ca' dxelezuzre̱' belún le̱' chia' lu da belul-le̱'.<pb/> 


text:
Neda' bláwizra' Lue', Xrana' Dios, lu zra dxezaca ba lazru' Lue'.<pb/>Dios, lu xel-la' dxexache lazre' zren chiu', ne lawe' da líqueze nacu' weselá chee̱ntu', bene chia'.<pb/> 


text:
Bebéaj neda' lu da ste̱be zua', naca' ca tu benne' xu'e̱ lu guzra' situj, ne quebe gu'u lataj cházedxa'.<pb/>Bselá neda' lu na' benne' ca' dxelecuídene̱' neda'.<pb/>Naca' ca tu benne' xu'e̱ lu nisa situj.<pb/> 


text:
Quebe gu'u lataj gatia' ca tu benne' xegache̱' lu nisa situj, ne quebe gaca' ca tu benne' chu'e̱ lu da situj,<br/>ne quebe gaca' ca tu benne' cheajchazie̱' tu lu xe̱dxu situj.<pb/> 


text:
Beche̱be chia', Xrana' Dios, lawe' da chawe' naca xel-la' dxexache lazre' chiu'.<pb/>Gudá, gúcale̱ neda', lawe' da zrente̱ naca xel-la' dxexache lazre' chiu'.<pb/> 


text:
Gunná' xque ca da dxaca chia' neda', we̱n zrin chiu'.<br/>lawe' da zua' lu da sté̱bele̱'e̱, be̱n ba xuzre xennu' chia'.<pb/> 


text:
Gudá naga zua', ne bselá neda'.<pb/>Bselá neda' lawe' da zaj naxánle̱'e̱ benne' ca' dxeledábague̱' neda'.<pb/> 


text:
Lue' nézqueznu' ca dxulucháchale̱ne̱' neda', ne ca zua' lu da sté̱bele̱'e̱, ne ca dxulucá'ana dítaje̱' neda'.<pb/>Dxelé'equeznu' xúgute̱ benne' ca' dxelecuídene̱' neda'.<pb/> 


text:
Lawe' da dxelún le̱' chia' dxedú lazra', ne zua' lu da ste̱be.<pb/>Guleza' nu benne' xexache lazre̱' neda', san quebe nu chilá'.<pb/>Guleza' nu benne' xelexúe zrene̱' neda', san quebe nu chilá'.<pb/> 


text:
Ca naca laní chee̱ benne' ca' be̱n gaca na ca tu xralaj naga cheajlecházie̱',<br/>ne be̱n xexaca da ba neza chee̱' tu da gun na cheajlecházie̱'.<pb/> 


text:
Be̱n xelechul-la xiaj lawe̱' chee̱ québedxa xelelé'ene̱',<br/>ne be̱n tu xelexrízrezqueze benne' ca'.<pb/> 


text:
Dute̱ xel-la' dxezrá'a chiu' ble'e benne' ca',<br/>ne dute̱ xel-la' xichaj zra'a chiu' be̱' benne' ca'.<pb/> 


text:
lawe' da guláu zi' xuzre̱' bénnea' be̱nu' Lue' we̱',<br/>ne dxuluzrizre̱' ca naca xel-la' zi' dxedé bénnea' be̱'u Lue'.<pb/> 


text:
Ble'e dul-la da zaj nabaga benne' ca',<br/>ne quebe gu'u le̱' lataj xelaque̱' tuze benne' xrlátaje chiu'.<pb/> 


text:
Busula la benne' ca' lu xiche chee̱ benne' ca' zaj nape̱' xel-la' nabán,<br/>ne quebe guzúaju' le̱' naga zaj naxúaj la benne' xrlátaje ca'.<pb/> 


text:
Gúl-laqueza' da güe lá'ana' La Dios chia'.<pb/>Gucá'ana szrena' Le̱' nen da dxue lá'ana' Le̱'.<pb/> 


text:
Da nigá xezaca ba lázredxa Dios ca tu be̱zre, be̱ gutia' lawe̱',<br/>u ca tu me̱', béadu zaj zua lúzuba', ne xrúguba'.<pb/> 


text:
Xelelé'equeze benne' baxache' ca' da nigá, na' xelebene̱'.<pb/>Le biga lau Dios, na' gaca bánquezle,<pb/> 


text:
lawe' da dxene Xránadxu benne' ca' dxelexázrjene̱',<br/>ne quebe dxuzúe̱' chalá'ala benne' chee̱' ca', benne' zaj xu'e̱ lizre xia.<pb/> 


text:
Le güe lá'ana Le̱', le'e zrale xabáa, ne le'e, zrale lu xe̱zr la xu,<br/>ne le'e zrale lawe' nísadau', ne cá'anqueze xúgute̱ da zaj naca ban xúgute̱ lataj caní.<pb/> 


text:
Dios guselé̱' benne' zaj zre̱'e̱ xe̱zre Sión,<br/>ne xexune̱' xe̱zre ca' zaj zra na lu xe̱zr la xu chee̱ benne' Judá ca',<br/>na' tu xelezúazqueze̱' na', ne gata' chee̱' xe̱zr la xu na'. <pb/> 


text:
Zri'ine zre sua benne' we̱n zrin chiu' ca', gaca chee̱' xe̱zr la xu na',<br/>na' benne' ca' zaj nazrí'ine̱' Lau' Lue' xelezúe̱' na'.<pb/>


text:
Be̱n xelexedué'e, ne xelezúa lu da ste̱be benne' ca' dxelaca lazre̱' xelútie̱' neda'.<pb/>Be̱n xelexebigue̱', ne xelexala benne' ca' dxelebene̱' lawe' da zua' lu da ste̱be.<pb/> 


text:
Benne' ca' zá'aque̱' lau Lue' xelebene̱', ne xelezúe̱' lu da ba neza.<pb/>Benne' ca' dxelé̱'e̱ Lue': “Xcalenu'” lawe' da bseláu' le̱', tu dxelennázqueze̱': “¡Zrente̱ naca Dios!”<pb/> 


text:
Zua' lu da ste̱be, ne nate ni'a na'a.<pb/>Gudázega gácale̱nu' neda', Dios.<pb/>Nacu' Weselá chia', ne Xrana'.<pb/>Quebe chenu', Xran.<pb/>


text:
Gúcale̱ neda', ne bselá neda' nen dute̱ da naca xrlátaje chiu'.<pb/>Bze̱ naga chi'a, ne bselá neda'.<pb/> 


text:
Nacu' ca tu xiaj xre naga sua' chawe', na' waca xida' naga zu' te zra chizrela.<pb/>Gunná be'enu' nu guselá neda', lawe' da nacu' Lue' ca tu xiaj xre naga dxaca dipa lazra'.<pb/> 


text:
Dios chia', bselá neda' lu na' benne' ca' zaj nabéaj xíchaje̱' Lue',<br/>ne lu na' benne' ca' dxelune̱' da cale̱la ne zaj naque̱' xichaj zra'a,<pb/> 


text:
lawe' da dxebeza lazra' Lue', Xrana' Dios.<pb/>Nacu' Bénnea' dxuxúe̱' neda' gate nácatea' bídau'te̱.<pb/> 


text:
Lue' núxruquezu' neda' gate gúlajtea'.<pb/>Lue' be̱nu' bdxuaja' lu le̱'e̱ xrna'a.<pb/>¡Tu güe lá'anazqueza' Lue'!<pb/> 


text:
Benne' dxeledábague̱' neda' dxelenné̱' chia',<br/>na' benne' ca' dxelezá lazre̱' xelútie̱' neda' belune̱' tuze dizra',<pb/> 


text:
dxelenné̱': “Ba bsan Dios le̱'.<pb/>Chéajdxu cheajté̱ladxu le̱' lawe' da québedxa nu zua nu guselá le̱'.”<pb/> 


text:
¡Be̱n xelexedué'ene̱'!<pb/>“Be̱n xelexenite benne' ca' dxeledábague̱' neda'.”<pb/>“Be̱n xelezúa xel-la' stu', ne xeleque zréaje benne' ca' dxelezá lazre̱' xelune̱' chia' da cale̱la.”<pb/> 


text:
Guzenda' bénneache nacu' xrlátaje,<br/>ne tu guzénzquezda' le̱' ca da be̱nu' bseláu' neda',<br/>láqueze quebe nezda' bal-la lasa bseláu' neda'.<pb/> 


text:
Tu guchálajzqueza' chee̱ da zrente̱ da be̱nu' Lue', Xrana' Dios,<br/>ne gusá'a lazre' bénneache chee̱ da xrlátaje cheé̱quezu'.<pb/> 


text:
Dios, Lue' bsé̱denu' neda' gate nácatea' bidau'te̱.<pb/>Dxulé'eda' bénneache ca naca da zrente̱ da be̱nu'.<pb/> 


text:
Dios, quebe gusán lazru' neda' gate bache guxrúa', ne ba bgucha'.<pb/>Be̱' neda' lataj guzenda' zri'ine zre sua' ca naca xel-la' waca chiu',<br/>ne guzenda' bi za xelalaj ca naca xel-la' wal-la chiu',<pb/> 


text:
ne ca naca da xrlátaje chiu', da naca na da zrente̱, Dios.<pb/>Lue' ba be̱nu' da zaj nácale̱'e̱ na zrente̱.<pb/>Dios, ¿Núzraqueze ca Lue'?<pb/> 


text:
Lue' be̱nu' gudéa' lu da ste̱be zante̱, ne lu da cale̱la ca',<br/>na' gunu' xexaca bana', na' da xula xechisu' neda' lu xe̱dxu ba.<pb/> 


text:
¡Cá'anqueze güe lá'anaqueza' Lue', quínnia' da gul-lale̱na'!<pb/>¡Dios chia', gúl-laqueza' chee̱ da li chiu', quínnia' da du' zríadi'i na du!<pb/>¡Nacu' Benne' Lá'azxa chee̱ benne' Israel ca'!<pb/> 


text:
¡Sua' lu da ba neza gate gúl-laqueza' chiu' Lue',<br/>ne béqueze bénne'du xu'a, bénne'du' bexa'u!<pb/> 


text:
¡Tu guchálajzqueza' chee̱ da xrlátaje chiu' te zra chizrela,<br/>lawe' da be̱nu' belexedué'e, ne guleque zréaje<br/>benne' ca' belune̱' ba xuzre xelune̱' chia' da cale̱la!<pb/>


text:
¡Dios, be̱n guchi'a wenná bea da dxaca chee̱ntu' ca dxuchí'aquezu' Lue',<br/>ne be̱n xelaca xrlátaje zri'ine wenná bea na'!<pb/> 


text:
Nadxa le̱' guchi'a chee̱ bénneache chiu' ca naca da naca xrlátaje,<br/>ne ca naca da li guchi'e̱ chee̱ benne' chiu' ca' zaj zue̱' lu da ba xa'.<pb/> 


text:
Lu xi'a ca' xelebeza zri lazre' bénneache chiu',<br/>ne lu xí'adu ca' xelezúe̱' lu da naca chawe'.<pb/> 


text:
Guchi'e̱ chee̱ benne' ca' zaj zue̱' lu da ba xa' lu xe̱zre chee̱ntu',<br/>ne guselé̱' bidu ca' chee̱ benne' ca' dxelexázrjene̱',<br/>ne guzría xi'e̱ benne' ca' dxulusaca zi'e̱ bénneache.<pb/> 


text:
Gaca wenná bea na' ca nisa xiuj da dxaca naga ba nadín,<br/>ne ca xrle̱'e̱la da dxaca dxe̱la lu xe̱zr la xu.<pb/> 


text:
Lu zra chee̱ wenná bea na' gaca da xrlátaje,<br/>ne xelebeza zri lazre' bénneache dxácate̱ ne zua beu'.<pb/> 


text:
Lau le̱' xuluzú zribe benne' ca' zaj zre̱'e̱ xe̱zr la xu,<br/>na' guzéxruje̱' lazre' benne' guledábague̱' Le̱'.<pb/> 


text:
Benne' wenná bea chee̱ xe̱zr la xu Tarsis,<br/>ne wenná bea ca' chee̱ tu tu cue' xe̱zr la xu zitu' ca'<br/>xelelé̱'e̱ zaj nu'e̱ da xulunézruje̱' chee̱',<br/>na' benne' wenná bea chee̱ xe̱zr la xu Sabá,<br/>ne wenná bea chee̱ Seba xulunézruje̱' chee̱' da gunní'a.<pb/> 


text:
Xúgute̱ benne' wenná bea ca' xuluzú zribe̱' lau le̱',<br/>na' benne' xúgute̱ cue' xe̱zr la xu xelune̱' zrin chee̱'.<pb/> 


text:
Le̱' guselé̱' benne' ca' dxelexázrjene̱', benne' dxululáwizre̱' le̱',<br/>ne guselé̱' benne' ca' zaj zue̱' lu da ba xa', ne quebe sua nu benne' gácale̱ne̱' le̱'.<pb/> 


text:
Xexache lazre̱' benne' xache' ca', ne benne' ca' dxelexázrjene̱',<br/>na' guselé̱' benne' xache' ca' chee̱ xelaca bane̱'.<pb/> 


text:
Xexá'awe̱' benne' xache' ca' lu na' benne' we̱n lazre' ca', ne benne' snia ca'.<pb/>Gune̱' ba xuzre guselé̱' benne' ca' lu na' benne' ca' dxelutie̱' benne'.<pb/> 


text:
Gaca ban wenná bea nigá,<br/>na' xulunézruje̱' chee̱' oro chee̱ xe̱zr la xu Sabá,<br/>na' tu xelenábazqueze bénneache Dios gácale̱ne̱' le̱',<br/>ne te zra chizrela xelenabe̱' Dios gune̱' gaca chawe' chee̱ wenná bea na'.<pb/> 


text:
Tu zrígadauze zrua' xtila xelaze̱' lu xe̱zr la xu, ne lu xí'adu ca',<br/>da cuíale̱'e̱ na ca da dxebía lu xi'a Líbano,<br/>na' benne' zaj zre̱'e̱ lu xe̱zre ca' xelane̱' ca xixre' ze̱ lu xe̱zr la xu.<pb/> 


text:
Tu súazqueze la benne' wenná bea na'.<pb/>Tu xuluchálajzqueze̱' chee̱ la le̱' dxácate̱ ne zua gubizra.<pb/>Ne̱ chee̱ le̱' gaca da ba neza chee̱ bénneache xúgute̱ cue' xe̱zr la xu,<br/>na' xelenné̱' chee̱' naca chee̱' da ba neza zrente̱.<pb/> 


text:
Xrlátaje naca Xránadxu Dios, Dios chee̱ benne' Israel ca',<br/>na' tuze Le̱' dxune̱' da dxexebánedxu.<pb/> 


text:
Xrlátaje naca La Le̱' da naca na da xabáa chadía chacanna,<br/>na' dute̱ xe̱zr la xu nigá xelelé'ene̱' da xabáa chee̱'.<pb/>¡Ca'an naca na, ne ca'an gaca na!<pb/> 


text:
Da líqueze ba be̱n Dios da chawe' chee̱ benne' Israel ca',<br/>benne' ca' zaj naque̱' du lazre' lau Dios.<pb/> 


text:
lawe' da guca' zre'e lazre' ne̱ chee̱ benne' gunní'a ca',<br/>gate ble'eda' ca dxelepe ban benne' ca' zaj nabéaj xíchaje̱' Dios.<pb/> 


text:
Quebe dxeledée̱' lu da ba xa' ca da dxeledé xúgute̱ benne' ca',<br/>ne quebe dxelezaca zi'e̱ ca da dxaca chee̱ xezícadxa bénneache.<pb/> 


text:
Dxelún le̱' chee̱ Dios, ne dxelenné̱' cale̱la ca da zrinnaj da xelune̱'.<pb/>Dute̱ xel-la' dxulucá'ana szren cuina dxuluchálaje̱' da zrente̱.<pb/> 


text:
Dxelenné̱' chee̱ da ca' zaj zua xabáa,<br/>ne dxuluchálaje̱' ca benne' zaj nape̱' dute̱ xe̱zr la xu.<pb/> 


text:
Chee̱ le̱ na' xúgute̱ bénneache dxelune̱' le̱' tu zren,<br/>ne dxelezi'e̱ ca da dxelenná benne' gunni'a ca'.<pb/> 


text:
Dxelenná benne' ca' dxelune̱' da cale̱la:<pb/>“¿Ájazra gaca neze Dios?<pb/>¿Dxelé'equeze Bénnea' zue̱' na'ala?”<pb/> 


text:
Benne' caní zaj naque̱' benne' zaj nabéaj xíchaje̱' Dios,<br/>na' dxelepe bane̱' lu xe̱zr la xu, ne dxelaque̱' gunní'a.<pb/> 


text:
La nnia' neda': Guchálaja' ca dxuluchalaj benne' ca',<br/>na' si xe̱'a bénneachedu ca' chiu', Dios. <pb/> 


text:
Gate guxu'a lu lataj lá'azxa chee̱ Dios,<br/>na' guque be'eda' da gaca chee̱ benne' ca' gate cheajsé̱.<pb/> 


text:
Zaj naque̱' ca tu da ble'edxu lu xe̱la da dxexenite na gate dxexebandxu.<pb/>Ca'an gaca, Xran, gate chasu', guzú' chalá'ala ca da gulaca benne' ca'.<pb/> 


text:
Bsi'u neda' chee̱ guna' da dxulé'enu' neda',<br/>na' te nigá xezí' lu na'u neda' lu xabáa chiu'.<pb/> 


text:
Quebe nu xetú zua chia' xabáa san tuzu' Lue',<br/>ne quebe nu xetú dxezá lazra' lu xe̱zr la xu, san tuzu' Lue'.<pb/> 


text:
Dxelexedú lazre' be̱la' dxen chia', ne lázrdawa'.<pb/>Dios naque̱' Benne' dxutipe̱' lazra',<br/>ne naque̱' da ba neza chia' chadía chacanna. <pb/> 


text:
Benne' ca' dxelexecuase̱' naga zu' xelexenítie̱'.<pb/>Guzría xi'u xúgute̱ benne' ca' xelexebeaj xíchaje̱' Lue'.<pb/> 


text:
Ca naca chia' neda', dxaca chawe' chia' lawe' da gubiga' lau Dios.<pb/>Tu dxebeza lázrezqueza' Xránadxu Dios,<br/>chee̱ guchálajqueza' ca naca da zrente̱ da nune̱'.<pb/>


text:
Dios, ¿tu chí'izqueze nuzú' netu' chalá'ala?<pb/>¿Dxezra'u netu', nácantu' ca zrila' chiu' ca'?<pb/> 


text:
Bsá lazre' bénneache chiu', benne' ca' guzi'u nédxudaute̱.<pb/>Benne' ca' bexa'u chee̱ gunu' xelaque̱' benne' cheé̱quezu',<br/>benne' ca' zaj zre̱'e̱ lu xi'a Sión nigá, naga zúaquezu' Lue'.<pb/> 


text:
Gudá xedajnná'u ca nabía xi' xe̱zre nigá,<br/>ne ca naca da cale̱la da belún benne' ca' dxeledábague̱' netu', lu lataj lá'azxa chiu'.<pb/> 


text:
Dxelebezre xa'a benne' ca' dxeledábague̱' Lue' laduj naga zaj nazraga bénneache chiu'.<pb/>Zaj nuzúe̱' nigá da dxululé'e na xu'untu' lu na' benne' ca'.<pb/> 


text:
Na'a nen xa waga chee̱' ca', ne nen xaga chee̱' ca',<br/>ba buluzría xi'e̱ ca naca lechítaje̱ chee̱ xudau' chiu'.<pb/> 


text:
Lu lázrdawe̱' gulenné̱': “Guzría xí'tegadxu na tu chi'ize.”<pb/>Ba buluzézxie̱' xúgute̱ xu'u naga bezrágantu' chiu' lu xe̱zr la xu chiu'.<pb/> 


text:
Québedxa dxelé'entu' da la'axza ca' da dxululé'e na da guchísantu' lu xe̱zr la xu chee̱ntu'.<pb/>Québedxa nu chilá' benne' guchálaje̱' waláz chiu',<br/>ne quebe nu zua ládujla netu', benne' nézene̱' bátaqueze lantu'.<pb/> 


text:
Dios, ¿Báta cueza na xulucháchale̱ benne' ca' netu', benne' ca' dxulusaca zi'e̱ netu'?<pb/>¿Chadía chacanna welenné̱ benne' dxeledábague̱' lue' schanni' chee̱ Lau'?<pb/> 


text:
¿Bizr chee̱ na' quebe dxebéaj lazru' benne' ca'?<pb/>¿Bizr chee̱ na' quebe dxuzría xi'u benne' ca' dxelune̱' da cale̱la?<pb/> 


text:
Lue', Dios, nacu' Wenná Bea chia' nédxudaute̱.<pb/>Lué'queze dxuseláu' bénneache dute̱ xe̱zr la xu.<pb/> 


text:
Xel-la' waca chiu' be̱nu' nísadau' chupa la'a.<pb/>Gula'u xichaj be̱ schanni' ca' lu nísadau'.<pb/> 


text:
Bzúzruju' xichaj be̱ schanni' le̱ba' leviatán,<pb/>Na' be̱nu' gulagu be̱ xixre' le̱ba', bea ca' zaj zraba' lu xu bizre.<pb/> 


text:
Chiu' Lue' naca te zra, ne cá'anqueze chiu' naca dxe̱la.<pb/>Lue' bzu' beu', ne gubizra naga dxeledé na.<pb/> 


text:
Lue' bzu' tu chi'ize ca naca da zaj de̱ xe̱zr la xu nigá.<pb/>Lue' be̱nu' beu' la ca', ne beu' zaga ca'.<pb/> 


text:
Bsa lazre' da nigá: Benne' ca' dxeledábague̱' lue' ba zaj nun le̱' chiu' Lue', Xran.<pb/>Benne' xala ca' ba gulenné̱' schanni' chee̱ Lau'.<pb/> 


text:
Quebe gusanu' lu na' benne' zaj naque̱' ca be̱ snia ca' benne' ca' nazrí'iquezu',<br/>ne quebe gal-la lazru' tu chi'ize bénneache chiu' zaj zue̱' lu da ba xa'.<pb/> 


text:
Gunná' ca naca xel-la' wezría da be̱nu',<br/>lawe' da gátete̱ze naca chul-la lu xe̱zr la xu,<br/>na' zaj zra' benne' ca' dxelune̱' da zrinnaj.<pb/> 


text:
Quebe gu'u lataj xelegá'ana lu xel-la' stu' benne' ca' zaj zue̱' lu da baxache'.<pb/>Benne' dxelezaca zi'e̱, ne benne' dxelexázrjene̱' xelúe lá'ane̱' Lau'.<pb/> 


text:
¡Guzé̱, Dios!<pb/>¡Be̱n ca ba gunnáu'!<pb/>¡Bsa lazre' ca dxelún benne' xala ca', dxelún le̱' chiu' te zra te zra!<pb/> 


text:
Quebe gal-la lazru' ca da gulenná benne' ca' dxeledábague̱' lue'.<pb/>Da schaga dxelún benne' ca' dxeledábague̱' Lue' tu dxénzqueze na.<pb/>


text:
“Xcalenu'”, dxe̱ntu' Lue', Dios: “Xcalenu'.”<pb/>Dxuzentu' bénneache zúale̱nu' netu', ne ba nunu' da ca' dxexebánequezentu'.<pb/> 


text:
Lácala xru' dute̱ xe̱zr la xu, ne xelezrize xúgute̱ da zaj naca ban na,<br/>neda' gúxruqueza' ca naca lane xe̱zr la xu na'.<pb/> 


text:
Dxapa' benne' xala ca': Quebe gáwele.<pb/>Dxapa' benne' ca' dxelune̱' da cale̱la: Quebe gucá'ana szren cuínale.<pb/> 


text:
Quebe za xel-la' szren naga dxalaj gubizra, ne naga dxebía na,<br/>ne quebe za na le̱'e̱ xixre' lawe' lataj.<pb/> 


text:
Dios naque̱' Bénnea' guchi'e̱ chee̱ bénneache.<pb/>Dxucá'ane̱' cá'aze tu benne', ne dxucá'ane̱' szren xetú benne'.<pb/> 


text:
Dios nuxre̱' tu zriga', da nazrate̱ na xrise uva wal-la, da zeaje na xel-la' dxezrá'a chee̱'.<pb/>Dxulálaje̱' na chee̱ xele̱'aj benne' ca' dxelune̱' da cale̱la. Xelé̱'aje̱' na xebizrte̱ na.<pb/> 


text:
Le̱' guchínnajqueze̱' xel-la' waca chee̱ benne' we̱n da cale̱la ca'.<pb/>Gusezrendxe̱' xel-la' waca chee̱ benne' xrlátaje ca'.<pb/>


text:
Lataj na' gudíchaje̱' xaga nalá xéche'ze ca',<br/>ne xia da dxucu'uj na benne' lu wedil-la,<br/>ne ca naca da dxuluchínene̱' lu wedil-la. <pb/> 


text:
Xeajlechaze benne' wal-la ca', ne guláse dínnaje̱'.<pb/>Netú benne' wal-la ca' quebe belexechisa ne̱'e̱ chee̱ xelune̱' wedil-la.<pb/> 


text:
Dios chee̱ benne' Israel ca', gate gudil-lu' benne' ca',<br/>guláse dinnaj bzrina' ca', ne benne' gulebíe̱'-ba'.<pb/> 


text:
Xabáate̱ gunná'u, na' guchi'u chee̱ bénneache.<pb/>Dxelezrebe bénneache lu xe̱zr la xu, na' dxelebeze̱'<pb/> 


text:
zra seu' Lue', Dios, chee̱ guchi'u chee̱ bénneache,<br/>ne chee̱ guseláu' xúgute̱ benne' dxexruj lazre' zaj zre̱'e̱ lu xe̱zr la xu.<pb/> 


text:
Da líqueze xel-la' dxelezrá'a chee̱ bénneache<br/>gaca na tu da gucá'ana szren na Lue'.<pb/>Guzúa zriu' xel-la' dxelezrá'a chee̱ bénneache zaj nagá'ane̱'. <pb/> 


text:
Le che̱be lázrele da gunle chee̱ Dios,<br/>na' le gun da na' chee̱ Xránadxu, Dios chee̱le.<pb/>Xúgute̱ benne' zaj zre̱'e̱ du gabi'ila xelelé̱'e̱,<br/>na' xulunézruje̱' da zaj nu'e̱ chee̱ Dios, Bénnea' dxezrébedxu.<pb/> 


text:
Guzague̱' da xu'u lu xichaj lázxdau benne' blau ca'.<pb/>Le̱' dxuchebe̱' benne' wenná bea ca' zaj zre̱'e̱ lu xe̱zr la xu.<pb/>


text:
Guxu'a lau Xránadxu lu zra guzúa' lu da ba xa'.<pb/>Chizrela guchisa na'a lau Le̱', ne quebe guzúa zria'.<pb/>Quebe be̱'a lataj nu benne' xue zrene̱' neda'.<pb/> 


text:
Bsa lazra' ca naca da bil-la' chizrélala,<br/>ne blaba lázrequeza' ca zaj naca na, na' gunaba be' xu'a:<pb/> 


text:
¿Gul-la lázrequeze Dios xexache lazre̱' dxi'u?<pb/>¿Dxezré̱'e̱ dxi'u, na' québedxa xexache lazre̱' dxi'u?<pb/> 


text:
Nadxa gunnía': Caní dxuna' lawe' da quebe chawe' zua'.<pb/>Chee̱ le̱ na' cheajsá lazra' chee̱ xúgute̱ da zrente̱<br/>da be̱n Dios zrente̱ lu iza ba guledé chee̱ na.<pb/> 


text:
Cheajsá lazra' chee̱ da zrente̱ ca' da be̱n Jah. <pb/>Awe', cheajsá lazra' chee̱ da be̱nu' nédxudaute̱ da ca' dxexebánentu'.<pb/> 


text:
Dios, lá'azxa naca da dxusé̱denu' netu' ca guntu'.<pb/>¿Zua xetú Dios naque̱' benne' zren ca naca Dios chee̱ntu'?<pb/> 


text:
Lue' nacu' Dios, dxunu' da ca' dxexebánentu'.<pb/>Blé'enu' xúgute̱ bénneache lu xe̱zr la xu ca zrente̱ naca xel-la' waca chiu'.<pb/> 


text:
Nen xel-la' waca chiu' bexa'u bénneache chiu',<br/>zri'ine zre sua Jacob, ne zri'ine zre sua José.<pb/> 


text:
Xe̱gu nisa ca' belelé'en Lue', Dios.<pb/>Belelé'e xe̱gu nisa ca' Lue', na' belezrébele̱'e̱ na.<pb/>Cá'anqueze gulezúa ste̱be nísadau' situj ca'.<pb/> 


text:
Nisa xiuj zila bdxuaj na lu beuj bza ca',<br/>ne gulenné̱le̱'e̱ guziu', ne gulé̱pele̱'e̱ xesa.<pb/> 


text:
Lu be' bdunu' ben guziu' chiu' da gunné̱le̱'e̱ na.<pb/>Bulusaní' xesa guziu' ca naca xe̱zr la xu.<pb/>Guzúa ste̱be, ne guzrize xe̱zr la xu.<pb/> 


text:
Lawe' nísadau' guza'u,<br/>ne lawe' nisa zila ca' gudéquezu',<br/>ne quebe naca bea naga bléaju'.<pb/> 


text:
Guchíneda' dizra' ca da dxuluchalaj benne' sina ca',<br/>na' guzéajni'ida' le'e da ca' gulezúa na bagácheze gate nate,<pb/> 


text:
Quebe gucáchedxu na lau zrí'inedxu ca'.<pb/>Guzénquezdxu zrí'inedxu ca' ca naca xel-la' szren chee̱ Xránadxu,<br/>ne ca naca xel-la' waca chee̱', ne ca zaj naca da zren ca' da be̱ne̱'.<pb/> 


text:
Bzue̱' tu da nadxixruj bea na da xelún benne' Israel ca',<br/>ne da bdxixruj be'ene̱' ca' da xelún zri'ine zre sua Jacob.<pb/>Gunná bé'ene̱' xra xrtáudxu ca' xuluzenne̱' bi chee̱' ca' ca naca da gunná bé'ene̱',<pb/> 


text:
chee̱ xelúnbea zrí'ine̱' bidu ca' za xelálajbe' ca naca na,<br/>na' bi caní xuluzenbe' zrí'inebe' da na',<pb/> 


text:
chee̱ xuluxrén lázrebe' Dios,<br/>ne quebe xelal-la lázrebe' da ca' be̱n Dios,<br/>ne chee̱ xuluzúabe' dizra' da ca' gunná be'e̱.<pb/> 


text:
Quebe xelácabe' ca gulaca xra xrtáube' ca'.<pb/>Benne' ca' quebe buluzúe̱' dizra' chee̱', ne guledábague̱' Le̱',<br/>ne quebe buluzúa chúchue̱' ca buluxrén lazre̱' Dios,<br/>ne quebe gulaque̱' li lazre' lu da naca chee̱ Dios lu be' zaj nácaqueze̱'.<pb/> 


text:
Benne' zrí'ine zre sua Efraín, benne' zaj nu'e̱ da dxuluchínene̱' lu wedil-la<br/>buluzrúnnuje̱' naga dxaca wedil-la.<pb/> 


text:
Quebe belune̱' ca naca xel-la' wezría da be̱n Dios,<br/>ne quebe buluzúe̱' dizra' da gunná bé'ene̱'.<pb/> 


text:
Lau xra xrtawe̱' ca' be̱ne̱' xel-la' waca ca'<br/>lu xe̱zr la xu Egipto, ne lu xe̱zr la xu Zoán.<pb/> 


text:
Gusalje̱' neza lu nísadau' naga guledé benne' ca'.<pb/>Be̱ne̱' nísadau' na' ca xi'a ca' chalá'a weaj.<pb/> 


text:
Te zra blé'ene̱' benne' ca' neza nen tu beuj bza da xjácale̱ne̱',<br/>ne chizrela nen beuj bza da naca na ca tu xi'.<pb/> 


text:
Gulé̱'e̱ xiaj ca' naga naca xu bizre,<br/>na' bxí'aje̱' benne' ca' nisa da gulaj na le̱'e̱ xiaj ca' ca tu xe̱gu nisa.<pb/> 


text:
Lácala be̱ne̱' caní belúndxaqueze̱' dul-la lau Dios le̱'e̱ xixre' lawe' lataj,<br/>ne guledábague̱' Dios nape̱' dute̱ xel-la' szren.<pb/> 


text:
Da líqueze gulé̱'e̱ xiaj na', na' gulaj nisa na', na' bzriluj na ca tu xe̱gu zren.<pb/>¿Wazéquequezne̱' gunne̱' dxi'u xeta, ne gunne̱' be̱la' da gágudxu?<pb/> 


text:
Chee̱ le̱ na' bzra'a Xránadxu gate benne̱' da na',<br/>ne gusel-le̱' xi' da bzezxe na bal-la bénneache chee̱',<br/>na' bsedxí'ule̱'e̱ xel-la' dxezrá'a chee̱' nen benne' Israel ca',<pb/> 


text:
na' be̱ne̱' bxinnaj xeta maná ca dxinnaj xiuj chee̱ gulagu benne' chee̱' na.<pb/>Bnézruje̱' le̱' da naca ca zrua' chee̱ xabáa.<pb/> 


text:
Gulawe̱' da dxelagu gubáz chee̱ xabáa ca'.<pb/>Gusél-lale̱'e̱ da gulawe̱', na' gulélajte̱quezene̱'.<pb/> 


text:
Be̱ne̱' guca be' da za' chalá'ala naga dxalaj gubizra,<br/>ne xel-la' waca chee̱' be̱ne̱' guca be' za' chalá'ala naga dxedé gubizra beu' zaga,<pb/> 


text:
na' gusel-le̱' chee̱ benne' ca' be̱la' ca ze̱ bxrte xu,<br/>béadu zaj zua xrila naxanba' ca xuzre' da dxe' dxu'a tu xe̱gu zren.<pb/> 


text:
Be̱ne̱' guléxrujba' chale'aj chee̱ benne' ca'.<pb/>Guléxrujba' dúte̱queze naga zaj zua xu'u xide chee̱'.<pb/> 


text:
bzra'a Dios benne' ca',<br/>na' be̱tie̱' benne' zaj nácadxe̱' benne' wal-la,<br/>ne benne' Israel ca' zaj nácadxe̱' benne' waca.<pb/> 


text:
Láqueze be̱ne̱' caní, na' belúndxaqueze̱' dul-la,<br/>ne láqueze belelé'ene̱' xel-la' waca ca' da be̱ne̱', quebe buluxrén lazre̱' Le̱'.<pb/> 


text:
Chee̱ le̱ na' guchugue̱' zra chee̱ benne' ca' ca tu be' dxecá'adxu,<br/>ne ca zaj naca iza da gulezúe̱', bdee̱' le̱' lu da zi' da xa'.<pb/> 


text:
Gate be̱tie̱' bal-la benne' ca', na' xezícadxe̱' belexaque̱' chee̱ Dios.<pb/>Belexebí'i lazre̱', ne du lazre̱' buluchálajle̱ne̱' Le̱'.<pb/> 


text:
Xeajlesá lazre̱' naca Dios Benne' dxuxúe̱' le̱',<br/>ne Dios na' nape̱' dute̱ xel-la' szren naque̱' Bénnea' bxá'awene̱' le̱',<pb/> 


text:
Quebe gulaque̱' li lazre' nen Le̱',<br/>ne quebe belune̱' du lazre' ca naca xel-la' wezría chee̱'.<pb/> 


text:
Dios bexache lazre̱' chee̱ benne' ca',<br/>ne bnite lawe̱' dul-la belune̱', ne quebe bzria xi'e̱ le̱'.<pb/>Zane' lásate̱ bzue̱' chalá'ala xel-la' dxezrá'a chee̱',<br/>ne quebe bzre̱'e̱ le̱' dute̱ ca da dxéquene̱'.<pb/> 


text:
Xeajsá lazre' Dios zaj naque̱' be̱la' dxen.<pb/>Zaj naque̱' ca tu be' da dxedé na, ne quebe xezrín na.<pb/> 


text:
Zane' lasa guledábague̱' Le̱' le̱'e̱ xixre' lawe' lataj na',<br/>ne zane' lasa buluzúe̱' Le̱' baxache'.<pb/> 


text:
Gulal-la lazre̱' ca naca xel-la' waca zren chee̱',<br/>ne ca be̱ne̱' lu zra na' bxá'awene̱' le̱' lu da zi' da xa',<pb/> 


text:
gate be̱ne̱' xel-la' waca ca' lu xe̱zr la xu Egipto,<br/>ne blé'ene̱' da ca' da dxebánedxu lu xe̱zr la xu Zoán.<pb/> 


text:
Gusel-le̱' be̱'a ládujla benne' ca', be̱ buludeba' le̱' xel-la' zi'.<pb/>Gusel-le̱' bluzru ca' buluzría xiba' xe̱zr la xu chee̱'.<pb/> 


text:
Gusel-le̱' biche zu ca' guláguba' lina chee̱',<br/>ne buluzría xiba' da zaj zua lu xe̱zr la xu chee̱'.<pb/> 


text:
Gusel-le̱' xiaj bezxe' zri'a da bzria xi na lba uva chee̱' ca',<br/>ne gusel-le̱' da zaga da bsebizre na xaga higo chee̱' ca'.<pb/> 


text:
Gusel-le̱' xiaj bezxe' zri'a da be̱te na be̱ xixre' chee̱' ca',<br/>ne gusel-le̱' xesa da be̱te na zrila' chee̱' ca'.<pb/> 


text:
Bdee̱' benne̱' Egipto ca' lu xel-la' zi' zren, lawe' da bzrá'ale̱'e̱ benne' ca',<br/>na' guca da ca' ca zánete̱ gubáz ca' chee̱ xel-la' gute.<pb/> 


text:
Quebe bzague̱' xel-la' dxezrá'a chee̱',<br/>ne quebe bnite lawe̱' chee̱' chee̱ quebe xelátie̱', san be̱tie̱' le̱' nen tu xízrawe̱' wal-la.<pb/> 


text:
Nadxa beche̱'e̱ benne' chee̱' ca' ca tu benne' dxeche̱'e̱ zrila' ca',<br/>ne bsi'e̱ le̱' le̱'e̱ xixre' lawe' lataj.<pb/> 


text:
Bsi'e̱ le̱' zri'a chawe', ne quebe bi belezrebe̱',<br/>san gulate benne' guledábague̱' Le̱' lu nísadau'.<pb/> 


text:
Bebéaje̱' benne' zaj zre̱'e̱ lu xe̱zr la xu na' lau benne' chie̱' ca',<br/>na' gulé̱'e̱ xe̱zr la xu chee̱' cha chee̱ benne' Israel ca', ne bzre̱'e̱ le̱' lizre benne' ca' bebéaje̱'.<pb/> 


text:
Da xula buluzúe̱' Dios chalá'ala, ne buluché̱'e̱ Dios, nape̱' dute̱ xel-la' szren.<pb/>Quebe buluzúe̱' dizra' da ca' gunná be'ene̱' le̱'.<pb/> 


text:
Da xula guledábague̱' Dios ca belún xra xrtawe̱' ca'.<pb/>Gulaque̱' ca tu bdxeque' xala chee̱ xaga nalá xéche'ze.<pb/> 


text:
Buluché̱'e̱ Le̱' ne̱ chee̱ lataj ca' naga bulucá'ana szrene̱' bedáu' xiaj xaga ca',<br/>ne ne̱ chee̱ bedáu' xiaj xaga chee̱' ca' bzrá'ale̱'e̱ Dios.<pb/> 


text:
Guleaj xíchaje̱' xu'u xide lá'azxa chee̱' zua na xe̱zre Silo,<br/>xu'u xide na' guzuáqueze̱' ládujla benne' ca'.<pb/> 


text:
Be̱'e̱ lataj belecá'a benne' ca' dxeledábague̱' dxi'u xi'ina lá'azxa chee̱',<br/>da na' dxulé'e na xel-la' waca, ne xel-la' szren chee̱'.<pb/> 


text:
Benne' wal-la ca' gulátie̱' lu wedil-la.<pb/>Quebe nu zra' benne' wegu', benne' xelezúale̱ne̱' nu'ula wegu' ca'.<pb/> 


text:
Cá'anqueze gulate bxruze ca' lu wedil-la,<br/>na' nu'ula chee̱ bxruze ca' quebe gulebezre xache̱' chee̱ bxruze ca'.<pb/> 


text:
Nadxa guca Xránadxu ca tu benne' dxexebane̱' lu bchigala.<pb/>Guque̱' ca tu benne' wal-la dxebezre xe̱'e̱ gate ba né'aje̱' xrise uva wal-la.<pb/> 


text:
Lu xi'a na' be̱ne̱' xudau' lá'azxa chee̱', da guca na ca naca da zua na xabáa.<pb/>Bzua chúchue̱' na chadía chacanna, ca nácaqueze xe̱zr la xu nigá.<pb/> 


text:
Beche̱'e̱ le̱' naga zue̱' dxuxúe̱' zrila' ca' zaj nache̱'e̱ba' be̱dau',<br/>chee̱ gaque̱' wenná bea, benne' guxúe̱' bénneache chee̱', zri'ine zre sua Jacob, benne' zaj naque̱' benne' Israel ca'.<pb/> 


text:
Dute̱ xel-la' du lazre' chee̱' bxue̱' benne' ca'.<pb/>Bxue̱' le̱' dute̱ xel-la' waca zren chee̱'.<pb/>


text:
Dios, ba gulú'u benne' xe̱zr la xu zitu' ca' lu xe̱zr la xu chee̱ bénneache chiu'.<pb/>Bulucá'ana dítaje̱' xudau' lá'azxa chiu'.<pb/>Buluzría xi'e̱ xe̱zre Jerusalén.<pb/> 


text:
Bulucá'ane̱' be̱la' dxen chee̱ we̱n zrin chiu' ca' naga gulagu be̱ zua xrila le̱'.<pb/>Be̱ xixre' ca' guláguba' be̱la' dxen chee̱ benne' ca' zaj naque̱' chiu'.<pb/> 


text:
Ca nisa bululálaje̱' dxen chee̱ benne' ca' xúgute̱ lu neza chee̱ xe̱zre Jerusalén,<br/>ne quebe nu chilá' benne' gucache̱' benne' ca'.<pb/> 


text:
Benne' xe̱zr la xu walizre' chee̱ntu' ca' dxulucháchale̱ne̱' netu'.<pb/>Benne' zaj zre̱'e̱ xe̱zre walízr ca' dxulucá'ana dítaje̱' netu', ne dxelún le̱' chee̱ntu'.<pb/> 


text:
¿Bata cuézaqueze gaca caní chee̱ntu', Xran?<pb/>¿Tu chí'izqueze dxezra'u netu'?<pb/>¿Tu chí'izqueze gaca xel-la' dxezrá'a chiu' ca tu xi'?<pb/> 


text:
Bzra'a benne' xe̱zr la xu ca' quebe zaj núnbe'e̱ Lue',<br/>na' benne' xe̱zr la xu ca' quebe dxululáwizre̱' Lue',<pb/> 


text:
lawe' da ba buluzría xi'e̱ zri'ine zre sua Jacob,<br/>ne bulucá'ana dítaje̱' xu'u lizre benne' ca'.<pb/> 


text:
Quebe gusebagu' netu' ca naca da zrinnaj da belún xra xrtauntu' ca'.<pb/>Gudázega xexache lazru' netu', lawe' da dxezraga láule̱'e̱ntu'.<pb/> 


text:
Gúcale̱ netu', Dios, nacu' Bénnea' dxuselé̱' netu', chee̱ gaca ba Lau'.<pb/>Bselá netu', ne bnite lau dul-la nuntu' chee̱ xegá'ana szren Lau',<pb/> 


text:
lawe' da xelenná bénneache: “¿Ga na Dios chee̱ benne' ca'?”<pb/>Bebéaj lazre' benne' ca' belútie̱' we̱n zrin chiu' ca'.<pb/> 


text:
Caní be̱n chee̱ xelelé'e xúgute̱ benne' chiu' ca' zaj xu'e̱ lu na' benne' ca' dxeledábague̱' netu'.<pb/>Dute̱ xel-la' waca zren chiu' bselá benne' ca' ba zaj nachugue̱' chee̱' xelatie̱'.<pb/> 


text:
Bunezruj chee̱ benne' xe̱zr la xu walizre' chee̱ntu' ca' xegazre cue'<br/>ca da cale̱la da belune̱', bulucá'ana dítaje̱' Lue', Xran.<pb/> 


text:
Netu', bénneache chiu', nácantu' ca zrila' chiu' ca',<br/>güe lá'anaquezentu' Lue' chadía chacanna.<pb/>Tu cuen tu cuen zri'ine zre suantu' gúl-laquezentu' da güe lá'anantu' Lue'.<pb/>


text:
Bene chee̱ntu', Lue' dxuxú' benne' Israel ca',<pb/>Lue' na', dxuxú' zri'ine zre sua José ca zríla'du ca',<br/>ne dxe'u lataj blau chiu' da zua na láwela querubín ca'.<pb/> 


text:
Ble'e xel-la' szren chiu' lau zri'ine zre sua Efraín, ne Benjamín, ne Manasés.<pb/>Ble'e xel-la' waca chiu', ne gudá guseláu' netu'.<pb/> 


text:
Xránantu' Dios, napu' dute̱ xel-la' waca, ¿bata chajse̱queze zra'u netu',<br/>ne quebe xennu' ca da nábantu' Lue'?<pb/> 


text:
Be̱'u lataj xe̱zr la xu walizre ca' bulucá'ana dítaje̱' netu',<br/>na' benne' ca' dxeledábague̱' netu' belún le̱' chee̱ntu'.<pb/> 


text:
Bebéaju' tu zrigu' lba uva lu xe̱zr la xu Egipto da naca na bénneache chiu'.<pb/>Blagu' benne' xe̱zr la xu gulezré̱'e̱ nigá, na' guzu' nigá zrigu' lba uva na'.<pb/> 


text:
Gú'unu' lba uva na' chee̱ gula na.<pb/>Bdéle̱'e̱ lue zrigu' lba uva na', na' gucu na xe̱zr la xu na'.<pb/> 


text:
Gulú'u na zrul-la xúgute̱ xi'a ca',<br/>na' zruze na ca' gulegú'u na zrul-la xaga cedro zren ca'.<pb/> 


text:
Gulechiluj zruze na, belezrinte̱ na dxu'a nísadau',<br/>ne belezrinte̱ na dxu'a xe̱gu Eufrates.<pb/> 


text:
¿Bizr chee̱ na' gucá'u le'aj da naxechaj na le̱ na?<pb/>Na'a xúgute̱ benne' dxeledé na' dxelebane̱' da zixre chee̱ na.<pb/> 


text:
Bedá chee̱ntu', Dios, napu' dute̱ xel-la' waca.<pb/>Gunná' netu' ga na' zu' xabáa, ne gudá xedajnná'u lba uva chiu'.<pb/> 


text:
Gudá, guseláu' lba uva nigá, da gúzaquezu'.<pb/>Bechuj chee̱ lba uva na', ba bzua chuchu' gaca na chiu'.<pb/> 


text:
Benne' ca' dxeledábague̱' netu' ba gulechúgue̱' lba na', ne ba guládue̱' na xi'.<pb/>Gunná' benne' ca' lu xel-la' dxezrá'a chiu', ne bzria xi' benne' ca'.<pb/> 


text:
Cabátadxa cueaj xíchajntu' Lue' xecha lasa.<pb/>Bcache chawe' netu', naca bantu', na' güe lá'anantu' Lau'.<pb/> 


text:
Lu dute̱ xel-la' dxebé le gul-la chee̱ Dios, Bénnea' dxutipe̱' lázredxu.<pb/>Lu da ba neza chee̱le le cuezre xa'a lau Dios chee̱ zri'ine zre sua Jacob.<pb/> 


text:
Le gul-la, ne le capa xídedau'.<pb/>Le quinne xrtan da con zríadi'i na du, ne da dxúl-lale̱nle.<pb/> 


text:
Le gucuezre luzu da dxulucuezre̱' gate naca beu' dxe'ene,<br/>da naca na zra nuzúadxu gundxu laní lá'azxa.<pb/> 


text:
Naca na tu da dxun na ba xen xelún benne' Israel ca',<br/>da bdxixruj bea Dios xelún zri'ine zre sua Jacob.<pb/> 


text:
Bzue̱' na ca tu da gulé'e lau na zri'ine zre sua José gate beledxúaje̱' lu xe̱zr la xu Egipto,<br/>naga benda' tu xrtizra' bénneache da quebe guxéajni'ida'.<pb/> 


text:
Gunná Dios: “Begúa' xua' da buludé̱'e̱' benne' chia' ca'.<pb/>Bsezrá'a benne' chia' ca' da zi'i.”<pb/> 


text:
Lu da ba xa' da guzúale, bláwizrale neda', na' bselá' le'e.<pb/>Beche̱ba' chee̱le naga nagacha' lu beuj bza gate na' gunné̱le̱'e̱ guziu',<br/>na' bxua' ájala gunle naga zaj de̱ beaj nisa zaj nazí le Meriba.<pb/> 


text:
Le xene, bénneache chia', na' gusízreda' le'e.<pb/>Le'e, benne' Israel, che dxaca lázrele sile da dxennía',<pb/> 


text:
quebe gápale tu dios chee̱ benne' xula,<br/>ne quebe guzú zríbele lau tu dios chee̱ benne' zitu'.<pb/> 


text:
Neda', Xránale, naca' Dios chee̱le.<pb/>Bebéaja' le'e lu xe̱zr la xu Egipto.<pb/>Le salaj dxú'ale, na' gunna' da gágule.<pb/> 


text:
Bénneache chia' quebe belúe lazre̱' da gunnía'.<pb/>Benne' Israel ca' quebe gulaca lazre̱' xelezí' lu ne̱'e̱ neda'.<pb/> 


text:
Chee̱ le̱ na' bsana' benne' ca' lawe' da gulaque̱' lázxdau zide'.<pb/>Belune̱' ca da guléquene̱' xrlátaje.<pb/> 


text:
Che la gulebé' gunne xue bénneache chia' chee̱ da gunnía',<br/>ne che la belún benne' Israel ca da ble'eda' le̱',<pb/> 


text:
na' chadite̱ bzria xi'a benne' guledábague̱' le̱',<br/>ne gudíl-lale̱na' benne' guledíl-lale̱ne̱' le̱'. <pb/> 


text:
Che la belún benne' Israel caní,<br/>na' benne' ca' dxelecuídene̱' Xránadxu buluzúe̱' xrtizre̱',<pb/>(san chadía chacanna zaj nabague̱' zria),<pb/> 


text:
Zua Dios naga zaj nazraga benne' dxuluchi'e̱ chee̱ bénneache chee̱'.<pb/>Dios dxuchi'e̱ chee̱ benne' ca' dxuluchi'e̱ chee̱ bénneache.<pb/> 


text:
Dxenná Dios: “¿Bátadxa guchí'ale chee̱ bénneache chia' da quebe naca xrlátaje,<br/>ne gápale ba lá'ana benne' ca' zaj nabéaj xíchaje̱' Dios?”<pb/> 


text:
Le gácale̱ benne' xache' ca', ne bidau' we̱ze̱be ca'.<pb/>Le gun da xrlátaje chee̱ benne' baxache' ca'<br/>ne chee̱ benne' ca' dxelexázrjene̱'.<pb/> 


text:
Le guselá benne' ca' dxeledée̱' lu da ba xa',<br/>ne benne' ca' quebe bi zaj nape̱'.<pb/>Le guselá benne' ca' lu na' benne' ca' zaj nabéaj xíchaje̱' Dios.<pb/> 


text:
Quebe bi zaj nézene̱', ne quebe dxeléajni'ine̱',<br/>na' dxeledé̱' lu da chul-la.<pb/>Dxuluzrizre̱' ca naca da zaj de̱ lu xe̱zr la xu.<pb/> 


text:
Neda' gunnía': Le'e nácaquezle ca dios ca',<br/>ne nácale xúgute̱le ca zrí'inequeze Dios szrente̱,<pb/> 


text:
Wátele ca dxelate xezícadxa bénneache,<br/>na' cheajcházele ca cheajchaze nútete̱ze benne' dxenná be'e̱.<pb/> 


text:
¡Guxasa, Dios!<pb/>¡Bchi'a chee̱ bénneache zaj zra' lu xe̱zr la xu,<br/>lawe' da naca dute̱ xe̱zr la xu chiu' Lue'!<pb/>


text:
lawe' da dxelebezre xa'a benne' ca' dxeledábague̱' Lue',<br/>ne dxulucá'ana szren cuina benne' ca' dxelecuídene̱' Lue'.<pb/> 


text:
Bagácheze ba zaj nune̱' tuze dizra' bi xelune̱' chee̱ bénneache chiu',<br/>ne ba zaj nune̱' bi xelune̱' chee̱ benne' ca' dxuxúequezu' Lue'.<pb/> 


text:
Gulenné̱': “Le chu'u, guzría xidxu benne' ca'<br/>chee̱ québedxa xelaque̱' tu cue' xe̱zr la xu,<br/>ne québedxa nu sua benne' cheajsá lazre̱' la Israel.”<pb/> 


text:
benne' Edom ca', ne benne' Ismael ca',<br/>ne benne' Moab ca', ne benne' zri'ine zre sua ca' Agar,<pb/> 


text:
ne benne' Gebal ca', ne benne' Amón ca', ne benne' Amalec ca',<br/>ne benne' Filistea ca', ne benne' zaj zre̱'e̱ xe̱zre Tiro.<pb/> 


text:
Cá'anqueze benne' Asiria ca' zaj nune̱' le̱' tuze.<pb/>Xúgute̱ benne' caní dxelune̱' zrin chee̱ zri'ine zre sua Lot.<pb/> 


text:
Be̱n chee̱ benne' caní ca be̱nu' chee̱ benne' Madián ca',<br/>ne ca be̱nu' chee̱ Sísara, ne ca be̱nu' chee̱ Jabín dxu'a xe̱gu Cisón,<pb/> 


text:
benne' ca' gulátie̱' lu xe̱zr la xu Endor,<br/>na' belexaque̱' ca xrche̱'e̱ be̱zre da gun na be̱be lu xe̱zr la xu.<pb/> 


text:
Be̱n gaca chee̱ benne' blau ca' chee̱ benne' caní<br/>ca guca chee̱ Oreb, ne chee̱ Zeeb,<br/>ne be̱n gaca chee̱ benne' dxelenná bé'ene̱' benne' caní<br/>ca guca chee̱ Zeba, ne chee̱ Zalmuna,<pb/> 


text:
lawe' da gulenná benne' caní: “Gaca chee̱dxu xe̱zr la xu<br/>naga zaj zra' bénneache chee̱ Dios.”<pb/> 


text:
Dios chia', be̱n xelaque̱' ca xizre be̱be da dxua be' gate dxedube na.<pb/>Be̱n xelaque̱' ca xrlácue xia xéladu ca' da dxua be' bdunu'.<pb/> 


text:
ca'an gudáu zi' xuzre benne' caní tu lu be' bdunu',<br/>ne bchebe le̱' nen tu be' bdunu' chiu'.<pb/> 


text:
Be̱n xeleque zréajene̱' ne xelezúa sté̱bele̱'e̱ tu chí'izqueze.<pb/>Be̱n xelexegá'ana dítaje̱', ne xelexenítie̱'.<pb/> 


text:
Be̱n xelexúnbe'e̱ nacu' Lue' Xránantu' Dios.<pb/>Tuzu' Lue' nacu' Dios zrente̱ lawe' dute̱ xe̱zr la xu.<pb/>


text:
Dxaca lázrele̱'e̱da' sua' ga na',<br/>ne dxezá lazra' sua' lu xudau' chiu', Xran.<pb/>Dute̱ da naca', ne dute̱ lázrdawa' dxul-la' chiu' Lue', Dios ban.<pb/> 


text:
Ba belún chje̱gu ca' xrú'uneba',<br/>na' buchuj ca' zaj de̱ lataj naga dxuluzríaba' biadu chee̱ba' ca'<br/>naga zua lu cugu chiu' Lue', Dios, napu' dute̱ xel-la' waca.<pb/>Nacu' Lue' Wenná Bea chia', ne Dios chia'.<pb/> 


text:
Ba neza zrente̱ naca na chee̱ benne' ca' zaj zre̱'e̱ xudau' chiu'.<pb/>Chadía chacanna xelúe lá'anaqueze̱' Lue'.<pb/> 


text:
Ba neza zrente̱ naca na chee̱ benne' ca',<pb/>Lue' dxuzúa chuchu' le̱',<br/>benne' ca' dxelezá lazre̱' chjaque̱' xi'a lá'azxa chiu', xi'a Sión.<pb/> 


text:
Gate dxeledée̱' lache' bizre nazí le na<pb/>Lache' Nisa Dxebézredxu,<br/>dxexaca na lataj naga dxalaj nisa,<br/>na' gusezrá nisa xiuj ca zaj naca beaj ca'.<pb/> 


text:
Dxelácadxe̱' benne' wal-la dxácate̱ ne zaj xu'e̱ neza<br/>lawe' da xelelé'ene̱' Dios lu xi'a lá'azxa chee̱', xi'a Sión.<pb/> 


text:
Bene, Xran, ca naca da dxenaba' Lue', Dios, napu' dute̱ xel-la' waca.<pb/>Bene, Dios, nacu' Dios chee̱ Jacob.<pb/> 


text:
Be̱n da xrlátaje chee̱ benne' wenná bea chee̱ntu', Dios,<br/>benne' wenná bea na' guca'u Lue'.<pb/> 


text:
Cháwedxa naca sua' tu zraze lu xudau' chiu'<br/>quézcala sua' chi gaxúa iza naga xula.<pb/>Dxaca lazredxa' sua' dxa xu'a xudau' chee̱ Dios chia' ca tu benne' nada'u,<br/>quézcala súaqueza' tu lizra' zaca naga quebe zua Dios.<pb/> 


text:
Xránadxu Dios naque̱' Benne' dxuxúe̱' dxi'u,<br/>ne Benne' Wenná Bea xabáa chee̱dxu.<pb/>Dxune̱' dxi'u da chawe' dute̱ xel-la' zri'i lazre' chee̱',<br/>ne dxune̱' dxelapa bénneache dxi'u ba lá'ana.<pb/>Quebe xezúene̱' zi' gune̱' da chawe' chee̱ benne' ca' zaj naque̱' du lazre'.<pb/> 


text:
¡Dios, napu' dute̱ xel-la' waca!<pb/>¡Ba neza zrente̱ naca na chee̱ benne' ca' dxuluxrén lazre̱' Lue'!<pb/>


text:
Be̱nu' da xrlátaje chee̱ bénneache chiu', Xrana' Dios.<pb/>Be̱nu' belexelá zri'ine zre sua Jacob,<br/>benne' ca' gulu'e̱ lu na' benne' zitu' ca'.<pb/> 


text:
Bnite lau' da zrinnaj da belún bénneache chiu'.<pb/>Bdeu' chalá'ala ca zaj naca dul-la chee̱ benne' ca'.<pb/> 


text:
Guzé̱ naga' da nne̱ Xrana' Dios.<pb/>Nne̱' da guzúa na bénneache chee̱'<br/>lu xel-la' dxebeza zri lazre',<br/>chee̱ québedxa xelún benne' lá'azxa chee̱' da xálaze.<pb/> 


text:
Da líqueze Le̱' zúate̱queze̱' guselé̱' benne' ca' dxelezrebe̱' Le̱',<br/>chee̱ sua da xabáa chee̱' lu xe̱zr la xu chee̱dxu.<pb/> 


text:
Zaj nazraga xel-la dxexache lazre', ne da li chee̱ Dios.<pb/>Zaj naca tuze da xrlátaje, ne xel-la' dxebeza zri lazre'.<pb/> 


text:
Nu benne' naque̱' xrlátaje waca xezrine̱' lau Dios,<br/>na' gune̱' gundxu ca da ba blé'ene̱' gundxu.<pb/>


text:
Bxue neda' lawe' da naca' chiu'.<pb/>Bselá neda', Dios chia', naca' we̱n zrin chiu', ne dxuxrén lazra' Lue'.<pb/> 


text:
na' Lue', Xran, nacu' xrlátaje, ne dxunite lau' chee̱ntu'.<pb/>Zúate̱quezu' xexache lazru' benne' ca' dxululáwizre̱' Lue'.<pb/> 


text:
Xelelá' bénneache dute̱ xe̱zr la xu da be̱nu' Lue',<br/>na' xelúe lá'anaqueze̱' Lue', Xran, ne xulucá'ana szrene̱' Lau' Lue',<pb/> 


text:
Bse̱de neda' da dxaca lazru' guna', Xrana' Dios,<br/>na' guna' ca naca da li chiu'.<pb/>Gunná be'e lázrdawa' chee̱ zreba' La cuinu'.<pb/> 


text:
Dute̱ lázrdawa' güe lá'anaqueza' Lue', Xrana' Dios,<br/>ne gucá'ana szrénqueza' Lau' chadía chacanna,<pb/> 


text:
Dios, belasa benne' dxulucá'ana szren cuine̱',<br/>ne dxeledábague̱' neda',<br/>na' benne' xichaj zra'a ca' belune̱' tuze dizra' xelútie̱' neda',<br/>ne quebe dxelezrebe benne' ca' Lue'.<pb/> 


text:
Lue', Xrana', nacu' Dios dxexache lazru' netu', ne nacu' zren lazre',<br/>ne quebe dxezrá'azeu', san zúate̱quezu' xexache lazru' netu', ne nacu' li lazre'.<pb/> 


text:
Gunná' ca naca chia', ne bexache lazre' neda'.<pb/>Be̱nna chia' neda', we̱n zrin chiu', xel-la' waca chiu',<br/>na' bxue neda', zri'ine nu'ula we̱n zrin chiu'.<pb/> 


text:
Ble'e neda' tu da gaca bea na gaca chawe' chia',<br/>ne be̱n xelelé'e benne' ca' dxelecuídene̱' neda' da na', ne be̱n xelexedué'ene̱',<br/>lawe' da nacu' Lue', Xrana' Dios, Bénnea' gúcale̱ne̱' neda', ne bexúe zrene̱' neda'.<pb/>


text:
Nazrí'idxa Xránadxu Dios lataj naga dxuluchi'a benne' zaj zre̱'e̱ xe̱zre Sión,<br/>ca nazrí'ine̱' xúgute̱ xu'u lizre zri'ine zre sua Jacob.<pb/> 


text:
Cheajsá lazra' lu xe̱zr la xu Egipto, ne lu xe̱zr la xu Babilonia<br/>ga na' zaj zra' bénneache zaj núnbe'e̱ neda'.<pb/>Le nna' xque, lu xe̱zr la xu Filistea, ne lu xe̱zre Tiro, ne lu xe̱zr la xu Etiopía gulalaj benne' caní zaj naque̱' chia'.<pb/> 


text:
Ca naca chee̱ xe̱zre Sión nnia':<pb/>Benne' nigá, ne bénnea' gulálaje̱' ga na', na' neda', Dios zrente̱, guzúa chúchua' xe̱zre na'. <pb/> 


text:
Gate gulaba Xránadxu Dios benne' ca' zaj naque̱' chee̱',<br/>nne̱': “Benne' nigá gúlaje̱' lu xe̱zre na'.”<pb/> 


text:
Benne' ca' dxelul-le̱', ne benne' ca' dxeline̱' xide xelenné̱':<pb/>Ca naca da ba neza zúantu' lu xe̱zre na'.<pb/>


text:
Nagá'ana' cá'aze ládujla benne' gate.<pb/>Naca' ca benne' gulátie̱' lu wedil-la, ne zaj de̱' xe̱dxu ba ca',<br/>benne' ca' québedxa dxajsá lazru', Dios,<br/>ne québedxa zaj xu'e̱ lu na'u Lue'.<pb/> 


text:
Dxéqueda' dxezrá'le̱'u neda'.<pb/>Da dxaca chia' naca na ca dxazia' zran xeajxruza zri'a chee̱ nísadau'.<pb/> 


text:
Be̱nu' belexebiga bi ljwezra' ca' naga zua'.<pb/>Be̱nu' neda' ca tu da dxusegute na benne' ca'.<pb/>Naca' ca tu benne' xu'e̱ lizre xia ne quebe gaca xedxúaje̱'.<pb/> 


text:
Dxelechul-la xiaj lawa' ne̱ chee̱ da dxezí dxezaca'.<pb/>Xúgute̱ zra dxuláwizra' Lue', Xrana' Dios.<pb/>Dxechisa na'a lau Lue'.<pb/> 


text:
¿Dxúnquezu' xel-la' waca chee̱ xabáa dxácale̱nu' benne' gate ca'?<pb/>¿Dxelexasa benne' gate ca' dxelúe lá'ane̱' Lue'?<pb/> 


text:
¿Dxuluchalaj benne' zaj nagache̱' lu xe̱dxu ba chee̱ xel-la zri'i lazre' chiu',<br/>na' dxuluchalaj chee̱ da li lazre' chiu' benne' zaj xu'e̱ lataj chul-la chee̱ benne' gate ca'?<pb/> 


text:
¿Welexúnbea benne' zaj xu'e̱ lataj chul-la na' ca naca da zrente̱ da dxunu',<br/>na' welexúnbea benne' zaj xu'e̱ naga quebe nu dxajsá lazre' le̱' ca nacu' xrlátaje?<pb/> 


text:
¿Bizr chee̱ na' dxebéaj xíchaju' neda', Xran?<pb/>¿Bizr chee̱ na' quebe dxenná'u neda' chee̱ gácale̱nu' neda'?<pb/> 


text:
Dxezí dxezaca', ne ba zua' gatia'.<pb/>Nácatea' bi cuíde'te̱ dxedéa' xel-la' zi' da dxudeu' neda', na' dxedú lazra'.<pb/> 


text:
Tu gúl-lazqueza' chee̱ xel-la' zri'i lazre' chiu', Xran.<pb/>Guzenda' tu cuen tu cuen zri'ine zre súantu' nacu' li lazre'.<pb/> 


text:
Nezda' tu súazqueze xel-la zri'i lazre' chiu',<br/>ne chadía chacanna zua xel-la li lazre' chiu', cáte̱ze zúaqueze xabáa.<pb/> 


text:
Lue' gunnáu': “Be̱na' xel-la wezría nen bénnea' ba gucá'a.<pb/>Guche̱be lazra' chee̱ David, we̱n zrin chia',<pb/> 


text:
gunnia': Guna' tu cházqueze zri'ine zre su'.<pb/>Guna' xelenná be'e̱ tu chí'izqueze lu waláz chiu'.”<pb/> 


text:
Benne' zaj zra' xabáa dxelúe lá'ane̱' Lue',<br/>ne̱ chee̱ da zrente̱ ca' da dxunu', Xran,<br/>ne ne̱ chee̱ xel-la' li lazre' chiu', naga zaj nazrague̱'.<pb/> 


text:
Quebe nu zua xabáa, benne' naque̱' ca Lue', Xran.<pb/>Quebe nu zua benne' szrente̱, benne' naque̱' ca Lue'. <pb/> 


text:
Benne' zaj zra' xabáa dxelape̱' Dios ba lá'ana,<br/>na' xúgute̱ benne' ca' zaj nazraga chee̱' dxelezrebe̱' Le̱'. <pb/> 


text:
Xran, nacu' Dios chee̱ benne' zante̱, benne' zaj zra' xabáa.<pb/>Quebe nu zua, benne' naque̱' ca Lue', Xran.<pb/>Nacu' Benne' wál-late̱, ne tu nácazquezu' li lazre'.<pb/> 


text:
Xu'u lu na'u xeajxruza zren chee̱ nísadau'.<pb/>Gate dxelasa xeajxruza ca' Lue' dxebeque zriu' na.<pb/> 


text:
Bchúchuju' benne' Egipto ca', na' belexegá'ane̱' ca tu da gate.<pb/>Be̱se dínnaju' benne' ca' dxeledábague̱' lue' nen na'u wál-late̱.<pb/> 


text:
Chiu' Lue' naca xabáa, ne chiu' Lué'queze naca xe̱zr la xu.<pb/>Be̱nu' xe̱zr la xu nigá, ne da ca' zaj nnita lawe na.<pb/> 


text:
Be̱nu' da de̱ chalá'a naga za' be' zaga,<br/>ne da de̱ chalá'a naga dxedé gubizra beu' zaga ca'.<pb/>Xel-la dxelebé dxelul-la chiu' xi'a Tabor, ne xi'a Hermón.<pb/> 


text:
Lu da xrlátaje, ne lu da li lazre' dxenná be'u.<pb/>Lu xel-la zri'i lazre', ne lu da li lazre' zaj zua ca da dxunu'.<pb/> 


text:
Ba neza zrente̱ naca na chee̱ benne' ca' dxelul-le̱' da dxue lá'ana na Lue',<br/>ne zaj zue̱' lu xel-la naxaní' chiu', Xran.<pb/> 


text:
Ne̱ chiu' Lue' dxelebéle̱'e̱ne̱' du zra,<br/>ne dxulucá'ana szrene̱' Lue' ca naca da xrlátaje chiu'.<pb/> 


text:
Lué'queze nacu' xel-la wal-la chee̱ benne' ca', ne xel-la xrtan chee̱'.<pb/>Dxúnnadxu' netu' xel-la' waca lawe' da ca' dxéquenu' xrlátaje. <pb/> 


text:
Xránadxu Dios dxucu'uje̱' dxi'u,<br/>na' Dios lá'azxa chee̱ benne' Israel ca' naque̱' Wenná Bea chee̱dxu. <pb/> 


text:
Nédxudaute̱ bchálaju' lu da blé'enu' benne' we̱n zrin chiu' ca', benne' zaj naque̱' li lazre', gunnáu':<pb/>Ba gucá'a tu benne' wal-la ládujla bénneache chia',<br/>ne ba bzua' le̱' gaque̱' wenná bea, ne dxácale̱na' le̱'.<pb/> 


text:
Benne' ca' guledábague̱' Le̱' quebe xelezéquene̱' bi xelune̱' chee̱',<br/>na' benne' ca' dxelune̱' da cale̱la quebe xelezéquene̱' xuluchúchuje̱' le̱'.<pb/> 


text:
Guchúchujqueza' benne' dxeledábague̱' Le̱', ne gucuasa' benne' ca' lau le̱'.<pb/>Guna' we̱' benne' ca' dxelecuídene̱' le̱'.<pb/> 


text:
Tu zrí'izqueza' le̱', ne gaca' li lazre' nen le̱',<br/>na' ne̱ chia' neda' gápadxe̱' xel-la' wal-la.<pb/> 


text:
Le̱' xe̱'e̱ neda': “Lue' nacu' Xra'.<pb/>Nacu' Dios chia', dxucu'uju' neda', ne dxuseláu' neda'.”<pb/> 


text:
Neda' guzúa' le̱' ca zri'ina' blau,<br/>na' nna bé'ene̱' xúgute̱ benne' wenná bea zaj zre̱'e̱ lu xe̱zr la xu.<pb/> 


text:
Tu chí'izqueze nuzúa' chee̱' xel-la' zri'i lazre' chia',<br/>na' ca naca xel-la' wezría chia' gaca líqueze na nen le̱'.<pb/> 


text:
Guna' tu cházqueze zri'ine zre sue̱',<br/>na' xelenná be'e̱ lu waláz chee̱' dxácate̱ ne zua xabáa.<pb/> 


text:
Che xulusán zri'ine zre sua David da nadxixruj be'a,<br/>ne che quebe xelune̱' ca da nuchi'a chee̱',<pb/> 


text:
na' gu'a le̱' zrise lawe' da dxeledábague̱' neda',<br/>ne quina' le̱' xide lawe' da dxelune̱' da cale̱la.<pb/> 


text:
gunnia': Tu cházqueze zri'ine zre sue̱',<br/>na' xelenná be'e̱ lu waláz chee̱' lawa' neda' dxácate̱ ne zua gubizra.<pb/> 


text:
Xel-la' dxenná bea chee̱' tu sua chúchuzqueze na ca zua beu' zran xabáa.<pb/>Tu sua chúchuzqueze na dxácate̱ ne zua xabáa.<pb/> 


text:
Nuzú' chalá'ala xel-la' wezría bé̱nle̱nu' David, we̱n zrin chiu',<br/>ne nucá'ana dítaju' xel-la' dxenná bea chee̱'.<pb/> 


text:
Nuxrínnaju' ze'e da naxechaj na xe̱zre zréntau' chee̱',<br/>ne nuzría xi'u ca naca lataj wal-la chee̱' chee̱ wedil-la.<pb/> 


text:
Xúgute̱ bénneache, benne' dxeledaze ga na' dxelebane̱' chee̱ da zaj de̱ chee̱',<br/>na' benne' xe̱zre walízr chee̱' dxelún le̱' chee̱'.<pb/> 


text:
Bsa lazre' látega sua' lu xe̱zr la xu.<pb/>Látega nunu' xel-la' nabán chee̱ xúgute̱ bénneache.<pb/> 


text:
Quebe zua nu benne' gaca bane̱' tu chí'izqueze.<pb/>Xúgute̱' xelatie̱'.<pb/>Quebe zua nu benne' le̱' lu na' xel-la' gute.<pb/> 


text:
Xran, ¿ba bsanu' David, ne québedxa nazrí'inu' le̱',<br/>ca bzetaj cuinu' guche̱be lazru' zrí'iquezenu' le̱'?<pb/> 


text:
Gunná' xque, Xran, ca dxelún le̱' chia' neda', we̱n zrin chiu',<br/>ne ca dxuchaga lawa' da dxelún lala benne' xúgute̱ xe̱zr la xu chia' neda'.<pb/> 


text:
Benne' ca' dxeledábague̱' lue' dxulucá'ana dítaje̱' bénnea' guca'u Lue', Xran.<pb/>Dxulucá'ana dítaje̱' le̱' gátete̱ze zéaje̱'.<pb/> 


text:
Nédxudaute̱ ca za gunu' xi'a zri'a ca',<br/>ne ca za sua xe̱zr la xu, ne bénneache,<br/>na' nédxudaute̱, ne lu da za za' nácaquezu' Lue' Dios.<pb/> 


text:
Chiu' Lue' chi gaxúa iza zaj naca na ca neaje, da ba gudé na,<br/>ne ca tu chí'idau'ze chizrela.<pb/> 


text:
Dxegú' bénneache ca dxun guba'u,<br/>da dxua na xúgute̱ xizre laga ca'.<pb/>Zaj naque̱' ca tu bchigala da dxexenite na gate dxexebandxu.<pb/> 


text:
Zaj naque̱' ca tu xixre' da dxegula na che zílala.<pb/>Dxegula na, ne dxelá'te̱ na xiaj,<br/>na' xelate' zua gubizra dxelechugue̱' na, na' dxebizre na.<pb/> 


text:
Dxuzáchiu' iza chee̱ntu' lawe' da dxezra'u netu'.<pb/>Dxelexedú iza chee̱ntu' ca tu be' da dxecá'antu'.<pb/> 


text:
Ca zaj naca zra naca bantu', zaj naca na ga xun chi iza,<br/>na' che nácantu' benne' wal-la, waca bantu' du tápalalaj iza,<br/>san ca zaj naca iza ca', dxedentu' xel-la' zi', ne dxéquentu' ze̱de.<pb/>Chadí dxeledé iza ca', na' xenítentu'.<pb/> 


text:
¿Nuzra núnbea xanne' ca naca xel-la' dxezrá'a chiu'?<pb/>¿Nuzra núnbea ca naca xel-la' xichaj zra'a chiu'?<pb/> 


text:
Tu tu zila bzua xichaj lázrdauntu' xel-la' zri'i lazre' chiu',<br/>na' dute̱ xel-la' dxebé tu gul-lazquezentu' chiu' xúgute̱ zra naca bantu'.<pb/> 


text:
Be̱nna netu' zane' iza chee̱ bentu' ca zaj naca iza bsaca zi'u netu',<br/>ne ca zaj naca iza guzúantu' lu da ste̱be.<pb/> 


text:
Be̱ lataj netu', we̱n zrin chiu', le'entu' da zrente̱ da dxunu',<br/>ne xelelé'e zri'ine zre suantu' da xabáa chiu'.<pb/> 


text:
Xránantu' Dios, be̱n gaca chee̱ntu' da chawe' chiu'.<pb/>Be̱n chepe ban ca naca zrin dxuntu'.<pb/>Awe', Xran, be̱n chepe ban ca naca zrin dxuntu'.<pb/>


text:
Bénnea' dxuxrén lazre̱' Xránadxu Dios chee̱ guxúe̱' le̱',<br/>ne dxuzúe̱' Dios, Bénnea' nape̱' dute̱ xel-la' waca, chee̱ gácale̱ne̱' le̱',<pb/> 


text:
waca xe̱'e̱ Dios: Nacu' Bénnea' dxebeza lazra',<br/>ne Bénnea' dxucache chawe̱' neda'.<pb/>Nacu' Dios chia', na' dxuxrén lazra' Lue'.<pb/> 


text:
Dios gucache chawe̱' lue' lu xúgute̱ da ste̱be da quebe zaj nalá',<br/>ne lu xúgute̱ xízrawe̱' da dxelute na bénneache.<pb/> 


text:
Gucache chawe̱' lue' ca dxun tu bedxuj dxé̱zreba' biadu chee̱ba' zran xrílaba', na' chu'u chawu' lu na' Le̱'.<pb/>Xel-la' li lazre' chee̱' gácale̱ na lue', ne gucache chawe na lue'.<pb/> 


text:
ne quebe bi xízrawe̱' chee̱ da chul-la,<br/>ne quebe bi da cale̱la ca' da dxelute na bénneache te zra.<pb/> 


text:
Welate chi gaxúa bénneache cuitu' lue',<br/>ne gaxúa gaxúa bénneache gáguze naga zu', san quebe bi sacu' lue'.<pb/> 


text:
Nuzú' Xránadxu Dios ca Benne' dxebeza lazru', ne Dios,<pb/>Bénnea' nape̱' dute̱ xel-la' waca, chee̱ gucache chawe̱' lue'.<pb/> 


text:
Dios gusebague̱' gubáz chee̱ xabáa chee̱' ca' chee̱ xelácale̱ne̱' lue',<br/>na' xuluxúe̱' lue' gátete̱ze chéaju'.<pb/> 


text:
Guléajquezu' be̱zre xixre' ca', ne be̱la' ca',<br/>be̱zre xixre' schanní' ca', ne be̱ snia ca'.<pb/> 


text:
Dxenná Dios: “Guselá' xúgute̱ benne' ca' zaj nazrí'ine̱' neda',<br/>ne gucache chawa' benne' ca' dxelexeche̱be̱' naca' Xrane̱'.<pb/> 


text:
Gate xelenné̱' neda', na' xeche̱ba' chee̱'.<pb/>Gate zaj xu'e̱ lu da ste̱be, súale̱queza' le̱'.<pb/>Guselá' le̱', ne guna' le̱' ba lá'ana.<pb/> 


text:
Chawe' naca dxue lá'anantu' Lue', Xrana' Dios,<br/>ne gúl-lantu' da dxucá'ana szren na Lue', Dios szrente̱.<pb/> 


text:
Chawe' naca dxuzénentu' bénneache tu zra tu zra ca dxexache lazru' netu',<br/>na' dxe̱la dxulé'entu' nacu' li lazre'.<pb/> 


text:
Dxúl-lantu' da caní, dxínnentu' da dxúl-lale̱ntu' da ze̱ chi du chee̱ na,<br/>ne dxínnentu' da con zríadi'i na du da dxenné̱le̱'e̱ xrtandau'.<pb/> 


text:
Xrana' Dios, ne̱ chee̱ da dxunu' Lue', dxunu' dxebéle̱'e̱da'.<pb/>Ca zaj naca da nun na'u zua' lu da ba neza.<pb/> 


text:
Da zrente̱ zaj naca da nunu', Xrana' Dios.<pb/>Da zrénle̱'e̱ zaj naca da dxugú'u lazru' gunu'.<pb/> 


text:
Gate dxelegula benne' dxelebéaj xíchaje̱' Dios ca dxegula xixre',<br/>ne dxe̱pe ban da dxelún benne' we̱n da zrinnaj,<br/>naca na chee̱ xelebía xi'e̱ tu chí'izqueze.<pb/> 


text:
Dxunna bea na ca gaca chee̱ benne' dxedábague̱' Lue', Xrana' Dios.<pb/>Dxunna bea na xelebía xi' benne' ca' dxeledábague̱' Lue'.<pb/>Xelase dinnaj xúgute̱ benne' ca' dxelune̱' da zrinnaj.<pb/> 


text:
Lue' dxunu' dxezrendxa xel-la' wal-la chia' ca naca xel-la' wal-la chee̱ be̱zre.<pb/>Dxugú'u da za xíchaja' da dxutipa na lazra'.<pb/> 


text:
Dxal-la' le'eda' xelezrá' zran ni'a benne' dxeledábague̱' neda',<br/>na' xenda' xelebezre xache' benne' ca' guledíl-lale̱ne̱' neda',<br/>benne' ca' dxelune̱' da cale̱la.<pb/> 


text:
Welexán benne' xrlátaje ca' ca dxun xaga zina'.<pb/>Xelegule̱' ca dxun xaga cedro lu xi'a Líbano.<pb/> 


text:
Zaj naque̱' ca tu xaga ze̱ na lu xudau' chee̱ Xránadxu Dios,<br/>da dxegúlale̱'e̱ na lu chale'aj chee̱ xu'u lizre Dios chee̱dxu.<pb/> 


text:
Zaj naque̱' ca xaga ca' dxelebía da zixre chee̱ na gate<br/>ba zaj nagula na, ne zaj naca na xaga xa'a wal-la.<pb/> 


text:
Benne' caní xuluzenne̱' bénneache naca li lazre'<pb/>Xrana' Dios, Bénnea' dxuzé̱ chúchue̱' neda',<br/>ne quebe bi zúale̱ Le̱' da quebe naca xrlátaje.<pb/>


text:
Xránadxu Dios naque̱' Wenná Bea,<br/>ne nacue̱' zra lane̱' da zácale̱'e.<pb/>Nácue̱' zra lane̱', ne da nagú'u le̱'e̱ naca na xel-la' waca zren.<pb/>Nuzúa chúchue̱' xe̱zr la xu nigá, na' quebe nu seque' gutá na.<pb/> 


text:
Lataj naga dxe'u dxenná be'u, Xran,<br/>zua chuchu na nédxudaute̱,<br/>na' Lue' zúaquezu' chadía chacanna.<pb/> 


text:
Xránadxu, Bénnea' zue̱' xabáa nápadxe̱' xel-la' waca<br/>ca da zaj napa xe̱gu ca' dxelebezre xa'a na,<br/>ne ca da zaj napa xeajxruza chee̱ nísadau'. <pb/> 


text:
Chúchule̱'e̱ zaj naca da nadxixru be'u, Xran.<pb/>Lá'azxa nácaqueze xudau' chiu' chadía chacánnaqueze.<pb/>


text:
Xrana' Dios, dxebéaj lazru' bénneache.<pb/>Lue', Bénnea' dxebéaj lazre̱' bénneache, ble'e cuinu'.<pb/> 


text:
Dxuchi'u Lue' chee̱ da dxelún xúgute̱ bénneache.<pb/>Guxasa, bexizruj da dxal-la' xelezí' benne' dxulucá'ana szren cuine̱'.<pb/> 


text:
Xrana' Dios, ¿Bátadxaqueze xelún benne' we̱n da cale̱la caní?<pb/>¿Bátadxaqueze xelebé benne' ca' dxelebéaj xíchaje̱' Dios?<pb/> 


text:
¿Bátadxaqueze xulucá'ana szren cuine̱', ne xelenné̱' dizra' zi'?<pb/>¿Bátadxaqueze xulucá'ana szren cuina benne' ca' dxelebéaj xíchaje̱' Dios?<pb/> 


text:
Benne' caní dxuluxrínnaje̱' bénneache chiu' Lue', Xran,<br/>ne dxulusaca zi'e̱ bénneache guca'u Lue'.<pb/> 


text:
Dxelútie̱' nu'ula tuze ca', ne benne' zitu' ca',<br/>ne dxelune̱' xelátebe' bidau' we̱ze̱be ca'.<pb/> 


text:
Dxelenné̱': “Quebe bi dxelé'e Dios, Xrana benne' ca'.<pb/>Dios chee̱ benne' Israel ca' quebe dxue lazre̱' chee̱ da na'.”<pb/> 


text:
Le chéajni'i, le'e, benne' lázxdau zide'.<pb/>Le'e, benne' xala, ¿bátadxaqueze quebe chéajni'ile?<pb/> 


text:
Dios be̱ne̱' nágadxu.<pb/>¿Québequeze dxénne̱' da dxennale?<pb/>Dios be̱ne̱' xiaj laudxu.<pb/>¿Québequeze dxelé'ene̱' da dxunle?<pb/> 


text:
Diósqueze dxuzúe̱' lu da ba xa' benne' xe̱zr la xu ca'.<pb/>¿Québequeze til-le̱' le'e?<pb/>Diósqueze dxune̱' dxeléajni'i bénneache.<pb/>¿Québequeze gueque be'ene̱' da xu'u xichaj lázrdaule?<pb/> 


text:
Xránadxu Dios nézquezne̱' da xu'u xichaj lázxdau xúgute̱ bénneache.<pb/>Nézene̱' zaj naca na da dácheze.<pb/> 


text:
Ba neza zrente̱ naca na chee̱ bénnea' dxuzéajni'inu', Xran,<br/>ne dxusé̱denu' le̱' ca naca da nadxixruj be'u,<pb/> 


text:
chee̱ cueza zri lazre' gate za zra dxaca da cale̱la,<br/>ca zrin zra xelexú'u xe̱dxu ba benne' dxelune̱' da zrinnaj.<pb/> 


text:
Québequeze cueaj xichaj Xránadxu Dios bénneache chee̱',<br/>ne quebe gusán lazre̱' benne' ca' ba gucá'a Le̱'.<pb/> 


text:
Naca xrlátaje ca xuluchí'e̱ chee̱ bénneache,<br/>na' xelúnqueze da xrlátaje xúgute̱ benne' zaj naque̱' li lazre'.<pb/> 


text:
¿Núzraqueze gácale̱ neda' tíl-lale̱dxu benne' we̱n da cale̱la ca'?<pb/>¿Núzraqueze súale̱ neda' tíl-lale̱dxu benne' dxelune̱' da zrinnaj?<pb/> 


text:
Gate gunnía': Xran, ba zua cheajcházia',<br/>na' Lue', dute̱ xel-la' zri'i lazre' chiu' gúcale̱nu' neda'.<pb/> 


text:
Gate dxe'a gunne xue, ne zua' lu da ste̱be,<pb/>Lué'queze dxexúe zrenu' neda', na' dxebéle̱'e̱da'.<pb/> 


text:
Québequeze nacu' tuze benne' ca' dxuluchi'e̱ chee̱ bénneache da quebe naca xrlátaje,<br/>benne' ca' dxulucá'ane̱' ca xrlátaje da quebe naca na xrlátaje.<pb/> 


text:
Benne' caní dxelune̱' tuze dizra' da xelune̱' chee̱ benne' xrlátaje,<br/>na' dxelechugue̱' chee̱ gate bénnea' quebe bi zria nabague̱'.<pb/> 


text:
Xránadxu Dios naque̱' ca tu xu'u naga zua chawa'.<pb/>Dios chia' naque̱' ca tu xiaj xre da dxuzé̱ chacha na neda'.<pb/> 


text:
Le̱' xexízruje̱' benne' ca' dxelune̱' da cale̱la cáte̱ze naca da zrinnaj da belune̱'.<pb/>Guzría xi'e̱ benne' ca' lu da cale̱la da dxelune̱'.<pb/>Xránadxu Dios guzría xi'e̱ benne' ca' dxelune̱' da cale̱la.<pb/>


text:
Le da, güe lá'anadxu Xránadxu Dios dute̱ xel-la' dxebé.<pb/>Dute̱ xel-la' dxebé gúl-ladxu chee̱ Bénnea' nuzúa chúchue̱' dxi'u naga ladxu.<pb/> 


text:
Cheajdxu lau Le̱', ne xe̱dxu Le̱': Xcalenu'.<pb/>Dute̱ xel-la' dxebé gúl-ladxu da güe lá'anadxu Le̱'.<pb/> 


text:
Naca Xránadxu tu Dios szrente̱,<br/>ne naque̱' Wenná Bea szrente̱ lawe' dios ca' chee̱ bénneache.<pb/> 


text:
Le da, gucá'ana szrendxu Le̱', gátadxu sudxú'ala.<pb/>Guzú zríbedxu lau Xránadxu, Bénnea' nune̱' dxi'u.<pb/> 


text:
Le̱' naque̱' Dios chee̱dxu.<pb/>Nácadxu benne' ca' dxuxúequeze̱', ne nácadxu ca zríla'du ca' cheé̱queze̱'.<pb/> 


text:
Che dxenle chi'e̱ na'a zra, quebe gun zide' lázrdaule<br/>ca belún xra xrtáule ca' naga nazí le na Meriba,<br/>ne ca belune̱' lu zra na' le̱'e̱ xixre' lawe' lataj naga nazí le na Masah,<pb/> 


text:
naga buluchá'a xra xrtáule neda', ne belune̱' neda' da ste̱be<br/>lácala belelé'ene̱' xúgute̱ da be̱na'.<pb/> 


text:
Lawe' chua iza beditaj lazra' chee̱ benne' ca',<br/>na' gunnía': Zaj naque̱' benne' dxelebéaj xíchaje̱' neda',<br/>ne quebe dxelune̱' ca da dxulé'eda' le̱'.<pb/> 


text:
Chee̱ le̱ na', dute̱ xel-la' dxezrá'a chia' bzetaj cuina' gunnía':<pb/>Quebe xelexú'uqueze̱' naga xelexezí' lazre̱' nen neda'.<pb/>


text:
Le gul-la chee̱ Xránadxu tu da cube.<pb/>Le gul-la chee̱ Xránadxu, le'e zrale du gabí'i xe̱zr la xu.<pb/> 


text:
Le gul-la chee̱ Xránadxu, ne le güe lá'ana La lá'azxa chie̱'.<pb/>Tu zra tu zra le guzén ca naca xel-la' weselá da dxunne̱'.<pb/> 


text:
Le guzén benne' xe̱zr la xu ca' ca naca xel-la' szren chee̱',<pb/>Ne benne' xúgute̱ xe̱zre ca zaj naca xel-la' waca zren nune̱'.<pb/> 


text:
Szrente̱ naca Xránadxu, ne naca chee̱' güe lá'anale̱'e̱dxu Le̱'.<pb/>Naca chee̱' gápadxe̱' xel-la' ba lá'ana ca dios ca' chee̱ bénneache,<pb/> 


text:
Zúale̱ Le̱' da xabáa, ne xel-la' szren.<pb/>Nazrate̱ xudau' chee̱' xel-la' waca, ne da xrtante̱.<pb/> 


text:
Le güe lá'ana Xránadxu, le'e zrale du gabí'i xe̱zr la xu.<pb/>Le güe lá'ana xel-la' szren chee̱', ne xel-la' waca chee̱'.<pb/> 


text:
Le gapa ba lá'ana Xránadxu ca da naca chee̱' si'e̱.<pb/>Le gua da gunézrujle, ne le da chale'aj chee̱ xudau' chee̱'.<pb/> 


text:
Le gucá'ana szren Xránadxu lu xel-la' xrtante̱ chee̱ da naca lá'azxa chee̱'.<pb/>Le zrebe lau Le̱', le'e zrale du gabí'i xe̱zr la xu.<pb/> 


text:
Le xe̱ bénneache xe̱zr la xu: Naca Xránadxu Wenná Bea.<pb/>Nuzúa chúchue̱' xe̱zr la xu nigá, na' quebe nu seque' gutá na.<pb/>Guchi'e̱ chee̱ bénneache ca naca da xrlátaje.<pb/> 


text:
Le be, le'e, le̱'e̱ xixre', ne bea ca' zrale na'.<pb/>Xaga ca' zaj dxe' xi'a ca' welunna schaga lu xel-la' dxebé<pb/> 


text:
lau Xránadxu gate xide̱'.<pb/>Xide̱' guchi'e̱ chee̱ bénneache zaj zre̱'e̱ xe̱zr la xu.<pb/>Nna bé'ene̱' bénneache du gabí'i xe̱zr la xu.<pb/>Nna be'e Le̱' ca naca da xrlátaje, ne ca naca da li.<pb/>


text:
Naca Xránadxu Benne' Wenná Bea.<pb/>Le be, le'e zrale xe̱zr la xu.<pb/>Le be, le'e zrale dxu'a nísadu ca'.<pb/> 


text:
Dxelexuna xi'a ca' ca da zixre chee̱ bézudau' lau Xránadxu,<br/>lau Xrana bénneache zaj zre̱'e̱ du gabí'i xe̱zr la xu.<pb/> 


text:
Dxulé'e xabáa ca naca da xrlátaje chee̱',<br/>na' dxelelé'e bénneache dute̱ xe̱zr la xu ca naca xel-la' szren chee̱'.<pb/> 


text:
Dxal-la' xelexedué'e xúgute̱ benne' ca' dxulucá'ana szrene̱' bedáu' xiaj xaga ca',<br/>benne' ca' dxulucá'ana szren cuine̱' ca zaj naca bedáu' xiaj xaga ca'.<pb/>Xúgute̱ dios chee̱ bénneache ca' dxal-la' xuluzú zribe na lau Xránadxu Dios.<pb/> 


text:
Belén benne' zaj zre̱'e̱ Sión, na' gulebene̱'.<pb/>Gulebé benne' zaj zre̱'e̱ Judá, ne̱ chee̱ da guchi'u Lue', Xran.<pb/> 


text:
Szrente̱ nacu' Lue', Xran, lawe' dute̱ xe̱zr la xu.<pb/>Szrendxa nacu' Lue' ca xúgute̱ dios chee̱ bénneache.<pb/> 


text:
Le'e, núlale nazrí'ile Xránadxu, le cuide da cale̱la.<pb/>Le̱' dxuxúe̱' bénne'du zaj xu'e̱ bénneache chee̱'.<pb/>Dxuselé̱' le̱' lu na' benne' dxelebéaj xíchaje̱' Dios.<pb/> 


text:
Zuale̱ da dxusení na benne' xrlátaje ca',<br/>na' xel-la' dxebé zúale̱ na benne' li lazre' ca'.<pb/> 


text:
Le be, le'e, benne' xrlátaje, lau Xránadxu.<pb/>Le gusá lázrele ca da nun Dios lá'azxa, ne le güe lá'ana Le̱'.<pb/>


text:
Le gul-la chee̱ Xránadxu tu da cube lawe' da nune̱' da ca' da dxebánedxu.<pb/>Ne̱ chee̱ xel-la' wal-la chee̱', ne xel-la' waca lá'azxa chee̱' ba bdinne̱'.<pb/> 


text:
Ba nuzén Xránadxu ca dxune̱' dxuselé̱' bénneache.<pb/>Ba bzenne̱' bénneache xe̱zr la xu ca' ca naca da xrlátaje chee̱'.<pb/> 


text:
Ba nune̱' ca da guche̱be lazre̱' chee̱ benne' Israel ca'<br/>ca naca xel-la' li lazre' chee̱', ne xel-la' nazrí'i zren chee̱'.<pb/>Bénneache du gabí'i xe̱zr la xu ba belelé'ene̱' ca naca da be̱n Dios chee̱dxu.<pb/> 


text:
Le gul-la lu xel-la' dxebé lau Xránadxu, le'e zrale du gabí'i xe̱zr la xu.<pb/>Le güe lá'ana Le̱' nen da gúl-lale, ne lu xel-la' dxebé chee̱le le cuezre xa'a.<pb/> 


text:
Le gucuezre luzu da ca' dxulucuezre̱', ne da dxutíl-lale ca',<br/>ne le cuezre xa'a lu xel-la' dxebé lau Xránadxu, Wenná Bea chee̱dxu.<pb/> 


text:
Le gun schaga nísadau', ne bea ca' zrale na'.<pb/>Le gul-la, le'e, xe̱zr la xu, ne le'e zrale na'.<pb/> 


text:
lawe' da xide̱' xedajnná bé'ene̱' xe̱zr la xu nigá.<pb/>Nna bé'ene̱' benne' zaj zre̱'e̱ du gabí'i xe̱zr la xu lu da xrlátaje,<br/>ne bénneache dute̱ xe̱zr la xu lu da naca li lazre'.<pb/>


text:
Naca Xránadxu Dios Benne' Wenná Bea,<br/>na' dxelezrize xúgute̱ bénneache lau Le̱'.<pb/>Dxe'e̱ lataj blau chee̱' da zua na láwela querubín ca',<br/>na' dxezrú' lu xe̱zr la xu.<pb/> 


text:
Le güe lá'ana La Xránadxu da naca na szren,<br/>ne da dxal-la' zrébedxu.<pb/>¡Lá'azxa naca Le̱'!<pb/> 


text:
Lue', Wenná Bea szrente̱, nazrí'inu' da naca xrlátaje.<pb/>Nuzúa chachu' da naca li lazre'.<pb/>Ba nunu' da naca xrlátaje, ne da naca li lazre'<br/>ládujla zri'ine zre sua Jacob.<pb/> 


text:
Le gucá'ana szren Xránadxu Dios.<pb/>Le guzú zríbele lau Le̱' naga dxe'e̱.<pb/>¡Lá'azxa naca Le̱'!<pb/> 


text:
Moisés, ne Aarón gulaque̱' bxruze chee̱' ca'.<pb/>Samuel guque̱' tu benne' bchálajle̱ne̱' Le̱'.<pb/>Gulenné̱' Xránadxu Dios, na' Le̱' beche̱be̱'.<pb/> 


text:
Tu lu beuj bza bchálajle̱ne̱' benne' ca'.<pb/>Buluzúe̱' dizra' da gunná bé'ene̱',<br/>ne da ca' bdxixruj be'ene̱' le̱'. <pb/> 


text:
Xránantu' Dios, beche̱bu' lau benne' ca'.<pb/>Blé'enu' le̱' nacu' Dios, dxunite lau' chee̱ bénneache,<br/>lácala dxudéu' le̱' xel-la' zi' ne̱ chee̱ dul-la da zaj nabague̱'.<pb/> 


text:
Le gucá'ana szren Xránadxu Dios.<pb/>Le guzú zríbele lau Le̱' lu xi'a lá'azxa chee̱',<br/>lawe' da lá'azxa naca Xránadxu Dios.<pb/>


text:
¡Le gucá'ana szren Le̱' dute̱ xel-la' dxebé!<pb/>¡Le da lau Le̱', dxúl-lale dute̱ xel-la' dxebé!<pb/> 


text:
Cabata' gal-la lázrele naca Xránadxu Diósqueze.<pb/>Le̱' be̱ne̱' dxi'u, na' nácadxu chee̱ Le̱'.<pb/>Nácadxu xe̱zre chee̱', ne zríla'du chee̱'.<pb/> 


text:
Le chu'u lataj naga zua xudau' chee̱', xe̱le Le̱': Xcalenu',<br/>ne chale'aj chee̱ na, güe lá'anale Le̱'.<pb/>Le xe̱ Le̱': Xcalenu', ne le güe lá'ana Le̱'.<pb/> 


text:
Chawe' naca Xránadxu, na' chadía chacanna zua xel-la' zri'i lazre' chee̱'.<pb/>Xel-la' li lazre' chee̱' tu súazqueze na chadía chacanna.<pb/>


text:
Tu gúl-lazqueza' ca naca xel-la' zri'i lazre', ne xel-la' li lazre' chiu'.<pb/>Tu gúl-lazqueza' chiu' Lue', Xrana' Dios.<pb/> 


text:
Dxaca lazra' guna' da naca li lazre'.<pb/>¿Bátala xidu' gácale̱nu' neda'?<pb/>Guna' da naca du lazre', ne cá'anqueze guna' caní lu xu'u lizra'.<pb/> 


text:
Québequeze cu'u lazra' guna' tu da zrinnaj.<pb/>Dxecuídeda' da dxelún benne' ca' dxelebéaj xíchaje̱' Dios.<pb/>Québequeze gu'a lataj xelebigue̱' naga zua' neda'.<pb/> 


text:
Guzúa' chalá'ala benne' dxelenné̱' bagácheze chee̱ benne' xula.<pb/>Quebe gu'a lataj súale̱ neda' tu benne' dxucá'ana szren cuine̱', u naque̱' benne' wenná be'e.<pb/> 


text:
Le'eda' chawe' benne' ca' zaj naque̱' li lazre' lau Dios, chee̱ xelezré̱'e̱ lawa' neda'.<pb/>Tuze benne' ca' zaj naque̱' du lazre' xelune̱' zrin chia'.<pb/> 


text:
Quebe gu'a lataj benne' wecache lan chu'e̱ lizra'.<pb/>Quebe gu'a lataj tu benne' we̱n lazre' xegá'ane̱' naga zua'.<pb/> 


text:
Tu zra tu zra guzría xi'a benne' ca' dxelune̱' da cale̱la,<br/>benne' ca' zaj zre̱'e̱ lu xe̱zr la xu chia'.<pb/>Gucuasa' xúgute̱ benne' ca' dxelune̱' da zrinnaj lu xe̱zre chee̱ Xránadxu Dios.<pb/>


text:
Quebe gucache lau' lawa' neda', lawe' da lu da ste̱be zua'.<pb/>Bze̱ naga neda', ne beché̱beche chia' gate dxuláwizra' Lue'.<pb/> 


text:
Naca xel-la' nabán chia' ca zren chee̱ xi' da dxexenítete̱.<pb/>Xu'u da la lu zrita chia' ca tu xi' da dxálale̱'e̱ na.<pb/> 


text:
Dxedú lazra', ne naca lázrdawa' ca tu xixre' da dxecuade,<br/>na' québedxa dxenná na gudagu xeta.<pb/> 


text:
Naca' ca tu situgún dxedaba' tu lu xe̱zr la xu bizre,<br/>ne ca tu bzriu zríaba' lawe' tu xu'u ze la'a.<pb/> 


text:
Tu zra tu zra tu dxulucháchale̱zqueze benne' dxeledábague̱' neda'.<pb/>Benne' ca' dxelecuídene̱' neda' dxuluchínene̱' la' neda' gate nu benne' dxelegú'e̱ de'.<pb/> 


text:
Caní dxaca chia' lawe' da dxezra'u neda', ne dxecuídenu' neda'.<pb/>Guca'u neda', na' gudxú'unu' neda'.<pb/> 


text:
Chasu', ne xexache lazru' benne' zaj zre̱'e̱ xe̱zre Sión,<br/>lawe' da ba bzrin zra xexache lazru' benne' ca'.<pb/> 


text:
Netu', we̱n zrin chiu', nazrí'intu' xiaj ca' chee̱ xe̱zre na'.<pb/>Dxéquentu' zi' lawe' da ba nabía xi na.<pb/> 


text:
Nadxa benne' xe̱zr la xu ca' xelezrebe̱' lau Lue', Xran.<pb/>Xelezrebe xúgute̱ benne' wenná bea chee̱ xe̱zr la xu nigá da xabáa chiu',<pb/> 


text:
gate na' guzé̱ nagu' da dxelenaba benne' ca' guleaj xíchaju',<br/>ne québedxa guzú' chalá'ala da dxelata' xuene̱' Lue'.<pb/> 


text:
Xuaj da nigá chee̱ xululaba benne' ca' za zá'aca,<br/>na' benne' ca' za xelalaj xelúe lá'ane̱' Xránadxu Dios.<pb/> 


text:
Dxelé'ene̱' benne̱' dxelebezre xache', benne' zaj xu'e̱ lizre xia,<br/>na' gusane̱' benne' ca' ba zaj nachugue̱' chee̱' xelatie̱'.<pb/> 


text:
Xuluzenne̱' benne' zaj zre̱'e̱ xe̱zre Sión ca szren naca La Xránadxu Dios,<br/>chee̱ xelúe lá'ane̱' Le̱' lu xe̱zre Jerusalén,<pb/> 


text:
gate xelezraga bénneache chee̱ xúgute̱ xe̱zre, ne xúgute̱ cue' xe̱zr la xu<br/>chee̱ xulucá'ana szrene̱' Xránadxu Dios.<pb/> 


text:
Nadxa gunnía': Dios chia', quebe gutiu' neda', gate quebe ne gué̱xrua'.<pb/>Lue' tu chí'izqueze zu'.<pb/> 


text:
Xelebía xi' da ca', san tu zúazquezu' Lue'.<pb/>Welexru xúgute̱ da ca' ca tu ladxe'.<pb/>Ca dxuchadxu zra lánadxu tuzruj, ca' gucha'u da ca', na' xucúbeu' na.<pb/> 


text:
Zrí'inentu' netu', we̱n zrin chiu', xelezrabe' chawe',<br/>na' guzé̱ chúchuquezu' zri'ine zre súantu' lau Lue'.<pb/>


text:
Be̱ lá'ana Xránadxu, lue', bénne'du xu'a,<br/>ne quebe gal-la lazru' ca da chawe' da nune̱' chiu'.<pb/> 


text:
Dxunite lawe̱' chee̱ xúgute̱ dul-la nabaga'a.<pb/>Dxexune̱' neda' ca naca xúgute̱ xízrawe̱' da xu'a.<pb/> 


text:
Dxuxúe̱' neda' chee̱ quebe gatia'.<pb/>Lu xel-la' zri'i lazre' chee̱', ne xel-la' dxexache lazre' chee̱' dxune̱' chawe' chia'.<pb/> 


text:
Dxuzánle̱'e̱ da chawe' da dxaca chia' chee̱ xegá'ana' benne' cuide',<br/>ne benne' wal-la ca dxaca chee̱ tu bsia.<pb/> 


text:
Xránadxu Dios dxuchi'e̱ chee̱ da dxaca chee̱ benne' dxeledée̱' da ba xa',<br/>ne dxucá'ana chawe̱' da dxaca chee̱'.<pb/> 


text:
Blé'ene̱' Moisés da ca' gulú'u lazre̱' gune̱',<br/>ne be̱'e̱ lataj benne' Israel ca' belelé'ene̱' da ca' be̱ne̱'.<pb/> 


text:
Naca Xránadxu Benne' dxexache lazre', ne Benne' zri'i lazre'.<pb/>Quebe dxezrá'azie̱', san zrente̱ naca xel-la' zri'i lazre' chee̱'.<pb/> 


text:
Quebe dxudée̱' dxi'u lu da ba xa' ca naca zria da nabágadxu,<br/>ne quebe ne guzría xi'e̱ dxi'u ne̱ chee̱ dul-la da nabágadxu.<pb/> 


text:
Ca sibe naca xabáa lawe' xe̱zr la xu,<br/>caníqueze naca xel-la' zri'i lazre' zren chee̱' nen benne' ca' dxelape̱' Le̱' ba lá'ana.<pb/> 


text:
Ca zitu' naca naga dxalaj gubizra, ne naga dxebía na,<br/>caníqueze dxucuase̱' zitu' dul-la da nabágadxu.<pb/> 


text:
Ca zri'i lazre' naca xra bidu ca' nen zrí'inequeze̱',<br/>caníqueze naca zri'i lazre' Xránadxu nen benne' ca' dxelape̱' Le̱' ba lá'ana.<pb/> 


text:
Ca naca chee̱ benne' ca' dxelape̱' ba lá'ana Xránadxu,<br/>zúale̱ xel-la' zri'i lazre' chee̱' benne' ca' chadía chacanna,<br/>na' xel-la' xrlátaje chee̱' zúale̱queze na xúgute̱ zri'ine zre sua benne' ca',<pb/> 


text:
benne' ca' dxelúnqueze̱' ca naca xel-la' wezría nune̱',<br/>ne benne' ca' dxelune̱' ca zaj naca da nadxixruj be'e̱.<pb/> 


text:
Nuzúa Xránadxu lataj chee̱' xabáa naga dxe'e̱ dxenná be'e̱.<pb/>Nácaqueze̱' Wenná Bea lawe' xúgute̱ da zaj zua.<pb/> 


text:
Le güe lá'ana Xránadxu, le'e, gubáz chee̱ xabáa ca',<pb/>Nácale benne' wal-la, ne benne' chúchule̱'e̱,<br/>na' dxunle ca dxenná Le̱', ne dxuzé̱ nágale ca dxe̱'e̱ le'e.<pb/> 


text:
Le güe lá'ana Xránadxu, le'e, dxenná beale xabáa.<pb/>Nácale we̱n zrin chee̱', ne dxunle ca dxaca lazre' Le̱'.<pb/> 


text:
Le güe lá'ana Xránadxu, xúgute̱le le'e ba nun Dios le'e,<br/>zrale xúgute̱ lataj naga dxenná bea Le̱'.<pb/>¡Be̱ lá'ana Xránadxu, lue', bénne'du xu'a!<pb/>


text:
Be̱ lá'ana Xránadxu Dios, lue', bénne'du xu'a. <pb/>¡Xrana' Dios, szrente̱ nacu' Lue'!<pb/>Nacu' zra lanu' da xabáa, ne da xrtante̱.<pb/> 


text:
Nunu' lizru' lawe' nisa da ze̱ ná'ala.<pb/>Dxuchínenu' beuj ca' ca tu da dxudé xua naga dxe'u Lue', da dxedá na lu be'.<pb/> 


text:
Bgacu' xe̱zr la xu nigá nen nísadau' ca dxun tu benne' dxacue̱' zra lane̱',<br/>na' nisa na' bgacu na xi'a ca'.<pb/> 


text:
Nisa na' bgacu na xi'a ca' xajxedxé na dxu'a xe̱gu ca',<br/>lataj ca' ba nunu' chee̱ nisa na'.<pb/> 


text:
Bzu' naga ze lau cheajsé̱ na, naga québedxa gaca te na,<br/>chee̱ québedxa gacu na xe̱zr la xu bizre na'.<pb/> 


text:
Lu xe̱gu ca' dxelé'aj be̱ xixre' ca' nisa,<br/>na' dxegúa na xel-la' dxelebile chee̱ burro xixre' ca'.<pb/> 


text:
Lu xaga zaj nnita dxu'a xe̱gu ca' zaj zra' béadu ca' zaj zua xrila.<pb/>Dxelúl-laba' ládujla zruze na ca'.<pb/> 


text:
Zran xabáa dxesel-lu' xiuj da dxaca na lu xi'a ca',<br/>na' dxezrate̱ xe̱zr la xu na' ca naca da xrlátaje da dxunu'.<pb/> 


text:
Dxusegulu' xixre' da dxelagu be̱zre ca',<br/>ne xíxre'du ca' da dxelagu bénneache,<br/>ne da ca' dxuluchine bénneache dxelune̱' xel-la' wagu,<pb/> 


text:
ne uva ca' da dxelune̱' xrise uva wal-la da dxuzúa na bénneache ca' xel-la' dxelebé,<br/>ne olivo ca' da dxelune̱' da za da dxelegú'e̱ xíchaje̱',<br/>ne zrua' da dxelune̱' xeta chee̱ xelaca bane̱'.<pb/> 


text:
Xaga cedro ca' da zaj zua na xi'a Líbano dxelezíle̱'e̱ na nisa xiuj.<pb/>Zaj naca na xaga chee̱ Xránadxu Dios, da ca' guza Le̱'.<pb/> 


text:
Lu xaga ca' dxuluzría bxínnedu ca' xrú'uneba',<br/>na' lu zruze na ca' zaj zua lizre bxuze' ca'.<pb/> 


text:
Zaj zua chivo xi'a ca' lu xi'a zri'a ca',<br/>na' lu bluaj ca' chee̱ xi'a ca' zaj zua bzrizru' ca'.<pb/> 


text:
Be̱nu' beu' da dxulé'e na tu beu' tu beu' chee̱ iza,<br/>na' gubizra núnbea na gate dxal-la' cuía na.<pb/> 


text:
Dxelebezre xa'a be̱zre xixre' ca', zaj nauba' be̱ xeláguba'.<pb/>Dxelílajba' da nun Dios xeláguba'.<pb/> 


text:
Xran, da zante̱ zaj naca da be̱nu'.<pb/>Dute̱ xel-la' sina chiu' be̱nu' da ca'.<pb/>Nazrate̱ xe̱zr la xu nigá da ca' be̱nu'.<pb/> 


text:
Na' zua nísadau', da zri'a, ne da laga,<br/>naga zaj xu'u zánete̱ bea ca', béadu ca', ne be̱ zri'a ca'.<pb/> 


text:
Lu nísadau' na' zaj zra' da dxeledá lawe' nísadau' ca'.<pb/>Zua be̱ zri'a na' be̱nu' Lue', nazí' laba' leviatán.<pb/> 


text:
Gate quebe dxenná'u-ba', na' dxelezrébeba'.<pb/>Gate dxucuasu' be' dxelecá'aba', na' dxeláteba', ne dxelexácaba' xu xrte.<pb/> 


text:
Gate dxesel-lu' be' chiu', na' xelexaca banba'.<pb/>Dxunézruju' xel-la' nabán cube chee̱ da ca' zaj zua xe̱zr la xu nigá.<pb/> 


text:
¡Chadía chacanna gaca ba Xránadxu Dios!<pb/>Dxezaca ba lazre' Xránadxu chee̱ da ca' ba núnqueze̱'.<pb/> 


text:
Gúl-laqueza' chee̱ Xránadxu dxácate̱ na' naca bana'.<pb/>Xúgute̱ zra zúaqueza' neda' gul-la' da güe lá'ana' Dios chia'.<pb/> 


text:
Chawe' naca chia' da ca' dxulaba lazra' ca naca chee̱',<br/>na' dxebéle̱'e̱da' ne̱ chee̱ Xrana' Dios.<pb/> 


text:
Welebía xi' benne' dul-la ca' zaj zre̱'e̱ lu xe̱zr la xu nigá,<pb/>Na' québedxa cha benne' ca' dxelebéaj xíchaje̱' Dios. <pb/>¡Be̱ lá'ana Xránadxu Dios, lue', bénne'du xu'a!<pb/>¡Le güe lá'ana Xránadxu!<pb/>


text:
¡Le güe lá'ana Xránadxu Dios!<pb/>¡Le gucá'ana szren La Le̱'!<pb/>¡Le guzén bénneache dute̱ xe̱zr la xu ca naca da nune̱'!<pb/> 


text:
¡Le gul-la chee̱'!<pb/>¡Le gul-la da güe lá'anale Le̱'!<pb/>¡Le guchalaj chee̱ da zrente̱ ca' da nune̱'!<pb/> 


text:
¡Le be lu da naca chee̱'! <pb/>Xúgute̱ benne' ca' dxelapa ba lá'ana Xránadxu dxal-la' xelebéle̱'e̱ne̱'.<pb/> 


text:
Le'e, zri'ine zre sua Abraham, we̱n zrin chee̱ Xránadxu.<pb/>Le'e, zri'ine zre sua Jacob, bénnea' guqué̱'e̱,<pb/>Le gusá lazre' xel-la' waca ca', ne da zrente̱ ca' da be̱ne̱',<br/>ne ca naca da bchi'e̱ chee̱le.<pb/> 


text:
Le̱' naque̱' Xránadxu, ne Dios chee̱dxu.<pb/>Le̱' dxenná bé'ene̱' bénneache zaj zre̱'e̱ dute̱ xe̱zr la xu.<pb/> 


text:
Lácala te chee̱ chi gaxúa cuen bénneache,<br/>québequeze gal-la lazre̱' da guche̱be lazre̱' lu xel-la' wezría chee̱',<pb/> 


text:
xel-la' wezría na' bé̱nle̱ne̱' Abraham,<br/>da na' bzetaj cuine̱' guche̱be lazre̱' chee̱ Isaac,<pb/> 


text:
na' bzua chúchue̱' na ca tu da nadxixruj bea na, da gun Jacob,<br/>da gaca na tu xel-la' wezría da zeajlí canna nen benne' Israel ca',<pb/> 


text:
da be̱ne̱' gate na' gunné̱': “Chiu' lue' gunna' xe̱zr la xu chee̱ benne' Canaán ca',<br/>da gaca na tu da xudele lu na' zri'ine zre súale.”<pb/> 


text:
Quebe be̱' Dios lataj nu benne' bi gune̱' chee̱ bénneache chee̱',<br/>na' ne̱ chee̱ benne' ca' gudil-le̱' benne' wenná bea ca'.<pb/> 


text:
Guzre̱' le̱': “Quebe bi gunle chee̱ benne' ca' gucá'a,<br/>ne quebe gunle da cale̱la chee̱ benne' ca' dxuluchalaje̱' waláz chia'.”<pb/> 


text:
Gusel-le̱' tu benne' cuía lawe̱' lau benne' chie̱' ca',<br/>bénnea' naque̱' José, bi na' belutie̱'-be' chee̱ gácabe' we̱n zrin chee̱ benne' zitu'.<pb/> 


text:
Buluzré̱'e̱ ní'abe' lu xe̱dxu chee̱ cuaga da be̱xru na ní'abe',<br/>gate na' gulu'e̱-be' lizre xia lu xe̱zr la xu Egipto,<pb/> 


text:
ca bzrin zra guca li ca da gunná José dxal-la' gaca.<pb/>Caní guca, ble'e xrtizra' Xránadxu cúnnabe' da li.<pb/> 


text:
Nadxa benne' wenná bea chee̱ Egipto gusel-le̱' nu gusán José na'.<pb/>Bénnea' dxenná bé'ene̱' zánete̱ cue' xe̱zr la xu bsane̱'-be'.<pb/> 


text:
Bzue̱'-be' gácabe' xrana benne' zaj zre̱'e̱ lizre̱',<br/>ne chee̱ nna be'ebe' ca naca da xu'u lu ne̱'e̱,<pb/> 


text:
chee̱ tíl-labe' benne' szren ca' chee̱ wenná bea cáte̱ze dxaca lázrebe',<br/>ne chee̱ guzéajni'ibe' benne' gula chee̱ xe̱zr la xu Egipto chee̱ xelaque̱' benne' sina.<pb/> 


text:
Gudé na' gulu'e̱ benne' Israel ca' lu xe̱zr la xu Egipto,<br/>na' guzúa Jacob lu xe̱zr la xu chee̱ zri'ine zre sua Cam.<pb/> 


text:
Gulánle̱'e̱ bénneache chee̱ Xránadxu lu xe̱zr la xu na',<br/>na' be̱ne̱' gulaque̱' wál-ladxa ca benne' guledábague̱' Le̱'.<pb/> 


text:
Bcha Dios lázxdau benne' Egipto ca' chee̱ xelecuídene̱' bénneache chee̱',<br/>chee̱ xelegú'u lazre̱' xelune̱' da cale̱la chee̱ we̱n zrin chee̱' ca'.<pb/> 


text:
Nadxa gusel-le̱' Moisés, we̱n zrin chee̱', lau bénneache chee̱' ca', ne Aarón, bénnea' guqué̱'e̱.<pb/> 


text:
Benne' caní be̱'e̱ Dios lataj belune̱' xel-la' waca ca' chee̱ xabáa,<br/>ne xel-la' waca zrente̱ ca' lu xe̱zr la xu chee̱ zri'ine zre sua Cam.<pb/> 


text:
Gusel-la Dios tu da chul-la da bgacu na dute̱ xe̱zr la xu na',<br/>san benne' Egipto ca' quebe buluzúe̱' dizra' da gunná be'ene̱' le̱'.<pb/> 


text:
Nadxa be̱ne̱' bexaca nisa xe̱gu chee̱ benne' ca' dxen,<br/>ne be̱tie̱' xúgute̱ bela zaj zraba' xe̱gu ca'.<pb/> 


text:
Busezrate̱' xe̱zr la xu chee̱' bluzru ca' ga bzrinte̱ gulezraba'<br/>xu'u lizre benne' wenná bea chee̱ benne' Egipto ca'.<pb/> 


text:
Gunnaze Dios, na' belelá' zánete̱ be'a chee̱ be̱zre,<br/>ne be'a lase ca' dute̱ lu xe̱zr la xu chee̱ benne' ca'.<pb/> 


text:
Waláz chee̱ nisa xiuj gusel-le̱' xiaj bezxe' lu xe̱zr la xu chee̱ benne' ca',<br/>ne xi' da bzezxe na ca naca xe̱zr la xu chee̱'.<pb/> 


text:
Bzria xi'e̱ ca zaj naca lba uva chee̱', ne ca zaj naca xaga higo chee̱',<br/>na' bzúzxuje̱' ca zaj naca xaga zaj ze̱ lu xe̱zr la xu chee̱'.<pb/> 


text:
na' guláguba' dute̱ xixre' xa'a lu xe̱zr la xu chee̱',<br/>ne guláguba' dute̱ lina da dxunna xe̱zr la xu na'.<pb/> 


text:
Bebéaje̱' bénneache chee̱' na' zaj nu'e̱ dumí plata, ne dumí oro,<br/>na' quebe nu chilá' benne' ládujla le̱', benne' quebe chawe' zue̱'.<pb/> 


text:
Bzalaj Dios tu beuj da gulú'u na benne' ca' zrul-la,<br/>ne tu xi' da bsaní na chee̱' chizrela.<pb/> 


text:
Gulenabe̱' Dios, na' gusel-le̱' chee̱' btau ca',<br/>ne be̱ne̱' gulélajene̱' xeta da bdxuaj na xabáa.<pb/> 


text:
Gule̱'e̱ tu xiaj xre, na' gulaj nisa<br/>da gudé na lu xe̱zr la xu bizre na' ca tu xe̱gu nisa.<pb/> 


text:
Caní be̱n Dios lawe' da bsa lazre̱' xrtizre̱' lá'azxa<br/>da guche̱be lazre̱' gune̱' chee̱ Abraham, we̱n zrin chee̱'.<pb/> 


text:
Bebéaje̱' bénneache chee̱' lu xe̱zr la xu Egipto, dxelebene̱'.<pb/>Lu da ba neza gulezrá' benne' ca' guqué̱'e̱.<pb/> 


text:
Bnézruje̱' benne' ca' xe̱zr la xu chee̱ benne' xezica ca',<br/>na' da belún benne' xe̱zr la xu ca' bexaca na chee̱ benne' chee̱' ca',<pb/> 


text:
chee̱ xulupá'ane̱' ca naca xrba chee̱' ca',<br/>ne xelune̱' ca naca da gunná bé'ene̱' ca'. <pb/>¡Gaca ba lá'azxa Xránadxu Dios!<pb/>


text:
¡Gaca ba lá'azxa Xránadxu Dios!<pb/>¡Le xe̱ Xránadxu Dios: “Xcalenu'!”<pb/>Caní dxal-la' gunle lawe' da naque̱' xrlátaje,<br/>ne lawe' da tu chí'izqueze dxexache lazre̱' dxi'u.<pb/> 


text:
¿Núzraqueze seque' gulé'ene̱' ca naca xel-la' waca zrente̱ ca' da nune̱' Xránadxu?<pb/>¿Núzraqueze seque' güe lá'ane̱' Le̱' ca dxal-la' gundxu?<pb/> 


text:
Ba neza zrente̱ naca na chee̱ benne' ca' dxelune̱' da xrlátaje,<br/>benne' ca' tu dxelúnzqueze̱' da naca xrlátaje.<pb/> 


text:
Gudá bselá neda' chee̱ gaca le'eda' da chawe' gunu' chee̱ benne' ca' ba guca'u Lue',<br/>ne chee̱ beda' gate xelezrá' bénneache chiu' lu da ba neza, ne chee̱ béle̱na' bénneache chiu'.<pb/> 


text:
Ba be̱ntu' dul-la cáqueze belún xra xrtáuntu' ca'.<pb/>Be̱ntu' da cale̱la, ne be̱ntu' da zrinnaj.<pb/> 


text:
Gate gulezrá' xra xrtáuntu' lu xe̱zr la xu Egipto,<br/>quebe bululaba lazre̱' ca naca xel-la' waca ca' chee̱ xabáa da be̱nu'.<pb/>Quebe xeajlesá lazre̱' ca bexache lázrele̱'u le̱'.<pb/>Guledábague̱' Lue' dxu'a nísadau' da nazí le na Xrna. <pb/> 


text:
Le̱' bselé̱' benne' ca' chee̱ gaca ba lá'ana La Le̱',<br/>ne chee̱ gulé'e lau ca naca xel-la' waca chee̱'.<pb/> 


text:
Gudil-le̱' nísadau' Xrna na', na' bebizre na,<br/>na' guledé bénneache chee̱' laduj nísadau' na' lu xu bizre.<pb/> 


text:
Bselé̱' benne' ca' lu na' benne' guledábague̱' Le̱',<br/>ne bebéaje̱' le̱' lu na' benne' ca' bulusaca zi'e̱ le̱'.<pb/> 


text:
Nadxa nísadau' na' bgacu na benne' ca' guledábague̱' le̱'.<pb/>Netú benne' ca' quebe nu begá'ana.<pb/> 


text:
Gulezá lazre̱' tu da cale̱la le̱'e̱ xixre' lawe' lataj na',<br/>na' buluché̱'e̱ Dios le̱'e̱ xixre' na'.<pb/> 


text:
Gudé na' bnezruj Dios ca da gulenabe̱',<br/>san gusel-le̱' ládujla le̱' tu da gute na bal-la benne' ca'.<pb/> 


text:
Gulaque̱' xa lazre' chee̱ Moisés naga zaj zre̱'e̱,<br/>ne chee̱ Aarón, Bénnea' gucá'a Xránadxu Dios.<pb/> 


text:
Nadxa bzra xe̱zr la xu na', ne gude̱be na Datán,<br/>ne bgacu na benne' ca' zaj de̱'e̱ Abiram.<pb/> 


text:
Nadxa guxalaj xi' naga zaj nazraga benne' ca',<br/>na' bzezxe na benne' ca' dxelune̱' da cale̱la.<pb/> 


text:
Belune̱' tu bedáu' be̱zre da naca na oro lu xi'a Horeb,<br/>na' buluzú zribe̱' lau bedáu' oro na'.<pb/> 


text:
Caní bulucá'ane̱' Dios, Benne' xabáa,<br/>chee̱ xulucá'ana szrene̱' tu bedáu' be̱zre,<br/>da naca na ca tu be̱zre dxáguba' xixre'.<pb/> 


text:
Gulal-la lazre̱' Dios, Bénnea' bselé̱' le̱',<pb/>Bénnea' be̱ne̱' xel-la' waca zrente̱ ca' lu xe̱zr la xu Egipto,<pb/> 


text:
ne be̱ne̱' xel-la' waca ca' chee̱ xabáa lu xe̱zr la xu chee̱ zri'ine zre sua Cam,<br/>ne da ca' buluchebe na dxi'u dxu'a Nísadau' Xrna.<pb/> 


text:
Nadxa guca lazre' Dios guzría xi'e̱ bénneache chee̱',<br/>san Moisés, bénnea' gucá'a Dios, bzua cuine̱' lau Dios<br/>chee̱ guzúa zrie̱' xel-la' dxezrá'a chee̱ Dios,<br/>na' be̱ne̱' quebe guzría xi' Dios benne' ca'.<pb/> 


text:
Buluzúe̱' chalá'ala xe̱zr la xu xrtante̱ da gunezruj Dios le̱',<br/>ne quebe guléajle̱'e̱ dizra' chee̱'.<pb/> 


text:
Tu gulenné̱zqueze̱' chee̱ Dios lu xu'u xide chee̱' ca',<br/>ne quebe buluzé̱ nague̱' da gunná Xránadxu Dios.<pb/> 


text:
Chee̱ le̱ na' bzetaj cuine̱' gunné̱' ca da gune̱' chee̱ benne' ca'.<pb/>Gunné̱' gune̱' xelate benne' ca' le̱'e̱ xixre' lawe' lataj na',<pb/> 


text:
ne gusi'e̱ bénneache chee̱' lu xel-la' stu' lau benne' xe̱zr la xu ca',<br/>ne guse dínnaje̱' le̱' ládujla benne' xe̱zr la xu ca'.<pb/> 


text:
Nadxa belune̱' tuze benne' ca' dxulucá'ana szrene̱' bedáu' xia nazí le na Baal-peor,<br/>ne gulawe̱' béadu ca' belútie̱' lau dios gate ca'.<pb/> 


text:
Buluche̱'e̱ Dios ne̱ chee̱ da belune̱',<br/>na' guxalaj tu xízrawe̱' zren da be̱te na benne' zan benne' ca'.<pb/> 


text:
Da na' be̱n Finees guzí' Dios ca tu da dxucá'ana xrlátaje na bénnea',<br/>da gulé'e lawe na lau xúgute̱ cuen bénneache ca'.<pb/> 


text:
Cá'anqueze buluché̱'e̱ Dios dxu'a beaj nisa nazí le na Meriba,<br/>na' guca da cale̱la chee̱ Moisés ne̱ chee̱ benne' ca',<pb/> 


text:
Gate gulu'e̱ lu xe̱zr la xu nigá quebe buluzría xi'e̱ bénneache zaj nite̱' ga na'.<pb/>Caní guca, quebe belune̱' ca da guzre Dios le̱' xelune̱'.<pb/> 


text:
Gulaque̱' tuze benne' xe̱zr la xu ca',<br/>ne bulusé̱die̱' benne' Israel ca' xelune̱' ca dxelún benne' ca',<pb/> 


text:
na' bulucá'ana szrene̱' bedáu' xia xaga ca' chee̱ benne' ca',<br/>da na' be̱n na bxrinnaj Dios bénneache chee̱'.<pb/> 


text:
ne bululálaje̱' dxen chee̱ bi dxé'enedu ca', bi quebe zaj nunbe' dul-la,<br/>da naca na dxen chee̱ zrí'ine̱' bi biu, ne bi nu'ula,<br/>bi ca' belútie̱' lau bedáu' xia xaga ca' chee̱ bénneache Canaán,<br/>na' guca sban xe̱zr la xu na' ne̱ chee̱ dxen chee̱ bidu ca'.<pb/> 


text:
Chee̱ le̱ na' bzrá'ale̱'e̱ Dios bénneache chee̱',<br/>na' gucuídene̱' benne' ca' zaj naca chee̱'.<pb/> 


text:
Nadxa bdee̱' benne' ca' lu na' benne' xe̱zr la xu ca',<br/>na' benne' ca' dxelecuide bénneache chee̱ Dios gulenná bé'ene̱' le̱'.<pb/> 


text:
Benne' ca' guledábague̱' le̱' bulusaca zi'e̱ bénneache chee̱ Dios,<br/>ne buluxrínnaje̱' le̱' lu xel-la' dxenná bea chee̱'.<pb/> 


text:
Zánete̱ lasa Dios bselé̱' bénneache chee̱' ca',<br/>san guledábague̱' ca da bsízrene̱' le̱',<br/>na' gulape̱' xel-la' stu' lawe' da belune̱' da cale̱la.<pb/> 


text:
Lácala caní belune̱', gate gulezré̱'e̱ lu da ste̱be,<pb/>Dios gunné̱'e̱ ca da dxelezaque̱',<br/>ne benne̱' ca da bululáwizre̱' Le̱',<pb/> 


text:
na' xeajsá lazre̱' xel-la' wezría da bé̱nle̱ne̱' benne' ca',<br/>na' bexíaje lazre̱' chee̱ xel-la' dxezrá'a chee̱'<br/>lawe' da nácale̱'e̱ benne' dxexache lazre'.<pb/> 


text:
Cá'anqueze be̱ne̱' belexache lazre' benne' ca'<br/>benne' ca' guleché̱'e̱ le̱' ca benne' zaj nada'u.<pb/> 


text:
¡Bselá netu', Xránantu', nacu' Dios chee̱ntu'!<pb/>¡Becá'a netu' ládujla benne' xe̱zr la xu ca',<br/>chee̱ güe lá'anantu' Lau' lá'azxa,<br/>ne chee̱ béle̱'e̱ntu' lu da dxúl-lantu' chiu'!<pb/> 


text:
Cháwedau' naca Xránadxu, Bénnea' naque̱' Dios chee̱ benne' Israel ca' nédxudaute̱, ne chadía chacanna.<pb/>Xúgute̱ bénneache dxal-la' xelenné̱': ¡Ca'an gaca na!<pb/>¡Gaca ba lá'azxa Xránadxu Dios!<pb/>


text:
Da nigá dxal-la' xelenná benne' ca' ba naxá'awe Xránadxu le̱',<br/>benne' ca' bselé̱' lu na' benne' guledábague̱' Le̱'.<pb/> 


text:
Beche̱'e̱ le̱' naga gulezrá' benne' xe̱zr la xu zitu' ca',<br/>da zaj zua naga dxalaj gubizra, ne naga dxebía na,<br/>ne naga za' be' zaga, ne naga dxedé gubizra beu' zaga ca'. <pb/> 


text:
Bal-la benne' ca' guledé̱' le̱'e̱ xixre' naga quebe bi neza zua,<br/>ne quebe belezrelne̱' xe̱zre naga xelezúe̱'.<pb/> 


text:
Dxal-la' xelúe lá'ane̱' Xránadxu lawe' da bexache lazre' Xránadxu le̱',<br/>ne lawe' da be̱ne̱' chee̱' da ca' da dxebánedxu.<pb/> 


text:
Dxuxí'aje̱' benne' ca' dxelebile lazre',<br/>ne dxugawe̱' benne' ca' dxeledún nen da chawe' chee̱'. <pb/> 


text:
Bal-la benne' caní gulezúe̱' lu da chul-la, ne lu da ste̱be chee̱ xel-la' gute.<pb/>Gulaque̱' ca benne' zaj xu'e̱ lizre xia,<br/>ne zaj nadxéaj du xia, ne dxeledée̱' ba xa',<pb/> 


text:
lawe' da guledábague̱' xrtizra' Xránadxu,<br/>ne buluzúe̱' chalá'ala da bzéajni'i Dios zrente̱ le̱'.<pb/> 


text:
Belexedú lazre̱' lu zrin zí'ite̱ da dxelune̱'.<pb/>Xeleajcházie̱' zran xua da zaj nu'e̱,<br/>ne quebe nu chilá' gácale̱ne̱' le̱'.<pb/> 


text:
Nadxa bebéaje̱' benne' ca' lu da chul-la<br/>ne lu da ste̱be chee̱ xel-la' gute,<br/>ne bzúzruje̱' du xia ca' da zaj nadxéaje̱'.<pb/> 


text:
Dxal-la' xelúe lá'ane̱' Xránadxu lawe' da bexache lazre̱' le̱',<br/>ne lawe' da be̱ne̱' chee̱' da ca' da dxebánedxu.<pb/> 


text:
Bchínnaje̱' dxa xu'u ca' zaj naca na xia gache,<br/>ne bzúzruje̱' xia ca' da zaj naxechaj na benne' ca'. <pb/> 


text:
Bal-la benne' ca' gulaque̱' benne' xala,<br/>ne guledée̱' xel-la' zi' ne̱ chee̱ dul-la da zaj nabague',<br/>ne ne̱ chee̱ da zrinnaj ca' da belune̱'.<pb/> 


text:
Gusel-le̱' dizra' chee̱' chee̱ benne' ca',<br/>na' bexune̱' le̱', ne bselé̱' le̱' lu xel-la' gute.<pb/> 


text:
Dxal-la' xelé̱'e̱ Le̱': Xcalenu'.<pb/>Dxal-la' xelú'e̱ da xulunézruje̱' Le̱',<br/>na' lu xel-la' dxelebé chee̱' dxal-la' xelúl-le̱',<br/>ne xuluzenne̱' bénneache ca zaj naca da nune̱'. <pb/> 


text:
Bal-la benne' ca' guledée̱' lu nísadau'<br/>lu da zren ca' da dxedá lawe' nísadau'.<pb/>Belezi'e̱ dumí zren lu zrin dxelune̱' lu nísadau'.<pb/> 


text:
Belelé'ene̱' ca naca da ca' dxun Xránadxu,<br/>da ca' dxune̱' lu nísadau' da zaj naca na da dxebánedxu.<pb/> 


text:
Belegüén da dxedá lawe' nísadau' ca' ca lu xi'a zri'a da naca na nísadau',<br/>na' belexexetaj na lu da situj lawe' nísadau' na'.<pb/> 


text:
Gulechégüe̱', ne xeajleté̱' ni xeajleté̱' na' ca benne' dxelezuzre,<br/>na' guca dácheze ca da zaj nusé̱die̱'.<pb/> 


text:
Gulebéle̱'e̱ne̱' lawe' da zaj zua zri xeajxruza ca',<br/>na' guché̱'e̱ Dios le̱' cháwedau' naga zjaque̱'.<pb/> 


text:
Dxal-la' xuluzenne̱' ca naca xel-la' szren chee̱' naga zaj nazraga bénneache chee̱',<br/>ne xelúe lá'ane̱' Le̱' naga zaj nazraga benne' gula ca', benne' dxelenná be'e̱.<pb/> 


text:
Be̱ne̱' da chawe' chee̱ benne' ca', na' gulánle̱'e̱ bidu chee̱' ca',<br/>ne quebe be̱'e̱ lataj xelelase ca zaj naca be̱ xixre' chee̱' ca'.<pb/> 


text:
Gate buludé benne' dxelenná bea benne' ca' lu xel-la' zi', ne bulusaca zi'e̱ le̱',<br/>ne gulenná bé'edxene̱' le̱', ne belune̱' le̱' da cale̱la, ne buludée̱' le̱' lu da ba xa',<pb/> 


text:
bca'ana ditaj Dios benne' xíchaje̱ ca',<br/>ne be̱ne̱' guledée̱' le̱'e̱ xixre' lawe' lataj naga quebe bi neza de̱.<pb/> 


text:
Bselé̱' benne' xache' ca' lu da zi' da xa' da dxeledée̱',<br/>ne bzánle̱'e̱ zri'ine benne' ca' ca dxelán zrila' ca'.<pb/> 


text:
Gate dxelelé'e benne' xrlátaje ca' da caní, na' dxelebéle̱'e̱ne̱',<br/>na' benne' ca' dxelune̱' da cale̱la quebe bi gaca xelenné̱'.<pb/> 


text:
Benne' ca' zaj naque̱' sina dxal-la' xulaba lazre̱' ca zaj naca da caní,<br/>ne dxal-la' xelexúnbe'e̱ ca naca xel-la' zri'i lazre' chee̱ Xránadxu.<pb/>


text:
Ba zúate̱queze lázrdawa', Dios,<br/>chee̱ gúl-laqueza' da güe lá'ana' Lue'.<pb/>Da nigá dxugú'u na neda' lu da ba neza. <pb/> 


text:
Bebán lazre', bénne'du xu'a, na' le xebán lázrele,<br/>le'e dxínnele da dxúl-lale̱nle, ne da con zríadi'i na du.<pb/>Che zílala cheajsá'queza'. <pb/> 


text:
Güe lá'anaqueza' Lue' ládujla bénneache chiu', Xran.<pb/>Gúl-laqueza' chiu' lau benne' dute̱ xe̱zr la xu,<pb/> 


text:
Chee̱ xelelá benne' ca' nazrí'iqueznu' Lue',<br/>bselá le̱' dute̱ xel-la' waca chiu', ne bene chia'. <pb/> 


text:
Lu lataj lá'azxa chee̱' gunná Dios: “Wabéquezda' neda'.<pb/>Gunna' late weaj chee̱le xe̱zr la xu chee̱ benne' Siquem ca',<br/>ne gudixra' chee̱le xe̱zr la xu de̱ cuite xe̱gu Sucot.<pb/> 


text:
Chia' naca xe̱zr la xu Galaad,<br/>ne chia' naca xe̱zr la xu chee̱ zri'ine zre sua Manasés.<pb/>Xe̱zr la xu chee̱ zri'ine zre sua Efraín naca na ca tu da napa chi'i na xíchaja'.<pb/>Xe̱zr la xu chee̱ zri'ine zre sua Judá naca na naga dxenná be'a.<pb/> 


text:
Xe̱zr la xu chee̱ benne' Moab naca na ca tu zriga' da xuzru nisa guná'a,<br/>na' lu xe̱zr la xu chee̱ benne' Edom chu'una' zrela' gula.<pb/>Si'a ba neza xe̱zr la xu chee̱ benne' Filistea.” <pb/> 


text:
¿Nuzra che̱' neda' chee̱ chu'a xe̱zre da naxechaj ze'e sibe?<pb/>¿Nuzra che̱' neda' chee̱ guzétaja' benne' Edom ca'?<pb/> 


text:
¿Quegá Lue' na' che̱'u neda', Dios.<pb/>Nacu' Bénnea' bzua netu' chalá'ala,<br/>ne quebe guxéajle̱nu' benne' chee̱ntu' ca', benne' dxjaque̱' wedil-la, Dios?<pb/> 


text:
Tu zren nen Dios gundxu tu da zrente̱,<br/>na' Le̱' gulague̱' benne' ca' dxeledil-lale̱ne̱' dxi'u.<pb/>


text:
lawe' da dxelenná benne' ca' dxelune̱' da cale̱la,<br/>ne benne' we̱n lazre' ca' chia' neda'.<pb/>Dxelenné̱' chia' da naca da we̱n lazre'.<pb/> 


text:
Lu xel-la' dxelecuide chee̱' zaj naxéchaje̱' neda', ne dxelenné̱' chia'.<pb/>Dxeledíl-lale̱ne̱' neda', ne quebe bi nuna' chee̱ benne' ca'.<pb/> 


text:
Lácala bzri'ida' benne' ca', na'a dxeledábague̱' neda',<br/>san neda' dxenaba' gaca da chawe' chee̱ benne' ca'.<pb/> 


text:
Lácala be̱na' neda' da chawe' chee̱ benne' ca', dxelune̱' chia' da cale̱la,<br/>ne lácala bzri'ida' le̱', dxelecuídene̱' neda'.<pb/> 


text:
Bzua tu benne' we̱n da zrinnaj chee̱ guchi'e̱ chee̱ benne' we̱n da cale̱la ca',<br/>ne be̱n sua tu benne' nnie̱' chee̱ benne' ca',<br/>benne' guzúe̱' ca naca da cale̱la belún benne' ca'.<pb/> 


text:
Gate na' zri'a chee̱', be̱n gaca bea na zaj nabague̱' zria.<pb/>Ble'e da xelenabe̱' lau' ca tu dul-la da dxelune̱'.<pb/> 


text:
Be̱n xelaca zrí'ine̱' bi dxeledaze chee̱ xelenábabe' guna',<br/>ne be̱n xelezrélebe' xeta xelágube' zitu' naga zaj zua lízrebe' da zaj naxinnaj.<pb/> 


text:
Be̱n xelú'u da ca' zaj nape̱' lu na' bénne' ca' bulusane̱' le̱' dumí.<pb/>Be̱n xelexúa benne' zitu' ca' da ca' zaj nune̱'.<pb/> 


text:
Be̱n quebe nu zrel-la benne' xexache lazre̱' le̱',<br/>ne quebe nu benne' zrel-la xexache lazre̱' bidau' we̱ze̱be chee̱' ca'.<pb/> 


text:
Be̱n xelebía xi' zri'ine zre sua benne' ca',<br/>ne québedxa nu cha' zri'ine zre sue̱',<br/>si' le̱' ca zaj nazi'i la benne' ca'.<pb/> 


text:
Bsa lazre' ca da cale̱la da belún xra xrtawe̱', Xran,<br/>ne quebe xusulu' dul-la da gulún xrne̱'e̱ ca'.<pb/> 


text:
lawe' da quebe xeleajsá lazre̱' xelexache lazre̱' le sa' ljwezre̱' ca',<br/>san bulusaca zi'e̱ benne' baxache' ca', benne' dxelexázrjene̱',<br/>ne benne' dxexruj lazre' ca', na' belútie̱' bénne'du ca'.<pb/> 


text:
Beledánene̱' da dxugú'u na de', na' da caníze guca na chee̱'.<pb/>Quebe gulaca lazre̱' xelenabe̱' gaca chawe' chee̱ bénneache,<br/>na' da chawe' bebiga na naga zaj zue̱'.<pb/> 


text:
De' da gulegú'e̱ bénneache guca na ca tu da gulacu cuine̱',<br/>na' guxú'u na le̱'e̱ ca nisa gulé'aje̱',<br/>ne guxú'u na zrita chee̱' ca da za.<pb/> 


text:
Tu chí'izqueze be̱n gaca na chee̱' ca xicha da dxelácue̱',<br/>ne gaca na ca tu xpádxue̱' dxuluchela le̱'e̱.<pb/> 


text:
Gaca da nigá da quizruj Xránadxu Dios benne' ca' dxelenné̱' cale̱la chia',<br/>ne da quízruje̱' benne' ca' dxelune̱' da cale̱la,<br/>ne dxelenné̱' cale̱la chee̱ bénne'du xu'a.<pb/> 


text:
Xrana' Dios, be̱n culuén chia' chee̱ xegá'ana' xrlátaje lau'.<pb/>Bselá neda' lawe' da dxexache lázrele̱'u bénneache,<pb/> 


text:
Dxedé chia' ca dxedé chee̱ tu zrul-la gate dxebía gubizra.<pb/>Dxaca chia' ca dxaca chee̱ biche xuaj gate dxua be' le̱ba'.<pb/> 


text:
Naca' ca tu da dxulucá'ana dítaje̱'.<pb/>Dxelenné̱'e̱ neda', ne dxelún le̱' chia', dxulutá xíchaje̱'.<pb/> 


text:
Be̱n xeleque be'ene̱' Lué'queze dxácale̱nu' neda'.<pb/>Lué'queze, Xrana' Dios, ba nunu' da nigá.<pb/> 


text:
Dxelegu'e̱ neda' de', san be̱n Lue' gaca chawe' chia'.<pb/>Guxasa, be̱n xelexedué'e benne' ca' dxeledábague̱' neda', san be̱n beda' neda'.<pb/> 


text:
Be̱n xelezrá' lu xel-la' stu' benne' ca' dxelenné̱' da cale̱la chia'.<pb/>Be̱n xeleque zréajene̱' tu chí'izqueze. <pb/> 


text:
Du lazra' gúl-laqueza' da güe lá'anale̱'a Xránadxu Dios.<pb/>Ládujla benne' zan ca' güe lá'ana' Le̱'.<pb/> 


text:
Le̱' zue̱' cuita xabe̱la chee̱ benne' xache' ca'<br/>chee̱ guselé̱' bénne'du zaj xu'e̱ lu na' benne' ca' dxuluchi'e̱ chee̱'.<pb/>


text:
Xránadxu Dios guzre̱' Xrana': “Gudxé'e chalá'a xabe̱la chia'<br/>cadxa zrin zra guna' ga benne' ca' dxeledábague̱' lue' xuluzúa zribe̱' lau'.”<pb/> 


text:
Naga zu' Sión, gun Xránadxu zriluj xel-la' dxenná bea chiu'.<pb/>Dxenné̱': “Gunná be'e benne' ca' dxeledábague̱' lue'.<pb/> 


text:
Lu zra gate tíl-lale̱nu' benne' ca' dxeledábague̱' lue',<br/>du lázrequeze benne' chiu' ca' chjaque̱' wedil-la.<pb/>Ca dxun xrle̱'e̱la chee̱ bálala, dxacu na xi'a lá'azxa,<br/>caníqueze xelaca benne' cuide' chiu' ca',<br/>xelelé̱'e̱ naga zu' xelácale̱ne' lue'.”<pb/> 


text:
Guche̱be lazre' Xránadxu, ne quebe gunítie̱' xrtizre̱',<br/>gunné̱': “Chadía chacanna nacu' bxruze ca guca bxruze Melquisedec.”<pb/> 


text:
Guchi'e̱ chee̱ benne' dute̱ xe̱zr la xu, na' gutie̱' zánete̱ benne' xe̱zr la xu ca'.<pb/>Guzría xi'e̱ benne' dxelenná be'e̱ dute̱ xe̱zr la xu.<pb/> 


text:
Xi'aj benne' wenná bea nigá nisa xé̱gudu zua na dxu'a neza, na' xexape̱' xel-la' wal-la chee̱'.<pb/>


text:
Dute̱ lázrdawa' güe lá'ana' Xránadxu Dios tu zren nen benne' xrlátaje ca', benne' zaj nazrague̱' lau Le̱'.<pb/> 


text:
Da zrente̱ zaj naca da ca' nun Xránadxu Dios,<br/>na' xúgute̱ benne' ca' dxelezaca ba lázrele̱ne̱' da nune̱', ne dxelaca lazre̱' xelelé'ene̱' na.<pb/> 


text:
Da xabáa, ne da xrtante̱ zaj naca da dxune̱' Le̱',<br/>ne tu chí'izqueze zua da xrlátaje chee̱'.<pb/> 


text:
Dxune̱' dxeajsá lázredxu ca naca xel-la' waca zrente̱ da dxune̱'.<pb/>Xránadxu Dios naque̱' zren lazre', ne dxexache lazre̱' bénneache.<pb/> 


text:
Dxugawe̱' benne' ca' dxelezrebe̱' Le̱'.<pb/>Tu chí'izqueze dxeajsá lazre̱' xel-la' wezría da nune̱'.<pb/> 


text:
Blé'ene̱' bénneache chee̱' ca' ca naca xel-la' waca chee̱ da ca' be̱ne̱'.<pb/>Dxunézruje̱' benne' chee̱' ca' da zaj napa benne' xezica xe̱zr la xu ca'.<pb/> 


text:
Li lazre', ne xrlátaje zaj naca da ca' dxune̱'.<pb/>Li lazre' zaj naca xúgute̱ da bdxixruj be̱'e̱.<pb/> 


text:
Tu chí'izqueze, ne chadía chacanna zaj zua da ca' bdxíxruje̱'.<pb/>Lu da li, ne lu da li lazre' nune̱' ca zaj naca na.<pb/> 


text:
Gusel-le̱' tu benne' weselá chee̱ guselé̱' bénneache chee̱'.<pb/>Tu chí'izqueze nadxixruj be'e̱ xel-la' wezría chee̱'.<pb/>Lá'azxa, ne tu da zrébedxu naca La Le̱'.<pb/> 


text:
Chee̱ su laudxu gácadxu sina, dxun na ba xen zrébedxu Xránadxu Dios.<pb/>Dxeléajni'i xanne' xúgute̱ benne' ca' dxelune̱' ca zaj naca da nadxíxruje̱'.<pb/>Tu chí'izqueze dxal-la' güe lá'anadxu Le̱'.<pb/>


text:
Ba neza zrente̱ naca na chee̱ bénnea' dxezrebe̱' Xránadxu Dios,<br/>ne ca zaj naca da bdxixruj be̱'e̱ dxezaca ba lázrele̱'e̱ne̱'.<pb/> 


text:
Zri'ine zre sua bénnea' xelape̱' xel-la' dxenná bea lu xe̱zr la xu,<br/>na' gaca chawe' chee̱ benne' xrlátaje ca'.<pb/> 


text:
Da zan da de̱, ne xel-la' gunní'a zaj zra na xu'u lizre̱',<br/>ne tu chí'izqueze zua da xrlátaje da dxun bénnea'.<pb/> 


text:
Dxusaní' tu xi' lu da chul-la naga zaj zra' benne' li lazre' ca',<br/>benne' ca' zaj naque̱' zren lazre', ne xrlátaje, ne dxelexache lazre̱' bénneache.<pb/> 


text:
Tu benne' xrlátaje dxexache lazre̱' bénneache, ne dxusane̱' le̱' dumí.<pb/>Lu da xrlátaje dxenná bé'ene̱' da zaj xu'u lu ne̱'e̱.<pb/> 


text:
Chee̱ le̱ na' quebe bi gutá na le̱' lu lataj naga zue̱',<br/>na' tu chí'izqueze xeajlesá lazre̱' bénneache ca'.<pb/> 


text:
Quebe zrebe̱' gate xenne̱' dxaca da cale̱la chee̱ da xu'u lu ne̱'e̱.<pb/>Ze̱ chacha lázrdawe̱' lawe' da dxuxrén lazre̱' Xránadxu Dios.<pb/> 


text:
Zua chawe' lázrdawe̱', ne quebe bi dxezrebe̱',<br/>ca zrindxa zra lé'ene̱' gaca chee̱ benne' ca' guledábague̱' le̱' ca da dxezá lazre̱'.<pb/> 


text:
Dxisie̱' da de̱ chee̱', ne dxunézruje̱' da gácale̱ benne' xache' ca',<br/>ne tu chí'izqueze zua da xrlátaje da dxune̱'.<pb/>Lu da xabáa xegá'ana szren xel-la' dxenná bea chee̱'.<pb/> 


text:
Walé'e benne' we̱n da cale̱la da nigá, na' gueque zréajene̱'.<pb/>Gágu xa'ate̱ lazxe̱', ne cue'e̱ gunne xue.<pb/>Xelenite da ca' dxelezá lazre' benne' ca' dxelune̱' da cale̱la.<pb/>


text:
¡Le'e, we̱n zrin chee̱ Xránadxu Dios, le güe lá'ana Le̱'!<pb/>¡Le güe lá'ana La Xránadxu Dios!<pb/> 


text:
¡Szrente̱ nagá'ana Xránadxu Dios lawe' dute̱ xe̱zr la xu,<br/>na' láwela xabáa dxe' da xabáa chee̱'!<pb/> 


text:
Dios dxechise̱' benne' xache' lu xu xrte,<br/>ne dxebéaje̱' benne' baxache' lu da dxezaca zi'e̱,<pb/> 


text:
na' dxune̱' dxelebé' benne' caní ládujla benne' dxelenná be'e̱,<br/>ládujla benne' ca' dxelenná bé'ene̱' bénneache chee̱'.<pb/> 


text:
Dxune̱' zua nu'ula zue̱' tuze ládujla zrí'inequeze̱' ca',<br/>na' dxebé nu'ula nigá lawe' da naque̱' xrna bi cheé̱queze̱'. <pb/>¡Gaca ba lá'azxa Xránadxu Dios!<pb/>


text:
Gate beledxúaj benne' Israel ca' lu xe̱zr la xu Egipto,<br/>beledxúaj zri'ine zre sua Jacob lu xe̱zr la xu chee̱ benne' zitu' ca',<pb/> 


text:
na' gulaca zri'ine zre sua Judá ca tu xu'u lizre Dios,<br/>gulaca benne' Israel ca' naga dxenná be̱'e̱.<pb/> 


text:
Gulexrite xi'a zri'a ca' ca dxelexrite chivo ca',<br/>na' gulexrite xí'adu ca' ca dxelexrite chíbudu ca'.<pb/> 


text:
¿Bizra guca chiu', nísadau', lawe' da be̱n na bzrúnnuju'?<pb/>¿Bizra guca chiu', xe̱gu Jordán, lawe' da be̱n na gugú'?<pb/> 


text:
Le'e, xi'a zri'a ca', ¿Bizr chee̱ na' guxrítele ca dxelexrite chivo ca'?<pb/>Le'e, xi'adu ca', ¿Bizr chee̱ na' guxrítele ca dxelexrite chíbudu ca'?<pb/> 


text:
Quegá netu', Xran.<pb/>Quegá cuintu', san Lué'queze dxal-la' xucá'ana szrentu'<br/>ne̱ chee̱ xel-la' zri'i lazre' chiu', ne xel-la' li lazre' chiu'.<pb/> 


text:
Dios ca' chee̱ benne' ca' zaj naca na bedáu' plata,<br/>ne bedáu' oro, da nun ni'a na' bénneache.<pb/> 


text:
Zaj zua na' na, san quebe bi dxelecá'a na.<pb/>Zaj zua ni'a na, san quebe dxeledá na.<pb/>Quebe dxedxuaj chi'i na lba na.<pb/> 


text:
Le guxrén lazre' Xránadxu, le'e, benne' Israel ca'.<pb/>Le̱' dxácale̱ne̱' le'e, ne dxuxúe̱' le'e.<pb/> 


text:
Le guxrén lazre' Xránadxu, le'e, bxruze chee̱ Dios, nácale zri'ine zre sua Aarón.<pb/>Le̱' dxácale̱ne̱' le'e, ne dxuxúe̱' le'e.<pb/> 


text:
Le guxrén lazre' Xránadxu, le'e dxucá'ana szrenle Le̱'.<pb/>Le̱' dxácale̱ne̱' le'e, ne dxuxúe̱' le'e.<pb/> 


text:
Xránadxu dxajsá lazre̱' dxi'u, na' gune̱' dxi'u da chawe'.<pb/>Gune̱' da chawe' chee̱ benne' Israel ca'.<pb/>Gune̱' da chawe' chee̱ bxruze chee̱', zri'ine zre sua Aarón.<pb/> 


text:
Gune̱' da chawe' chee̱ xúgute̱ benne' dxelape̱' Le̱' ba lá'ana,<br/>benne' blau ca', ne benne' quebe zaj naque̱' blau.<pb/> 


text:
Benne' zaj nate quebe gaca xelúe lá'ane̱' Xránadxu,<br/>ne quebe gaca benne' ca' zaj zue̱' lu xe̱dxu ba.<pb/> 


text:
Dxi'u, benne' ban, güe lá'anadxu Xránadxu,<br/>na'a zra, ne chadía chacanna. <pb/>¡Le güe lá'ana Xránadxu!<pb/>


text:
Guzúa' lu da ste̱be chee̱ xel-la' gute,<br/>ne bzreba' ba zua' chu'a lataj ba xa'.<pb/>Guzúa' lu da ste̱be, ne guzaca zi'a.<pb/> 


text:
Cháwe'le̱'e̱ naca Xránadxu Dios, ne xrlátaje naque̱'.<pb/>Awe', dxexache lazre' Dios chee̱dxu dxi'u.<pb/> 


text:
Lue', Xran, bseláu' bénne'du xu'a lu na' xel-la' gute,<br/>chee̱ québedxa cuezre we̱'a, ne chee̱ quebe cheajcházia'. <pb/> 


text:
Xrana' Dios, da li naca' we̱n zrin chiu'.<pb/>Naca' we̱n zrin chiu', ne zri'ine nu'ula we̱n zrin chiu'.<pb/>Lue' bzúzruju' da zaj nadxéaj na neda'.<pb/> 


text:
Da güe lá'ana' Lue' gaca na ca tu béadau' gutia' lau',<br/>ne gucá'ana szrena' Lau', Xrana' Dios. <pb/> 


text:
Lau Xránadxu Dios guna' da ca' guche̱be lazra' chee̱',<br/>da guna' lau xúgute̱ bénneache chee̱'.<pb/> 


text:
Guna' na chale'aj xu'u lizre Xránadxu Dios,<br/>da dxe' na lu'ule xe̱zre Jerusalén. <pb/>¡Gaca ba lá'azxa Xránadxu Dios!<pb/>


text:
¡Le güe lá'ana Xránadxu Dios, le'e, benne' dute̱ xe̱zr la xu!<pb/>¡Le güe lá'ana Le̱', le'e, xúgute̱ bénneache,<pb/> 


text:
lawe' da zrente̱ naca xel-la' zri'i lazre' chee̱' ca nazrí'ine̱' dxi'u,<br/>ne chadía chacanna naca xel-la' li lazre' chee̱'! <pb/>¡Le güe lá'ana Xránadxu!<pb/>


text:
¡Le güe lá'ana Xránadxu Dios lawe' da naque̱' xrlátaje,<br/>ne lawe' da chadía chacanna dxexache lazre̱' dxi'u!<pb/> 


text:
Dxal-la' xelenná benne' ca' dxelezrebe̱' Xránadxu Dios:<pb/>¡Chadía chacanna dxexache lazre̱' dxi'u!<pb/> 


text:
Gate na' guzúa' lu da ste̱be bláwizra' Xránadxu Dios,<br/>na' beche̱be Xránadxu, ne bselé̱' neda' lu da na' be̱xru na neda'.<pb/> 


text:
Zúale̱ Xránadxu neda' ládujla benne' ca' dxelácale̱ne̱' neda'.<pb/>Chee̱ le̱ na' le'eda' cheajlechaze benne' ca' dxelecuídene̱' neda'.<pb/> 


text:
Cháwe'dxa naca guxrén lázredxu Xránadxu Dios<br/>quézcala guxrén lázredxu benne' dxelenná be'e̱.<pb/> 


text:
Gulechaj benne' xúgute̱ cue' xe̱zr la xu neda',<br/>na' lu La Xránadxu Dios guzría xi'a benne' ca'.<pb/> 


text:
Guléchaje̱' neda' ca dxelún be̱scutuche',<br/>na' guca xel-la' dxelezrá'a chee̱' ca tu xi' da dxuzezxe na xixre' xeche' bizre,<br/>na' lu La Xránadxu Dios guzría xi'a benne' ca'.<pb/> 


text:
Naca Xránadxu Dios ca tu xu'u naga zua chawa',<br/>na' tu gúl-lazqueza' chee̱' lawe' da Lé̱queze̱' dxuselé̱' neda'.<pb/> 


text:
Xel-la' dxelebé dxelul-la benne' xrlátaje ca'<br/>lawe' da dxuselá Xránadxu le̱'.<pb/>Dute̱ xel-la' waca chee̱' dxun Xránadxu Dios da zrente̱ ca'.<pb/> 


text:
Szrente̱ nagá'ana xel-la' waca zren chee̱ Xránadxu Dios.<pb/>Da zrente̱ ca' dxun xel-la' waca zren chee̱ Xránadxu.<pb/> 


text:
Gusalaj dxa xu'u chee̱ chu'a naga guchi'u chia', Xran,<br/>na' chu'a na', ne güe lá'ana' Lue', Xrana' Dios. <pb/> 


text:
Xrana' Dios, dxata' xueda' Lue' guseláu' netu' na'a.<pb/>Dxata' xueda' Lue', Xrana', gunu' chepe ban na'a da dxuntu'. <pb/> 


text:
Ba neza zrente̱ naca na chee̱ bénnea' ze̱'e̱ waláz chee̱ Xránadxu Dios.<pb/>Lu xu'u lizre Xránadxu Dios nigá dxenábantu' gaca chawe' chiu'.<pb/> 


text:
Xránadxu naque̱' Dios, ne ba be̱nne̱' dxi'u tu da dxusaní na.<pb/>Le guchéaj béadu ca' gútele lawe̱' lu luzu cugu chee̱'. <pb/> 


text:
¡Le güe lá'ana Xránadxu Dios lawe' da naque̱' xrlátaje,<br/>ne lawe' da chadía chacanna dxexache lazre̱' dxi'u!<pb/>


text:
Ba neza zrente̱ naca na chee̱ benne' ca' tu dxelúnzqueze̱' da naca du lazre',<br/>benne' ca' tu dxelúnzqueze̱' ca dxenná da bdxixruj bea Xránadxu Dios.<pb/> 


text:
Ba neza zrente̱ naca na chee̱ benne' ca' tu dxelúnzqueze̱' ca dxuse̱de dizra' chee̱' dxi'u,<br/>na' dute̱ xichaj lázrdawe̱' dxuluzúe̱' dizra' chee̱'.<pb/> 


text:
Benne' caní québequeze dxelune̱' da zrinnaj,<br/>benne' ca' tu dxelúnzqueze̱' ca dxenná Dios dxal-la' xelune̱'.<pb/> 


text:
Dute̱ xel-la' li lazre' chia' güe lá'ana' Lue' gate ba nusé̱dia'<br/>da ca' nuchi'u chee̱ntu', da zaj naca na xrlátaje.<pb/> 


text:
Tu gúnzqueza' ca da dxenná be'u.<pb/>Québequeze cueaj xíchaju' neda'. Dxal-la' gundxu da gunnáqueze Dios<pb/> 


text:
¿Ájala gun benne' cuide' gunbe' da naca na xrlátaje?<pb/>Dxal-la' tu gúnzquezebe' ca dxenná xrtizru'.<pb/> 


text:
Dute̱ xichaj lázrdawa' dxuna' ba xuzre guna' da dxennáu' Lue'.<pb/>Quebe gu'u lataj guzúa' chalá'ala ca da bdxixruj be'u.<pb/> 


text:
Lu xichaj lázrdawa' tu dxúnzqueza' ca da dxennáu' Lue'<br/>chee̱ quebe guna' dul-la tábaga' Lue'.<pb/> 


text:
Dxebéle̱'e̱dxeda' tu dxúnzqueza' ca dxuse̱de dizra' chiu' netu',<br/>quez ca dxelebé benne' ca' dé̱le̱'e̱ xel-la' gunní'a chee̱'.<pb/> 


text:
Gulaba lazra' ca zaj naca da bdxixruj be'u Lue',<br/>ne nna' xánnia' ca dxennáu' dxal-la' guntu'.<pb/> 


text:
Béle̱'e̱da' guna' ca da dxenná be'u,<br/>ne quebe gal-la lazra' ca zaj naca xrtizru'. Dxebéle̱'e̱dxu dxundxu da dxennáqueze Dios<pb/> 


text:
Be̱n gaca chawe' chia' neda', we̱n zrin chiu',<br/>na' gaca bana', ne tu gúnzqueza' ca naca xrtizru'.<pb/> 


text:
Naca' ca tu benne' dxedaze̱' lu xe̱zr la xu nigá.<pb/>Be̱n chéajni'ida' da dxenná da bdxixruj be'u.<pb/> 


text:
Gudil-lu' benne' ca' dxulucá'ana szren cuine̱', benne' we̱n da cale̱la ca',<br/>benne' ca' dxuluzúe̱' chalá'ala da bdxixruj be'u.<pb/> 


text:
Quebe gu'u lataj nu benne' nne̱' schanni' chia', na' quegá gucá'ana dítaje̱' neda'<br/>lawe' da tu dxúnzqueza' ca dxusé̱denu' netu'.<pb/> 


text:
Cá'anqueze benne' dxelenná bea ca' gulenné̱' chia'.<pb/>Neda', we̱n zrin chiu', blaba lazra' ca zaj naca xrba chiu'.<pb/> 


text:
Dxezaca ba lázrele̱na' da dxuse̱de dizra' chiu' netu'.<pb/>Dxuluzéajni'i na neda'. Dute̱ lázrdaudxu gundxu da dxennáqueze Dios<pb/> 


text:
Zua bénne'du xu'a lu da ste̱be chee̱ xel-la' gute.<pb/>Be̱n dipa xichaj lázrdawa' nen xrtizru'.<pb/> 


text:
Ble'eda' Lue' ca zaj naca da dxuna', na' bezi'u neda'.<pb/>Bse̱de neda' ca zaj naca xrba chiu'.<pb/> 


text:
Be̱n chéajni'ida' ca gaca guna' ca bdxixruj be'u<br/>chee̱ gulaba lazra' ca zaj naca da zrente̱ ca' da be̱nu'.<pb/> 


text:
Quebe gu'u lataj guna' da naca na we̱n lazre'.<pb/>Lu xel-la' dxexache lazre' chiu' bse̱de neda' da bdxixruj be'u.<pb/> 


text:
Bechugu lazra' guna' da naca li lazre',<br/>na' dxe'a gunne xue guna' da ca' nuchi'u chee̱ntu'.<pb/> 


text:
Tu gúnzqueza' ca bdxixruj be'u,<br/>gate guzéajni'idxenu' neda'. Dxaca lázredxu chéajni'idxu xrtizra' Dios<pb/> 


text:
Xran, bse̱de neda' chee̱ guna' ca naca xrba chiu',<br/>na' tu gúnzqueza' ca naca na ca zrindxa zra cheajsé̱ chia'.<pb/> 


text:
Bzéajni'i neda', na' tu gúnzqueza' da bdxixruj be'u,<br/>na' dute̱ lázrdawa' guna' ca naca na.<pb/> 


text:
Quebe gu'u lataj gucá'ana szrena' bedáu' xia xaga ca'.<pb/>Be̱n dipa xichaj lázrdawa' chee̱ guna' ca dxenná xrtizru'.<pb/> 


text:
Be̱n ca dxenná xrtizru' da guche̱be lazru' chia' neda',<br/>we̱n zrin chiu', chee̱ zreba' Lue'.<pb/> 


text:
Bde chalá'ala dizra' schanni' da dxelenné̱' chia',<br/>da na' dxezreba', lawe' da xrlátaje zaj naca xrba chiu'.<pb/> 


text:
Dxezá lazra' guna' da bdxixruj be'u.<pb/>Be̱n dipa xichaj lázrdawa' nen da xrlátaje chiu'. Dxuxrén lázredxu xrtizra' Dios<pb/> 


text:
Beche̱ba' lau bénnea' dxusi'e̱ neda' xel-la' stu', gunnía':<pb/>Dxuxrén lazra' xrtizra' Xrana' Dios.<pb/> 


text:
Be̱n tu séquezda' guchálaja' dizra' li lazre' chiu',<br/>lawe' da dxebeza lazra' da ca' dxuchi'u chee̱ntu'.<pb/> 


text:
Guchálajqueza' ca dxuse̱de dizra' chiu' netu'<br/>lau benne' wenná bea ca', na' québequeze xedué'eda'.<pb/> 


text:
Dxeche̱be lazra' guna' ca bdxixruj be'u,<br/>da nazrí'ida', na' gulaba lazra' ca naca xrba chiu'. Tu zúazqueze xrtizra' Dios<pb/> 


text:
Gate na' guzaca zi'a, guzúa tu da bexúe zren na neda'<br/>lawe' da be̱n dipa xrtizru' xichaj lázrdawa'.<pb/> 


text:
Benne' dxulucá'ana szren cuine̱' belún lale̱' chia' neda',<br/>san québequeze gusana' da dxenná da bdxixruj be'u.<pb/> 


text:
Nen dute̱ xel-la' dxezrá'a guzúa' lu da ste̱be ne̱ chee̱ benne' ca' dxelune̱' da zrinnaj,<br/>benne' ca' dxuluzúe̱' chalá'ala da bdxixruj be'u.<pb/> 


text:
Chizrela xeajsá lazra' lau' Lue', Xrana' Dios,<br/>na' tu bénzqueza' ca dxenná da bdxixruj be'u.<pb/> 


text:
Lu da ba neza caní guzúa'<br/>lawe' da tu bé̱nzqueza' ca zaj naca da bdxixruj be'u. Dxebedxu dxulábadxu xrtizra' Dios<pb/> 


text:
Dute̱ lázrdawa' dxenaba' Lue' xidu' gácale̱nu' neda'.<pb/>Bexache lazre' neda' ca ba gunnáu' gunu'.<pb/> 


text:
Gunná' xannia' ca zaj naca da dxuna',<br/>na' xecha lasa dxuna' ca dxuse̱de dizra' chiu' netu'.<pb/> 


text:
Xralaj chee̱ benne' ca' dxelune̱' da cale̱la zaj nuchele̱ na neda',<br/>san quebe ne gal-la lazra' ca dxenná da bdxixruj be'u.<pb/> 


text:
Dxe̱la dxasa' chee̱ güe lá'ana' Lue'<br/>lawe' da xrlátaje zaj naca da ca' dxuchi'u chee̱ntu'.<pb/> 


text:
Naca' tuze nen xúgute̱ benne' ca' dxelezrebe̱' Lue',<br/>benne' ca' tu dxelúnzqueze̱' da bdxixruj be'u.<pb/> 


text:
Xrana' Dios, dxezrín dute̱ xe̱zr la xu xel-la' dxexache lazre' chiu'.<pb/>Bse̱de neda' chee̱ guna' ca dxenná xrba chiu'. Zácale̱'e̱ da wnnáqueze Dios<pb/> 


text:
Ba be̱nu' guca chawe' chia' neda', we̱n zrin chiu'.<pb/>Xran, be̱nu' na cáte̱ze dxenná xrtizru'.<pb/> 


text:
Bse̱de neda' chee̱ gueque be'eda' da naca xrlátaje,<br/>ne chee̱ chéajni'ida' lawe' da dxéajle̱'a da bdxixruj be'u.<pb/> 


text:
Benne' dxulucá'ana szren cuine̱' gulenné̱' chia' da we̱n lazre'<br/>san dute̱ lázrdawa' tu gúnzqueza' ca bdxixruj be'u.<pb/> 


text:
Quebe xu'u xel-la' dxéajni'i lázrdau benne' ca'.<pb/>Neda' dxezaca ba lázrele̱na' da dxenná da bdxixruj be'u.<pb/> 


text:
Cháwedxa naca da bdxixruj be'u chia' neda'<br/>quez ca gaxúa gaxúane dumí oro, ne plata. Cháwele̱'e̱ naca da wnnáqueze Dios<pb/> 


text:
Nen ná'quezu' be̱nu' neda' cáte̱ze naca'.<pb/>Bzéajni'i neda' chee̱ gusé̱dia' guna' ca bdxixruj be'u.<pb/> 


text:
Benne' dxelezrebe̱' Lue' xelelé'ene̱' neda'.<pb/>Xelebene̱' lawe' da dxebeza lazra' gaca ca dxenná xrtizru'.<pb/> 


text:
Xran, ba nézquezda' xrlátaje naca da dxuchi'u chee̱ntu',<br/>na' lu dute̱ xel-la' li lazre' chiu' bsaca zi'u neda'.<pb/> 


text:
Lu dute̱ xel-la' dxexache lazre' chiu' bexúe zren neda'<br/>cáte̱ze dxenná da guche̱be lazru' chia' neda', we̱n zrin chiu'.<pb/> 


text:
Be̱n xelexedué'e benne' ca' dxulucá'ana szren cuina<br/>lawe' da gulenné̱' schanni' chia', ne quebe bi bena' chee̱'.<pb/>Neda' gulaba lazra' ca da bdxixruj be'u.<pb/> 


text:
Be̱n xelexelá' benne' ca' dxelezrebe̱' Lue', chee̱ xelenne̱' chia',<br/>na' xulusé̱die̱' da dxuse̱de dizra' chiu' netu'.<pb/> 


text:
Be̱n gaca' du lazre' ca naca xrba chiu'<br/>chee̱ québequeze xedué'eda'. Gun Dios ca dxenná xrtizre̱'<pb/> 


text:
Zua bénne'du xu'a lu da ste̱be<br/>lawe' da dxebeza' xidu' guseláu' neda',<br/>na' dxebeza lazra' gaca ca dxenná xrtizru'.<pb/> 


text:
Dxezé̱ bxrinne xiaj lawa' lawe' da dxezá lazra' xrtizru',<br/>dxennia': ¿Bátaqueze xexúe zrenu' neda'?<pb/> 


text:
Dxebizra' ca tu buzude xide ze̱ na lu zren,<br/>san quebe dxal-la lazra' guna' ca dxenná xrba chiu'.<pb/> 


text:
¿Bal-la zra gaca bana' neda', we̱n zrin chiu'?<pb/>¿Bátaqueze gudéu' lu da ba xa' benne' ca' dxeláu zi' xuzre̱' neda'?<pb/> 


text:
Benne' dxulucá'ana szren cuine̱' gule̱ne̱' tu xe̱dxu naga cheajcházia'.<pb/>Québequeze dxelune̱' ca dxenná da bdxixruj be'u.<pb/> 


text:
Da líqueze zaj naca xúgute̱ da bdxixruj be'u.<pb/>Gúcale̱ neda' lawe' da dxeláu zi' xuzre̱' neda', ne quebe bi nuna' chee̱'.<pb/> 


text:
Lu xel-la' dxexache lazre' chiu' be̱n dipa xichaj lázrdawa',<br/>chee̱ tu gúnzqueza' ca dxuse̱de dizra' chiu' netu'. Dxéajle̱'dxu xrtizra' Dios<pb/> 


text:
Xel-la' li lazre' chiu' sua na chee̱ xúgute̱ bénneache.<pb/>Lue' bzua chúchuquezu' xe̱zr la xu, na' zúaqueze na.<pb/> 


text:
Ne̱ chee̱ da gunnáquezu' zaj nnita xúgute̱ da de̱,<br/>na' xúgute̱ da ca' dxelún na zrin chiu'.<pb/> 


text:
Benne' dxelebéaj xichaj Dios gulenné̱'e̱ neda' chee̱ xuluzría xi'e̱ neda',<br/>san neda' dxulaba lazra' ca dxuse̱de dizra' chiu'.<pb/> 


text:
Dxelé'equezda' dxeajsé̱ chee̱ xúgute̱ da de̱ lu xe̱zr la xu,<br/>san da bdxixruj be'u Lue' québequeze cheajsé̱ chee̱ na. Dxaca lázredxu gúnbeadxu xrtizra' Dios<pb/> 


text:
Ne̱ chee̱ da bdxixruj be'u nunu' nácadxa' sina ca benne' ca' dxeledábague̱' neda'<br/>lawe' da tu zúale̱zqueze da bdxixruj be'u neda'.<pb/> 


text:
Dxéajni'idxeda' ca benne' ca' dxulusé̱dene̱' neda'<br/>lawe' da dxulaba lazra' ca dxuse̱de dizra' chiu' neda'.<pb/> 


text:
Ba guxéajni'idxeda' ca benne' gula ca'<br/>lawe' da tu dxúnzqueza' ca dxenná da bdxixruj be'u.<pb/> 


text:
Ne̱ chee̱ da bdxixruj be'u naca' benne' sina.<pb/>Chee̱ le̱ na' dxecuídeda' xúgute̱ da we̱n lazre'. Xrtizra' Dios dxuzéajni'i na dxi'u<pb/> 


text:
Xrana' Dios, dxata' xueda' Lue' si'u da dxue lá'ana' Lue',<br/>ne gusé̱denu' neda' guna' ca nuchi'u chee̱ntu'.<pb/> 


text:
Tu zúazqueza' lu da ste̱be chee̱ xel-la' gute,<br/>san québequeze ne gal-la lazra' guna' ca bdxixruj be'u.<pb/> 


text:
Benne' dxelebéaj xichaj Dios buluzale̱' xralaj da que̱la na neda'<br/>san neda' quebe bsana' dxuna' ca bdxixruj be'u.<pb/> 


text:
Ba gucá'a da dxuse̱de xrtizru' neda' chee̱ gaca na da gápaqueza' chadía chacanna<br/>lawe' da zaj naca xrtizru' da dxezaca ba lázrele̱'a.<pb/> 


text:
Zúate̱queze lázrdawa' guna' ca zaj naca xrba chiu'<br/>tu chí'izqueze, ca zrindxa zra cheajsé̱ chia'. Bexácadxu chawe' ne̱ chee̱ xrtizra' Xránadxu<pb/> 


text:
Dxecuídeda' benne' ca' dxelune̱' láweze da xrlátaje,<br/>san nazrí'ida' da dxenná da bdxixruj be'u.<pb/> 


text:
Nacu' Lue' ca tu xu'u naga zua chawa', ne ca tu da dxucu'uj na neda',<br/>lawe' da dxebeza lazra' gaca na ca dxenná xrtizru'.<pb/> 


text:
Le gucuasa naga zua', le'e, benne' we̱n da cale̱la,<br/>lawe' da tu gúnzqueza' ca bdxixruj bea Dios chia'.<pb/> 


text:
Bze̱ chacha neda' cáte̱ze dxenná xrtizru', na' gaca bana',<br/>ne quebe xedué'eda' chee̱ da na' dxebeza lazra'.<pb/> 


text:
Bchuchu bléaju' xúgute̱ benne' ca' bulusane̱' ca naca xrba chiu'<br/>lawe' da we̱n lazre' naca xel-la' sina chee̱ benne' ca'.<pb/> 


text:
Ca be̱be bzria xi'u xúgute̱ benne' ca' dxelebéaj xíchaje̱' Lue' lu xe̱zr la xu nigá.<pb/>Chee̱ le̱ na' nazrí'ida' da dxuse̱de dizra' chiu' netu'.<pb/> 


text:
Dxezrize be̱la' dxen chia' lawe' da dxezreba' Lue',<br/>ne dxezreba' da dxuchi'u chee̱ntu' da naca na xrlátaje. Dxal-la' gundxu ca dxenná xrtizra' Xránadxu<pb/> 


text:
Ba be̱na' ca da nuchi'u chee̱ntu', ne ca naca da xrlátaje.<pb/>Quebe gudéu' neda' lu na' benne' ca' dxuluchínene̱' neda'.<pb/> 


text:
Guche̱be lazre' chia' gunu' gaca chawe' chia'.<pb/>Quebe gu'u lataj benne' ca' dxulucá'ana szren cuine̱' xuluchínene̱' neda' xadía.<pb/> 


text:
Guzé̱ bxrinne xiaj lawa' lawe' da dxebeza' xidu' guseláu' neda',<br/>ne guchi'u chee̱ntu' ca dxenná xrtizru'.<pb/> 


text:
Dute̱ xel-la' dxexache lazre' chiu' be̱n gaca chawe' chia' neda', we̱n zrin chiu',<br/>ne bse̱de neda' guna' ca naca xrba chiu'.<pb/> 


text:
Chee̱ le̱ na' neda' nazrí'idxeda' da bdxixruj be'u Lue'<br/>quézcala oro, ne quézcala galega oro.<pb/> 


text:
Chee̱ le̱ na' dxéqueda' zaj nácadxa li lazre' da bdxixruj be'u ca xúgute̱ da de̱,<br/>na' dxecuídeda' xúgute̱ da zaj naca na da we̱n lazre'. Dxaca lázredxu gundxu ca dxenná xrtizra' Dios<pb/> 


text:
Dxebánentu' ca dxuse̱de dizra' chiu' netu'.<pb/>Chee̱ le̱ na' du lazra' tu dxúnzqueza' ca dxenná na.<pb/> 


text:
Gate nu dxuzájla'a ca naca xrtizru', dxusaní na.<pb/>Dxun na dxeléajni'i benne' dxexruj lazre' ca'.<pb/> 


text:
Gunná' neda', ne bexache lazre' neda',<br/>ca tu dxúnzquezu' chee̱ benne' ca' zaj nazrí'ine̱' Lue'.<pb/> 


text:
Be̱n gaca chawe' chia' neda', we̱n zrin chiu',<br/>ne bse̱de neda' guna' ca zaj naca xrba chiu' ca'.<pb/> 


text:
Nisa gudxezra' guca na ca tu xe̱gu nisa<br/>lawe' da quebe dxelún bénneache ca bdxixruj be'u. Da li naca da dxenná Xránadxu<pb/> 


text:
Dxedú lazra' lawe' da dxé'le̱'a gunne xue<br/>lawe' da gulal-la lazre' benne' ca' dxeledábague̱' neda' ca zaj naca xrtizru'.<pb/> 


text:
Dxexruj lazre' naca', na' dxuluzúe̱' neda' chalá'ala,<br/>na' quebe ne gal-la lazra' da bdxixruj be'u.<pb/> 


text:
Da dxezaca zi'a, ne da ste̱be zua' zaj nuchuchuj na neda',<br/>san dxezaca ba lázrele̱na' da bdxixruj be'u.<pb/> 


text:
Tu chí'izqueze naca li lazre' da dxuse̱de dizra' chiu'.<pb/>Bzéajni'i neda', na' gaca bana'. Dxal-la' gulaba lázredxu da gunná Dios<pb/> 


text:
Dute̱ lázrdawa' dxuláwizra' Lue', Xrana' Dios.<pb/>Be̱n gaca chawe' chia', na' tu gúnzqueza' ca dxenná xrba chiu'.<pb/> 


text:
Dute̱ xel-la' dxexache lazre' chiu' bene chi'a.<pb/>Xrana' Dios, da bchi'u chee̱ntu' btipa lazra'.<pb/> 


text:
Benne' dxeláu zi' xuzre̱' neda' ba zaj zre̱'e̱ xelune̱' chia' da cale̱la.<pb/>Zaj nusane̱' da dxenná da bdxixruj be'u.<pb/> 


text:
Gate nate ba núnbe'a da dxuse̱de dizra' chiu' netu',<br/>da na' nuzú' chee̱ntu' tu chí'izqueze. Da gunná Dios dxuzéajni'i dxi'u<pb/> 


text:
Gunná' xque ca dxezaca zi'a, ne bselá neda'<br/>lawe' da quebe ne gal-la lazra' da dxenná da bdxixruj be'u.<pb/> 


text:
Sté̱bele̱'e̱ naca xelelá benne' ca' dxelebéaj xíchaje̱' Lue', Dios,<br/>lawe' da quebe dxelebé'e̱ gunne xue xelune̱' ca naca xrba chiu'.<pb/> 


text:
Xrana' Dios, dxexache lázrele̱'u bénneache chiu'.<pb/>Btipa lazra' cáte̱ze dxenná xrtizru' gunu'.<pb/> 


text:
Zánete̱ zaj naca benne' ca' zaj nau zi' xuzre̱' neda', ne benne' ca' dxeledábague̱' neda',<br/>san quebe ne gusana' dxuna' ca dxuse̱de dizra' chiu' netu'.<pb/> 


text:
Ble'eda' benne' ca' dxelún lazre̱', na' dxegúteda' benne' ca'<br/>lawe' da quebe dxelune̱' ca dxenná xrtizru'.<pb/> 


text:
Gunná'xque, Xran, ca nazrí'ida' da bdxixruj be'u.<pb/>Dute̱ xel-la' dxexache lazre' chiu', btipa lazra'.<pb/> 


text:
Da líqueze zaj naca xúgute̱ xrtizru',<br/>ne tu chí'izqueze zaj naca da dxuchi'u chee̱ntu' lu da xrlátaje chiu'. Da gunná Dios dxutipa lázredxu<pb/> 


text:
Benne' ca' dxelenná be'e̱ dxeláu zi' xuzre̱' neda' na' quebe bi nuna' chee̱'.<pb/>Dute̱ lázrdawa' dxezreba' ca zaj naca xrtizru'.<pb/> 


text:
Dxebéle̱'e̱da' lu da dxenná xrtizru'<br/>ca dxebé bénnea' dxezrél-lene̱' tu xel-la' gunní'a zrente̱.<pb/> 


text:
Dxelebeza zri lázrele̱'e̱ benne' ca' zaj nazrí'ine̱' da bdxixruj be'u,<br/>na' quebe bi de̱ da gun na cheajlecházie̱'.<pb/> 


text:
Xrana' Dios, dxebeza' Lue' xidu' guseláu' neda',<br/>ne tu dxúnzqueza' ca naca da bdxixruj be'u.<pb/> 


text:
Dute̱ lázrdawa' tu dxúnzqueza' da dxuse̱de dizra' chiu' netu',<br/>ne nazrí'ile̱'e̱da' ca naca na.<pb/> 


text:
Tu dxúnzqueza' ca naca da bdxixruj be'u, ne ca dxuse̱de dizra' chiu' netu'<br/>lawe' da dxelé'equeznu' xúgute̱ da dxuna'. Dxebéle̱'e̱le̱dxu xrtizra' Dios<pb/> 


text:
Gudéa' chalá'ala ca dxedá tu zrila' naníteba'.<pb/>Bexilaj neda', we̱n zrin chiu', lawe' da quebe ne gal-la lazra' da bdxixruj be'u.<pb/>


text:
Bselá neda', Xrana' Dios, lu na' benne' we̱n lazre' ca',<br/>ne lu na' benne' dxelezí xe̱'e̱ ca'. <pb/> 


text:
¿Bizra gunna Dios le'e, benne' dxelezí xe̱'e̱?<pb/>¿Bizra da ba neza gaca na chee̱le gate gudée̱' le'e lu da zi' da xa'?<pb/> 


text:
Gudée̱' le'e lu na' benne' ca' xuludé̱'e̱ le'e xaga nalá xéche'ze,<br/>ne xuluzríe̱' le'e xi' galaj.<pb/> 


text:
Edxugúa neda'.<pb/>Dxaca chia' ca zúaqueza' ládujla benne' Mesec,<br/>ne ca zua' tu lu xu'u xide chee̱ benne' Cedar.<pb/> 


text:
Neda' dxezá lazra' gata' xel-la' dxebeza zri lazre'.<pb/>Gate dxuchálaja' chee̱n, dxeledíl-lale̱ benne' ca' neda'.<pb/>


text:
Gunná' xque, quebe te bchigala chee̱ Bénnea'.<pb/>Québequeze gase Bénnea' dxuxúequeze̱' benne' Israel ca.<pb/> 


text:
Xranu' Dios guxúequeze̱' lue' chee̱ quebe bi da cale̱la gaca na chiu'.<pb/>Guxúequeze̱' bénne'du xu'u.<pb/> 


text:
Xránadxu Dios guxúequeze̱' lue' gate dxedxúaju',<br/>ne gate dxexú'u, na'a zra, ne chadía chacanna.<pb/>


text:
Jerusalén naca na tu xe̱zre da belexune̱',<br/>na' naca na xrtante̱, ne dxé'le̱'e̱ na cháwedau'.<pb/> 


text:
Lu xe̱zre na' zjaca xúgute̱ cuen bénneache zaj de̱'e̱ Xránadxu Dios.<pb/>Dxelune̱' ca dxenná dizra' da guzre Dios benne' Israel ca', chee̱ xelúe lá'ane̱' La Xránadxu Dios.<pb/> 


text:
Lu xe̱zre na' zaj dxe' benne' ca' dxuluchi'e̱ chee̱ benne' Israel ca',<br/>naga zaj dxe' benne' xrtia David, benne' ca' dxelenná be'e̱.<pb/> 


text:
Le naba lau Dios gata' xel-la' dxebeza zri lazre' lu xe̱zre Jerusalén,<br/>chee̱ xelepe ban da dxelún benne' ca' zaj nazrí'ine̱' xe̱zre na'.<pb/> 


text:
Dxenábantu' Dios sua xel-la' dxebeza zri lazre'<br/>lu'ule ze'e da naxechaj na lue', Jerusalén,<br/>ne chee̱ xelezrá' chawe' benne' zaj xu'e̱ xu'u zren chiu'.<pb/> 


text:
Nazrí'ida' le sa' ljwezra', ne bi ljwezra' ca', na' dxennía':<pb/>Gata' xel-la' dxebeza zri lazre' chiu', xe̱zre Jerusalén.<pb/> 


text:
Ca dxun tu bi we̱n zrin dxenná'abe' bi nna xránabe',<br/>ne ca dxun nu'ula we̱n zrin dxenná'abe' bi nna nu'ula xránabe',<br/>caní dxenná'adxu bi nna Xránadxu Dios<br/>ca zrindxa zra xexache lazre̱' chee̱dxu.<pb/> 


text:
Bexache lazre' chee̱ntu', Xránantu' Dios.<pb/>Bexache lazre' chee̱ntu', lawe' da dxedú lázrentu'<br/>lawe' da dxulucá'ana ditaj bénneache netu'.<pb/> 


text:
Dxedú lázrentu' lawe' da dxelún lala benne' gunní'a ca' chee̱ntu',<br/>ne dxulucá'ana ditaj netu', benne' ca' dxulucá'ana szren cuine̱'.<pb/>


text:
Dxal-la' xe̱dxu Xránadxu Dios; Xcalenu',<br/>lawe' da quebe be̱'e̱ lataj benne' ca' xuluzría xi'e̱ dxi'u.<pb/> 


text:
Beladxu ca dxelá tu bxinne lu xixruj chee̱ benne' wezén bxinne.<pb/>Bzria xi' Xránadxu xel-la' dxenná bea chee̱ benne' ca', na' beladxu.<pb/> 


text:
Benne' ca' dxuluxrén lazre' Xránadxu Dios zaj naque̱' ca xi'a Sión,<br/>da quebe nu seque' gutá, san tu chí'izqueze zua chacha na.<pb/> 


text:
Ca zaj zua xi'a ca' da zaj naxechaj na Jerusalén,<br/>zua Xránadxu Dios, dxuxúequeze̱' bénneache chee̱' na'a zra, ne chadía chacanna.<pb/> 


text:
Quegá tu chí'izqueze xelenná bea benne' ca' dxelune̱'<br/>da cale̱la lu xe̱zr la xu chee̱ benne' xrlátaje ca',<br/>chee̱ quebe xelaca benne' xrlátaje ca' tuze nen benne' we̱n da zrinnaj ca'.<pb/> 


text:
Xrana' Dios, be̱n gaca chawe' chee̱ benne' xrlátaje ca',<br/>ne chee̱ benne' ca' zaj naque̱' li lazre'.<pb/> 


text:
Benne' ca' dxelebéaj xichaj Dios chee̱ xelune̱' da cale̱la,<br/>xucuasa Xránadxu Dios benne' ca' tu zren nen benne' ca' dxelune̱' da zrinnaj.<pb/>Dxenaba' gata' xel-la' dxebeza zri lazre' chee̱ benne' Israel ca'.<pb/>


text:
Gate Xránadxu Dios bselé̱' dxi'u lu na' benne' zitu' ca',<br/>ne begu'e̱ dxi'u lu xe̱zre Sión, gúquedxu dxenne̱dxu xe̱la.<pb/> 


text:
Nadxa bzrízredxu, ne be̱ lá'anadxu Xránadxu Dios.<pb/>Nadxa gulenná benne' xe̱zr la xu ca':<pb/>“Da zrente̱ ca' be̱n Dios, Xrana benne' ca', chee̱'.”<pb/> 


text:
Bselá Xránadxu dxi'u lu na' benne' zitu' ca',<br/>na' bezrindxu lu xe̱zr la xu chee̱dxu<br/>ca dxezrín nisa guba'u lu xe̱gu bizre ca'.<pb/> 


text:
Dxebezre tie̱' zéaje̱' nu'e̱ binne cháwe'du ca',<br/>na' dute̱ xel-la' dxebé dxezrine̱' zeajnu'e̱ lina chee̱'.<pb/>


text:
Chela ca zúale̱ Xránadxu Dios benne' ca' dxelune̱' tu xu'u<br/>dácheze naca xelune̱' zrin na'.<pb/>Chela ca dxuxúe Xránadxu Dios tu xe̱zre,<br/>dácheze naca dxuluxúe benne' ca' le̱ na.<pb/> 


text:
Dácheze naca dxásaze̱le che zílala,<br/>ne dxunle zrin cáte̱ze dxalaj gubizra ca dxebíadxa na,<br/>ne dute̱ xel-la' dxudía dxezile da gágule,<br/>lawe' da dxunna Dios da xelagu benne' ca' nazrí'ine̱' dxácate̱ na' dxelásie̱'.<pb/> 


text:
Le nna' xque, zaj naca zrí'inedxu bi ca' be̱nna Xránadxu dxi'u.<pb/>Zaj naca be̱' tu da gunní'a zrente̱.<pb/> 


text:
Zrí'inedxu dxelálajbe' chee̱dxu gate ne nácadxu cuide'<br/>zaj nácabe' ca xaga nalá xéche'ze ca' da nuxru benne' zeje̱' wedil-la.<pb/> 


text:
Ba neza zrente̱ naca na chee̱ bénnea' nuxrue̱' zánete̱ xaga nalá xéche'ze caní.<pb/>Québequeze xedué'ene̱' gate zri'a chee̱'<br/>tu zren nen benne' ca' dxeledíl-lale̱ne̱' le̱'.<pb/>


text:
Ba neza zrente̱ naca na chee̱ benne' ca' dxelezrebe̱' Xránadxu Dios,<br/>benne' ca' tu dxelúnzqueze̱' ca nadxixruj be'e Dios.<pb/> 


text:
Gate dxagu' da dxezi'u chee̱ zrin da nunu'<br/>gaca chiu' tu da ba neza, ne gaca chawe' chiu'.<pb/> 


text:
Gaca zru'ulu' ca tu lba uva da dxebía da zixre cuita xu'u lizru',<br/>na' zri'inu' ca' xelácabe' ca xaga olivo ca' zaj ze̱ dxu'a ga dxagu'.<pb/> 


text:
Dxenaba' gun Xránadxu, zue̱' xi'a Sión, gaca chawe' chiu',<br/>chee̱ le'enu' gaca chawe' chee̱ xe̱zre Jerusalén xúgute̱ zra naca banu',<pb/> 


text:
ne chee̱ le'enu' zri'ine zre su'.<pb/>Dxenaba' gata' xel-la' dxebeza zri lazre' chee̱ benne' Israel ca'.<pb/>


text:
Belune̱' we̱' cúzrudxu gate beline̱' dxi'u xide,<br/>na' gulaca cúzrudxu ca xe̱zr la xu naga dxedé xia chee̱ be̱zre.<pb/> 


text:
Be̱n xelaque̱' ca xíxre'du ca' dxelebía na xrgu'u<br/>da dxelebizre na gate ne zaj nadxé'ene na,<pb/> 


text:
da na' quebe nu benne' dxexequé̱'e̱ na,<br/>ne quebe seque' nu benne' gune̱' na tu cheaj weaj.<pb/> 


text:
Quebe xelenná benne' dxeledée̱' naga zaj zria na:<pb/>Dxenábantu' gun Xránantu' Dios gaca chawe' chee̱le.<pb/>Lu La Xránantu' Dios dxenábantu' gaca chawe' chee̱le.<pb/>


text:
Xrana' Dios, chela nna' xánniu' ca naca dul-la nabágantu'<pb/>¿núzraqueze xegá'ana xrlátaje lau Lue'?<pb/> 


text:
Dxebeza lazredxa' Xránadxu Dios<br/>cáqueze dxelún benne' ca' dxuluxúe̱' xe̱zre ca', dxelebeze̱' chaní',<br/>ne cáqueze dxelún benne' ca' dxelicha bchigala, dxelebeze̱' chaní'.<pb/> 


text:
Benne' Israel ca' dxal-la' xelebeza lazre̱' Xránadxu Dios<br/>lawe' da dxexache lazre' Xránadxu bénneache chee̱',<br/>ne dxexá'awe̱' benne' ca' lu na' benne' guledábague̱' Le̱'.<pb/> 


text:
Xrana' Dios, ba bsana' xel-la' dxucá'ana szren cuina',<br/>ne ba bcuasa' xel-la' dxeque xrlátaje cuina'.<pb/>Quebe dxulapa napa' lu da zaj naca szren,<br/>da ca' quebe naca chia' gulapa' na'a. <pb/> 


text:
Quebe bi gunnía', ne guzúa' zrize ca tu bi dxe'ene za bexuzrte̱ gúzrebe'.<pb/>Naca bénne'du xu'a ca tu bi dxe'ene za bexuzrte̱ gúzrebe'.<pb/> 


text:
ne ca da guche̱be lazre̱' gune̱' chiu',<br/>da guche̱be lazre̱' lau', Dios wal-la chee̱ Jacob.<pb/> 


text:
ca zrindxa zra ba be̱na' tu xu'u lizre Xrana' Dios<br/>naga súaqueze Dios wal-la chee̱ Jacob.”<pb/> 


text:
Bénedxu zua xí'ina lá'azxa naga xu'u xel-la' wezría lu xe̱zr la xu Efrata,<br/>na' bezréledxu na lu xe̱zr la xu chee̱ bénnea' le̱' Jaar.<pb/> 


text:
Guxasa, Xránantu' Dios, nen xí'ina naga xu'u xel-la' wezría chiu',<br/>ne gudá lu xi'a naga súaquezu' Lue'.<pb/> 


text:
Be̱n xelún bxruze chiu' ca' da naca xrlátaje,<br/>ne xelebezre xa'a xúgute̱ bénneache chiu', lu dute̱ xel-la' dxelebé chee̱'.<pb/> 


text:
Lawe' da nazrí'inu' David, we̱n zrin chiu',<br/>quebe guzú' chalá'ala wenná bea na' ba guca'u Lue'. <pb/> 


text:
Da líqueze bzetaj cuina Xránadxu Dios,<br/>guche̱be lazre̱' chee̱ David quebe gucuase̱' ca da gunné̱'.<pb/>Gunné̱': “Guna' xelenná bea zri'ine zre su' naga dxenná béaquezu' Lue'.<pb/> 


text:
Che zri'inu' ca' tu xelúnzqueze̱' ca naca xel-la' wezría chia',<br/>ne ca naca xrtizra' da gusé̱deda' le̱',<br/>zri'inu' ca' tu xelenná béazqueze̱' naga dxenná be'u lue'.”<pb/> 


text:
Gunné̱': “Tu gácazqueze lataj nigá naga súaqueza' neda'.<pb/>Tu súazqueza' nigá lawe' da caní dxezaca ba lazra' guna'.<pb/> 


text:
Guna' xelún bxruze chia' ca' da naca chawe',<br/>na' xelebezre xa'a xúgute̱ bénneache chia' lu dute̱ xel-la' dxelebé chee̱'.<pb/> 


text:
Lataj na' guna' xexaca xel-la' dxenná bea chee̱ David.<pb/>Guna' xelezúa na' zri'ine zre sua wenná bea na' ba gucá'a neda'.<pb/> 


text:
Guna' xeleque zréaje benne' guledábague̱' Le̱',<br/>na' guna' chepe ban xel-la' dxenná bea chee̱ David na'.”<pb/>


text:
Le nna' xque, xrtante̱ naca, ne cháwe'le̱'e̱ naca<br/>gate zaj nazraga bénneache chee̱ Dios, zaj naque̱' tuze.<pb/> 


text:
Naca na ca tu da za da dxuluzúa xíchaje̱',<br/>da dxedínnete̱ na dxu'a lawe̱',<br/>ca na' dxedínnete̱ na lu luzru Aarón,<br/>ne dxedínnete̱ na ga zria zre̱'.<pb/> 


text:
Dxedínnete̱ na ca xrle̱'e̱la da dxexruj lu xi'a Hermón,<br/>ne dxexruj na lu xi'a Sión lawe' da gun Xránadxu Dios<br/>gaca chawe' chee̱ bénneache zaj zre̱'e̱ na',<br/>ne gunne̱' benne' ca' xel-la' nabán da zeajlí canna.<pb/>


text:
Le na' xque, le güe lá'ana Xránadxu Dios,<br/>le'e, nácale we̱n zrin chee̱ Xránadxu,<br/>zrale xu'u lizre Xránadxu chizrela.<pb/> 


text:
Dxenaba' lau Xránadxu zue̱' Sión gune̱' gaca chawe' chiu',<br/>naque̱' Bénnea' be̱ne̱' xabáa, ne xe̱zr la xu.<pb/>


text:
¡Le güe lá'ana Xránadxu lawe' da naque̱' xrlátaje!<pb/>¡Le gul-la da güe lá'anale La Le̱', lawe' da naque̱' zri'i lazre'!<pb/> 


text:
Xránadxu Dios ba guqué̱'e̱ zri'ine zre sua Jacob.<pb/>Guqué̱'e̱ zri'ine zre sua Israel chee̱ xelaque̱' bénneache chee̱'.<pb/> 


text:
Nézquezdxu szrente̱ naca Xránadxu Dios.<pb/>Xránadxu naque̱' szrendxa ca xúgute̱ dios chee̱ benne' zitu' ca'.<pb/> 


text:
Xúgute̱ da dxaca lazre' Xránadxu gune̱',<br/>dxune̱' na zran xabáa, ne lu xe̱zr la xu,<br/>ne lu nísadau', ne lu da situj chee̱ nísadau' ca'.<pb/> 


text:
Dxune̱' zá'aca beuj dapa saca chee̱ xe̱zr la xu.<pb/>Dxune̱' dxelepe xesa guziu' gate dxaca xiuj.<pb/>Dxune̱' dxaca be' gátete̱ze.<pb/> 


text:
Be̱ne̱' gulate bi biu nedxu chee̱ benne' Egipto ca'.<pb/>Gulate bi biu nedxu chee̱ bénneache,<br/>ne béadu ca' chee̱ be̱ xixre' chee̱' ca'.<pb/> 


text:
Be̱ne̱' xel-la' waca ca' da za xabáa, ne da zrente̱ ca'<br/>da be̱ne̱' lu xe̱zr la xu chee̱ benne' Egipto ca',<br/>da ca' be̱n Dios da guca chee̱ Faraón,<br/>ne chee̱ xúgute̱ we̱n zrin chee̱ Faraón na'.<pb/> 


text:
Bzria xi'e̱ bénneache zánete̱ cue' xe̱zr la xu ca',<br/>ne be̱tie̱' benne' wenná bea ca',<br/>benne' zaj nápale̱'e̱ xel-la' dxelenná bea.<pb/> 


text:
Be̱tie̱' Sehón, wenná bea chee̱ benne' amorreo ca',<br/>ne Og, wenná bea chee̱ benne' Basán ca',<br/>ne xúgute̱ benne' wenná bea chee̱ benne' Canaán ca'.<pb/> 


text:
Bequé̱'e̱ xe̱zr la xu nigá lu na' benne' wenná bea ca',<br/>na' bnézruje̱' na lu na' bénneache chee̱', benne' Israel ca'. <pb/> 


text:
Xránadxu Dios guchi'e̱ chee̱ bénneache chee̱',<br/>ne xexache lazre̱' chee̱dxu dxi'u, we̱n zrin chee̱'.<pb/> 


text:
Bedau' xia xaga ca' chee̱ benne' xe̱zr la xu ca' zaj naca na oro, ne plata.<pb/>Zaj naca na da belún bénneache.<pb/> 


text:
Benne' ca' dxelune̱' na zaj nácaqueze̱' ca lé̱queze na,<br/>ne caní zaj naca xúgute̱ benne' dxuluxrén lazre̱' na. <pb/> 


text:
Le'e, benne' xrtía Israel, le güe lá'ana Xránadxu Dios.<pb/>Le'e, benne' xrtia Aarón, le güe lá'ana Xránadxu Dios.<pb/> 


text:
Le'e, benne' xrtia Leví, le güe lá'ana Xránadxu Dios.<pb/>Le'e, núlale dxezrébele Xránadxu Dios, le güe lá'ana Xránadxu Dios.<pb/> 


text:
Le'e, zrale xe̱zre Sión, le güe lá'ana Xránadxu Dios,<pb/>Bénnea' zúaqueze̱' xe̱zre Jerusalén. <pb/>¡Gaca ba lá'azxa Xránadxu Dios!<pb/>


text:
¡Le güe lá'ana Dios, naque̱' szrénte̱dxa ca zaj naca dios chee̱ xe̱zr la xu ca'!<pb/>¡Chadía chacanna dxexache lazre̱' dxi'u!<pb/> 


text:
¡Le güe lá'ana Xránadxu, naque̱' szrénte̱dxa ca zaj naca xrana xe̱zr la xu ca'!<pb/>¡Chadía chacanna dxexache lazre̱' dxi'u!<pb/> 


text:
¡Le güe lá'ana Dios na', dxune̱' xel-la' waca zri'a ca'!<pb/>¡Chadía chacanna dxexache lazre̱' dxi'u!<pb/> 


text:
¡Le güe lá'ana Dios na', be̱ne̱' xabáa dute̱ xel-la' sina chee̱'!<pb/>¡Chadía chacanna dxexache lazre̱' dxi'u!<pb/> 


text:
¡Le güe lá'ana Dios na', bzue̱' xe̱zr la xu lawe' nísadau'!<pb/>¡Chadía chacanna dxexache lazre̱' dxi'u!<pb/> 


text:
¡Le güe lá'ana Dios na', be̱ne̱' gubizra ne beu'!<pb/>¡Chadía chacanna dxexache lazre̱' dxi'u!<pb/> 


text:
¡Be̱ne̱' beu' ne belaj ca' chee̱ xulusení na chizrela!<pb/>¡Chadía chacanna dxexache lazre̱' dxi'u!<pb/> 


text:
¡Le güe lá'ana Dios na', be̱tie̱' bi biu nedxu chee̱ benne' Egipto ca'!<pb/>¡Chadía chacanna dxexache lazre̱' dxi'u!<pb/> 


text:
¡Le güe lá'ana Dios na', bebéaje̱' benne' Israel ca' lu xe̱zr la xu Egipto na'!<pb/>¡Chadía chacanna dxexache lazre̱' dxi'u!<pb/> 


text:
¡Le güe lá'ana Dios na', be̱ne̱' chupa la'a nísadau' da nazí le̱ na Xrna!<pb/>¡Chadía chacanna dxexache lazre̱' dxi'u!<pb/> 


text:
¡Bgacue̱' nísadau' na' Faraón, benne' wenná bea chee̱ Egipto, ne benne' zeje̱' wedil-la chee̱' ca'!<pb/>¡Chadía chacanna dxexache lazre̱' dxi'u!<pb/> 


text:
¡Le güe lá'ana Dios na', beche̱'e̱ benne' chee̱' ca' le̱'e̱ xixre' lawe' lataj!<pb/>¡Chadía chacanna dxexache lazre̱' dxi'u!<pb/> 


text:
¡Le güe lá'ana Dios na', be̱tie̱' wenná bea blau ca'!<pb/>¡Chadía chacanna dxexache lazre̱' dxi'u!<pb/> 


text:
¡Be̱tie̱' Sehón, wenná bea chee̱ benne' amorreo ca'!<pb/>¡Chadía chacanna dxexache lazre̱' dxi'u!<pb/> 


text:
¡Bnézruje̱' xe̱zr la xu chee̱ benne' ca' chee̱ gaca na chee̱ benne' chee̱' ca'!<pb/>¡Chadía chacanna dxexache lazre̱' dxi'u!<pb/> 


text:
¡Be̱nne̱' na chee̱ benne' Israel ca', benne' we̱n zrin chee̱' ca'!<pb/>¡Chadía chacanna dxexache lazre̱' dxi'u!<pb/> 


text:
¡Naque̱' Dios na', quebe gul-la lazre̱' dxi'u gate buluzetja benne' ca' dxi'u!<pb/>¡Chadía chacanna dxexache lazre̱' dxi'u!<pb/> 


text:
¡Le̱' bselé̱' dxi'u lu na' benne' ca' guledíl-lale̱ne̱' dxi'u!<pb/>¡Chadía chacanna dxexache lazre̱' dxi'u!<pb/> 


text:
¡Naque̱' Dios na', dxugawe̱' xúgute̱ da zaj naca ban!<pb/>¡Chadía chacanna dxexache lazre̱' dxi'u!<pb/> 


text:
Dxu'a xe̱gu chee̱ xe̱zr la xu Babilonia gudxé'edxu,<br/>ne gudxézredxu gate xeajsá lázredxu chee̱ xe̱zre Sión.<pb/> 


text:
Benne' ca' guleché̱'e̱ dxi'u ca benne' zaj nada'u gulenábene̱' dxi'u gúl-ladxu.<pb/>Benne' ca' buluzría xi' xe̱zre chee̱dxu gulé̱'e̱ dxi'u súadxu lu xel-la' dxebé, gulenné̱':<pb/>Le gul-la chee̱ntu' da ca' bíl-lale lu xe̱zre Sión.<pb/> 


text:
¿Ájazra gúl-ladxu da güe lá'anadxu Xránadxu Dios<br/>naga zúantu' lu xe̱zr la xu chee̱ benne' zitu' ca'?<pb/> 


text:
Chela gal-la lazra' lue', xe̱zre Jerusalén,<br/>gun Dios gunite na'a xabe̱la xel-la' waca chee̱ na.<pb/> 


text:
Be̱n xedá' luzra' chíchajla' che quebe cheajsá lazra' chiu',<br/>ne che quebe gucá'ana szrena' lue', Jerusalén,<br/>nacu' da dxezaca ba lázrele̱da'.<pb/> 


text:
Xrana' Dios, bsa lazre' da cale̱la da belún benne' Edom<br/>lu zra na' guzría xi' xe̱zre Jerusalén,<br/>gate na' gulenné̱': “Le guchinnaj na. Le guchinnaj na,<br/>ca zrinte̱ lu lane chee̱ na.”<pb/> 


text:
Le'e, benne' Babilonia, cuía xile.<pb/>Ba neza zrente̱ gaca na chee̱ bénnea' gune̱' chee̱le<br/>ca da be̱nle le'e chee̱ntu' netu'.<pb/> 


text:
Ba neza zrente̱ gaca na chee̱ bénnea' que̱'e̱ bidu chee̱le ca',<br/>ne quine̱'-be' lu xiaj xre na'.<pb/>


text:
Xrana' Dios, dute̱ lázrdawa' güe lá'ana' Lue'.<pb/>Tu dxúl-lazqueza' da dxue lá'ana' Lue' lau dios ca' chee̱ benne' zitu' ca'.<pb/> 


text:
Dxuzú zriba' lau xudau' lá'azxa chiu',<br/>ne dxue lá'ana' Lau' lawe' da nacu' li lazre',<br/>ne dxexache lazru' bénneache chiu',<br/>ne lawe' da blé'enu' nacu' Benne' szrente̱,<br/>na' szrente̱ naca xrtizru'.<pb/> 


text:
Xúgute̱ benne' wenná bea du gabí'i xe̱zr la xu<br/>xelúe lá'ane̱' Lue', Xrana' Dios.<pb/>Caní xelune̱' lawe' da ba belenne̱' ca naca xrtizru'. <pb/> 


text:
Xelúl-le̱' chee̱ da ba nune̱' Xránadxu Dios,<br/>lawe' da zrente̱ naca xel-la' ba chee̱ Xránadxu.<pb/> 


text:
Szrente̱ naca Xránadxu Dios, ne dxácale̱ne̱' benne' baxache' ca',<br/>na' quebe dxu'e̱ lataj benne' dxucá'ana szren cuine̱' zrine̱' lau Le̱'. <pb/> 


text:
Lácala zua' lu da ba xa', Lue' dxutipu' lazra'.<pb/>Dxedábagu' benne' ca' dxeledábague̱' neda',<br/>ne dute̱ xel-la' waca chiu' dxuseláu' neda'. <pb/> 


text:
Gun Xránadxu Dios da guche̱be lazre̱' chia'.<pb/>Xrana' Dios, tu dxexache lázrezquezu' bénneache chiu'.<pb/>Quebe gusanu' dxunu' zrin da guzú lau' dxunu'.<pb/>


text:
Ca szrente̱ naca da nézenu' Lue' naca na da dxebáneda'.<pb/>Nácale̱'e̱ na sina da quebe gaca chéajni'ida'.<pb/> 


text:
¿Gala cha'a zitu' naga quebe zúaqueze Be' chiu'?<pb/>¿Gala guzrúnnuja' naga quebe zúaquezu' Lue'?<pb/> 


text:
Che cuena' sibe zran xabáa, na' zúaquezu' Lue',<br/>ne che xétaja' lu da situj chee̱ xe̱zr la xu, na' zu' Lue'.<pb/> 


text:
La séqueda' tea' lu be', ne cha'a zitu' naga dxalaj gubizra,<br/>u tea' xechalá'a nísadau' naga dxebía gubizra,<pb/> 


text:
Chela gaca guna' gacu da chul-la neda',<br/>u guna' xexaca lení' da naxechaj neda', chee̱ xaca na da chul-la,<pb/> 


text:
da chul-la na' quebe gaca gucache na neda' lau Lue',<br/>na' chizrela xaca na ca te zra lau'.<pb/>Túzqueze ca zaj naca da chul-la, ne xel-la' naxaní' lau Lue'.<pb/> 


text:
Güe lá'anaqueza' Lue' lawe' da szrente̱ zaj naca da dxunu',<br/>ne dxebáneda' ca zaj naca na.<pb/>Dute̱ lázrdawa' nézquezda' caní naca na.<pb/> 


text:
Blé'equeznu' neda' gate gulá' gubinna zrita xu'a,<br/>gate na' belezraga na lu le̱'e̱ xrna'a,<br/>gate na' bgula' lu da bagácheze na'.<pb/> 


text:
Ble'enu' be̱la' dxen chia' gate gulá' gubinna na.<pb/>Xúgute̱ da caní ba naxúaj na lu xiche chiu',<br/>na' ca gudé na' gulá' gubinna na,<br/>na' xúgute̱ na gulaca na cáte̱ze zaj naxúaj na.<pb/> 


text:
Chela gaca lazra' gulaba' ca zaj naca na,<br/>zaj naca na ca xuzre' dxe' dxu'a tu xe̱gu zren.<pb/>Gate dxexebana', ne zúale̱queza' Lue'.<pb/> 


text:
Dios, da líqueze gutiu' benne' ca' dxelune̱' da cale̱la.<pb/>Chee̱ le̱ na', le gucuasa naga zua', le'e, we̱te benne'.<pb/> 


text:
Chiu' Lue', Dios, dxelenné̱' dizra' schanni'.<pb/>Benne' ca' dxeledábague̱' lue' dxuluzétaje̱' Lau' lu da xálaze.<pb/> 


text:
Xrana' Dios, dxecuídeda' benne' ca' dxuluzúe̱' Lue' chalá'ala,<br/>ne dxezrá'li'a benne' ca' dxeledábague̱' Lue'.<pb/> 


text:
Dute̱ lázrdawa' dxecuídeda' benne' ca'.<pb/>Dxéqueda' benne' ca' ca benne' ca' dxeledábague̱' nédaqueza'.<pb/> 


text:
Gunná' xanne' neda', Dios, ne gunná' da xu'u na lázrdawa'.<pb/>Bxue neda' chee̱ nézenu' da xu'u lu xichaj lázrdawa'.<pb/> 


text:
Xrana' Dios, bselá neda' lu na' benne' ca' dxelune̱' da cale̱la.<pb/>Bxue neda' chee̱ quebe bi xelún benne' xichaj zra'a ca' chia' neda'.<pb/> 


text:
Benne' caní dxuluwía lazre̱' da cale̱la ca' da xelune̱'.<pb/>Tu zra tu zra dxulutíl-lale̱ne̱' bénneache.<pb/> 


text:
Da dxelenné̱' naca na ca lazxa be̱la' da zaj nalále̱'e̱.<pb/>Xrtizra' benne' ca' zaj naca na ca nisa snia chee̱ be̱la'.<pb/> 


text:
Xrana' Dios, bxue neda' chee̱ quebe bi xelún benne' ca' dxelune̱' da cale̱la chia' neda'.<pb/>Bselá neda' lu na' benne' xichaj zra'a ca',<br/>benne' ca' dxelune̱' ba xuzre cheajcházia'.<pb/> 


text:
Benne' ca' dxulucá'ana szren cuine̱' zaj nabeque̱' tu da que̱l-la na neda'.<pb/>Ba zaj nuzale̱' xralaj dxu'a neza.<pb/>Ba zaj nabeque̱' da ca' xele̱l-la na neda'.<pb/> 


text:
Xran, quebe gu'u lataj gaca ca da dxelezá lazre' benne' ca' dxelune̱' da cale̱la.<pb/>Quebe gu'u lataj chepe ban da dxuluwía lazre̱' xelune̱',<br/>chee̱ quebe xulucá'ana szren cuine̱'.<pb/> 


text:
Zaj naxechaj benne' ca' dxelune̱' da cale̱la neda'.<pb/>Be̱n gaca chee̱ benne' ca' ca de' da dxelaca lazre̱' gaca chee̱ benne' xula.<pb/> 


text:
Be̱n xexruj xi' lawe' benne' ca'.<pb/>Bzra benne' ca' lu xi'.<pb/>Bzra benne' ca' lu da sítujle̱'e̱ naga cabátadxa xelexedxúaje̱'.<pb/> 


text:
Quebe gu'u lataj xegá'ana lu xe̱zr la xu bénnea' dxenné̱' da cale̱la.<pb/>Be̱n gaca da cale̱la chee̱ benne' xichaj zra'a, da guzría xi na le̱'.<pb/> 


text:
Nezda' xeche̱be Xránadxu Dios waláz chee̱ benne' baxache',<br/>ne guzé̱ chache̱' da zaj xu'u lu na' benne' xache' ca'.<pb/> 


text:
Da líqueze benne' xrlátaje ca' xelúe lá'ane̱' Lau' Lue',<br/>na' benne' li lazre' ca' xelezúe̱' naga zu' Lue'.<pb/>


text:
Be̱n la' da dxenaba' lau Lue' ca zren xala.<pb/>Ble'e na'a da dxechisa' lau' ca tu béadau' dxútia'-ba' lau'.<pb/> 


text:
Quebe gu'u lataj gaca lazra' guna' tu da cale̱la,<br/>ne chee̱ quebe guna' tu da cale̱la tu zren nen benne' ca' dxelune̱' da zrinnaj,<br/>ne chee̱ quebe gágule̱na' benne' ca' dxelune̱' da cale̱la lu laní chee̱'.<pb/> 


text:
Che gudé benne' xrlátaje neda' lu da ba xa', gaca na chia' tu da chawe',<br/>na' che til-le̱' neda', gaca na chia' ca tu da dxelále̱'e̱ zixre da dxegu'e̱ xíchaja'.<pb/>Tu nábazqueza' Dios guzague̱' da cale̱la da dxelún benne' ca' dxelune̱' da cale̱la.<pb/> 


text:
Gate xeledxú'une̱' benne' xíchaje̱ ca' chee̱ benne' we̱n da cale̱la ca' zran xi'a xiaj ca',<br/>na' xeleque be'e bénneache naca li ca da gunnía'.<pb/> 


text:
Xelase dinnaj zrita chee̱ benne' ca' dxu'a xe̱dxu ba chee̱' ca'.<pb/>Xelaca na ca bchecu xu, da dxelase dinnaj na naga dxa'ana be̱zre.<pb/> 


text:
Chee̱ le̱ na' dxenná'a naga zu' Lue', Xrana' Dios.<pb/>Dxuxrén lazra' Lue', quebe gusán lazru' neda'.<pb/> 


text:
Bxue neda' chee̱ quebe xele̱l-la xralaj ca' chee̱ benne' ca' dxelune̱' da cale̱la neda',<br/>ne chee̱ quebe cheajcházia' lu da zaj nabeque' benne' we̱n da cale̱la ca'.<pb/> 


text:
Be̱n cheajlechaze benne' ca' dxelune̱' da cale̱la lu xralaj da zaj nabéchequeze̱'<br/>dxácate̱ na' tea' neda' ga na' zri'a chawe'.<pb/>


text:
Gate zua lázrdawa' lu da ste̱be, Lue', Xran, nézenu' da dxaca chia'.<pb/>La neza naga dxedá' gulebeque̱' xralaj da que̱l-la na neda'.<pb/> 


text:
Dxenná'a cuita' xabe̱la, san quebe nu chilá' gácale̱ neda'.<pb/>Quebe nu chilá', benne' guxúequeze̱' neda'.<pb/>Quebe nu chilá', benne' dxe' gunna xue̱' chia' neda'.<pb/> 


text:
Dxuláwizra' Lue', Xrana' Dios, dxennia':<pb/>Dxebeza lazra' tuzu' Lue'.<pb/>Tuzu' Lue' dxezá lazra' lu xe̱zr la xu nigá.<pb/> 


text:
Bene da dxuláwizra' Lue', lawe' da dxezaca zí'le̱'a.<pb/>Bselá neda' lu na' benne' ca' dxeláu zi' xuzre̱' neda',<br/>lawe' da zaj naque̱' wál-ladxa ca neda'.<pb/> 


text:
Bebéaj neda' lu da dxaca chia', chee̱ gaca güe lá'ana' Lue'.<pb/>Benne' xrlátaje ca' xeléchaje̱' neda' lawe' da gunu' gaca chawe' chia'.<pb/>


text:
Xrana' Dios, bene da dxuchálaja' lau Lue'.<pb/>Bze̱ naga da dxenaba' lau'.<pb/>Gudá gácale̱nu' neda' lawe' da nacu' li lazre', ne xrlátaje.<pb/> 


text:
Quebe guchi'u chia' neda', we̱n zrin chiu', ca naca da nabaga',<br/>lawe' da lau' Lue' quebe nu chilá' benne' naque̱' du lazre'.<pb/> 


text:
Gúcale̱ neda' lawe' da dxeláu zi' xuzre' neda'.<pb/>Xeláteze bache xelútie̱' neda'.<pb/>Ba belune̱' naca' ca tu benne' dxedé' lu da chul-la ca naca chee̱ benne' gate ca'.<pb/> 


text:
Dxeajsá lazra' ca guca nédxudaute̱.<pb/>Dxulaba lazra' ca naca xúgute̱ da be̱nu'.<pb/>Dxeajsá lazra' ca naca da zrente̱ ca' da be̱nu'.<pb/> 


text:
Gudázega gácale̱nu' neda', Xran, lawe' da dxedú lazra'.<pb/>Quebe chenu' gácale̱nu' neda', chee̱ quebe gaca' ca tu benne' ba xu'e̱ xe̱dxu ba.<pb/> 


text:
Che zílala be̱n cheajsá lazra' dxexache lazru' bénneache chiu' ca'<br/>lawe' da dxuxrén lázrequeza' Lue'.<pb/>Bzéajni'i neda' ca dxal-la' guna'<br/>lawe' da dxezá lazra' guna' da dxaca lazru' Lue'.<pb/> 


text:
Xrana' Dios, bselá neda' lu na' benne' ca' dxeledábague̱' neda'<br/>lawe' da dxuzúa cuina' lu na'u chee̱ guxúequezu' neda'.<pb/> 


text:
Bse̱de neda' chee̱ guna' da dxaca lazru' Lue', lawe' da nacu' Lue' Dios chia'.<pb/>Gusel-la Be' xrlátaje chiu' chee̱ che̱'e̱ neda' la neza chawe' chiu'.<pb/> 


text:
Chee̱ gaca bea na nacu' xrlátaje, Xran, gutipu' lazra'.<pb/>Lawe' da nacu' xrlátaje, guseláu' neda' lu da dxaca chia'.<pb/> 


text:
Lawe' da nacu' li lazre', guzría xi'u benne' ca' dxeledábague̱' neda',<br/>ne guzría xi'u xúgute̱ benne' ca' dxelaca lazre̱' xuluzría xi'e̱ neda',<br/>lawe' da naca' neda' we̱n zrin chiu'.<pb/>


text:
¡Gaca ba lá'azxa Xránadxu Dios,<pb/>Bénnea' dxuzé̱ chache̱' neda'!<pb/>Naque̱' Bénnea' dxuzázraje̱' na'a chee̱ cha'a lu wedil-la,<br/>ne dxuzázraje̱' zrube na'a chee̱ séqueda' tíl-lale̱na' benne' ca' dxelune̱' da cale̱la.<pb/> 


text:
Naque̱' Benne' dxexache lazre̱' neda',<br/>ne naque̱' ca tu xu'u naga ze̱ chawa'.<pb/>Dxuzúa chache̱' neda', ne dxuselé̱' neda'.<pb/>Dxucu'uje̱' neda', na' dxuxrén lazra' Le̱'.<pb/>Dxune̱' dxuluzúa bénneache chia' dizra' chia'.<pb/> 


text:
Xrana' Dios, ¿ájazra naca nu benne', dxeajsá lazru' le̱'?<pb/>¿Ájazra naca nu benne' dxe'u gunne xue chee̱'?<pb/> 


text:
Xrana' Dios, gusalaj zran xabáa, ne betaj gácale̱nu' neda'.<pb/>Bta xi'a ca', na' dxuaj zren chee̱ xi'.<pb/> 


text:
Bzalaj xesa guziu', ne blaga benne' ca' dxelune̱' da cale̱la.<pb/>Bzalaj xaga nalá xéche'ze chiu', ne bzria xi' le̱'.<pb/> 


text:
Naga zu' na'la, bze̱ na'u, ne bselá neda' lu da sté̱bele̱'e̱ zua'.<pb/>Bselá neda' lu na' benne' zitu' ca',<pb/> 


text:
benne' ca' tu dxelenné̱zqueze̱' da we̱n lazre',<br/>ne dxuluzétaje̱' Dios gate dxelezí xe̱'e̱.<pb/> 


text:
Dios, gúl-laqueza' chiu' da cube, quínnia' da dxúl-lale̱na'.<pb/>Nen tu da dxínnia' da nua chi du chee̱ na gúl-laqueza' chiu'.<pb/> 


text:
Nacu' Lue' Bénnea' dxune̱' dxeledxúaj chawe' benne' wenná bea ca'.<pb/>Dxuseláu' David, we̱n zrin chiu', lu xia nalá chee̱ benne' we̱n da cale̱la ca'.<pb/> 


text:
Bexa'u neda', ne bselá neda' lu na' benne' zitu' ca',<br/>benne' ca' tu dxelenné̱zqueze̱' da we̱n lazre',<br/>na' dxuluzétaje̱' Dios gate dxelezí xe̱'e̱.<pb/> 


text:
Be̱n xelegula bi biu chee̱ntu' ca tu xaga da dxegula chawe', ne zaj nácabe' bi cuide'.<pb/>Be̱n xelaca bi nu'ula chee̱ntu' ca bdu'a xiaj xrtante̱ ca' da zaj nnita tu lu xu'u zren.<pb/> 


text:
Be̱n chate̱ lízrentu' xúgute̱ cuen lina chee̱ntu'.<pb/>Be̱n xelánle̱'e̱ be̱ xixre' chee̱ntu', chee̱ xelácaba'<br/>gaxúa gaxúane be̱ xíxre'du ca' lu xe̱zr la xu chee̱ntu'.<pb/> 


text:
Be̱n xelaca be̱zre chee̱ntu' be̱ wal-la chee̱ xelunba' zrin.<pb/>Be̱n quebe xelezanba' gate quebe ne zrin cha beu' chee̱ba' ca'.<pb/>Be̱n quebe nu cha' cuezre xache' la neza chee̱ntu'.<pb/> 


text:
Ba neza zrente̱ naca na chee̱ bénneache ca' dxaca caní chee̱'.<pb/>Ba neza zrente̱ naca na chee̱ bénneache ca' naca Xránadxu Dios chee̱'.<pb/>


text:
¡Gucá'ana szrena' Lue', Dios chia', ne Wenná Bea chia'!<pb/>¡Tu güe lá'anazqueza' Lau' Lue' chadía chacanna!<pb/> 


text:
¡Szrente̱ naca Xránadxu Dios, ne naca chee̱' tu güe lá'anazquezdxu Le̱'!<pb/>¡Québequeze séquedxu gúnbeadxu ca szrente̱ naque̱'! <pb/> 


text:
Xúgute̱ cuen bénneache chiu' xelúe lá'ane̱' da be̱nu' Lue',<br/>ne xuluzenne̱' benne' xe̱zr la xu ca' ca naca da zrente̱ da be̱nu'.<pb/> 


text:
Gulaba lazra' ca naca da xrtante̱ chee̱ da xabáa chee̱ xel-la' szren chiu', ne ca naca da zrente̱ da nunu'.<pb/> 


text:
Xúgute̱ bénneache xuluchálaje̱' ca naca xel-la' waca chee̱ da zrente̱ da nunu',<br/>na' neda' guzenda' le̱' ca naca xel-la' szren chiu'.<pb/> 


text:
Xuluzenne̱' le sa' ljwezre̱' ca naca xel-la' zri'i lazre' zren chiu',<br/>ne tu xelúl-lazqueze̱' chee̱ da xrlátaje da nacu' Lue'. <pb/> 


text:
Xránadxu Dios naque̱' zri'i lazre', ne dxexache lazre̱' bénneache chee̱'.<pb/>Dxezrene̱', ne quebe dxezrá'aze̱', na' dxexache lázrele̱'e̱ dxi'u.<pb/> 


text:
Dxun Xránadxu Dios da chawe' chee̱ xúgute̱ bénneache,<br/>ne dxexache lazre̱' xúgute̱ da zaj naca ban da nune̱'. <pb/> 


text:
Xúgute̱ da ca' nunu' xelúe lá'ana na Lue', Xran,<br/>na' bénneache chiu' xulucá'ana szrene̱' Lue'.<pb/> 


text:
Dxelenné̱' ca szrente̱ naca xel-la' dxenná bea chiu'.<pb/>Dxuluchálaje̱' ca naca xel-la' waca zrente̱ chiu',<pb/> 


text:
chee̱ xuluzenne̱' xúgute̱ bénneache ca naca da zrente̱ ca' da nunu',<br/>ne ca naca da xabáa chee̱ xel-la' szren chee̱ xel-la' dxenná bea chiu'.<pb/> 


text:
Nuxru Xránadxu Dios xúgute̱ benne' ca' dxeajlecházie̱',<br/>ne dxechise̱' xúgute̱ benne' ca' zaj nada'u lu zrin wal-la. <pb/> 


text:
Xúgute̱ bénneache dxelenné̱'e̱ Lue' chee̱ gácale̱nu' le̱',<br/>na' Lue' gunézruju' da xelawe̱' ca zrin zra chee̱ na.<pb/> 


text:
Xlátaje̱ naca Xránadxu Dios lu xúgute̱ da dxune̱',<br/>ne dxexache lazre̱' xúgute̱ da zaj naca ban da nun Le̱'.<pb/> 


text:
Xránadxu Dios zúate̱queze̱' gácale̱ne̱' xúgute̱ benne' ca' dxululáwizre̱' Le̱',<br/>xúgute̱ benne' ca' du lazre̱' dxululáwizre̱' Le̱'.<pb/> 


text:
Gune̱' ca dxelezá lazre' benne' ca' dxelezrebe̱' Le̱'.<pb/>Cá'anqueze xenne̱' chee̱' gate xululáwizre̱' Le̱', ne guselé̱' benne' ca'.<pb/> 


text:
Xránadxu Dios dxuxúequeze̱' xúgute̱ benne' ca' zaj nazrí'ine̱' Le̱',<br/>san guzría xi'e̱ xúgute̱ benne' ca' dxelebéaj xíchaje̱' Le̱'.<pb/> 


text:
Du lazra' güe lá'ana' Xránadxu Dios.<pb/>Xúgute̱ benne' dxal-la' tu xelúe lá'anazqueze̱' Le̱' lá'azxa chadía chacanna.<pb/>


text:
¡Dxácate̱ naca bana' güe lá'ana' Xránadxu Dios!<pb/>¡Tu gúl-lazqueza' da güe lá'ana' Xránadxu Dios dxácate̱ naca bana'!<pb/> 


text:
Quebe guxrén lázrele benne' dxelenná bea,<br/>ne quegá bénneache lawe' da quebe xelezéquene̱' xuluselé̱' le'e.<pb/> 


text:
Dxeledxúaj be' zaj xu'e̱, na' xelexexaque̱' xu xrte.<pb/>Lu zra ná'queze xelenite da dxuluwía lazre̱' xelune̱'.<pb/> 


text:
Ba neza zrente̱ naca na chee̱ bénnea', dxácale̱ Dios chee̱ Jacob le̱',<br/>bénnea' dxebeza lazre̱' Xránadxu Dios.<pb/> 


text:
Dios na' be̱ne̱' xabáa, ne xe̱zr la xu, ne nísadau',<br/>ne xúgute̱ da zaj zra' lataj ca'.<pb/>Naque̱' Bénnea' tu dxúnzqueze̱' da li lazre'.<pb/> 


text:
Dxuchi'e̱ chee̱ benne' baxache' ca',<br/>ne dxugawe̱' benne' ca' dxeledune̱'.<pb/>Xránadxu Dios dxuselé̱' benne' ca' zaj nada'u lu na' benne̱' ca'.<pb/> 


text:
Xránadxu Dios dxexune̱' xiaj lau benne' la chul-la ca'.<pb/>Xránadxu Dios dxechise̱' benne' ca' dxeajlecházie̱'.<pb/>Xránadxu Dios nazrí'ine̱' benne' xrlátaje ca'.<pb/> 


text:
Xránadxu Dios dxuxúe̱' benne' zitu' ca'.<pb/>Nuxre̱' bidau' we̱ze̱be ca', ne nu'ula tuze ca',<br/>na' dxuchínnaje̱' da dxelún benne' ca' dxelune̱' da cale̱la.<pb/> 


text:
Tu nna béazqueze Xránadxu Dios.<pb/>Le'e, benne' xe̱zre Sión, nna be'e Dios chee̱le ne xúgute̱ cuen zri'ine zre súale. <pb/>¡Gaca ba lá'azxa Xránadxu Dios!<pb/>


text:
¡Le güe lá'ana Xránadxu Dios lawe' da naca chawe'<br/>gúl-ladxu da güe lá'anadxu Dios chee̱dxu,<br/>lawe' da xrtante̱ naca güe lá'anadxu Le̱'!<pb/> 


text:
Xránadxu Dios xexune̱' xe̱zre Jerusalén.<pb/>Xequé̱'e̱ benne' Israel ca' zaj zue̱' xe̱zr la xu zitu' ca'.<pb/> 


text:
Dxexune̱' benne' ca' dxelexewí'ine lázrele̱'e̱,<br/>ne dxudé̱'e̱ ladxe' naga zaj naca we̱' chee̱ benne' ca'.<pb/> 


text:
¡Szrente̱ naca Xránadxu Dios, ne nape̱' dute̱ xel-la' waca!<pb/>¡Quebe bi de̱ da quebe dxéajni'ine̱'!<pb/> 


text:
Xránadxu Dios dxácale̱ne̱' benne' dxexruj lazre' ca',<br/>na' dxuzéxruje̱' benne' ca' dxelune̱' da cale̱la. <pb/> 


text:
¡Le gul-la da güe lá'anale Xránadxu Dios!<pb/>¡Le gul-la, ne le quinne da cun zríadi'i na du lau Dios chee̱dxu!<pb/> 


text:
¡Le̱' dxudé̱'e̱ beuj ca' zran xabáa!<pb/>¡Le̱' dxesel-le̱' nisa xiuj lu xe̱zr la xu!<pb/>¡Le̱' dxune̱' dxelezría xíxre'du ca' lu xi'a ca'!<pb/> 


text:
¡Le̱' dxunézruje̱' da dxelagu be̱ xixre' ca'!<pb/>¡Dxunézruje̱' da dxelagu béchajdu ca', be̱ dxelebezre xa'aba'! <pb/> 


text:
Da dxezaca ba lázrele̱ne̱' quebe naca na xel-la' wal-la chee̱ bzrina' ca',<br/>ne quegá xel-la' wal-la chee̱ bénneache.<pb/> 


text:
Dxezaca ba lázrele̱ne̱' benne' ca' dxelezrebe̱' Le̱',<br/>ne benne' ca' dxelebeza lazre̱' Le̱' chee̱ xexache lazre̱' le̱'. <pb/> 


text:
¡Le güe lá'ana Xránadxu Dios, le'e zrale xe̱zre Jerusalén!<pb/>¡Le güe lá'ana Dios chee̱le, le'e zrale xe̱zre Sión!<pb/> 


text:
¡Le̱' dxuzúa chúchue̱' dxa xu'u chee̱ xe̱zre chee̱le!<pb/>¡Dxune̱' dxaca chawe' chee̱ benne' ca' zaj zre̱'e̱ xe̱zre chee̱le!<pb/> 


text:
¡Dxebeque̱' xel-la' dxebeza zri lazre' lu xe̱zr la xu chee̱le!<pb/>¡Gúnnale̱'e̱ chee̱le zrua' chawe'!<pb/> 


text:
¡Dxusel-le̱' xrtizre̱' chee̱ benne' ca' zaj zre̱'e̱ dute̱ xe̱zr la xu,<br/>na' chadí dxaca ca da dxenné̱'!<pb/> 


text:
¡Dxugacue̱' xe̱zr la xu bezxe' da naca na ca zrila'!<pb/>¡Dxuzéxruje̱' xrle̱'e̱la dxe̱la ca de!<pb/> 


text:
¡Dxune̱' dxelexruj xiaj bezxe' ca weaj xíajdu ca'!<pb/>¿Nu benne' gaca guchaga lawe̱' da zaga chee̱ na?<pb/> 


text:
¡Bzéajni'ine̱' Jacob ca naca xrtizre̱', ne bdee̱' xrba chee̱',<br/>ne da ca' gunná be'e̱ lu na' benne' Israel ca'!<pb/> 


text:
Quebe ne gune̱' caní chee̱ xe̱zr la xu xezícadxa ca',<br/>na' benne' xe̱zr la xu ca' quebe dxelexúnbe'e̱ xrba chee̱'. <pb/>¡Gaca ba lá'azxa Xránadxu Dios!<pb/>


text:
¡Le güe lá'ana Xránadxu Dios!<pb/>¡Le güe lá'ana Xránadxu, le'e, zrale xabáa!<pb/>¡Le güe lá'ana Le̱', le'e, zrale dxala!<pb/> 


text:
¡Le güe lá'ana Le̱', le'e, gubáz chee̱ xabáa chee̱' ca'!<pb/>¡Le güe lá'ana Le̱', le'e, benne' zante̱ chee̱'!<pb/> 


text:
¡Be̱ne̱' súale tu chi'ize, ne chadía chacanna!<pb/>¡Bzue̱' chee̱le tu da bdxixruj be'e̱ da quebe te chee̱ na!<pb/> 


text:
¡Le güe lá'ana Xránadxu lu xe̱zr la xu,<br/>le'e, bea zri'a zrale lu nísadau', ne xúgute̱ nisa situj,<pb/> 


text:
ne le'e, xesa guziu', ne xiaj xiuj, ne bezxe', ne beuj ca',<br/>ne le'e, be' bdunu' ca', dxunle ca gunná be'e̱!<pb/> 


text:
¡Le güe lá'ana Le̱', le'e, xí'adu ca', ne xi'a zri'a ca',<br/>ne le'e, xaga zixre ca', ne xaga cedro ca',<pb/> 


text:
ne le'e, be̱ xixre' ca', ne bea ca' dxuluxúe bénneache,<br/>ne le'e, be̱ snia ca', ne be̱ zaj zua xrila!<pb/> 


text:
¡Le güe lá'ana Le̱', le'e, benne' wenná bea ca', ne xúgute̱ bénneache,<br/>ne le'e, benne' dxelenná be'e̱, ne benne' dxuluchi'e̱,<pb/> 


text:
¡Le güe lá'ana La Xránadxu!<pb/>¡Szrénte̱dxa naca La Le̱' ca xúgute̱ la bénneache!<pb/>¡Da xabáa chee̱' dxulé'e lau na lu xe̱zr la xu, ne xabáa!<pb/> 


text:
¡Le̱' nune̱' xe̱zr chee̱' xe̱zre wal-la!<pb/>¡Le güe lá'ana Le̱', le'e, bénneache chee̱',<br/>nácale zri'ine zre sua Israel!<pb/>¡Nácale benne' nazrí'i Le̱'! <pb/>¡Le güe lá'ana Xránadxu!<pb/>


text:
¡Le güe lá'ana Xránadxu Dios!<pb/>¡Le gul-la chee̱ Xránadxu tu da cube!<pb/>¡Le güe lá'ana Le̱' naga zaj nazraga bénneache chee̱'!<pb/> 


text:
¡Le be, le'e, benne' Israel, lau Bénnea' be̱ne̱' le'e!<pb/>¡Le sua xel-la' dxebé, le'e, zrale Sion, lau Bénnea' naque̱' Wenná Bea chee̱le!<pb/> 


text:
¡Le güe lá'ana La Xránadxu, ne guxa'ale!<pb/>¡Le guchunchu xide ca', ne le quinne<br/>da cun zríadi'i na du ca', dxue lá'anale Le̱'!<pb/> 


text:
¡Xránadxu Dios dxezaca ba lázrele̱ne̱' bénneache chee̱'!<pb/>¡Dxape̱' ba lá'ana benne' dxexruj lazre' ca', ne dxuselé̱' le̱'!<pb/> 


text:
Dxal-la' xelebéqueze bénneache chee̱' lu da xabáa chee̱',<br/>ne xelúl-le̱' dute̱ xel-la' dxelebé du xe̱la.<pb/> 


text:
chee̱ xelexebéaj lazre̱' benne' xe̱zr la xu ca',<br/>ne xuludée̱' xel-la' zi' benne' xe̱zre ca',<pb/> 


text:
ne xuluzría xi'e̱ benne' ca' ca ba nun Dios gaca chee̱'.<pb/>Da nigá gaca na da xabáa chee̱ bénneache chee̱ Dios. <pb/>¡Le güe lá'ana Xránadxu!<pb/>


text:
¡Le güe lá'ana Xránadxu Dios!<pb/>¡Le güe lá'ana Xránadxu lu xudau' chee̱'!<pb/>¡Le güe lá'ana xel-la' waca chee̱' lu xabáa chee̱'!<pb/> 


text:
¡Le güe lá'ana Le̱' ca zaj naca da zren da nune̱'!<pb/>¡Le güe lá'ana Le̱' ca naca xel-la' szren chee̱'!<pb/> 


text:
¡Le güe lá'ana Le̱', gucuézrele luzu ca' da dxulucuezre̱'!<pb/>¡Le güe lá'ana Le̱', quínnele da cun zríadi'i na du, ne da ca' dxínnele!<pb/> 


text:
¡Le güe lá'ana Le̱', guchúnchule xide, ne guxa'ale!<pb/>¡Le güe lá'ana Le̱', quínnele da cun zríadi'i na du, ne gucuézrele bchiuj!<pb/> 


text:
Da nigá naca tu da bnezruj Dios Jesucristo da gulé'ene̱' we̱n zrin chee̱' ca' ca naca da dxal-la' gácate̱. Jesucristo gusel-le̱' gubáz chee̱ xabáa chee̱', na' le̱' bzéajni'ine̱' neda', Juan, naca' we̱n zrin chee̱ Jesús. 


text:
Neda' dxulé'eda' le'e da li ca naca xúgute̱ da ble'eda', ne dxexeche̱ba' ca naca dizra' chee̱ Dios, ne ca naca da gunná Jesucristo. 


text:
<pb/>Ba neza zrente̱ naca na chee̱ benne' gulabe̱', ne cá'anqueze ba neza zrente̱ naca na chee̱ benne' ca' dxuluzé̱ nague̱' chee̱ bénnea' gulabe̱' dizra' nigá da be̱nna Dios, ne xelune̱' ca naca da naxúaj nigá, lawe' da ba za gáguze zra gaca na. Juan dxuzuaje̱' chee̱ gazre cue' benne' dxeléajle̱'e̱ chee̱ Jesús 


text:
<pb/>Neda', Juan, dxuzúaja' chee̱ gazre cue' benne' dxeléajle̱'e̱ chee̱ Jesús, zaj zre̱'e̱ naga nababa Asia. Dxenaba' lau Dios gaca chawe' chee̱le, ne gunne̱' le'e xel-la' dxebeza zri lazre'. Le̱' guzúaqueze̱' nédxudaute̱, ne zúaqueze̱' na'a, ne tu súazqueze̱' chadía chacanna. Gazre Be' ca' zaj zra' ca li naga dxe' Dios zaj naca Le̱' tuze, 


text:
ne cá'anqueze Jesucristo naque̱' Le̱' tuze ca naca da chawe' da dxun Dios chee̱le. Jesucristo naque̱' benne' li lazre' dxexeche̱be̱' ca da zaj naca chee̱ Dios, ne naque̱' benne' nedxu bebane̱' chalásaze ládujla benne' gate ca', ne nape̱' xel-la' dxenná bea láwela xúgute̱ wenná bea zaj zre̱'e̱ xe̱zr la xu nigá. Cristo nazri'ine̱' dxi'u, ne ba gudibe̱' xichaj lázrdaudxu. Begüe̱' dul-la chee̱dxu gate blálaje̱' dxen cheé̱queze̱' le̱'e̱ xaga begúaj. 


text:
Be̱ne̱' dxi'u ca benne' wenná bea ca', ne bxruze ca' chee̱ gundxu zrin chee̱ Dios chee̱', Bénnea' naque̱' Xre̱'. ¡Gaca ba Le̱', ne gape̱' xel-la' dxenná bea chadía chacanna! ¡Ca'an gaca na! 


text:
<pb/>Le na' xque. Cristo ze̱'e̱ lu beuj bza. Xúgute̱ bénneache xelelé'ene̱' Le̱', ne cá'anqueze benne' ca' belune̱' Le̱' we̱', na' ca naca bénneache zaj zra' lu xe̱zr la xu xelebezre xache̱'e̱ ca xelelé'ene̱' Le̱'. ¡Awe', ca'an gaca na! 


text:
<pb/>Le̱' dxenné̱': “Neda' zúaqueza' nédxudaute̱, ne zúaqueza' bzé̱bedxa. Dxuna' su lau sua xúgute̱ ne guna' xexuzre na.” Caní dxenná Xránadxu, nape̱' dute̱ xel-la' dxenná bea, naque̱' Bénnea' guzúaqueze̱', ne zúaqueze̱', ne tu súazqueze̱'. Juan dxelé'ene̱' tu da ble'e Dios le̱' da naca na da xabáa chee̱ Cristo 


text:
<pb/>Neda', Juan, naca' benne' bíchele le'e, ne naca' tuze nen le'e lu xel-la' zi', ne lu xel-la' dxenná bea, ne lu xel-la' dxuchaga lau da dxunna Jesucristo dxi'u. Ca tu benne' xu'e̱ lizre xia guzúa' lu xe̱zr la xu Patmos da naxechaj nísadau', lawe' da bchálaja' dizra' chee̱ Dios ne dxuna' ba nalí ca naca chee̱ Jesucristo. 


text:
Guzúale̱ Be' Lá'azxa neda' lu zra chee̱ Xránadxu, na' benda' cúzrula' chi'i tu benne' dxenné̱' zizraj ca chi'i luzu da dxulucuezre̱'. 


text:
Gunné̱': ―Neda' naca' nedxu, ne bze̱be ca naca da dxezú lau, ne da dxexuzre na. Bzuaj tu lu xiche da dxelé'enu', na' gusel-la na chee̱ gazre cue' bénneache dxeléajle̱'e̱ chia', zaj zre̱'e̱ naga nababa Asia, benne' ca' zaj zre̱'e̱ xe̱zre Efeso, ne xe̱zre Esmirna, ne xe̱zre Pérgamo, ne xe̱zre Tiatira, ne xe̱zre Sardis, ne xe̱zre Filadelfia, ne xe̱zre Laodicea. 


text:
<pb/>Bexéchaja' chee̱ le'eda' nu chi'i na' gunné̱ neda', na' ca bexéchaja' na', ble'eda' gazre da zua na xi' da' zaj naca na oro. 


text:
Laduj da zaj zua na xi' ca' ble'eda' tu benne' naque̱' ca Bénnea' gulje̱' bénneache, nácue̱' zra lane̱' da dxezrinte̱ lu ni'e̱ dxe'ela, na' xu'u tu bazxu oro lachu'e̱. 


text:
Xicha xíchaje̱' zaj naca na chiche ca zrila' chiche, u ca bezxe', na' xiaj lawe̱' dxelácatite legala na ca xi'. 


text:
Ni'e̱ dxelácatite na ca xia da gudete̱ bea guxú'u na lu xi', na' chi'e̱ naca na zizraj ca naca chi'i zane' xe̱gu zri'a ca'. 


text:
Lu ne̱'e̱ da zua xabe̱la nuxre̱' da ca' zaj naca ca gazre belaj xabáa, na' dxu'e̱ dxedxuaj da naca na ca tu xia da nalá dxupa la'ate̱. Dxu'a lawe̱' dxácatite na ca gubizra gate dxennále̱'e̱ na. 


text:
<pb/>Ca ble'eda' Le̱', xeajchazia' zran ni'e̱ ca tu benne' gate. Na' Le̱' guxrúa ne̱'e̱ xabe̱la neda', na' gunné̱': ―Quebe zrebu'. Neda' zúaqueza' nédxudaute̱, ne zúaqueza' bzé̱bedxa. 


text:
Naca bánqueza'. Gutia', na' na'a nabánqueza' chadía chacanna. Neda' nuxra' zren xia chee̱ xel-la' gute, ne chee̱ lataj ba xa'. 


text:
Caní naca da zéaje̱ ca gazre belaj ca' blé'enu' nuxra' na'a xabe̱la, ne ca naca chee̱ gazre da zua na xi' da' zaj naca na oro. Gazre da zaj naca ca belaj ca' zéaje̱ na gubáz ca' nasel-la' chee̱ gazre cue' bénneache chia' ca', na' gazre da zua na xi' zéaje̱ na gazre cue' bénneache chia' ca'.<pb/>


text:
Guzre Jesús neda': ―Bzuaj chee̱ gubáz chia' zúale̱ne̱' bi chia' zaj zre̱'e̱ xe̱zre Efeso. Bzuaj da nigá: Caní dxenná Jesús, Bénnea' nuxre̱' gazre belaj ne̱'e̱ xabe̱la, ne dxedé̱' laduj gazre da zua na xi' da zaj naca na oro. 


text:
Neda' nezda' xúgute̱ da dxunle. Nezda' dxúnle̱'e̱le zrin ne nácale zren lazre', ne quebe dxuele lataj benne' we̱n da zrinnaj ca'. Neda' nezda' ba bxue xánnele benne' ca' dxelenné̱' zaj naque̱' gubáz chia' ne quebe zaj naque̱', na' ba ble'ele zaj naque̱' benne' we̱n lazre'. 


text:
Chee̱ le̱ na', le gusá lazre' ca bzri'ile neda' nédxute̱, ne le xexíaje lazre', na' le gun ca da be̱nle nédxute̱. Che quebe gunle caní xídaqueza' naga zúale, na' xecá'a xrlátajle lu da naca chia' chee̱ québedxa gácale ca da zua na xi' chia'. Caní guna' che quebe xexíaje lázrele. 


text:
Zua tu da dxexecá'a na le'e, dxecuídele da dxelún benne' ca' zaj nazí le̱' nicolaíta ca', benne' ca' dxulucá'ana szrene̱' bedau' xiaj xaga ca', da na' dxecuídequeza' neda'. 


text:
Benne' zua nague̱' dxal-la' xenne̱' da nigá dxe̱ Be' Lá'azxa bi chia' ca'. Benne' ca' xeledxúaje̱' xrlátaje lawe' da zrinnaj, neda' gunézruja' da xelawe̱' da dxebía xaga da dxunna na xel-la' nabán, ne zua na lu lataj xrlátaje chee̱ Dios. Dizra' gusel-le̱' chee̱ bi chee̱' zaj zre̱'e̱ xe̱zre Esmirna 


text:
<pb/>Guzre Jesús neda': ―Bzuaj chee̱ gubáz chia' zúale̱ne̱' bi chia' zaj zre̱'e̱ xe̱zre Esmirna. Bzuaj da nigá: Caní dxenná Jesús, Bénnea' zúaqueze̱' nédxudaute̱, ne zúaqueze̱' bzé̱bedxa, Bénnea' gutie̱', ne bebánqueze̱'. 


text:
Neda' nezda' xúgute̱ da dxunu'. Nezda' gudele xel-la' zi', ne nácale benne' xache'. Da li nácale benne' gunní'a. Nezda' ca dxelenné̱ schanni' chee̱le benne' ca' dxelenné̱' zaj naque̱' judío, san zaj naque̱' tu cue' benne' dxulucá'ana szrene̱' da xriwe̱'. 


text:
Quebe zrébele ca naca xel-l a' zi' da tele, lawe' da guzrá' da xriwe̱' bál-lale le'e lizre xia chee̱ gulé'e lau da nácale, na' tele xel-la' zi' lawe' chi zra. Le gaca li lazre' lácala xelutie̱' le'e, na' neda' gunna' le'e xel-la' nabán ca tu da dxunna bea na be̱dxuajle chawe'. 


text:
Benne' zua nague̱' dxal-la' xenne̱' da nigá dxe̱ Be' Lá'azxa bi chia' ca'. Benne' ca' xeledxúaje̱' chawe' lawe' da zrinnaj, quebe bi gune da zi' da xa' da zeajlí canna chee̱ benne' ca'. Dizra' gusel-le̱' chee̱ bi chee̱' zaj zre̱'e̱ xe̱zre Pérgamo 


text:
<pb/>Guzre Jesús neda': ―Bzuaj chee̱ gubáz chia' zúale̱ne̱' bi chia' zaj zre̱'e̱ xe̱zre Pérgamo. Bzuaj da nigá: Caní dxenná Jesús, Bénnea' nuxre̱' xia da nalá dxupa la'a. 


text:
Neda' nezda' xúgute̱ da dxunle. Nezda' zúale naga dxenná bea da xriwe̱'. Quebe nusanle da naca chia'. Quebe bsanle dxexeché̱bele chia', ne lu zra ca' gate belutie̱' Antipas, benne' beche̱be̱' du lazre̱' da naca chia' ládujla le'e, naga zua da xriwe̱'. 


text:
Na'a, zua tu da dxagu na zria chee̱le, dxuele lataj zaj zra' ládujla le'e benne' ca' ne zjácale̱ne̱' da bse̱de Balaam, bénnea' gulú'u xel-le̱' Balac, bennen' be̱ne̱' belún benne' Israel ca' dul-la, na' gulawe̱' da buluzríe̱' lau bedau' xiaj xaga ca', ne belune̱' da sban. 


text:
Cá'anqueze zaj zra' ládujla le'e bal-la benne' ne zjácale̱ne̱' da dxuluse̱de benne' zaj nazí le̱' nicolaíta, da na' dxecuídequeza' neda'. 


text:
Chee̱ le̱ na' le xexíaje lázrele lawe' da che quebe xexíaje lázrele xida' naga zúale, na' tíl-lale̱na' benne' ca' nen xia nalá da dxedxuaj na dxu'a. 


text:
Benne' zua nague̱' dxal-la' xenne̱' da nigá dxe̱ Be' Lá'azxa bi chia' ca'. Benne' xedxuaje̱' chawe' lawe' da zrinnaj, neda' gunézruja' da gawe̱' da naca na xeta maná da nagache na xabáa, ne gunézruja' le̱' tu xiaj chiche, na' le̱'e̱ xiaj na' naxúaj tu la cube chee̱ bénnea', da quebe nu neze, san tuze bénnea' si'e̱ na. Dizra' gusel-le̱' chee̱ bi chee̱' zaj zre̱'e̱ xe̱zre Tiatira 


text:
<pb/>Guzre Jesús neda': ―Bzuaj chee̱ gubáz chia' zúale̱ne̱' bi chia' zaj zre̱'e̱ xe̱zre Tiatira. Bzuaj da nigá: Caní dxenná Jesús, Bénnea' zaj zra xiaj lawe̱' da dxelácatite na ca xi', na' ni'e̱ zaj naca na ca xia gache da nabá'ale̱'e̱ na. 


text:
Neda' nezda' xúgute̱ da dxunle. Nezda' ca nazri'ile neda', ne ca dxéajle̱le chia', ne ca dxunle zrin chia', ne ca nácale zren lazre', na' dxúndxale na'a da zrendxa ca da be̱nle nédxute̱. 


text:
Na'a, zua tu da dxagu na zria chee̱le, dxuele lataj nu'ula na' le̱' Jezabel, nu'ula na' dxenné̱' dxuchálaje̱' waláz chee̱ Dios, na' dxezí xe̱'e̱ benne' we̱n zrin chia' ca' ca naca da dxusé̱dene̱' chee̱ xelune̱' da sban, ne xelawe̱' da dxuluzríe̱' lau bedau' xiaj xaga ca'. 


text:
Neda' ba be'a nu'ula na' lataj xexíaje lazre̱', na' quebe guca lazre̱'. Quebe dxusane̱' ca naca da sban da dxune̱'. 


text:
Na'a, che benne' ca' quebe xulusane̱' ca da dxelune̱' ca dxun nu'ula na', neda' cu'a le̱' xel-la' we̱' da quixruj na le̱', na' weledéle̱'e̱ xel-la' zi' benne' ca' dxelune̱' dul-la nen nu'ula na', 


text:
na' gútequeza' benne' ca' zaj de̱'e̱ nu'ula na'. Caní gaca, xúgute̱ cue' bi chia' ca' xeleque be'ene̱' neda' nezda' ca naca dute̱ da zua lu xichaj lázrdau bénneache, na' tu tule le'e gunna' le'e cáte̱ze naca da be̱nle. 


text:
Xezícadxale le'e zrale xe̱zre Tiatira, quebe zéajle̱le da na' dxuse̱de nu'ula na', ne quebe ne sile da dxenné̱' naca na da nagache chee̱ da xriwe̱', neda' dxapa' le'e, quebe bi xetú da gucha' le'e gunle. 


text:
Benne' ca' xeledxúaje̱' chawe' lawe' da zrinnaj, ne xelune̱' ca dxaca lazra' neda' ca zrindxa zra bze̱be ni', neda' gunézruja' chee̱ benne' ca' xel-la' dxenná bea lawe' xe̱zre ca', 


text:
ca be̱n Xra', be̱nne̱' neda' xel-la' dxenná bea, na' xelenná be'ene̱' benne' xe̱zre ca' nen tu var xia, na' xuluzría xi'e̱ xe̱zre ca' ca dxun tu benne' dxelé̱'e̱ tu xesu' xu. 


text:
Guzre Jesús neda': ―Bzuaj chee̱ gubáz chia' zúale̱ne̱' bi chia' zaj zre̱'e̱ xe̱zre Sardis. Bzuaj da nigá: Caní dxenná Jesús, Bénnea' zaj zúale̱ gazre Be' chee̱ Dios Le̱', ne nuxre̱' da gazre ca' zaj naca ca belaj ca'. Neda' nezda' xúgute̱ da dxunle. Nezda' ba nácale ca benne' gate ca' lau Dios lácala dxeleque bénneache naca banle. 


text:
Le guxúe, ne le sua chacha chee̱ québedxa gácale ca benne' ca' ba zúate̱ xelátie̱'. Dxele'eda' da dxunle, quebe naca na li lazre' lau Dios chia'. 


text:
Le gusá lazre' ca naca da ba nazé̱dele. Le chéajle̱ na, ne le xexíaje lazre'. Che quebe guxúe cuínale wida' naga zúale ca za tu gubán, ne quebe nézele bi zra xida'. 


text:
Zaj zra' ládujla le'e bábaze benne' quebe ne xelune̱' da sban, na' benne' caní xeledále̱ne̱' neda', ne xelácue̱' zra lane̱' chiche lawe' da caní dxal-la' gaca chee̱'. 


text:
Benne' ca' xeledxúaje̱' chawe' lawe' da zrinnaj xelácue̱' zra lane̱' chiche ne quebe xusula' la benne' ca' lu xiche naga zaj naxúaj la benne' ca' zúale̱ xel-la' nabán le̱', na' xeche̱ba' chee̱ benne' ca' lau Xra' ne lau gubáz chee̱ xabáa chee̱' ca'. 


text:
Benne' zua nague̱' dxal-la' xenne̱' da nigá dxe̱ Be' Lá'azxa bi chia' ca'. Dizra' gusel-le̱' chee̱ bi chee̱' zaj zre̱'e̱ xe̱zre Filadelfia 


text:
<pb/>Guzre Jesús neda': ―Bzuaj chee̱ gubáz chia' zúale̱ne̱' bi chia' zaj zre̱'e̱ xe̱zre Filadelfia. Bzuaj da nigá: Caní dxenná Jesús, Bénnea' naque̱' lá'azxa ne li lazre', Bénnea' nuxre̱' zren xia da dxunna bea na nape̱' xel-la' dxenná bea ca da gudapa wenná bea David, na' gate salje̱', netú quebe nu gaca xusezxuj, na' gate xusézxuje̱' netú quebe nu gaca salaj. 


text:
Neda' nezda' xúgute̱ da dxunle. Nuzúa' laule le'e tu dxa xu'u da naxalaj, da quebe nu gaca xusezxuj. Lácala quebe nadípate̱cale, zéajle̱le dizra' chia', ne quebe ne gusán lázrele da naca chia'. 


text:
Benne' ca' dxulucá'ana szrene̱' da xriwe̱', benne' we̱n lazre' ca', benne' dxelenné̱' zaj naque̱' judío ne quebe zaj naque̱', neda' guna' xuluzú zribe̱' zran ní'ale chee̱ xelenézene̱' neda' nazrí'ida' le'e. 


text:
Ba be̱nle ca da gucha' le'e gunle chee̱ gácale zren lazre', na' chee̱ le̱ na' guxúequeza' le'e lawe' xel-la' zi' da xeledé xúgute̱ bénneache zaj zre̱'e̱ lu xe̱zr la xu, chee̱ gulé'e lau da zaj naque̱'. 


text:
Benne' ca' xeledxúaje̱' chawe' lawe' da zrinnaj, neda' gun chacha' benne' ca', na' xelaque̱' ca ze'e xiaj ca' zaj zua na lizre Xra', ne cabátaquezdxa xelexedxúaje̱' na', na' lu lázrdawe̱' guzúaja' La Xra', ne la xe̱zre chee̱ Dios chia' da naca na Jerusalén cube da za' xabáa, ne La' cube. 


text:
Benne' zua nague̱' dxal-la' xenne̱' da nigá dxe̱ Be' Lá'azxa bi chia' ca'. Dizra' gusel-le̱' chee̱ bi chee̱' zaj zre̱'e̱ xe̱zre Laodicea 


text:
<pb/>Guzre Jesús neda': ―Bzuaj chee̱ gubáz chia' zúale̱ne̱' bi chia' zaj zre̱'e̱ xe̱zre Laodicea. Bzuaj da nigá: Caní dxenná Jesús, Bénnea' naque̱' li lazre', Bénnea' dxexeche̱be̱' da li, Bénnea' naque̱' naga guzú lau xúgute̱ da be̱n Dios. 


text:
Neda' nezda' xúgute̱ da dxunle. Nezda' quebe nácale zaga ca dxunle da naca chia', ne quebe nácale láte̱la. Dxaca lazra' la gácale zaga u la. 


text:
Nácale ca nisa bate, ne quebe nácale zaga, ne quebe nácale la, na' chu'una' le'e ca tu benne' dxexe̱be̱' nisa bate. 


text:
Le'e dxennale nácale gunní'a, ne dxaca chawe' chee̱le ne quebe bi dxexázrjele, na' quebe dxéquebe'ele' dxaca ba xa' chee̱le ne dxezaca zi'le, ne nácale xache', ne nácale la chul-la, ne nácale gala xide. 


text:
Chee̱ le̱ na' dxuzéajni'ida' le'e si'le lu na' neda' da naca ca oro da nabá'a na lu xi', chee̱ gápale xel-la' gunní'a li lazre', ne si'le zra lánale chiche chee̱ gácule, da gunna' le'e, na' xenite xel-la' stu' chee̱ da gúcale gala xide, ne si'le da cu'ule xiaj laule chee̱ xelé'ele. 


text:
Neda' dxusízreda', ne dxudéa' xel-la' zi' xúgute̱ benne' ca' nazrí'ida'. Chee̱ le̱ na' dxal-la' xexíaje lázrele ne gunle zrin chia' du lázrele. 


text:
Le na' xque. Neda' zea' dxa xu'u dxennia'. Che nu benne' xenne̱' chi'a, ne salje̱' xu'u, na' chu'a gágule̱na' le̱', na' le̱' gágule̱ne̱' neda'. 


text:
Benne' ca' xeledxúaje̱' chawe' lawe' da zrinnaj, neda' gunézruja' le̱' lataj xelebé'le̱ne̱' neda' naga dxenná be'a, ca neda' bedxúaja' chawe', ne dxé'le̱na' Xra' naga dxenná bea Le̱'. 


text:
Ca gudé na' gunná'a, na' ble'eda' tu dxa xu'u da naxalaj na xabáa, na' benda' chi'i Bénnea' benda' chee̱' nédxute̱ da naca na ca chi'i luzu da dxulucuezre̱', na' guzre̱' neda': ―Guluén nigá, na' gulé'eda' lue' da ca' dxal-la' gaca ca te chee̱ da nigá. 


text:
<pb/>Ca gunné̱' ca' guzúale̱ Be' Lá'azxa neda', na' ble'eda' tu lataj blau xabáa, ne ble'eda' tu Benne' zaca dxe'e̱ lataj blau na'. 


text:
Bénnea' dxe'e̱ lu lataj blau na' nalé̱' ca tu xiaj jaspe da dxácatite na, u ca tu xiaj cornalina, na' dxu'a lataj blau na' naxechaj ca tu bchita' da dxácatite na ca tu xiaj esmeralda. 


text:
Dxu'a lataj blau na' zaj zua tape dxua lataj naga zaj dxe' tape dxua benne' gula ca', zaj nacue̱' zra lane̱' chiche, ne zaj zria xíchaje̱' da zaj naca na oro. 


text:
Lu lataj blau na' dxeledxúaj xesa, ne dxaca nine, ne dxelenné̱ guziu', na' lau lataj blau na' zaj zua gazre xi' dxelala na, da zaj naca na gazre Be' chee̱ Dios. 


text:
Le na' lau lataj blau na' de̱ ca tu nísadau' da naca na ca xiaj esa' xaní'le̱'e̱. Laduj na' dxu'a lataj blau na' zaj zra' xetapa da zaj naca ban, zaj zua xiaj lau cuzre̱', ne laule̱'. 


text:
Benne' nedxu nalé̱'e̱ ca tu be̱zre xixre', na' benne' gudxupe' nalé̱'e̱ ca tu be̱zre, na' benne' guxunne' naca lawe̱' ca lau bénneache, na' benne' gudape' nalé̱'e̱ ca tu bsia nachiluj xílaba'. 


text:
Dápate̱ benne' caní zaj zua xrupa xrile̱' tu tue̱', na' dxupa la'a le̱'e̱ xrila benne' caní zaj zria zane' xiaj lawe̱'. Te zra ne chizrela quebe dxulusane̱' dxelenné̱':<pb/>Lá'azxa, lá'azxa, lá'azxa naca<pb/>Xránadxu Dios nape̱' dute̱ xel-la' dxenná bea,<pb/>Bénnea' guzúaqueze̱', ne zúaqueze̱', ne tu súazqueze̱'. 


text:
<pb/>Tu tu lasa gate dápate̱ benne' ban caní dxelegú'e̱ ba Dios, ne dxulucá'ana szrene̱' Le̱', ne dxelé̱'e̱ Le̱': Xcalenu', Bénnea' zúaqueze̱' chadía chacanna, 


text:
na' dape dxuate̱ benne' gula ca' dxuluzú zribe̱' lau Le̱', ne dxulucá'ana szrene̱' Bénnea' zúaqueze̱' chadía chacanna, ne dxuluzúe̱' da ca' zaj zría xíchaje̱' ca' lau lataj blau na', dxelenné̱':<pb/> 


text:
Xránantu' Dios, Lue' naca chiu' si' lu na'u xel-la' szren,<br/>ne xel-la' ba lá'ana, ne xel-la' dxenná bea,<br/>lawe' da be̱nu' Lue' xúgute̱ da de̱,<br/>na' ca dxaca lazru' Lue' zaj zua na, ne gulá gulebinna na.<pb/>


text:
Lu na' xabe̱la chee̱ Dios, Bénnea' dxe'e̱ lataj blau na', ble'eda' tu xiche nadube, da naxúaj dxupa la'ate̱ na, na' nazriche na gazre da dxelunna bea na. 


text:
Ble'eda' tu gubáz chee̱ xabáa nápale̱'e̱ xel-la' waca, na' gunné̱' zizraj: ―¿Nuzra naca chee̱' chíluje̱' xiche na', ne cheze̱' da ca' dxelunna bea na? 


text:
<pb/>Queba nu chilá' xabáa, ne lu xe̱zr la xu, ne zranla xe̱zr la xu naca chee̱' chíluje' xiche na', ne quebe nu gaca nne̱'e̱ na chee̱ lé'ene̱' ca naca na. 


text:
Neda' gudxézreli'a lawe' da quebe nu chilá' benne' naca chee̱' chíluje̱' xiche na', ne gulabe̱' na, ne quebe gaca nne̱'e̱ na. 


text:
Nadxa tu benne' ládujla benne' gula ca' guzre̱' neda': ―Québedxa cuezru' lawe' da ba bzrué'e Jesús, Bénnea' nazi'i le̱' Be̱zre Xixre' chee̱ xrtia Judá lawe' da nape̱' xel-la' dxenná bea zrente̱, ne naque̱' zri'ine zre sua David, na' Le̱' naca chee̱' chíluje̱' xiche na', ne cheze̱' da gazre ca' dxelunna bea na. 


text:
<pb/>Nadxa ládujla naga zua lataj blau na', ládujla tapa benne' ban ca', ne ládujla tape dxua benne' gula ca', ble'eda' Jesús, Bénnea' naque̱' Zríla'dau' chee̱ Dios. Ze̱'e̱ na', lácala zrie̱' we̱' lawe' da belutie̱' Le̱'. Zria gazre lúzuba' ne gazre xiaj lauba', na' xiaj lauba' ca' zaj naca na gazre Be' chee̱ Dios da ca' nasel-la Dios du ca naca xe̱zr la xu. 


text:
Bénnea' naque̱' Zríla'dau' guxíaje̱' guqué̱'e̱ xiche na' lu na' xabe̱la Bénnea' dxe'e̱ lataj blau na'. 


text:
Ca guqué̱'e̱ xiche na', na' tapa benne' ban ca', ne tape dxua benne' gula ca' buluzú zribe̱' lau Bénnea' naque̱' Zríla'dau'. Tu tu benne' gula ca' zaj nuxre̱' tu da dxelúl-lale̱ne̱' da can zríadi'i na du, nazí le na árpa, ne zaj nu'e̱ xé'ena bzri da naca na oro zaj xu'u na xala zixre, da zéaje̱ na xel-la' dxuláwizra Dios da dxelún bi ca' chee̱ Dios. 


text:
Dxelul-le̱' tu da cube caní:<pb/>Lue' naca chiu' ca'u xiche na',<br/>ne chezu' da ca' dxelunna bea na,<br/>lawe' da belutie̱' Lue', na' nen dxen chiu'<br/>bexa'u bénneache chee̱ xelaque̱' chee̱ Dios,<pb/>Zaj naque̱' benne' xúgute̱ cue' bénneache,<br/>ne dxelenné̱' xúgute̱ dizra' walazre',<br/>ne zaj naque̱' benne' xúgute̱ xe̱zre<br/>ne xúgute̱ cue' xe̱zr la xu.<pb/> 


text:
Be̱nu' le̱' benne' wenná bea ca',<br/>ne bxruze ca' lau Dios chee̱dxu,<br/>na' xelenná be'e̱ lu xe̱zr la xu. 


text:
<pb/>Nadxa gunná'a, na' benda' chi'i zane' gubáz ca' chee̱ xabáa zaj naxéchaje̱' lataj blau na', ne tapa benne' ban ca', ne tape dxua benne' gula ca'. Zaj zra' benne' zantau' gubáz ca', 


text:
na' dxelenné̱' zizraj:<pb/>Bénnea' naque̱' Zríla'dau' belutie̱',<br/>naca chee̱' si'e̱ xel-la' dxenná bea, ne xel-la' gunní'a,<br/>ne xel-la' sina, ne xel-la' waca,<br/>ne xel-la' ba lá'ana, ne xel-la' szren,<br/>ne xel-la' dxue lá'ana. 


text:
<pb/>Cá'anqueze benda' dxelenná xúgute̱ da ca' be̱n Dios, da ca' zaj zra' xabáa, ne da ca' zaj zra' xe̱zr la xu, ne da ca' zaj zra' lu nísadau', ne xúgute̱ da ca' zaj nita xúgute̱ lataj ca', dxelenná na:<pb/>Xel-la' dxue lá'ana, ne xel-la' ba lá'ana,<br/>ne xel-la' szren, ne xel-la' dxenná bea<br/>zaj naca na chee̱ Bénnea' dxe'e̱ lataj blau na',<br/>ne chee̱ bénnea' naque̱' Zríla'dau',<br/>gaxúane gaxúane iza. 


text:
<pb/>Dápate̱ benne' ban ca' gulenné̱': ―¡Ca'an gaca na! Na' dape dxuate̱ benne' gula ca' buluzú zribe̱', ne bulucá'ana szrene̱' Bénnea' naca bane̱' gaxúane gaxúane iza.<pb/>


text:
Nadxa ble'eda' gate Bénnea' naque̱' Zríla'dau' gucheze̱' da nedxu da gazre ca' dxelunna bea na. Na' benda' dxenná tu benne' tapa ca' zaj naca bane̱', na' chi'e̱ ben na ca guziu', dxenné̱': ―Gudá, le'enu'. 


text:
<pb/>Gunná'a, na' ble'eda' tu bzrina' chiche, na' benne' zrie̱'-ba' nuxre̱' tu da dxedxú'una na xágadau' nalá xéche'ze. Bulunézruje̱' le̱' tu da naquen oro da guzúe' xíchaje̱', na' nen dute̱ xel-la' dxenná bea bdxuaje̱' chee̱ zrué'ene̱' lu wedil-la. 


text:
<pb/>Gate Bénnea' naque̱' Zríla'dau' gucheze̱' da gudxupe' da dxunna bea na, na' benda' benne' gudxupe' chee̱ benne' tapa ca' zaj naca bane', dxenné̱': ―Gudá, le'enu'. 


text:
<pb/>Na' bdxuaj xetú bzrina', nácaba' be̱ xrna, na' bénnea' zrie̱'-ba' guzi'e̱ xel-la' dxenná bea chee̱ cue̱' xel-la' dxebeza zri lazre' lu xe̱zr la xu, ne chee̱ gune̱' xelute bénneache ljwezre' ca', na' bulunézruje̱' le̱' tu xia tunna da nalá. 


text:
<pb/>Gate Bénnea' naque̱' Zríla'dau' gucheze̱' da guxunne' da dxunna bea na, na' benda' benne' guxunne' chee̱ benne' tapa ca' zaj naca bane', gunné̱': ―Gudá, le'enu'. Gunná'a, ne ble'eda' tu bzrina' gasaj, na' benne' zrie̱'-ba' nuxre̱' zrgú'unsa. 


text:
Benda' tu chi'i dxenné̱ na ládujla tapa benne' ban ca', gunná na: ―Chupa xia zrua' xtila saca na lazruj chee̱ tu zra, ne xrupa xia zrua' cebada saca na lazruj chee̱ tu zra, san quebe cu' za xel-la' wagu, ne quebe cu' xrise uva wal-la. 


text:
<pb/>Gate Bénnea' naque̱' Zríla'dau' gucheze̱' da gudape' da dxunna bea na, na' benda' benne' gudape' chee̱ benne' ban ca', gunné̱': ―Gudá, le'enu'. 


text:
<pb/>Gunná'a, ne ble'eda' tu bzrina' gache, na' benne' zrie̱'-ba' le̱' Xel-la' Gute, na' cuzru bénnea' za tu benne' ze̱'e̱ waláz chee̱ lataj chul-la ga nnita benne' gate ca'. Bénnea' le̱' Xel-la' Gute guzi'e̱ xel-la' dxenná bea chee̱ gutie̱' tu cue' chee̱ tapa cue' ca naca bénneache zaj zre̱'e̱ xe̱zr la xu. Gutie̱' benne' ca' lu wedil-la, ne lu xel-la' dxedún, ne lu xízrawe̱' ca', ne lu na' be̱ snia zaj zraba' lu xe̱zr la xu. 


text:
<pb/>Gate Bénnea' naque̱' Zríla'dau' gucheze̱' da gázxue da dxunna bea na, na' ble'eda' zran cugu bénne'du ca' gulú'u benne' ca' belute bénneache le̱' lawe' da buluchálaje̱' dizra' chee̱ Dios, ne belexeche̱be̱' ca naca chee̱'. 


text:
Bénne'du ca' gulú'u benne' ca' gulenné̱' zizraj: ―Xran lá'azxa, ne li lazre', ¿xeajáte̱ chenu' chee̱ guchi'u chee̱ntu', ne xebéaj lazru' benne' ca' belutie̱' netu', benne' ca' zaj zre̱'e̱ lu xe̱zr la xu? 


text:
<pb/>Nadxa bénne'du ca' gulú'u benne' ca' gulezí'e zra lane̱' chiche, na' guzre̱' le̱' xelebeze̱' xetú chí'idau', cadxa cha benne' biche̱' ca' dxelune̱' zrin chee̱ Cristo, xelute bénneache le̱' ca belutie̱' benne' ca'. 


text:
<pb/>Gate Bénnea' naque̱' Zríla'dau' gucheze̱' da xrupe da dxunna bea na, na' guná'a, na' guzrú'le̱'e̱ lu xe̱zr la xu. Gubizra bexaca na da chul-la ca ladxe' gasaj, na' beu' bexaca na xrna ca dxen, 


text:
na' belaj zaj zria xabáa belexruj na lu xe̱zr la xu, ca dxelexruj higo dxe'ene ca' gate dxácale̱'e̱ be' dxunibe na xaga higo na'. 


text:
Xabáa benite na ca tu xiche da dxexedube, na' xúgute̱ xi'a ca', ne xe̱zr la xu ca' da zaj naxechaj nísadau' gulecuasa na naga zaj zua na. 


text:
Benne' wenná bea ca' zaj zre̱'e̱ lu xe̱zr la xu bulucache cuine̱' lu bluaj ca' ne ládujla xiaj ca' zaj nita lu xi'a ca', na' tuze gulaca benne' blau ca' ne benne' gunní'a ca', ne benne' xíchaje̱ ca' chee̱ benne' dxjaca wedil-la, ne benne' ca' dxelenná bea, ne benne' zaj nada'u, ne benne' zaj nadxúaje̱' lu na' xrane̱' ca', 


text:
na' benne' caní gulé̱'e̱ xi'a ca', ne xiaj xre ca': ―Le quia cha netu', ne le gucache netu' lau Dios, Bénnea' dxe'e̱ lataj blau, ne lu xel-la' zi' zren da gunna Bénnea' naque̱' Zríla'dau'. 


text:
Ca gudé chee̱ da nigá, ble'eda' tapa gubáz chee̱ xabáa zaj ze̱' dapa saca chee̱ xe̱zr la xu, na' zaj nuzague̱' be' da zá'aca na dapa saca, chee̱ quebe bi be' gaca lu xe̱zr la xu, ne lawe' nísadau', ne lawe' xaga ca'. 


text:
Cá'anqueze ble'eda' xetú gubáz chee̱ xabáa ze̱'e̱ naga dxalaj gubizra, na' nuxre̱' da gunna bea na nu benne' naque̱' che̱ Dios ban. Gubáz nigá gunné̱' zizraj, dxe̱'e̱ dápate̱ gubáz chee̱ xabáa ca' bache zaj nazi'e̱ xel-la' dxenná bea xuluzría xi'e̱ xe̱zr la xu, ne nísadau', gunné̱': 


text:
<pb/>―Quebe guzría xile xe̱zr la xu, ne nísadau', ne xaga ca', dxácate̱ quebe ne guchíchentu' luzrgá benne' ca' tu da gunna bea na zaj naque̱' chee̱ Dios chee̱dxu. 


text:
<pb/>Benda' cátite zaj naca benne' ca' gulezriche luzrgue̱' da na' dxunna bea na. Zaj naque̱' tu gaxúe tape xun cue' da zaj naca na chi gaxúa weaj láwela xúgute̱ cue' benne' Israel. 


text:
Gulezriche luzrgue̱' da na':<pb/>Chazrinnu cue' benne' xrtia Judá, ne<br/>chazrinnu cue' benne' xrtia Rubén, ne<br/>chazrinnu cue' benne' xrtia Gad, ne<pb/> 


text:
chazrinnu cue' benne' xrtia Aser, ne<br/>chazrinnu cue' benne' xrtia Neftalí, ne<br/>chazrinnu cue' benne' xrtia Manasés, ne<pb/> 


text:
chazrinnu cue' benne' xrtia Simeón, ne<br/>chazrinnu cue' benne' xrtia Leví, ne<br/>chazrinnu cue' benne' xrtia Isacar, ne<pb/> 


text:
chazrinnu cue' benne' xrtia Zabulón, ne<br/>chazrinnu cue' benne' xrtia José, ne<br/>chazrinnu cue' benne' xrtia Benjamín. Benne' zan zaj nacu zra lane̱' chiche 


text:
<pb/>Gudé na' gunná'a ne ble'eda' benne' zan chee̱ xúgute̱ cue' bénneache:<pb/>Benne' xúgute̱ cue' xe̱zr la xu,<br/>ne benne' dxelenné̱' xúgute̱ dizra' walazre' cha chee̱',<br/>ne benne' xúgute̱ xe̱zre ca'. Zaj ze̱' le na' naga zua lataj blau na', ne naga ze̱ Bénnea' naque̱' Zríla'dau'. Benne' caní zaj nacue̱' zra lane̱' chiche, ne zaj nuxre̱' zina'. 


text:
Xúgute̱' dxelenné̱' zizraj:<pb/>Xel-la' weselá za na lu na' Dios chee̱dxu,<pb/>Bénnea' dxe'e̱ lataj blau,<br/>ne lu na' Bénnea' naque̱' Zríla'dau'. 


text:
Xúgute̱ gubáz chee̱ xabáa ca' zaj ze̱' zaj naxéchaje̱' lataj blau na', ne naga zaj zra' benne' gula ca', ne tapa benne' ban ca', na' buluzú zribe̱' belíxrujte̱ lawe̱' zran ni'e̱, na' bulucá'ana szrene̱' Dios. 


text:
Dxelenné̱':<pb/>¡Ca'an gaca na!<pb/>¡Xel-la' dxue lá'ana, ne da xabáa,<br/>ne xel-la' sina, ne xel-la' dxezaca ba lazre',<br/>ne xel-la' ba lá'ana, ne xel-la' dxenná bea,<br/>ne xel-la' szren,<br/>zaj naca na chee̱ Dios chee̱dxu chadía chacanna!<pb/>¡Ca'an gaca na! 


text:
<pb/>Nadxa tu benne' gula ca' bche̱be̱' neda': ―¿Nuzra benne' caní zaj nacue̱' zra lane̱' chiche, ne gazra zesí'aque̱'? 


text:
<pb/>Neda' gucha' le̱': ―Xran, lue' nézqueznu'. Le̱' guzre̱' neda': ―Benne' caní ba guledée̱' lu xel-la' zi' zren na', na' benne' caní ba zaj nacue̱' zra lane̱' chiche lawe' da Bénnea' naque̱' Zríla'dau' ba gudibe̱' xichaj lázrdawe̱' nen dxen chee̱'. 


text:
Chee̱ le̱ na' zaj zre̱'e̱ dxu'a lataj blau naga dxe' Dios, ne dxelúe lá'ane̱' Le̱' te zra ne chizrela lu xudau' chee̱', na' Bénnea' dxe'e̱ lataj blau na' guxúequeze̱' benne' ca', ne súale̱tecaze̱' le̱'. 


text:
Québedxa xeledune̱' ne québedxa xelebílene̱', ne québedxa guzezxe gubizra benne' ca', ne québedxa xeléquene̱' da la, 


text:
lawe' da zua Bénnea' naque̱' Zríla'dau' cuita lataj blau na', na' guxúe̱' benne' ca' ca dxun benne' dxuxúe̱' zrila' ca', ne che̱'e̱ benne' ca' naga dxelalaj nisa da dxunna na xel-la' nabán, na' Diósqueze tu súale̱zqueze̱' benne' ca' chee̱ québedxa xelebezre̱'.<pb/>


text:
Gate Bénnea' naque̱' Zríla'dau' gucheze̱' da gazre da ca' dxelunna bea na, da ca' zaj nuchiche na xiche na', na' gudxé' zri xabáa tu chi'i zrénqueze. 


text:
Nadxa ble'eda' gazre gubáz chee̱ xabáa ca' zaj ze̱' lau Dios, na' bulunézruje̱' gubáz chee̱ xabáa ca' gazre luzu da xulucuezre̱'. 


text:
Gudé na' bla' xetú gubáz chee̱ xabáa nuxre̱' tu xé'ena bzri da naca na oro ne guzé̱' dxu'a cugu, na' bulunézrujle̱'e̱ le̱' xala zixre chee̱ guzúe̱' na lau Dios tu zren nen xel-la' dxuláwizra Dios ca' da belún benne' ca' zaj naque̱' chee̱ Dios. Bzue̱' na lu cugu naca na oro, da zua na lau lataj blau na'. 


text:
Zren chee̱ xala na' guluén na lau Dios tu zren nen xel-la' dxuláwizra Dios ca' belún benne' ca' zaj naque̱' chee̱ Dios. 


text:
Nadxa tu gubáz chee̱ xabáa guqué̱'e̱ xé'ena bzri na', na' bzre̱'e̱ na xi' da guqué̱'e̱ lu cugu na', na' gudxú'une̱' xi' na' lu xe̱zr la xu, na' gulenné̱ guziu', ne gulenínnele̱'e̱, ne gulé̱pele̱'e̱ xesa, ne guzrú' xe̱zr la xu. Dxuluchine gubáz ca' da dxulucuezre̱' 


text:
<pb/>Nadxa gázrete̱ gubáz chee̱ xabáa ca' zaj nuxre̱' gazre luzu da dxulucuezre̱' gulezé̱ chawe̱' xuluchínene̱' na. 


text:
<pb/>Gubáz nedxu na' bchínene̱' da dxucuezre̱', na' gulinnaj xiaj bezxe', ne xi' da zaj nachixre na dxen da belexruj na lu xe̱zr la xu. Xáteze quebe bedú gachaj xe̱zr la xu guzezxe na late weaj du ca naca lu xe̱zr la xu. Xáteze quebe gudache gáchajte̱ xaga ca' zaj ze̱ lu xe̱zr la xu gulezxe na, ne cá'anqueze guca chee̱ xixre' xa'a ca'. 


text:
<pb/>Gubáz chee̱ xabáa gudxupe' bchínene̱' da dxucuezre̱', na' bexruj da naca na ca tu xi'a zren da dxala na xi' lu nísadau', na' xáteze quebe guca gáchajte̱ nísadau' na' bexaca na dxen. 


text:
Xáteze quebe guca gáchajte̱ bea zaj zraba' lu nísadau' guláteba', na' xáteze quebe guca gáchajte̱ da ca' dxeledán lawe' nísadau' gulebía xi na. 


text:
<pb/>Gubáz chee̱ xabáa guxunne' bchínene̱' da dxucuezre̱', na' bexruj tu belaj zrente̱ zran xabáa, da dxala na ca tu xi' xedxe. Naga bexruj na, xáteze quebe gudache gáchajte̱ xe̱gu ca', ne beaj ca' gulebía xi na. 


text:
Belaj na' le̱ na Ajenjo, da zéaje̱ na da naca na sla', na' xáteze quebe guca gáchajte̱ nisa da de̱ lu xe̱zr la xu bexaca na ajenjo, na' benne' zante̱ gulatie̱' ne̱ chee̱ nisa na' lawe' da bexaca na sla'. 


text:
<pb/>Gubáz chee̱ xabáa gudape' bchínene̱' da dxucuezre̱', na' xáteze quebe bedú gachaj xel-la' naxaní' chee̱ gubizra, ne xel-la' naxaní' chee̱ beu', ne xel-la' naxaní' chee̱ belaj ca' belexaca na chul-la, na' quebe bulusení na du lazre' xáteze quebe guca gachaj zra, ne cá'anqueze che zrela. 


text:
<pb/>Nadxa gunná'a, ne benda' chi'i tu gubáz chee̱ xabáa dxedé̱' lu be', dxenné̱' zizraj: ―Edxugua bénneache zaj zra' xe̱zr la xu gate xelebezre luzu da xuluchine xechunna gubáz chee̱ xabáa ca'.<pb/>


text:
Gubáz chee̱ xabáa gázxue bchínene̱' da dxucuezre̱', na' ble'eda' tu benne' naque̱' ca tu belaj bexruj na lu xe̱zr la xu, na' bulunézruje̱' le̱' zren xia chee̱ lataj chul-la chee̱ benne' gate ca'. 


text:
Gusálaje̱' lataj chul-la na', na' lu'ule na' bdxuaj zren ca naca da dxedxuaj na naga dxeluzre̱' bla'dau', na' zren na' bchul-la na lau gubizra, ne lu be'. 


text:
Lu zren na' beledxúaj biche zu. Guledaba' du ca naca xe̱zr la xu, na' biche zu ca' guleziba' lataj xeláduba' bénneache ca da dxelún bé̱xrujni. 


text:
Dios guzre̱' biche zu ca' quebe xuluzría xiba' xixre' xa'a ca', ne netú xaga, san xeláduzeba' bénneache quebe nazriche luzrgue̱' da dxunna bea na benne' ca' zaj naque̱' chee̱ Dios. 


text:
Quebe zaj naziba' lataj xelúteba' bénneache, san xuludézeba' bénneache ba xa' lawe' gazxu' beu', na' xel-la' dxelá chee̱ naga dxeláduba' naca na ca naca da dxun bé̱xrujni, be̱ dxelúteba' bénneache. 


text:
Lu zra ca' xelaca lazre' bénneache xelexute cuine̱', ne quebe xelezéquene̱'. Xelaca lazre̱' xelatie̱' ne quebe xelatie̱'. 


text:
<pb/>Biche zu ca' zaj nácaba' ca bzrina' ca' ba zaj nabézaba' chjácaba' lu wedil-la. Xíchajba' zaj zria na ca tu da naca na oro, na' dxu'a lau biche zu ca' naca na ca lau bénneache. 


text:
Xicha xíchajba' zaj naca na ca xicha xichaj nu'ula ca', na' lázxaba' zaj naca na ca lazxa be̱zre xixre'. 


text:
Lachu'uba' xu'u na ca zraba' xia, na' xrílaba' dxeleninne na ca dxeleninne da dxelecá'a bzrina' ca' zjaca chéguba' lu wedil-la. 


text:
Zaj zua xrbanba' ca xrban bé̱xrujni, zaj zua na liba'. Zaj nazi'ba' lataj xeláduba' bénneache lawe' gazxu' beu'. 


text:
Zua tu xrane biche zu ca' naca gubáz chee̱ lataj chul-la, ne le̱ na Abadón nen dizra' hebreo, ne nen dizra' griego le̱ na Apolión, da zéaje̱ na da dxuzría xi na. 


text:
<pb/>Nadxa gubáz chee̱ xabáa xrupe bchínene̱' da dxucuezre̱', na' benda' tu chi'i da gunná ládujla tapa luzu cugu lá'azxa na' naca na oro da zua na lau Dios. 


text:
Chi'i na' guzre na gubáz chee̱ xabáa xrupe na' nuxre̱' luzu da dxucuezre̱': ―Bsan dápate̱ gubáz ca' zaj nadxéaje̱' dxu'a xe̱gu zren le̱ na Eufrates. 


text:
<pb/>Ca' guca na, na' gulelá gubáz ca' chee̱ xelutie̱' xáteze ca gaca gáchajte̱ bénneache lawe' da ba zaj nabeza gubáz ca' chee̱ zra na', ne beu' na', ne iza na'. 


text:
Benda' cátite zaj naca benne' dxjaca wedil-la ca' zaj zrie̱' bzrina' zrále̱ne̱' gubáz ca'. Zaj naque̱' chupa cue' gaxua da zaj naca gaxúane gaxúane. 


text:
<pb/>Lu da ble'e Dios neda' ble'eda' ca zaj naca bzrina' ca', ne ca zaj naca benne' dxjaca wedil-la ca' zaj zrie̱'-ba'. Zaj xu'u lachu'e̱ zre̱' xrna da naca na xia, ne da nalá' ca zran xabáa, ne da gache. Xichaj bzrina' ca' zaj naca na ca xichaj be̱zre xixre', na' dxú'aba' ca' beledxúaj xi', ne zren, ne tu da gache da dxuzézxele̱'e̱ na. 


text:
Xáteze quebe gudache gáchajte̱ bénneache gulatie̱' lu da ca' beledxúaj na dxu'a bzrina' ca', xi', ne zren, ne da gache na'. 


text:
Xel-la' snia chee̱ bzrina' ca' zua na dxú'aba', ne xrbanba' lawe' da zaj naca xrbanba' ca be̱la' ca' zaj zua xíchajba', na' nen da ca' dxuluzría xiba' bénneache. 


text:
<pb/>Benne' ca' xezica, benne' quebe belúteba', belúnqueze̱' da zrinnaj ca da dxelúnqueze̱', ne bulucá'ana szrénqueze̱' be' xriwe̱' ca', ne bedau' oro ca', ne bedau' plata ca', ne bedau' xia gache ca', ne bedau' xiaj ca', ne bedau' xaga ca', da ca' quebe dxaca xelelé'e na, ne quebe dxaca xelén na, ne quebe dxaca si'aca na. 


text:
Cá'anqueze belútequeze̱' benne' ca', ne belúnqueze̱' xel-la' wazrá', ne belúnqueze̱' da sban, ne gulebánqueze̱'.<pb/>


text:
Nadxa ble'eda' xetú gubáz chee̱ xabáa nápale̱'e̱ xel-la' dxenná bea. Bétaje̱' xabáa, xu'e̱ tu lu beuj, ne zua tu bchita' xíchaje̱'. Dxu'a lawe̱' dxácatite na ca gubizra, na' ni'e̱ zaj naca na ca xi'. 


text:
Nuxre̱' tu xíchedau' da nazriluj na, na' bzue̱' ni'e̱ zua xabe̱la lawe' nísadau', ne ni'e̱ zua xéglala lawe' xe̱zr la xu bizre. 


text:
Nadxa gudxezre xe̱'e̱ ca dxun be̱zre xixre' dxebezre xa'aba', na' ca gudxezre xe̱'e̱ gulenné̱ gazre guziu'. 


text:
Ca gudé gulenné̱ gazre guziu' ca', ba zúate̱ guzúaja', na' benda' tu chi'e̱ za xabáa, guzre neda': ―Bcache naze da gulenná gazre guziu' ca'. Quebe guzúaju' na. 


text:
<pb/>Nadxa gubáz chee̱ xabáa na' ble'eda' ze̱' lawe' nísadau', ne lawe' xe̱zr la xu bizre guchisa ne̱'e̱ da zua xabe̱la zran xabáa, 


text:
na' bzétaje̱' La Bénnea' zue̱' chadía chacanna, ne be̱ne̱' xabáa, ne xe̱zr la xu, ne nísadau', ne xúgute̱ da zaj de̱ lawe' da ca' be̱ne̱', na' gunné̱': ―Québedxa che na, 


text:
lawe' da gate su lau gubáz chee̱ xabáa gazre guchínene̱' luzu da xulucuezre̱', ba guca li ca naca da nun Dios dxal-la' gaca ca bzenne̱' benne' we̱n zrin chee̱' ca', benne' gulenné̱' waláz chee̱'. 


text:
<pb/>Ca naca chi'e̱ da benda', da za xabáa, bchálajle̱ne̱' neda' xetú, gunné̱': ―Guxíaj xeajcá'a xíchedu na' nuxru gubáz chee̱ xabáa na' ze̱' lawe' nísadau', ne lawe' xe̱zr la xu bizre. 


text:
<pb/>Nadxa guxá'a lau gubáz chee̱ xabáa na', na' gunaba' gunne̱' neda' xíchedu na', na' guzre̱' neda': ―Gucá'a na. Gudagu na. Lu dxu'u gaca na zixre ca bzrína'dau', na' lu le̱'u xexaca na da sla'. 


text:
<pb/>Nadxa gucá'a xíchedu na' lu na' gubáz chee̱ xabáa na', na' gudawa' na, na' lu dxu'a guca na zixre ca bzrína'dau'. Ca gudé gudawa' na, bexaca na sla' lu le̱'a. 


text:
Nadxa gulé̱'e̱ neda': ―Dxun na ba xen guchálaju' waláz chee̱ Dios lau benne' zaj zre̱'e̱ zane cue' xe̱zr la xu, ne lau benne' zaj zre̱'e̱ xe̱zre zan ca', ne lau benne' dxelenné̱' dizra' walazre' cha chee̱' ca', ne lau benne' wenná bea ca'.<pb/>


text:
Nadxa belunne̱' neda' tu xia xtíladau' da naca na ca tu xaga da dxudxíxredxu, na' gulé̱'e̱ neda': ―Guxasa, bdxixre' xudau' chee̱ Dios ne lu cugu, na' blaba bal-la benne' zaj zre̱'e̱ na' dxulucá'ana szrene̱' Dios. 


text:
Quebe gudxixru' chale'aj chee̱ xudau' na' lawe' da ba gudé na lu na' benne' zitu' ca', na' benne' ca' xululéaje̱' xe̱zre lá'azxa lawe' chupe xun beu'. 


text:
Neda' sel-la' chupa benne' zaj nacue̱' ladxe' tuzruj, na' xelenné̱' waláz chia' lawe' chazrinnu gaxúa ga xun zra. 


text:
<pb/>Benne' chupa caní zaj naque̱' ca chupa xaga olivo ca', ne ca zaj naca chupa da zaj zuan xi', da ca' zaj zua na lau Dios, Xrane xe̱zr la xu. 


text:
Che nu benne' dxaca lazre̱' guzría xi'e̱ benne' caní, na' le̱' xululube̱' xi' da dxuaj lu dxu'e̱ ca', na' guzézxete̱ na benne' ca' dxeledábague̱' le̱'. Caní gate nútete̱ze benne' tábague̱' benne' chupa caní. 


text:
Benne' chupa caní zaj nape̱' xel-la' dxenná bea xelune̱' ga quebe gaca xiuj dxácate̱ na' dxelenné̱' waláz chee̱ Dios. Cá'anqueze zaj nape̱' xel-la' dxenná bea xelune̱' xaca nisa dxen, ne chee̱ xulusaca zi'e̱ bénneache nen xúgute̱ xízrawe̱' ca', bátate̱zla dxelaca lazre̱'. 


text:
Gate bache belexuzre belune̱' zrin chee̱', na' be̱ xixre' snia, be̱ dxedxúajba' lataj chul-la, tíl-lale̱ba' benne' chupa ca', na' qué̱l-laba' le̱', ne gúteba' le̱'. 


text:
Be̱la' dxen gate chee̱ benne' caní xelexegá'ana na la neza chee̱ xe̱zre zrentau' naga gudá' Xránadxu xaga begúaj, ne ca dxutil-la Dios le̱be, le̱ na Sodoma, ne Egipto. 


text:
Lawe' chunna zra xugachaj, bénneache chee̱ xúgute̱ cue' benne', ne benne' xe̱zre ca', ne benne' zra du gabí'i xe̱zr la xu, ne benne' dxelenné̱' dizra' walazre' cha chee̱' xelelé'ene̱' be̱la' dxen gate chee̱ benne' caní, ne quebe xelu'e̱ lataj nu benne' gucache' le̱'. 


text:
Benne' zaj zre̱'e̱ lu xe̱zr la xu xelebene̱' lawe' da zaj nate benne' caní, na' xelexezaca ba lázrele̱'e̱, ne xelesel-le̱' da xulunezruj ljwezre̱' tue̱' xetue̱' lawe' da bulusaca zi' benne' caní gulenné̱' waláz chee̱ Dios bénneache ca'. 


text:
Gate guca chunna zra xugachaj, na' Dios bsebane̱' benne' caní, na' belexase̱', na' xúgute̱ benne' ca' belelé'ene̱' le̱' belezrébele̱'e̱. 


text:
Nadxa dxúpate̱ benne' ca' dxelexeche̱be belenne̱' chi'i tu benne' dxenné̱' zizraj xabáa, dxe̱'e̱ benne' ca': ―Le xegüén nigá. Na' belexegüene̱', na' belelé'e benne' ca' dxeledábague̱' le̱' ca guca. 


text:
Ca'an gúcate̱ guzrú'le̱'e̱ xe̱zr la xu, na' xu'u zaj nita na lu xe̱zre na' gulebía xi na, na' gulate gazre cue' da nacan chi gaxúa bénneache weaj ne̱ chee̱ da guzrú'. Benne' ca', benne' quebe gulate lu xe̱zre na', nen dute̱ xel-la' dxelezrebe belúe lá'ane̱' Dios zue̱' xabáa. 


text:
<pb/>Ba gudé da gudxupe' da ba xa' da xeledé bénneache, na' la za'te̱ da guxunne'. Gubáz gazre dxuchínene̱' da dxucuezre̱' 


text:
<pb/>Gubáz gazre bchínene̱' da dxucuezre̱', na' ben chi'i benne' zan xabáa dxelenné̱' zizraj:<pb/>Naga dxelenná bea bénneache lu xe̱zr la xu ba guledé na<br/>lu na' Xránadxu Dios, ne lu na' Cristo chee̱',<br/>na' Le̱' nna be'ene̱' lataj ca' chadía chacanna. 


text:
Nadxa tape dxua benne' gula ca' zaj dxe'e̱ dxu'a lataj blau naga dxe' Dios buluzú zribe̱' zaj nuzuate̱ lawe̱' zran ni'e̱, dxulucá'ana szrene̱' Dios, 


text:
dxelenné̱':<pb/>Xcalenu', Xran.<pb/>Dios, napu' dute̱ xel-la' dxenná bea.<pb/>Guzúaquezu', ne zúaquezu', ne tu súazquezu',<br/>lawe' da ba guzi'u xel-la' dxenná bea zrente̱ chiu',<br/>ne ba guzú lau' dxenná be'u.<pb/> 


text:
Bénneache xúgute̱ xe̱zre ca' dxelezré̱'e̱<br/>san ba bzrin zra gudéu' benne' ca' ba xa',<br/>zra na' guchi'u chee̱ benne' gate ca'.<pb/>Xunézruju' da naca chee̱ benne' ca' gulenné̱' waláz chiu',<br/>ne da naca chee̱ benne' ca' zaj naque̱' chiu',<br/>ne da naca chee̱ benne' ca' belune̱' Lue' ba lá'ana,<br/>benne' blau ca', ne benne' quebe nu zaj naca.<pb/>Ba bzrin zra guzría xi'u benne' ca' buluzría xi'e̱ xe̱zr la xu. 


text:
<pb/>Nadxa bxalaj xudau' chee̱ Dios da zua xabáa, na' ble'e lau xi'ina naga xu'u xel-la' wezría xrlátaje chee̱', da zua na lu xudau' na'. Gule̱pe xesa, ne guleninne na, ne gulenné̱ guziu', ne guzrú' xe̱zr la xu, na' bxínnajle̱'e̱ xiaj bezxe'.<pb/>


text:
Nadxa ble'e lau tu da zrente̱ xabáa. Zua tu nu'ula naca zra lane̱' ca gubizra, na' zran ni'e̱ zua da naca ca beu', na' xíchaje̱' zria tu da zaca zaj zria na chazrinnu belaj. 


text:
Nu'ula nigá zue̱' zi'i, ne dxebezre xe̱'e̱ xel-la' dxudi'a sane̱' tu bidau', dxedéle̱'e̱ xel-la' zi' chee̱ galaj bidu na'. 


text:
Nadxa ble'e lau xabáa xetú da zrente̱, zua tu be̱ snia schanni', be̱ xrna, zua gazre xíchajba' ne chi lúzuba', na' zria tu da zaca tu tu xíchajba' ca'. 


text:
Nen xrbanba' gucá'a dxé̱guba' xáteze quebe guca gáchajte̱ belaj zaj zria zran xabáa, na' bzálaba' na lu xe̱zr la xu. Be̱ snia schanni' na' guze̱ba' lau nu'ula na' sane̱' bidau' chee̱ gáguba' bidu na' gate ze gálajbe'. 


text:
Nu'ula na' guzane̱' tu bi biudau', bi na' nna be'ebe' dute̱ xe̱zr la xu nen tu var xia. Nadxa bi biu chee̱ nu'ula na' gucá'a Dios le̱be', na' bexu'e̱-be' lataj blau chee̱' naga dxe'e̱. 


text:
Na' nu'ula na' bzrúnnuje̱' zéaje̱' le̱'e̱ xixre' lawe' lataj naga nucueza Dios tu lataj naga sua nu'ula na', naga xulugawe̱' le̱' lawe' chazrinnu gaxúa ga xun zra. 


text:
<pb/>Gudé na' guxú'u wedil-la xabáa gate gubáz chee̱ xabáa blau le̱' Miguel nen gubáz chee̱ xabáa zaj da' le̱' guledíl-lalene̱' be̱ snia schanni' zrente̱. Be̱ snia schanni' na', ne gubáz zaj de̱'e̱-ba' belune̱' wedil-la. 


text:
Ca'an guca gulebéaje̱' be̱ snia schanni' na' xabáa, be̱ snia na' zúaba' nédxute̱, na' nazí laba' da xriwe̱', ne Satanás, da na' dxezí xe̱ na xúgute̱ bénneache. Da xriwe̱' na', ne gubáz ca' zaj de̱'e̱ na guledxú'une̱' na lu xe̱zr la xu. 


text:
<pb/>Nadxa benda' tu chi'i benne' gunné̱' zizraj xabáa: ―Ba bla' xel-la' weselá, ne xel-la' szren, ne xel-la' dxenná bea chee̱ Dios chee̱dxu, ne xel-la' dxenná bea chee̱ Cristo chee̱', lawe' da ba guledxú'une̱' da na' gudagu zria na chee̱ benne' bíchedxu, da na' dxagu zria na chee̱ benne' ca' te zra, ne chizrela lau Dios chee̱dxu. 


text:
Benne' bíchedxu ca' beledxúaje̱' chawe' ne̱ chee̱ dxen chee̱ Bénnea' naque̱' Zríla'dau', ne ne̱ chee̱ da belexeche̱be̱' ca naca chee̱ dizra' chee̱ Cristo, ne quebe belezrebe̱' nu benne' gutie̱' le̱'. 


text:
Chee̱ le̱ na' gata' xel-la' dxebé xabáa.<pb/>¡Le be le'e zrale xabáa!<pb/>¡Edxugua benne' ca' zaj zre̱'e̱ xe̱zr la xu, ne lawe' nísadau'<br/>lawe' da ba bla' da xriwe̱' naga zúale,<br/>dute̱ xel-la' dxezrá'a chee̱ na,<br/>lawe' da neze na xáte'ga ne de̱ chee̱ na! 


text:
<pb/>Gate guque be'e da xriwe̱' ba buluzale̱' na lu xe̱zr la xu, na' gudxé' nau na nu'ula na' guzane̱' bi biudu na'. 


text:
Nu'ula na' bulunézruje̱' le̱' chupa xrile̱' zren ca xrila bsia chee̱ gaca xexiaje̱' xezue̱' le̱'e̱ xixre' lawe' lataj, zitu' naga zua be̱ snia schanni' na', na' bulugawe̱' le̱' lawe' chun iza xugachaj. 


text:
Gúcale̱ xe̱zr la xu nu'ula na'. Bzra xe̱zr la xu, na' gude̱be na xe̱gu na' bexe̱be be̱ snia schanni' na'. 


text:
Chee̱ le̱ na' bzrá'le̱'e̱ da xriwe̱' nu'ula na', na' guxíaj na xeajtíl-lale̱ na xrtia nu'ula na' zaj zre̱'e̱ xe̱zr la xu, benne' ca' dxuluzúe̱' dizra' da bdxixruj be'e Dios, ne dxelexeche̱be̱' ca naca chee̱ Jesucristo.<pb/>


text:
Nadxa guzéa' dxu'a nísadau', ne ble'eda' bdxuaj tu be̱ xixre' snia lu nísadau' na', zua gazre xíchajba', ne chi lúzuba'. Zria tu tu lúzuba' na' tu da zaca, na' da' tu laba' xíchajba' ca' da dxecuide Dios. 


text:
Be̱ xixre' snia nigá nácaba' ca tu be̱zrtau', na' ní'aba' zaj naca na wal-la ca ni'a oso, na' dxú'aba' naca na ca dxu'a be̱zre xixre'. Be̱ snia schanni' bnézrujba' xel-la' dxenná bea chee̱ba', ne lataj blau chee̱ba', ne xel-la' waca chee̱ba' lu na' be̱ snia na' nácaba' ca be̱zrtau'. 


text:
Zua tu we̱' tu xichaj be̱ xixre' snia na' nácaba' ca be̱zrtau' da gute na le̱ba', na' we̱' na' bexaca na, na' ca naca bénneache ca' zaj zre̱'e̱ lu xe̱zr la xu belexebánele̱'e̱ne̱', ne zjácale̱ne̱' be̱ xixre' snia na'. 


text:
Bulucá'ana szrene̱' be̱ snia schanni' na' lawe' da bnézrujba' xel-la' dxenná bea chee̱ be̱ xixre' na' nácaba' ca be̱zrtau', ne cá'anqueze bulucá'ana szrene̱' be̱ xixre' snia na', dxelenné̱': ―¿Núzraqueze naca ca be̱ xixre' nigá, ne nu seque' tíl-lale̱ le̱ba'? 


text:
<pb/>Nadxa da xriwe̱' be̱ na le̱ba' lataj gunne̱ba' dizra' zri'a, na' gunne̱ba' da cale̱la chee̱ Dios, ne gudápaba' xel-la' dxenná bea lawe' chupe xun beu'. 


text:
Gunne̱ba' da cale̱la chee̱ Dios, ne chee̱ La Dios, ne chee̱ lataj lá'azxa chee̱', ne chee̱ benne' ca' zaj zre̱'e̱ xabáa. 


text:
Cá'anqueze guziba' xel-la' dxenná bea tíl-lale̱ba' benne' ca' zaj naque̱' chee̱ Dios, ne gútete̱ba' benne' ca', na' guziba' xel-la' dxenná bea lu xúgute̱ cue' bénneache, ne benne' zaj zre̱'e̱ xúgute̱ xe̱zre ca', ne xúgute̱ cue' xe̱zr la xu ca', ne benne' dxelenné̱' dizra' walazre' cha chee̱'. 


text:
Xúgute̱ benne' zaj zre̱'e̱ xe̱zr la xu bulucá'ana szrene̱' be̱ xixre' snia na', benne' ca' quebe zaj naxúaj le̱' lu xiche naga zaj naxúaj la benne' ca' zaj nape̱' xel-la' nabán, xiche na' bzuaj Bénnea' naque̱' Zríla'dau' belutie̱'-ba'. 


text:
Benne' ca' dxelegú'e̱ bénneache lizre xia, cá'anqueze xelú'u benne' ca' lizre xia, na' benne' ca' dxelutie̱' benne' nen xia nalá, cá'anqueze xelatie̱' lu xia nalá. Chee̱ le̱ na' benne' zaj naque̱' chee̱ Dios dxal-la' xelaque̱' zren lazre', ne xeléajle̱'e̱ chee̱ Dios. 


text:
<pb/>Gudé na' ble'eda' xetú be̱ xixre' snia bdxúajba' lu xe̱zr la xu. Bea nigá zua chupa lúzuba' zaj naca na ca luzu zrila'. Bea nigá gunne̱ba' ca be̱ snia schanni' na'. 


text:
Bea nigá nápaba' dute̱ xel-la' dxenná bea da napa be̱ nedxu na', gate zúaba' lau be̱ nedxu na', na' gunná be'eba' ca naca bénneache zaj zre̱'e̱ dute̱ xe̱zr la xu xulucá'ana szrene̱' be̱ nedxu na', bea na' bexaca we̱' chee̱ba' da na' naca gute le̱ba'. 


text:
Be̱ gudxupe' na' be̱nba' xel-la' waca zri'a ca', ne be̱nba' bexruj xi' zran xabáa lu xe̱zr la xu lau bénneache ca'. 


text:
Ne̱ chee̱ xel-la' waca ca' da be̱nba' lau be̱ nedxu na', guzí xe̱ba' benne' zaj zre̱'e̱ xe̱zr la xu, na' gunná be'eba' benne' ca' xelune̱' tu bedau' ca naca be̱ nedxu na', bea na' guzúa we̱' chee̱ xia nalá, na' naca bánquezeba'. 


text:
Be̱ gudxupe' na' guziba' xel-la' dxenná bea gunézrujba' xel-la' nabán bedau' na' naca na ca be̱ nedxu na', chee̱ nne̱ bedau' na', ne gute na xúgute̱ benne' quebe xulucá'ana szrene̱' na. 


text:
Cá'anqueze bedau' na' gunná be'e na zriche tu da gunna bea na luzrgá u lu na' zua xabe̱la chee̱ xúgute̱ bénneache, benne' blau, ne benne' quebe nu naca, ne benne' gunní'a, ne benne' xache', ne benne' zaj nada'u, ne benne' zaj zre̱'e̱ cá'aze. 


text:
Netú benne' quebe gaca ga'uwe̱' ne gutie̱' che quebe zriche da na' dxunna bea na le̱', u la be̱ xixre' snia na', u xrbaba ca naca laba'. 


text:
Nu benne' gulabe̱' da nigá dxal-la' gaque̱' sina. Benne' dxéajni'ine̱' waca gulabe̱' ca naca xrbaba chee̱ laba'. Naca na tuze ca naca xrbaba chee̱ bénneache, na' xrbaba nigá naca na xrupa gaxúa ga xun xrupa.<pb/>


text:
Gudé na' gunná'a, na' ble'eda' Bénnea' naque̱' Zríla'dau' ze̱' lu xi'a Sión. Tu zren nen Le̱' zaj zra' tu gaxúa tape xun cue' chi gaxúa weaj benne', zaj zriche luzrgue̱' La Bénnea' naque̱' Zríla'dau', ne La Xre̱'. 


text:
Nadxa benda' tu da dxeninne na da za' xabáa, da dxeninne na ca schaga' da dxelún zánete̱ xe̱gu ca', ne ca schaga' da dxun guziu' gate dxenné̱le̱'e̱ na, ne ca dxeninne naga zaj zra' zánete̱ benne' dxelínnie̱' da ca' cun zríadi'i na du. 


text:
Belul-le̱' tu da cube dxu'a lataj blau naga dxe' Dios, ne lau tapa benne' ca' zaj zua nabancze', ne lau tape dxua benne' gula ca'. Netú benne' xezica quebe guca gul-le̱' ca naca da na' belul-le̱'. Dxaca dxelul-le na benne' tu gaxúa tape xun cue' chi gaxúa weaj, benne' ca' gulelé̱' láwela benne' zaj zre̱'e̱ xe̱zr la xu. 


text:
Benne' caní quebe gulezúale̱ne̱' nu'ula chee̱ benne' xula, san belexegá'ana chawe̱', na' zjácale̱ne̱' Bénnea' naque̱' Zríla'dau' gátete̱ze zéaje̱'. Benne' caní gulelé̱' láwela bénneache, ne zaj naque̱' lau Dios ca tu da blaudxa chee̱ da dxezidxu, da dxuzúadxu lau Dios, ne lau Bénnea' naque̱' Zríla'dau'. 


text:
Cabata' dxelún lazre̱', na' zaj naque̱' du lazre' dxu'a lataj blau naga dxe' Dios. Dizra' da dxuluzén chunna gubáz chee̱ xabáa bénneache 


text:
<pb/>Nadxa ble'eda' xetú gubáz chee̱ xabáa dxedé̱' lu be' zran xabáa, nape̱' dizra' chawe' da chadía chacanna, chee̱ guzenne̱' na benne' ca' zaj zre̱'e̱ xe̱zr la xu, benne' xúgute̱ cue' bénneache, ne benne' xúgute̱ cue' xe̱zr la xu, ne xúgute̱ xe̱zre, ne benne' dxelenné̱' dizra' walazre' cha chee̱'. 


text:
Gubáz na' gunné̱' zizraj: ―Le zrebe Dios, ne le güe lá'ana Le̱' lawe' da ba bzrin zra guchi'a Le̱' chee̱ bénneache. Le gucá'ana szren Bénnea' be̱ne̱' xabáa, ne xe̱zr la xu, ne nísadau', ne beaj ca'. 


text:
<pb/>Xetú gubáz chee̱ xabáa zéaje̱' cuzru gubáz chee̱ xabáa nedxu na', dxenné̱': ―¡Ba guzría xi'! ¡Ba guzría xi' xe̱zre Babilonia, xe̱zre zren na', lawe' da bulusuzre' benne' xe̱zre ca', ne benne' dute̱ xe̱zr la xu nen da naca ca xrise uva wal-la chee̱ da sban da dxelune̱'! 


text:
<pb/>Xetú gubáz chee̱ xabáa zéaje̱' cuzru gubáz chupa ca', dxenné̱' zizraj: ―¡Che nu benne' dxucá'ana szrene̱' be̱ snia na', ne bedau' chee̱ba', ne gu'e̱ lataj zriche luzrgue̱' u ne̱'e̱ laba', 


text:
benne' nigá tée̱' lu da ba xa' da nucueza Dios lu xel-la' dxezrá'a chee̱', na' saca zi'e̱ lu xi' chee̱ da dxuzézxele̱'e̱ na lau gubáz chee̱ xabáa ca' chee̱ Dios, ne lau Bénnea' naque̱' Zríla'dau'! 


text:
¡Zren chee̱ xi', naga saca zi'e̱, cuen na chadía chacanna, na' xelezaca zi' te zra ne chizrela benne' ca' dxulucá'ana szrene̱' be̱ snia na', ne bedau' chee̱ba', ne dxelu'e̱ lataj zriche laba' luzrgue̱'! 


text:
¡Chee̱ le̱ na', benne' ca' zaj naque̱' chee̱ Dios, ne dxuluzúe̱' dizra' ca nadxixruj be'ene̱', ne zjácale̱ne̱' da naca chee̱ Jesús, dxal-la' xelaque̱' zren lazre'! 


text:
<pb/>Nadxa benda' chi'i tu benne' da za xabáa. Dxe̱'e̱ neda': ―Bzuaj da nigá: Na'a, ne lu da za za' ba neza zrente̱ naca na chee̱ benne' gate ca' xelute bénneache le̱' lawe' da dxeléajle̱'e̱ chee̱ Xránadxu. Be' Lá'azxa dxenné̱': “¡Ca' naca na, lawe' da xelexezí' lazre̱' ca naca lu zrin da belune̱', na' da xrlátaje da belune̱' zeajle̱ na benne' ca'!” Lina chee̱ xe̱zr la xu 


text:
<pb/>Nadxa guná'a, na' ble'eda' tu beuj chiche, na' lawe' beuj na' dxe' tu benne' naque̱' ca Bénnea' gulje̱' bénneache. Zria tu da naca na oro xíchaje̱', ne nuxre̱' tu xia nalá. 


text:
Bdxuaj tu gubáz chee̱ xabáa lu xudau' da zua xabáa, na' gunné̱' zizraj. Dxe̱'e̱ bénnea' dxe'e̱ lawe' beuj: ―¡Bchine xia nalá chiu', ne becá'a lina, lawe' da ba bzrin zra, na' lina chee̱ xe̱zr la xu ba guca na! 


text:
<pb/>Nadxa bénnea' dxe'e̱ lawe' beuj na' gudine̱' xia nalá chee̱' na', na' bequé̱'e̱ lina chee̱ xe̱zr la xu. 


text:
Xetú gubáz chee̱ xabáa bdxuaje̱' lu cugu, gubáz chee̱ xabáa na' nape̱' xel-la' dxenná bea lu xi', na' gunné̱' zizraj. Dxe̱'e̱ gubáz chee̱ xabáa na' nuxre̱' xia nalá: ―¡Bchine xia nalá chiu' na', ne becá'a uva ca' da zaj de̱n lu xe̱zr la xu lawe' da ba güé na! 


text:
<pb/>Na' gubáz chee̱ xabáa na' gudine̱' xia nalá chee̱' lawe' xe̱zr la xu, ne bequé̱'e̱ uva ca' da zaj de̱ lu xe̱zr la xu da zéaje̱ na benne' ca' dxelune̱' da zrinnaj, na' bzre̱'e̱ na naga xelesíe̱' na, da na' zéaje̱ na da ba xa' da nucueza Dios chee̱ benne' ca' dxelune̱' da zrinnaj. 


text:
Uva ca' gulesíe̱' na naga dxedxuaj xe̱zre, na' naga dxelesíe̱' na bdxuaj dxen chee̱ benne' ca' dxelune̱' da zrinnaj da gulén na cátite sibe zua dxu'a bzrina', na' guzá' dxen na' cátite sadxu du gazre zra.<pb/>


text:
Ble'eda' xabáa xetú da zrente̱ da xebánedxu, belelá' gazre gubáz chee̱ xabáa zaj nuxre̱' gazre da ba xa' bze̱be, da zaj naca na naga cheajse̱te̱ xel-la' dxezrá'a chee̱ Dios. 


text:
<pb/>Cá'anqueze ble'eda' tu da naca na ca nísadau' da naca na ca xiaj esa', ne nachixre na xi', na' benne' ca' quebe gulezí lu ne̱'e̱ da naca na chee̱ be̱ snia na', ne da nacan chee̱ bedau' chee̱ba', ne xrbaba chee̱ laba', zaj ze̱' lu nísadau' na' da naca na ca xiaj esa', zaj nuxre̱' da ca' con zríadi'i na du da ba bnezruj Dios le̱'. 


text:
Dxelul-le̱' da bil-la Moisés, benne' we̱n zrin chee̱ Dios, ne da dxul-la Bénnea' naque̱' Zríla'dau', da dxenná na:<pb/>Da zrente̱, ne da dxebánedxu zaj naca xúgute̱ da ba be̱nu' Lue'.<pb/>Xran, nacu' Dios napu' dute̱ xel-la' dxenná bea.<pb/>Xrlátaje̱, ne li lazre' zaj naca xrba chiu' Lue'.<pb/>Nacu' Wenná Bea chee̱ dute̱ xe̱zr la xu.<pb/> 


text:
¿Núzraqueze quebe zrebe Lue', Xran?<pb/>¿Núzraqueze quebe güe lá'ana Lue'?<pb/>Tuze Lue' nacu' lá'azxa.<pb/>Xelelá' benne' dute̱ xe̱zr la xu, na' xulucá'ana szrene̱' Lue',<br/>lawe' da ba belelé'ene̱' da xrlátaje̱ da nunu'. 


text:
<pb/>Gudé na' gunná'a ne ble'eda' bxalaj xudau' da zua na xabáa, naga zua lataj naga zaj naxúaj da ca' bdxixruj be'e Dios. 


text:
Lu xudau' na' beledxúaj gazre gubáz chee̱ xabáa ca' zaj nuxre̱' gazre da ba xa'. Zra lane̱' zaj nacue̱' naca na ladxe' zaca, da naca na ba'a, ne dxelácatite na, na' zaj nasíe̱' lachu'e̱ bazxu da naca na oro. 


text:
Nadxa tu benne' laduj tapa benne' zaj naca bánqueze̱' bnézruje̱' tu tu gubáz gazre ca' tu xé'ena bzri da naca na oro, ne zaj nazrate̱ na da ba xa' da nucueza Dios, Bénnea' zue̱' chadía chacanna. 


text:
Guzrate̱ xudau' na' nen zren chee̱ xi' da dxulé'e na ca zaj naca xel-la' szren, ne xel-la' dxenná bea chee̱ Dios, na' netú benne' quebe guca chu'e̱ ga na' cadxa gudé chee̱ da gazre da ba xa' ca' da zaj nuxru gazre gubáz chee̱ xabáa ca'.<pb/>


text:
Nadxa benda' chi'i tu benne' gunné̱' zizraj lu xudau'. Dxe̱'e̱ gazre gubáz chee̱ xabáa ca': ―Le chjaca, le cheajzala da ba xa' ca' lu xe̱zr la xu, da ca' nucueza Dios. 


text:
<pb/>Na' guxéaj gubáz chee̱ xabáa nedxu, xeajlatje̱' xé'ena bzri chee̱' lawe' xe̱zr la xu, na' xúgute̱ bénneache, benne' zaj nazriche luzrgue̱' la be̱ snia na', ne dxulucá'ana szrene̱' bedau' chee̱ba', gulebía we̱' lu be̱la' dxen chee̱ benne' ca' da gulále̱'e̱ na. 


text:
<pb/>Gubáz gudxupe' xeajlatje̱' xé'ena bzri chee̱' lu nísadau', na' nísadau' na' bexaca na dxen ca dxen chee̱ benne' gate, na' gulate xúgute̱ bea zaj naca banba' lu nísadau' na'. 


text:
<pb/>Gubáz guxunne' xeajlatje̱' xé'ena bzri chee̱' lu xe̱gu nisa ca', ne lu beaj ca', na' belexaca na dxen. 


text:
Na' benda' chi'i tu gubáz chee̱ xabáa dxenná be'ene̱' nisa caní, gunné̱': ―Xran, Dios Lá'azxa, zúaquezu', ne guzúaquezu'. Xrlátaje̱ nacu' lawe' da guchugu' chee̱ benne' ca' guca caní, 


text:
lawe' da bululalje̱' dxen chee̱ benne' chiu' ca', ne chee̱ benne' ca' gulenné̱' waláz chiu', na' na'a dxuxí'aju' benne' caní dxen lawe' da caní zaj naca chee̱' xelé'aje̱'. 


text:
<pb/>Cá'anqueze benda' chi'i tu benne' zue̱' lu cugu, dxenné̱': ―Ca' naca na, Xran. Nacu' Dios napu' dute̱ xel-la' dxenná bea. Ba bchi'u chee̱ bénneache ca' ca naca da li, ne da xrlátaje̱. 


text:
<pb/>Gubáz gudape' xeajlatje̱' xé'ena bzri chee̱' lau gubizra, na' gubizra guzí na lataj guzezxe na bénneache ca' nen xi' chee̱ na. 


text:
Xúgute̱ bénneache gulézxele̱'e̱, ne quebe belexebí'i lazre̱', ne quebe belúe lá'ane̱' Dios, san gulenné̱' da cale̱la chee̱ Bénnea' nucueze̱' da ba xa' na'. 


text:
<pb/>Gubáz gázxue xeajlatje̱' xé'ena bzri chee̱' lawe' lataj naga dxe' be̱ xixre' snia, na' naga dxenná beaba' guchul-la na. Bénneache ca' gulagu xa'a luzre̱' lu xel-la' dxudía chee̱', 


text:
ne quebe bulusane̱' da zrinnaj da dxelune̱'. Gulenné̱' da cale̱la chee̱ Dios zue̱' xabáa, lawe' da dxelezaque̱' caní ne̱ chee̱ we̱' da zaj zria be̱la' dxen chee̱' ca'. 


text:
<pb/>Gubáz xrupe xeajlatje̱' xé'ena bzri chee̱' lawe' xe̱gu zren le̱ na Eufrates, na' nisa xe̱gu na' bebizre na, chee̱ xalaj tu neza naga xeledé benne' dxjaca wedil-la chee̱ benne' wenná bea ca' zá'aque̱' naga dxalaj gubizra. 


text:
<pb/>Nadxa ble'eda' beledxúaj chunna be' xriwe̱' dxu'a be̱ snia schanni', ne dxu'a be̱ xixre' snia na', ne dxu'a benne' dxenné̱' waláz chee̱ba'. Be' xriwe̱' ca' zaj naca na ca bluzru ca'. 


text:
Be' xriwe̱' caní belún na xel-la' waca zri'a ca', na' beledxúaj na chee̱ xulutupa na xúgute̱ benne' wenná bea chee̱ xe̱zr la xu, chee̱ chjaque̱' lu wedil-la chee̱ zra zren chee̱ Dios, Bénnea' nape̱' dute̱ xel-la' dxenná bea. 


text:
<pb/>Dxenná Xránadxu: ―Le na' xque, neda' xida' gate quebe dxebézale neda', ca za' tu benne' gubán. Ba neza zrente̱ naca na chee̱ bénnea' zue̱' ban lazre' ne nupé̱'e̱ lázrdawe̱' ca tu benne' dxuxúe̱' zra lane̱' chee̱ quebe te̱' gala xídeze, ne quebe xedué'ene̱' lau bénneache. 


text:
<pb/>Gubáz gazre na' xeajlatje̱' xé'ena bzri chee̱' lu be', na' lu xudau' da zua xabáa ben tu chi'i benne' dxenné̱' zizraj, da za na lataj blau naga dxe' Dios, dxenné̱': ―Bache naca na. 


text:
<pb/>Nadxa gule̱pe xesa, ne guleninne na, ne gulenné̱ guziu', na' lu xe̱zr la xu guzrú'le̱'e̱ ca netú lasa quebe ne xru', na' gulálate̱ zaj zra' bénneache lu xe̱zr la xu. 


text:
Xe̱zre zrentau' na' guzrá na chunna cue', na' xe̱zre ca' zaj nita lu xe̱zr la xu gulebía xi na, na' xeajsá lazre' Dios benne' ca' chee̱ xe̱zre zrentau' na' le̱ na Babilonia chee̱ xeledée̱' lu da ba xa' zren da nucueza Dios lu xel-la' dxezrá'a chee̱'. 


text:
Cá'anqueze belexruj zran xabáa xiaj bezxe' zri'a lawe' bénneache ca', da dxelá'a na ca tu gaxúa xia weaj, na' bénneache ca' gulenné̱' da cale̱la chee̱ Dios ne̱ chee̱ da ba xa' da gulezaque̱', lawe' da guca na tu da ba xa' zrente̱.<pb/>


text:
Nadxa bla' tu gubáz chee̱ gazre gubáz chee̱ xabáa ca', gubáz ca' bululátaje̱' xé'ena bzri ca', na' guzre̱' neda': ―Gudá, na' gulé'eda' lue' ca naca da ba xa' da saca' nu'ula na' dxúnle̱'e̱ da sban, nu'ula na' dxe'e̱ lawe' nísadau' ca'. 


text:
Benne' wenná bea ca' zaj zre̱'e̱ xe̱zr la xu dxelune̱' da sban nen nu'ula na', na' benne' zaj zre̱'e̱ xe̱zr la xu zaj naque̱' ca benne' dxelezuzre' lawe' da dxelune̱' da sban nen nu'ula na'. 


text:
<pb/>Nadxa, lu da ble'e Be' Lá'azxa neda', gubáz chee̱ xabáa na' guché̱'e̱ neda' le̱'e̱ xixre' lawe' lataj, na' lataj na' ble'eda' tu nu'ula zrie̱' cuzru tu be̱ xixre' schanni' xrna, na' zaj naxúaj lu be̱la' dxen chee̱ba' laba' schanni' ca', da ca' dxecuide Dios, na' zaj naca gazre xíchajba', ne chi lúzuba'. 


text:
Nu'ula nigá nacue̱' zra lane̱' bzawe, ne da xrna, na' lechítaje̱ chee̱' zaj naca na oro, ne xiaj xrtante̱, ne bga ca'. Nuxre̱' tu xé'ena bzri da naca na oro da nazrate̱ na da sgute ca', ne da sban da dxune̱'. 


text:
Naxúaj luzrgue̱' ca le̱', da dxenná na: Babilonia, Xe̱zre Szrentau', Xrna' Xúgute̱ Nu'ula Ca' Dxelune̱' Da Sban, ne Xúgute̱ Da Sgute Da De̱ Xe̱zr La Xu. 


text:
Nadxa ble'eda' nu'ula na' dxezúzrene̱' nen dxen chee̱ benne' ca' zaj naque̱' chee̱ Dios, ne chee̱ benne' ca' belute bénneache le̱' lawe' da belexeche̱be̱' chee̱ Jesús. Gate ble'eda' da na', bebánele̱'e̱da'. 


text:
Nadxa gubáz chee̱ xabáa na' guzre̱' neda': ―¿Bizr chee̱ na' dxebánenu'? Gulé'eda' lue' ca naca da nagache chee̱ nu'ula nigá, ne chee̱ be̱ xixre' schanni' na' núaba' le̱', bea na' zaj napa gazre xíchajba', ne chi lúzuba'. 


text:
Be̱ xixre' schanni' na' blé'enu', nácaba' tu be̱ zúaba' nédxute̱, na na'a québedxa zúaba'. Wagüenba' lu lataj chul-la nédxudxa ca za gáteba' tu chí'izqueze. Benne' zaj zra' xe̱zr la xu, ne quebe zaj naxúaj le̱' lu xiche chee̱ xel-la' nabán ca be̱nte̱ Dios xe̱zr la xu, xelexebánele̱'e̱ne̱' gate xelelé'ene̱' bea nigá, be̱ zúaqueze nédxute̱, na' na'a québedxa zúaba', na' wela'ba'. 


text:
<pb/>’Nigá de̱ late' da gulé'eda' benne' xeléajni'ine̱' na. Gazre xíchajba' caní zaj zéaje̱ na gazre xi'a naga dxenná bea nu'ula na'. 


text:
Cá'anqueze xíchajba' ca' zaj zéaje̱ na gazre benne' wenná bea. Gazxu' benne' wenná bea caní ba gulatie̱'. Tu benne' ca' dxenná be'e̱ na'a, na' xetue̱' quebe ne xide̱'. Gate la' benne' bze̱be nigá, québedxa súateque̱' scha'. 


text:
Be̱ xixre' schanni' na', be̱ zúaba' nédxute̱, na' na'a québedxa zúaba', zéaje̱ na benne' xrunu' naque̱' benne' wenná bea. Naque̱' tu benne' ládujla benne' gazre ca', na' te na' gatie̱' tu chí'izqueze. 


text:
<pb/>’Chi lúzu be̱ xixre' snia na' da blé'enu' zaj naca na chi benne' wenná bea ca', benne' quebe ne xelezú lawe̱' xelenná be'e̱, na' xelezí'e̱ xel-la' dxenná bea xelaque̱' wenná bea tu chí'idau'ze tu zren nen be̱ xixre' schanni' na'. 


text:
Benne' chi wenná bea caní zaj nune̱' tuze dizra', na' xulunézruje̱' xel-la' szren chee̱', ne xel-la' dxenná bea chee̱' lu na' bénnea' naque̱' be̱ xixre' schanni' na'. 


text:
Benne' caní xeledíl-lale̱ne' Bénnea' naque̱' Zríla'dau', na' Benne' nigá guzría xi'e̱ benne' wenná bea ca', lawe' da naca Le̱' Benne' Wenná Bea chee̱ benne' wenná bea ca', ne Xrane benne' zaj naque̱' xrane bénneache, na' benne' ca' zrále̱ne̱' Le̱', gunné̱ Dios le̱', ne guqué̱'e̱ le̱', na' zaj naque̱' li lazre'. 


text:
<pb/>Cá'anqueze gubáz chee̱ xabáa na' guzre̱' neda': ―Nísadau' ca' blé'enu', naga dxe' nu'ula na' dxúnle̱'e̱ da sban, zaj naca na xe̱zre bénneache ca', ne benne' dxelenné̱' dizra' walazre' cha chee̱', ne benne' zane cue' xe̱zr la xu. 


text:
Chi lúzuba' na' blé'enu' xichaj be̱ xixre' schanni' na', da zaj naca na chi benne' wenná bea ca', xelecuídene̱' nu'ula na' dxúnle̱'e̱ da sban, na' xelebéaj xíchaje̱' le̱', ne xulucá'ane̱' le̱' gala xídeze. Xelawe̱' be̱la' dxen chee̱', ne xuluzezxe̱' le̱' lu xi'. 


text:
Dios bzue̱' lu lázrdau benne' wenná bea ca' xelune̱' ca da dxaca lazre' Le̱', gate belune̱' tuze dizra', ne bulunézruje̱' xel-la' dxenná bea chee̱' lu na' bénnea' naque̱' be̱ xixre' schanni' na', cadxa gaca ca da ba gunná Dios. 


text:
Nu'ula na' blé'enu' naque̱' Babilonia, xe̱zre zrentau' na' dxenná be'e na benne' wenná bea ca' zaj zre̱'e̱ xe̱zr la xu.<pb/>


text:
Gudé na' ble'eda' betaj xetú gubáz chee̱ xabáa, nápale̱'e̱ xel-la' dxenná bea, na' bsení' xel-la' szren chee̱' lu xe̱zr la xu. 


text:
Na' gunné̱' zizraj: ―Ba guzría xi'. Ba guzría xi' Babilonia, xe̱zre zrentau' na', ne ba bexaca na lataj naga zaj zra' da xriwe̱' ca', ne lataj naga zaj zra' xúgute̱ cue' be' xriwe̱' ca', ne lataj naga zaj zra' be̱ zua xrila, be̱ schanni' ca', ne be̱ sgute ca'. 


text:
Xúgute̱ bénneache zaj zre̱'e̱ tu tu cue' xe̱zr la xu zaj naque̱' ca benne' dxelezuzre', lawe' da dxelune̱' da sban da dxaca xe̱zre na', na' benne' wenná bea ca' zaj zre̱'e̱ xe̱zr la xu belune̱' da sban da dxaca xe̱zre na', na' benne' ca' dxelúti'e gulaque̱' benne' gunní'a ne̱ chee̱ da zante̱ da gulezá lazre' benne' ca' zaj zre̱'e̱ xe̱zre na'. 


text:
<pb/>Nadxa benda' chi'i xetú benne' da za xabáa, dxenné̱': ―Le dxuaj xe̱zre na', le'e, nácale chia', chee̱ quebe gácale benne' ca' tuze lu dul-la da dxelune̱', ne chee̱ quebe tele lu da ba xa' da xelezaca benne' ca'. 


text:
Dul-la chee̱ benne' ca' ba guxán na, na' zaj naca na ca tu da ba bgula, da ba bzrinte̱ na zran xabáa, na' Dios ba xeajsá lazre̱' ca naca da zrinnaj da dxelún benne' ca'. 


text:
Dios gunézruje̱' chee̱ benne' ca' cáte̱ze da bulunézruje̱' chee̱ benne' xula, ne xunézruje̱' le̱' chupa cuenla ca da zrinnaj da belune̱'. Ba nucueze̱' da xelezaque̱' da nácale̱'e̱dxa zi' ca da bulusaque̱' benne' xula. 


text:
Gudée̱' benne' ca' lu da ba xa', ne gudée̱' le̱' xel-la' zi' cáte̱ze na' belune̱'. Buluzúa cuine̱' lu xel-la' szren, ne gulezúe̱' lu xel-la' dxelexezaca ba lazre' chee̱', lawe' da dxelenné̱' lu lázrdawe̱': Dxé'entu' nigá dxenná béantu'. Quebe nácantu' we̱ze̱be, ne quebe bi sácantu'. 


text:
Chee̱ le̱ na', tuze zra xelezrín da ba xa' ca' da xelezaque̱', xel-la' gute, ne xel-la' zi', ne xel-la' dxedún, na' xelezxe̱' lu xi', lawe' da napa Xránadxu Dios dute̱ xel-la' dxenná bea, na' naque̱' Bénnea' guchugue̱' chee̱ benne' ca' xelezaque̱' caní. 


text:
<pb/>Benne' wenná bea ca' zaj zre̱'e̱ xe̱zr la xu, ne belúnle̱ne̱' benne' ca' da sban ne da belexezaca ba lazre̱', xelebezre xache̱' gate xelelé'ene̱' ca naca zren chee̱ xe̱zre na', da dxezxe na. 


text:
Welezé̱' zítu'la lawe' da xelezrebe̱' xelezaque̱' ca da dxelezaca benne' ca', na' xelenné̱': ―Baxache' nácale le'e, benne' zaj zre̱'e̱ xe̱zre zrentau', Babilonia, lawe' da chadite̱ bla' da ba xa' da dxezácale. 


text:
<pb/>Cá'anqueze benne' ca' dxelúti'e, benne' zaj zre̱'e̱ xe̱zr la xu, welebezre̱', ne welebezre xáchequeze̱' ca naca da dxaca chee̱ xe̱zre na', lawe' da québedxa nu chilá' benne' si'e̱ da dxeluti'e̱,<pb/> 


text:
da zaj naca oro, ne plata,<br/>ne xiaj xrtante̱ ca', ne bga ca',<br/>ne ladxe' zaca ca', ne ladxe' bzawe ne da xrna,<br/>ne xúgute̱ cue' xaga ca' dxelelále̱'e̱ na zixre,<br/>ne zrita xrtante̱, ne xaga xrtante̱,<br/>ne xia gache, ne xia, ne xiaj esa',<pb/> 


text:
ne lacu zixre, ne xíxre'dau' dxelále̱'e̱ na zixre,<br/>ne xala, ne da ca' dxelelále̱'e̱ na zixre,<br/>ne xrise uva wala, ne za xel-la' wagu,<br/>ne xrte xezaj, ne zrua' xtila,<br/>ne be̱ xixre', be̱ dxelúa xua',<br/>ne zrila' ca', ne bzrina' ca',<br/>ne da ca' dxudé xua,<br/>ne benne' ca' dxelúti'e̱ le̱' lu na' benne' gunní'a ca'. 


text:
<pb/>Benne' caní xelé̱'e̱ benne' zaj zre̱'e̱ xe̱zre na': ―Na'a québedxa gápale da zixre ca' da zácale̱'e̱ na da bdánnele̱'e̱le, ne ba bnítele tu chí'izqueze xúgute̱ xel-la' gunní'a chee̱le, ne da xrtante̱ chee̱le. 


text:
<pb/>Benne' ca' belúti'e̱ da ca' xelezé̱' zítu'la lawe' da dxelezrebe̱' xelezaque̱' ca da dxelezaca benne' zaj zre̱'e̱ xe̱zre na', na' xelebezre̱', ne xelebezre xáchequeze̱', 


text:
na' xelenné̱': ―Baxache' zaj naca benne' ca' zaj zre̱'e̱ xe̱zre zrentau' na'. Gulaque̱' ca tu nu'ula nacue̱' ladxe' zácale̱'e̱ da bzawe, ne da xrna, ne nazí'e̱ lechítaje̱ da naca na oro, ne xiaj xrtante̱, ne bga ca'. 


text:
Chadite̱ benite xel-la' gunní'a na', ne guxezxe na. Xúgute̱ benne' xrane da ca' dxeledán lawe' nísadau', ne benne' zaj zre̱'e̱ lu'ule na, ne benne' dxulusé̱'e̱ da ca' dxeledán lawe' nísadau', ne benne' dxelune̱' zrin lu nísadau' belezé̱' zítu'la, 


text:
na' gate belelé'ene̱' zren chee̱ xe̱zre na' dxezxe na, na' gulenné̱' zizraj: ―¿Bízraqueze xetú xe̱zre naca na da zren ca xe̱zre zrentau' nigá? 


text:
<pb/>Dute̱ xel-la' dxelexewí'ine lazre' xuluzré̱'e̱ xu xíchaje̱' ca', ne xelebezre̱', ne xelebezre xáchequeze̱', xelenné̱': ―Baxache' zaj naca benne' ca' zaj zre̱'e̱ xe̱zre zrentau' na'. Nen xel-la' gunní'a chee̱ benne' ca' gulenni'a xúgute̱ benne' ca' zaj nape̱' da ca' dxeledán lawe' nísadau'. Chadite̱ guzría xi' xe̱zre zrentau' na'. 


text:
<pb/>Ca guca chee̱ xe̱zre na', le be, le'e zrale xabáa, ne le'e, gubáz chee̱ Cristo, ne le'e bchálajle waláz chee̱ Dios, ne xúgute̱le le'e nácale bi chee̱ Dios, lawe' da gate bzria xi' Dios xe̱zre na', bebéaj lazre̱' da naca chee̱le le'e. 


text:
<pb/>Nadxa tu gubáz chee̱ xabáa, gubáz nápale̱'e̱ xel-la' dxenná bea guchise̱' tu xiaj zren da naca na ca xiaj xiche, na' bzale̱' na lu nísadau', gunné̱': ―Cá'ante cuía xi' Babilonia, xe̱zre zrentau' na', na' québedxa nu lé'equezdxa le̱ na, 


text:
ne québedxa nu xen la neza chee̱ xe̱zre na' da ca' dxulugul-la bénneache, da can zríadi'i na du, ne bchiuj, ne luzu da dxulucuezre̱', ne québedxa nu chilá' gun zrin lu xe̱zre na', ne québedxa xen schaga da dxun da dxutu na. 


text:
Québedxa gusení' netú xi' lu xe̱zre na', ne québedxa xen laní chee̱ wechaga na' ga na', lácala benne' ca' belúti'e̱ lu xe̱zre na' gulenná be'e̱ lawe' xúgute̱ benne' zaj zre̱'e̱ xe̱zr la xu, ne gulezí xe̱'e̱ xúgute̱ cue' xe̱zr la xu nen xel-la' wazrá' chee̱'. 


text:
<pb/>Caní guca lawe' da lu xe̱zre na' gulalaj dxen chee̱ benne' ca' gulenné̱' waláz chee̱ Dios, ne dxen chee̱ benne' ca' zaj naque̱' bi chee̱ Dios, ne dxen chee̱ benne' ca' belute bénneache le̱' du ca naca xe̱zr la xu.<pb/>


text:
Gudé na' benda' chi'i benne' zan zaj zre̱'e̱ xabáa, dxelenné̱' zizraj:<pb/>¡Gaca ba Dios! ¡Xel-la' weselá, ne xel-la' szren, ne xel-la' dxenná bea zaj naca na chee̱ Dios chee̱dxu.<pb/> 


text:
Ca dxuchi'a Le̱', xrlátaje̱, ne li lazre' naca na!<pb/>¡Ba bzria xi'e̱ xe̱zre na' dxulé'e na nu'ula na' núnle̱'e̱ da sban,<br/>nu'ula na' bxrínnaje̱' bénneache zaj zre̱'e̱ dute̱ xe̱zr la xu lu da sban da be̱ne̱'!<pb/>¡Dios ba bebéaj lazre̱' nu'ula na' lawe' da be̱tie̱' we̱n zrin ca' chee̱ Dios! 


text:
<pb/>Nadxa gulenné̱' da xula: ―¡Gaca ba Dios lawe' da tu cuénzqueze zren chee̱ xe̱zre na' dxezxe na! 


text:
<pb/>Nadxa tape dxua benne' gula ca' ne tapa benne' ban ca' buluzú zribe̱', na' bulucá'ana szrene̱' Dios, Bénnea' dxe'e̱ lataj blau na', dxelenné̱': ―¡Ca' naca na! ¡Gaca ba Dios! 


text:
<pb/>Nadxa ben tu chi'i benne' lu lataj blau na', dxenné̱':<pb/>¡Le güe lá'ana Dios chee̱dxu, xúgute̱le le'e dxunle zrin chee̱',<br/>ne dxezrébele Le̱', le'e benne' blau, ne benne' quebe nu nácale! Laní chee̱ wechaga na' chee̱ Bénnea' naque̱' Zríla'dau' 


text:
<pb/>Cá'anqueze benda' tu da naca ca chi'i benne' zan, ca dxeleninne zánete̱ xe̱gu, ne ca dxelenné̱le̱'e̱ guziu' ca', dxelenné̱':<pb/>¡Gaca ba Dios lawe' da ba guzú lau dxenná bea Xránadxu Dios, Benne' nape̱' dute̱ xel-la' dxenná bea!<pb/> 


text:
¡Du be! ¡Béle̱'e̱quezdxu, ne güe lá'anadxu Le̱'!<pb/>¡Ba bzrin zra chee̱ laní wechaga na' chee̱ Bénnea' naque̱' Zríla'dau'!<pb/>Nu'ula na' si'e̱ ba nupá'a cuínabe',<pb/> 


text:
nu'ula na' nazi'ibe' lataj nácube' ladxe' zaca, da quebe nadxén na, ne dxácatite na. Ladxe' zaca na' zéaje̱ na da xrlátaje̱ da zaj nun benne' ca' zaj naque̱' bi chee̱ Dios. 


text:
<pb/>Nadxa guzre gubáz chee̱ xabáa neda': ―Bzuaj caní: Ba neza zren naca na chee̱ benne' ca' gunné̱ Dios xelelé̱'e̱ laní wechaga na' chee̱ Bénnea' naque̱' Zríla'dau'. Nadxa guzre̱' neda': ―Da caní zaj naca na dizra' li chee̱ Dios. 


text:
<pb/>Nadxa bzu zriba' lau gubáz chee̱ xabáa na' chee̱ gucá'ana szrena' le̱', na' le̱' guzre̱' neda': ―Quebe gunu' caní lawe' da nácaqueza' neda' we̱n zrin chee̱ Dios ca lue', ne ca benne' bichu' ca' zéajle̱le da li na' da ble'e Jesús le'e. Bca'ana szren Dios. Da li na' da ble'e Jesús le'e naca na da dxelenná benne' ca' dxuluchálaje̱' waláz chee̱ Dios. Benne' zrie̱' bzrina' chiche 


text:
<pb/>Nadxa ble'eda' ba naxalaj xabáa, na' ble'e lau tu bzrina' chiche, na' Benne' zrie̱'-ba' le̱' Du Lazre', ne Li Lazre', lawe' da dxenná be'e̱, ne dxune̱' wedil-la lu da xrlátaje̱. 


text:
Xiaj lawe̱' dxelácatite na ca xi' ca, na' xíchaje̱' zaj zria zánete̱ da zaca ca', na' naxúaj tu le̱' lawe̱', da nézene̱' tuze Le̱'. 


text:
Xúgute̱ benne' ca' zaj zre̱'e̱ xabáa zjácale̱ne̱' Le̱', zaj nacue̱' ladxe' zaca ca', ladxe' chiche zríladau', ne zaj zrie̱' bzrina' chiche ca'. 


text:
Dxu'a Bénnea' zua tu da naca na ca tu xia nalále̱'e̱ da quine̱' benne' xe̱zre ca', na' nna be'ene̱' benne' ca' nen tu bar xia. Le̱' guzría xi'e̱ benne' ca' ca tu benne' dxesíe̱' uva ca', ne dxuléaje̱' na, da zéaje̱ na da ba xa' da nucueza Dios lu xel-la' dxezrá'a chee̱', ca da xelezaca bénneache ca'. 


text:
Naxúaj le̱'e̱ zre̱', ne zríchuje̱' da nazí Le̱' caní: Benne' Dxenná Be'ene̱' Benne' Wenná Bea Ca', ne Xrane Benne' Ca' Zaj Naque̱' Xrane Bénneache. 


text:
<pb/>Nadxa ble'eda' tu gubáz chee̱ xabáa ze̱' lu gubizra, na' gunné̱' zizraj xúgute̱ be̱ zua xrila, be̱ dxeledá zran xabáa, dxenné̱': ―Le da. Le zraga gágule da dxúnnale̱'e̱ Dios le'e, 


text:
chee̱ gágule be̱la dxen chee̱ benne' wenná bea ca', ne chee̱ benne' dxelenná be'e̱ lu wedil-la, ne chee̱ benne' wal-la ca', ne chee̱ bzrina' ca', ne chee̱ benne' zaj zrie̱'-ba', ne chee̱ xúgute̱ bénneache, benne' ca' zaj nadá'ue̱', ne benne' ca' quebe zaj nadá'ue̱', benne' blau ca' ne benne' quebe nu zaj naque̱'. 


text:
<pb/>Nadxa ble'eda' be̱ xixre' schanni', ne ca naca benne' wenná bea zaj zre̱'e̱ xe̱zr la xu nen benne' dxjaca wedil-la chee̱ ' ca', ba nazrague̱' chee̱ xeledíl-lale̱ne' Bénnea' zrie̱' bzrina' chiche na', ne nen benne' ca' zaj de̱'e̱ Le̱'. 


text:
Gule̱l-le̱' be̱ xixre' schanni' na' tu zren nen bénnea' gunné̱' waláz chee̱ba', bénnea' bé̱nle̱'e̱ xel-la' waca zren lauba'. Ne̱ chee̱ xel-la' waca caní da be̱ne̱', benne' nigá guzí xe̱'e̱ benne' ca' belú'e̱ lataj guzriche luzrgue̱' laba', ne bulucá'ana szrene̱' bedau' chee̱ba'. Nadxa beleché̱'e̱ be̱ xixre' schanni' na', ne bénnea' gunné̱' waláz chee̱ba', na' belegu'e̱ le̱' zaj nabante̱' lu xi' chee̱ da dxuzézxele̱'e̱ na da dxe' ca tu nísadau'. 


text:
Nadxa Bénnea' zrie̱' bzrina' chiche be̱tie̱' benne' ca' xezícala nen xia nalá na' zua dxu'e, na' xúgute̱ bea ca' zaj zua xrila gulélajba' be̱la dxen chee̱ benne' ca'.<pb/>


text:
Gudé na' ble'eda' betaj tu gubáz chee̱ xabáa, nuxre̱' zren xia chee̱ lataj chul-la, ne nuxre̱' tu du xia zren. 


text:
Gubáz nigá gude̱l-le̱' be̱ snia schanni', nácaba' be̱la' zua nédxute̱, ne nácaba' da xriwe̱', ne Satanás, na' bcheaje̱'-ba' du xia lawe' chi gaxúa iza. 


text:
Na' gudxú'une̱'-ba' lataj chul-la na' naga bsézxuje̱'-ba', na' bde̱'e̱ le̱'e dxa xu'u na' tu da gunna bea na, chee̱ québedxa si xe̱ na bénneache chee̱ xe̱zr la xu ca' cadxa te chi gaxúa iza. Te chee̱ chi gaxúa iza, dxal-la' xelá' na tu chí'idau'. 


text:
<pb/>Nadxa ble'eda' lataj blau ca', naga zaj dxe' benne' ca' ba zaj nazi'e̱ xel-la' dxenná bea chee̱ xuluchi'e̱ ca da zaj nun bénneache. Cá'anqueze ble'eda' bénne'du ca' gulexú'u bénneache ca' gulechugu bénneache xíchaje̱' lawe' da belexeche̱be̱' chee̱ Jesús, ne buluchálaje̱' xrtizra Dios. Benne' caní quebe bulucá'ana szrene̱' be̱ xixre' schanni' na', ne bedau' chee̱ba', ne quebe belú'e̱ lataj zriche laba' luzrgue̱', u ne̱'e̱. 


text:
Benne' gate ca' xezícala quebe xelexebane̱' ca tedxa chee̱ chi gaxúa iza ca'. Da nigá guca naca na xel-la' dxexebán nedxu. 


text:
Ba neza zrente̱ naca na chee̱ benne' ca' zaj naque̱' bi chee̱ Dios, benne' ca' xelexebane̱' nedxu. Da zi' da xa' da zeajlí canna quebe seque' bi gune na benne' ca'. Xelaque̱' bxruze chee̱ Dios, ne chee̱ Cristo, na' xelenná be'e̱ tu zren nen Le̱' chi gaxúa iza. 


text:
na' xedxúaj na chee̱ cheajxrí xe̱ na bénneache zaj zre̱'e̱ xúgute̱ cue' xe̱zr la xu ca'. Si xe̱ na bénneache xe̱zre Gog, ne xe̱zre Magog, na' guchaga na benne' dxjaque̱' wedil-la chee̱ xúgute̱ cue' xe̱zr la xu lu wedil-la, na' benne' dxjaque̱' wedil-la zaj naque̱' benne' zan ca naxán xuzre' da dxe' dxu'a tu xe̱gu zren. 


text:
Ca' guca, beledxúaje̱' du ca naca lu xe̱zr la xu, na' guléchaje̱' naga zaj zra' benne' zaj naque̱' chee̱ Dios, ne xe̱zre na' da nazrí'i Dios. Nadxa Dios gusel-le̱' xi' da za' xabáa, na' bzezxe xi' na' ca naca benne' ca'. 


text:
Nadxa gule̱l-le̱' da xriwe̱', da guzí xe̱ na bénneache ca', na' guledxú'une̱' na lu xi' chee̱ da dxuzézrele̱'e na da dxe' ca tu nísadau', naga zaj zra' be̱ xixre' schanni', ne bénnea' gunné̱' waláz chee̱ba'. Lu xi' na' xeledée̱' lu da ba xa' te zra, ne chizrela chadía chacanna. Dios dxe'e̱ lataj blau chiche, dxuchi'e̱ chee̱ benne' ca' dxelune' da zrinnaj 


text:
<pb/>Nadxa ble'eda' tu lataj blau chiche, ne Bénnea' dxe'e̱ lataj na'. Lau Le̱' belexenite xe̱zr la xu, ne xabáa, na' québedxa nu benne' lé'ene̱' da ca'. 


text:
Nadxa ble'eda' benne' gate ca', benne' blau, ne benne' quebe nu zaj naque̱', zaj ze̱' lau Dios, na' belexalaj xiche ca', ne cá'anqueze xetú xiche naga zaj naxúaj la benne' ca' zaj nape̱' xel-la' nabán. Dios bchi'e̱ chee̱ benne' ca' cáte̱ze da belún tu tue̱', da ca' zaj naxúaj na lu xiche ca'. 


text:
Belexedxúaj benne' gate ca' zaj nagache̱' lu nísadau', ne belexedxúaj benne' gate ca' zaj nagache̱' lataj chul-la chee̱ benne' gate, na' Dios bchi'e̱ chee̱ xúgute̱' cáte̱ze da belún tu tue̱'. 


text:
Nadxa guledxú'une̱' benne' gate ca' gulezúe̱' lataj chul-la naga zra' benne' gate lu xi' chee̱ da dxuzézrele̱'e na da dxe' ca tu nísadau'. Xi' nigá naca na da zi' da xa' da zeajlí canna, 


text:
na' lu xi' nigá guledxú'une̱' xúgute̱ benne' ca' quebe zaj naxúaj le̱' lu xiche chee̱ xel-la' nabán.<pb/>


text:
Ca gudé na' ble'eda' tu xabáa cube, ne tu xe̱zr la xu cube, lawe' da belexenite xabáa nedxu, ne xe̱zr la xu nedxu, na' québedxa de̱ nísadau'. 


text:
Neda', Juan, ble'eda' xe̱zre lá'azxa, da naca na Jerusalén cube, dxetaj na xabáa, za na naga zua Dios. Xe̱zre na' nabeza na ca tu nu'ula wechaga na' nupá'a cuínabe' chee̱ gácabe' tuze nen benne' chee̱be'. 


text:
Benda' chi'i tu benne' da za' xabáa, dxenné̱': ―Gunná'xque, Dios zue̱' ládujla bénneache, na' xelaque̱' xe̱zre chee̱', na' Dios súaqueze̱' nen benne' ca', ne gaque̱' Dios chee̱'. 


text:
Dios tu súale̱zqueze̱' benne' ca' chee̱ québedxa xelebezre̱', na' québedxa gata' xel-la' gute, ne xel-la' gubezre, ne xel-la' dxebezre xache', ne xel-la' dxudía, lawe' da ba gudé chee̱ xúgute̱ da gulaca nédxute̱. 


text:
<pb/>Nadxa Dios, Bénnea' dxe'e̱ lataj blau na' gunné̱': ―Gunná'xque, neda' dxuna' cube xúgute̱ da ca'. Cá'anqueze gunné̱': ―Bzuaj dizra' caní lawe' da naca li lazre', na' waca guxrén lázrele le̱ na. 


text:
<pb/>Gudé na' guzre̱' neda': ―Ba be̱na' xúgute̱ da ba gunnía' guna'. Neda' naca' Benne' zúaqueze̱' nédxudaute̱, ne Benne' zúaqueze̱' bzé̱bedxa. Naca' Bénnea' dxuna' su lau sua xúgute̱, ne dxuna' xexuzre na. Nu benne' dxebílene̱', neda' gunézruja' nisa beaj xí'aje̱' da gunezruj na le̱' xel-la' nabán, ne quebe bi quízruje̱'. 


text:
Benne' ca' zaj naque̱' zra' chebe, ne benne' ca' quebe dxeléajle̱'e̱ chia', ne benne' ca' dxelune̱' da zrinnaj, ne benne' ca' dxelutie̱' benne', ne benne' dxelune̱' da sban, ne benne' wazrá' ca', ne benne' dxulucá'ana szrene̱' bedau' xiaj xaga ca', ne xúgute̱ benne' dxelún lazre̱', gudéa' le̱' lu xi' chee̱ da dxuzézrele̱'e na da dxe' ca nísadau', da naca na da zi' da xa' da zeajlí canna. Jerusalén cube 


text:
<pb/>Nadxa bla' tu gubáz chee̱ gazre gubáz chee̱ xabáa ca' belúxrue̱' gazre xé'ena bzri ca' naga zaj xu'u da gazre da ba xa' bze̱be ca', na' guzre̱' neda': ―Gudá. Gulé'eda' lue' nu'ula wechaga na', zru'ula Bénnea' naque̱' Zríla'dau'. 


text:
<pb/>Lu da ble'e Be' Lá'azxa neda', gubáz chee̱ xabáa na' guché̱'e̱ neda' tu xi'a zren, ne sibe, na' blé'ene̱' neda' ca naca xe̱zre lá'azxa zren na', Jerusalén cube. Dxetaj na xabáa naga zua Dios. 


text:
Xe̱zre nigá dxácatite na nen da xabáa chee̱ Dios, na' xel-la' dxácatite chee̱ na naca na ca dxácatite tu xiaj xrtante̱, ca tu xiaj jaspe, da naca na ca xiaj esa' xrtante̱. 


text:
Dxu'a xe̱zre na' naxechaj na tu ze'e sibe, na' napa na chazrinnu dxa xu'u, na' tu tu dxa xu'u ca' zaj ze̱ tu weaj gubáz chee̱ xabáa, na' le̱'e̱ dxa xu'u ca' zaj naxúaj la chazrinnu cue' benne' Israel. 


text:
Lu lane ze'e da naxechaj na xe̱zre na' zaj zra' chazrinnu xiaj, na' zaj naxúaj lu xiaj ca' la chazrinnu benne' gubáz chee̱ Bénnea' naque̱' Zríla'dau'. 


text:
<pb/>Gubáz chee̱ xabáa na' dxuchálajle̱ne̱' neda' nuxre̱' tu da naca na ca tu xia xtila da naca na oro chee̱ gudxixre̱' xe̱zre na', ne dxa xu'u chee̱ na ca', ne ze'e da naxechaj na. 


text:
Xe̱zre na' naca na lé̱bete̱ dapa saca. Lé̱bete̱ naca na xel-la' tunna, ne xel-la' laga chee̱ na. Gubáz na' bdxixre̱' xe̱zre na' nen da nuxre̱', na' naca na laga catite̱ sadxu tapa gaxúa zra, na' xel-la' laga, ne xel-la' tunna, ne xel-la' sibe chee̱ na zaj naca na lé̱bete̱. 


text:
Gudé na' bdxixre̱' xel-la' sibe chee̱ ze'e na' naxechaj na. Naca na tu gaxúa tape xun zrita, na' chazrita chee̱ gubáz chee̱ xabáa na' naca na lé̱bete̱ ca chee̱ bénneache. 


text:
<pb/>Ze'e na' da naxechaj na xe̱zre na' naca na xiaj jaspe, na' xe̱zre na' naca na oro du lazre', da naca na ca xiaj esa' du lazre'. 


text:
Xiaj lane ze'e na' zaj naca na xiaj xrtante̱ ca':<pb/>Xiaj nedxu naca na xiaj jaspe,<br/>na' xiaj gudxupe' naca na xiaj zafiro,<br/>na' xiaj guxunne' naca na xiaj ágata,<br/>na' xiaj gudape' naca na xiaj esmeralda,<pb/> 


text:
na' xiaj gázxue naca na xiaj ónice,<br/>na' xiaj xrupe naca na xiaj cornalina,<br/>na' xiaj gazre naca na xiaj crisólito,<br/>na' xiaj xrunu' naca na xiaj berilo,<br/>na' xiaj ga naca na xiaj topacio,<br/>na' xiaj chi naca na xiaj crisoprasa,<br/>na' xiaj chinéaj naca na xiaj jacinto,<br/>na' xiaj chazrinnu naca na xiaj amatista. 


text:
<pb/>Chazrinnu da dxusezxuj na dxa xu'u ca' zaj naca na chazrinnu bga ca'. Tu tu na naca na tuze bga. Neza blau chee̱ xe̱zre na' naca na oro du lazre', ca xiaj esa' du lazre'. 


text:
<pb/>Quebe ble'eda' netú xudau' xe̱zre na', lawe' da Xránadxu Dios, Bénnea' nape̱' dute̱ xel-la' dxenná bea, nácaqueze̱' xudau' chee̱ xe̱zre na', ne cá'anqueze naca Bénnea' naque̱' Zríla'dau'. 


text:
Xe̱zre na' quebe nachine na gusení' gubizra na', ne beu', lawe' da dxusení'queze da xabáa chee̱ Dios ga na', na' Bénnea' naque̱' Zríla'dau' naque̱' xel-la' naxaní' chee̱ na. 


text:
Bénneache chee̱ xúgute̱ cue' xe̱zr la xu, bénneache gulelé̱', xeledé̱' lu xel-la' naxaní' chee̱ xe̱zre na', na' benne' wenná bea ca' chee̱ xe̱zr la xu xelu'e̱ da gunni'a chee̱' lu xe̱zre na'. 


text:
Cabata' chu'u da sban ga na', ne netú benne' dxune̱' da zrinnaj, ne netú benne' dxun lazre'. Xelú'uze benne' ca' zaj naxúaj le̱' lu xiche chee̱ xel-la' nabán da napa Bénnea' naque̱' Zríla'dau'.<pb/>


text:
Nadxa gubáz chee̱ xabáa na' blé'ene̱' neda' tu xe̱gu nisa da dxunna na xel-la' nabán. Naca na xaní' ca xiaj esa', na' dxedxuaj na lataj blau naga zaj dxe' Dios, ne Bénnea' naque̱' Zríla'dau'. 


text:
Laduj neza blau chee̱ xe̱zre na' zaj naxaza xaga dxupa la'a dxu'a xe̱gu na', na' da zixre chee̱ xaga caní zaj naca na da dxunna na xel-la' nabán, ne dxebía na da zixre chazrinnu lasa tu tu iza. Dxebía na da zixre chee̱ na tu tu beu', na' xrlegue xaga na' naca na da dxexún na benne' zaj zre̱'e̱ du gabí'i xe̱zr la xu. 


text:
Québedxa bi gata' da xu'u de'. Lataj blau naga zaj dxe' Dios, ne Bénnea' naque̱' Zríla'dau' sua na lu xe̱zre na', na' benne' we̱n zrin chee̱' ca' xulucá'ana szrene̱' Le̱'. 


text:
Québedxa gata' chizrela ga na', na' benne' zaj zre̱'e̱ na' quebe xelechinne̱' xi', ne xel-la' naxaní' chee̱ gubizra, lawe' da Xránadxu Dios guseni'e̱ benne' ca', na' benne' ca' xelenná be'e̱ chadía chacanna. Ba zua gagu zra xelá' Cristo 


text:
<pb/>Nadxa gubáz chee̱ xabáa na' guzre̱' neda': ―Dizra' caní zaj naca na li lazre', ne waca guxrén lázrele le̱ na. Xránadxu Dios, Bénnea' dxuzúe̱' Be' chee̱' xichaj lázrdau benne' ca' dxelenné̱' waláz chee̱' ba gusel-le̱' gubáz chee̱ xabáa chee̱' chee̱ gulé'ene̱' benne' we̱n zrin chee̱' da ba zua gaca, 


text:
dxenné̱': “La zátequeza'. Ba neza zrente̱ naca na chee̱ benne' zéajle̱ne̱' dizra' chee̱ Dios da naxúaj na lu xiche nigá.” 


text:
<pb/>Neda', Juan, benda', ne ble'eda' da caní. Ca gudé benda' na, na' bzu zriba' zran ni'a gubáz chee̱ xabáa na', gubáz blé'ene̱' neda' da caní chee̱ gucá'ana szrena' le̱'. 


text:
Na' le̱' guzre̱' neda': ―Quebe gunu' ca' lawe' da naca' we̱n zrin chee̱ Dios ca nacu' lue', ne ca zaj naca benne' bichu' ca' dxelenné̱' waláz chee̱ Dios, ne ca zaj naca xúgute̱ benne' ca' zjácale̱ne̱' ca da naxúaj na lu xiche nigá. Bca'ana szren Dios. 


text:
<pb/>Cá'anqueze guzre̱' neda': ―Quebe gucachu' ca naca dizra' chee̱ Dios da naxúaj na lu xiche nigá lawe' da ba zua gaca da naxúaj na. 


text:
Dxácate̱ na', be̱' lataj benne' dxelune̱' da zrinnaj xelúnqueze̱' da zrinnaj dxelune̱', ne benne' ca' dxelune̱' da sban xelúnqueze̱' da sban na', san benne' xrlátaje ca' xelúnqueze̱' da xrlátaje, na' benne' zaj naque̱' bi chee̱ Dios chjácale̱queze̱' da naca na chee̱'. 


text:
<pb/>Dxenné̱': ―Ca' naca. La zátequeza', ne nu'a ca naca da gunézruja' tu tu benne' ca', cáte̱ze da zaj nun tu tue̱'. 


text:
Neda' naca' benne' zúaqueza' nédxudaute̱, ne benne' zúaqueza' bzé̱bedxa, bénnea' dxuna' su lau sua xúgute̱, ne dxuna' xexuzre na. 


text:
Ba neza zrente̱ naca na chee̱ benne' ca' dxulupé̱'e̱ xichaj lázrdawe̱' ca tu benne' dxibe̱' zra lane̱', chee̱ xelape̱' lataj xelawe̱' da zixre chee̱ xaga da dxunna na xel-la' nabán, na' caní xelezéquene̱' xelu'e̱ lu dxa xu'u chee̱ xe̱zre na'. 


text:
Benne' ca' dxelune̱' da zrinnaj quebe xelu'e̱ ga na', ne québequeze xelú'u benne' wazrá' ca', ne benne' dxelune̱' da sban ca', ne benne' we̱te benne', ne benne' dxulucá'ana szrene̱' bedau' xiaj xaga ca', ne benne' zaj nazri'ine̱' da we̱n lazre', ne benne' dxelún lazre̱'. 


text:
Neda', Jesús, ba gusel-la' gubáz chee̱ xabáa chia' chee̱ xuluzenne̱' tu tu cue' bénneache chia' ca naca da nigá. Neda' naca' ca xra xrtau David, benne' wenná bea, ne naca' zri'ine zre sua David na'. Neda' naca' ca belaj zila da dxácatitele̱'e̱ na. 


text:
<pb/>Be' Lá'azxa, ne benne' ca' zaj naca ca zru'ula Bénnea' naque̱' Zríla'dau', dxelenné̱': ―Gudá, Xran. Nu benne' xenne̱' da nigá dxal-la' nne̱': ―Gudá, Xran. Benne' dxebílene̱', ne dxaca lazre̱' dxal-la' xide̱', na' xí'aje̱' nisa da dxunna na xel-la' nabán, na' quebe bi quízruje̱'. 


text:
<pb/>Xúgute̱le le'e dxulábale dizra' chee̱ Dios da naxúaj na lu xiche nigá, neda' dxuzéajni'ida' le'e da nigá: Che nu benne' bi gudé̱'e̱ chee̱ da caní, Dios gudé̱'e̱ chee̱ bénnea' da ba xa' ca' da zaj naxúaj na lu xiche nigá. 


text:
Cá'anqueze che nu benne' bi xequé̱'e̱ chee̱ da zaj naxúaj na lu xiche nigá, Dios wecá'aqueze̱' da naca chee̱ bénnea' lu xiche chee̱ xel-la' nabán, ne lu xe̱zre lá'azxa chee̱', cáte̱ze naxúaj na lu xiche nigá. 


text:
<pb/>Xránadxu, Bénnea' dxulé'ene̱' da nigá, dxenné̱': ―Ca' naca na. La záte̱queza'. ¡Ca' gaca na! ¡Gudá, Xrana' Jesús! 


text:
Neda', Pablo, naca' we̱n zrin chee̱ Jesucristo. Dios bláwizre̱' neda' chee̱ gaca' gubáz chee̱', ne guqué̱'e̱ neda' chee̱ guzenda' bénneache dizra' chawe' chee̱'. 


text:
<pb/>Dios guche̱be lazre̱' sel-le̱' dizra' chawe' nigá gate nate lu dizra' lá'azxa chee̱' lu na' benne' ca' buluchálaje̱' waláz chee̱'. 


text:
Dizra' chawe' nigá dxulé'e na ca naca chee̱ Xránadxu Jesucristo, Zri'ine Dios. Lu be̱la' dxen chee̱' naque̱' zri'ine zre sua wenná bea David. 


text:
Lu be' nácaqueze̱' da naca na lá'azxa, naque̱' Zri'ine Dios. Dios blé'ene̱' naca caní gate bsebane̱' Le̱' ládujla benne' gate ne̱ chee̱ xel-la waca chee̱'. 


text:
Ne̱ chee̱ Zrí'ine̱' Dios nunne̱' netu' lataj nácantu' gubáz chee̱' chee̱ xelezrá' benne' ládujla xúgute̱ cue' xe̱zr la xu, benne' xeleajlí lazre̱' Cristo, ne xuluzúe̱' dizra' chee̱' chee̱ gaca ba La Le̱'. 


text:
<pb/>Dxuzúaja' chee̱ xúgute̱le le'e dxéajle̱le chee̱ Cristo, zrale xe̱zre Roma. Dios nazrí'ine̱' le'e, ne bláwizre̱' le'e chee̱ gácale bi cheé̱queze̱'. Dxenaba' Xradxu Dios, ne Xránadxu Jesucristo gune̱' chawe' chee̱le, ne gunne̱' le'e xel-la dxebeza zri lazre'. Pablo dxaca lazre̱' chéaje̱' xe̱zre Roma 


text:
<pb/>Da naca blaudxa, ne̱ chee̱ Jesucristo dxapa' Dios chia' xcalene̱' ca naca chee̱ xúgute̱le lawe' da dxezralaj ca dxeajlí lázrele Cristo du gabí'i xe̱zr la xu. 


text:
Duté̱ lázrdawa' dxuna' zrin chee̱ Dios, dxuzenda' bénneache dizra' chawe' chee̱ Zrí'ine̱'. Le̱' nézquezne̱' dxeajsá lázrqueza' le'e gate dxuchálajle̱na' Le'. 


text:
lawe' da dxaca lazra' le'eda' le'e ne gunna' le'e lataj si'le da naca chee̱ Be' Lá'azxa, chee̱ se̱ cháchadxale. 


text:
<pb/>Bi bícha'dau', dxaca lazra' nézele zane' lasa guca lazra' xida' xedajnná'a le'e, san dxácate̱ ca' dxecuasa na. Dxaca lázrele̱'a xida' chee̱ guna' zrin gusé̱deda' da naca chee̱ Cristo ládujla le'e, cáte̱ze ba be̱na' ládujla xezícadxa bénneache zaj zre̱'e̱ lu xe̱zr la xu nigá. 


text:
Nabaga' guna' zrin caní ládujla xúgute̱ bénneache, che zaj naque̱' benne' blau u ca zaj naque̱', u che zaj naque̱' benne' zaj naxéajni'i u ca zaj naque̱'. 


text:
Chee̱ le̱ na', neda' ba zúaqueza' guzenda' le'e zrale xe̱zre Roma dizra' chawe' chee̱ Cristo. Xel-la waca chee̱ dizra' chawe' chee̱ Cristo 


text:
<pb/>Quebe dxedué'eda' chee̱ dizra' chawe' chee̱ Cristo lawe' da napa na xel-la waca chee̱ Dios chee̱ guselá na xúgute̱ benne' dxeleajlí lazre̱' le̱ na, nédxula benne' judío ca', san cá'anqueze benne' quebe zaj naque̱' judío. 


text:
Dizra' chawe' nigá dxulé'e na dxi'u nagá'anadxu chawe' lau Dios che dxeajlí lázredxu le̱ na, chee̱ cheajlí lázredxu Le̱' ca naxúaj na lu dizra' lá'azxa, da dxenná na: Benne' nagá'ane̱' chawe' lau Dios gata' chee̱' xel-la nabán li lazre' che dxeajlí lazre̱' Le̱'. Dul-la da zaj nabaga bénneache 


text:
<pb/>Ba ble'e Dios lu xabáa chee̱' ca gune̱', gudée̱' xel-la zi' xúgute̱ benne' dxuluzúe̱' chalá'ala Dios, ne benne' we̱n da cale̱la, benne' dxuluzague̱' da li ne̱ chee̱ da cale̱la da dxelune̱'. 


text:
Zaj nézquezne̱' ca gaca xelúnbea bénneache da naca chee̱ Dios lawe' da Lé̱queze Dios na' bache blé'ene̱' na zaca ba lau. 


text:
Da quebe gaca lé'edxu chee̱ Dios gaca gúnbeadxu na ne̱ chee̱ da ca' da be̱n Dios. Gate be̱nte̱' xe̱zr la xu dxunna bea na nácaqueze Dios, ne nápaqueze̱' xel-la waca. Chee̱ le̱ na' quebe bi de̱ xuludé'ene̱'. 


text:
Lácala zaj núnbe'e̱ ca naca Dios, quebe ne xelape̱' Le̱' ba lá'ana ca Dios, ne quebe ne xelé̱'e̱ Le̱'; Xcalenu', san dxuludé lazre̱' da níteze, na' gulechul-la xichaj lázrdawe̱' lawe' da zaj naque̱' benne' zide'. 


text:
lawe' da buluzúe̱' chalá'ala Dios xabáa, Bénnea' quebe dxedé chee̱', ne dxelúe lá'ane̱' bedáu' xiaj xaga zaj naca na lu'a bénneache dxelate, ne lu'a bea ca' zaj zua xrila, ne lu'a be̱ snia, ne lu'a be̱ xixre' be̱ zria tapa ni'a na'ba'. 


text:
<pb/>Chee̱ le̱ na' Dios ba guleaj xíchaje̱' benne' ca' chee̱ xelune̱' xúgute̱ da sban da dxelezá lazre̱', na' bulucá'ana ditaj cuine̱' tue̱' xetue̱', 


text:
lawe' da buluzúe̱' chalá'ala xel-la li chee̱ Dios, na' gulezí' lu ne̱'e̱ da we̱n lazre', ne belúe lá'ane̱', ne belecá'ana szrene̱' da ca' nun Dios, ne quegá Diosqueze, Bénnea' dxal-la' güe lá'anaquezdxu. ¡Ca'an gaca na! 


text:
<pb/>Chee̱ le̱ na' Dios ba guleaj xíchaje̱' benne' ca' chee̱ xelune̱' da dxelezá lazre̱' da ca' xedué'edxu. Cá'anqueze nu'ula buluzúe̱' chalá'ala xel-la zúale̱ benne' chee̱', ne dxelune̱' da quebe zaj naca chee̱' xelune̱'. 


text:
Cá'anqueze belún benne' biu, buluzúe̱' chalá'ala xel-la zúale̱ zru'ule̱', ne dxelune̱' da sban da dxelezá lazre̱' tue̱' xetue̱', ne dxelune̱' da ca' xedué'edxu tue̱' xetue̱', na' dxeledée̱' xel-la zi' lu be̱l-la' dxen chee̱' ne̱ chee̱ da sban da dxelune̱'. 


text:
<pb/>Lawe' da québedxa gulaca lazre̱' xelexúnbe'e̱ Dios, Le̱' guleaj xíchaje̱' benne' ca' chee̱ xuludé lazre̱' da cale̱la, ne chee̱ xelune̱' da quebe dxal-la' xelune̱'.<pb/> 


text:
Dxelune̱' xúgute̱ da cale̱la.<pb/>Dxulucá'ana ditje̱' bénneache.<pb/>Dxelune̱' da quebe naca xrlátaje.<pb/>Zaj naque̱' benne' wecude'.<pb/>Dxelune̱' da zrinnaj.<pb/>Zaj naque̱' benne' xa lazre'.<pb/>Dxelutie̱' benne'.<pb/>Dxelílaje̱' da ba xa'.<pb/>Dxelezí xe̱'e̱.<pb/>Dxeledanne̱' da xálaze.<pb/>Dxuluchálaje̱' dizra' bizruj.<pb/> 


text:
Dxelenné̱' schanni' chee̱ ljwezre̱'.<pb/>Dxelecuídene̱' Dios.<pb/>Zaj naque̱' benne' wenné̱ wal-la.<pb/>Dxulucá'ana szren cuine̱'.<pb/>Zaj naque̱' benne' wezé cua.<pb/>Dxelalaj lazre̱' bícala da sban.<pb/>Quebe dxuluzúe̱' dizra' chee̱ xra xrne̱'e̱.<pb/> 


text:
Zaj naque̱' benne' lázrdau zide'.<pb/>Dxulunitie̱' xrtizre̱'.<pb/>Quebe zaj naque̱' zri'i lazre'.<pb/>Quebe dxulunite lawe̱' chee̱ ljwezre̱'.<pb/>Quebe dxelexache lazre̱' chee̱ ljwezre̱'.<pb/> 


text:
Zaj nézene̱' Dios guzría xi'e̱ bénneache,<br/>na' benne' dxelune̱' da caní dxal-la' xelátie̱'.<pb/>Benne' caní tu dxelúnzqueze̱' na,<br/>ne dxelexezaca ba lazre̱' nen benne' dxelune̱' da caníqueze.<pb/>


text:
Chee̱ le̱ na' québedxa bi de̱ da gudé'enu', lue' dxuchi'u da dxun benne' xula, nútete̱ze nacu'. Gate dxuchi'u da dxun benne' xula, na' dxule'enu' nabagu' zria, lawe' da dxuchi'u da dxun benne' xula, ne cá'anqueze dxunu' lue'. 


text:
Nézquezdxu dxuchi'a Dios cáte̱ze da naca na gate dxenné̱' zaj nabaga zria benne' ca' dxelún da caní. 


text:
¿Dxéquenu' lue' wadé gun ca'aze chiu' gate Dios nne̱' zaj nabaga zria bénneache, lue' na' dxennáu' zaj nabaga zria benne' dxelún da caní, ne cá'anqueze dxunu' lue'? 


text:
¿Dxuzú' chalá'ala xel-la zri'i lazre', ne xel-la zren lazre' zren chee̱ Dios, ne quebe nézenu' lu xel-la zri'i lazre' chee̱' dxunne̱' lue' lataj xebi'i lazru'? 


text:
Nacu' lázrdau zide', ne quebe dxexebí'i lazru'. Chee̱ le̱ na' dxuzanu' da si sacu' lu zra na' gate Dios nne̱' zaj nabaga zria benne' ca' dxelune̱' da cale̱la. Naca xrlátaje gune̱' da caní. 


text:
Xel-la nabán zeajlí canna gunna Le̱' xúgute̱ benne' dxelaca lazre̱' xelezí'e̱ lu na' Dios da xabáa, ne xel-la ba lá'ana, ne da zaj naca na da chadía chacanna ne̱ chee̱ da chawe' da tu dxelúnzqueze̱'. 


text:
Lu xel-la dxezrá'a chee̱' nne̱' zaj nabaga zria xúgute̱ benne' zre'e lazre' ca', benne' quebe dxuluzúe̱' dizra' da li, san dxuluzúe̱' dizra' da we̱n lazre'. 


text:
Gusaca zi'e̱, ne gudée̱' lu da ba xa' xúgute̱ benne' dxelune̱' da cale̱la. Ga su lau gune̱' caní chee̱ benne' judío ca', ne cá'anqueze gune̱' chee̱ benne' quebe zaj naque̱' judío. 


text:
Da xabáa, ne da ba lá'ana, ne xel-la dxebeza zri lazre' gunne̱' xúgute̱ benne' dxelune̱' da chawe'. Ga su lau gune̱' caní chee̱ benne' judío ca', ne cá'anqueze gune̱' chee̱ benne' quebe zaj naque̱' judío. 


text:
na' benne' dxelune̱' dul-la, ne quebe zaj núnbe'e̱ da bdxixruj be'e Moisés welebía xi'e̱ lácala quebe belúnbe'e̱ da nadxixruj bea na, na' benne' dxelune̱' dul-la lácala zaj núnbe'e̱ da bdxixruj be'e Moisés welebía xi'e̱ ne̱ chee̱ da nadxixruj bea na na'. 


text:
Quebe zaj nagá'ana chawe' lau Dios benne' dxelénzene̱' da nadxixruj bea na, san zaj nagá'ana chawe' lau Dios benne' dxuluzúe̱' dizra' da nadxixruj bea na. 


text:
Benne' zitu' ca', benne' quebe zaj núnbe'e̱ da bdxixruj be'e Moisés, gate dxelune̱' ca dxenná da nadxixruj bea na na', lácala quebe zaj núnbe'e̱ da nadxixruj bea na, naca chee̱' cáte̱ze zua da nadxixruj bea na lu xichaj lázrdawe̱'. 


text:
Caní naquen lawe' da ca dxelune̱' dxulé'e na zua xichaj lázrdawe̱' ca naca da nadxixruj bea na, na' naca na ca naca da bdxixruj be'e Moisés. Xichaj lázrdawe̱' dxunna bea na chee̱ da nigá, na' da dxelegú'u lazre̱' guzría xi na le̱', u xecá'a na le̱' 


text:
lu zra na' gate Dios guchi'e̱ xúgute̱ da nagache' chee̱ xúgute̱ bénneache lu na' Jesucristo cáte̱ze dxenná dizra' chawe' na' da dxuzenda' bénneache. Ca naca chee̱ benne' judío ca' ne da bdxixruj be'e Moisés 


text:
<pb/>Dxennáu' nacu' judío, ne dxenné̱le̱nu' da bdxixruj be'e Moisés, ne dxucá'ana szren cuinu' lawe' da núnbe'u Dios chiu'. 


text:
Dxuxrén lazru' cuinu' waca gulé'enu' ca da xelún benne' zaj naque̱' ca lo chul-la, ne guseni'u benne' zaj zra' lu da chul-la. 


text:
Dxéquenu' waca guzéajni'inu' benne' quebe zaj naxéajni'e̱, ne gusé̱denu' benne' quebe ne cheajni'e̱ lawe' da naca da nadxixruj bea na da napu' tu da dxulé'e na dxi'u chee̱ gúnbeadxu da li. 


text:
Lue' dxusé̱denu' benne' xula. ¿Bizr chee̱ na' quebe dxuse̱de cuinu'? Lue' dxuzennu' benne' quebe dxal-la' cuandxu. ¿Bizr chee̱ na' dxebanu' lue'? 


text:
Lue' dxennáu' quebe dxal-la' súale̱dxu zru'ula benne' xula. ¿Bizr chee̱ na' dxunu' lue' ca'? Lue' dxecuídenu' bedáu' xiaj xaga. ¿Bizr chee̱ na' dxebanu' lue' da gunní'a da de̱ lu xudau' ca' chee̱ bedáu' xiaj xaga ca'? 


text:
Dxucá'ana szren cuinu' lawe' da núnbe'u da nadxixruj bea na, san dxucá'ana ditju' Dios lawe' da quebe dxunu' lue' ca da dxenná bea da nadxixruj bea na. 


text:
Naxúaj lu dizra' lá'azxa da dxenná na: Benne' quebe zaj naque̱' judío dxelenné̱' schanni' chee̱ Dios ne̱ chee̱ da cale̱la da dxunle le'e. 


text:
<pb/>Da li da nadxugu lu be̱la' chiu' da dxulé'e na nacu' bi chee̱ Dios, naca na tu da chawe' che dxunu' ca da dxenná bea da bdxixruj be'e Moisés, san che quebe dxunu' ca dxenná na, nacu' ca tu benne' quebe nadxugu lu be̱la' chee̱' da na' dxulé'e na. 


text:
Che benne' quebe nadxugu lu be̱la' chee̱' dxune̱' ca nadxixruj bea na, naque̱' ca tu benne' nadxúguqueze lu be̱la' chee̱' da na', lácala quebe naca caní chee̱'. 


text:
Benne' quebe nadxugu lu be̱la' chee̱' da na' dxulé'e na, san dxune̱' da nadxixruj bea na, da na' dxune̱' dxulé'e na nabagu' zria lue', lawe' da quebe dxunu' da dxenná bea da nadxixruj bea na, lácala zua lu na'u da nadxixruj bea na, ne nadxugu lu be̱la' chiu' da na'. 


text:
Quebe naca xanne' judío bénnea' naque̱' caní cúzreze, ne quebe naca xanne' da nadxugu na lu be̱la' chee̱ benne' da naca na cúzreze, lu bé̱la'ze. 


text:
Benne' naca xánnie̱' judío naque̱' bénnea' naque̱' judío lu xichaj lázrdawe̱', ne da naca xanne' da nadxugu lu be̱la' chee̱ benne' naca na da zua na lázrdawe̱'. Quebe nácaqueze na nen dízra'ze san naca na chee̱ be' chee̱'. Benne' caní dxelezi'e̱ xel-la ba lá'ana, quegá chee̱ bénneache, san chee̱ Dios.<pb/>


text:
Nácale̱'e̱ na, ne zánete̱ ca naca na. Da nédxute̱, Dios bdee̱' dizra' chee̱' lu na' benne' judío ca'. 


text:
¿Bizra xca'? Che bal-la benne' judío ca' quebe zaj naque̱' li lazre', ¿nnadxu chee̱ da na' quebe naca Dios li lazre'? 


text:
¡Cabata'! Dios dxúnqueze̱' ca naca da li lácala xúgute̱ bénneache zaj naque̱' we̱n lazre', lawe' da naxúaj lu dizra' lá'azxa da dxenná Dios. Dxenné̱':<pb/>Nacu' xrlátaje ca da dxennáu',<br/>na' wegá'anaquezu' xrlátaje gate xuluchí'e̱ ca da dxunu'. 


text:
<pb/>Che da cale̱la da dxundxu dxulé'e na naca Dios xrlátaje, ¿Bízraqueze nnadxu? (Dxuchálaja' ca da dxuluchalaj bénneache.) ¿Naca Dios benne' quebe naca xrlátaje lawe' da dxudée̱' dxi'u xel-la zi'? 


text:
¡Cabata'! Chela naca Dios Benne' quebe dxun da xrlátaje, ¿ájazra gune̱' guchi'e̱ ca da dxelún bénneache? 


text:
<pb/>Che da we̱n lazre' da dxuna' gun na chee̱ xegá'ana zrendxa da li da dxun Dios, ¿bizr chee̱ na' dxuchi'e̱ chia' neda', dxenné̱' naca' benne' dul-la? 


text:
Che naca na caní, ¿bizr chee̱ na' quebe gundxu da cale̱la chee̱ gulé'e laudxa da xrlátaje? Da nigá naca na da dxelenná bal-la benne' dxundxu, benne' ca' dxelún da cale̱la, ne dxelenné̱' schanni' chee̱dxu. Xrlátaje naca Dios nne̱' zaj nabaga zria benne' caní. Xúgute̱dxu nabágadxu dul-la 


text:
<pb/>¿Bizra xca'? Dxi'u, benne' judío, ¿nácadxadxu xrlátaje ca xezícadxa benne' ca'? ¡Cabata'! Bache blé'entu' zaj nabaga dul-la benne' judío, ne cá'anqueze xezícadxa benne' ca'. 


text:
Xúgute̱' dxeledé̱' cale̱la. Xúgute̱' zaj nanítie̱'.<pb/>Quebe nu chilá' benne' dxune̱' da xrlátaje, netú gue̱'.<pb/> 


text:
Da dxelenné̱queze̱' naca na ca tu da sgute, ca tu ba da naxálajze.<pb/>Nen luzre̱' ca' dxelezí xe̱'e̱.<pb/>Xrtizre̱' zaj naca na ca nisa snia chee̱ be̱la' da dxe na zran lázxaba'.<pb/> 


text:
<pb/>Nezdxu xúgute̱ ca da dxenná da nadxixruj bea gula na' da bzuaj Moisés, dxe̱ na benne' ca' zaj xu'e̱ lu na' da nadxixruj bea na na', chee̱ xelezúa zri xúgute̱', ne chee̱ xelexúnbea xúgute̱ bénneache zaj nabague̱' zria lau Dios. 


text:
Netú benne' quebe xegá'ane̱' xrlátaje lau Dios lawe' da nune̱' da dxenná bea da nadxixruj bea na, lawe' da dxulé'eze da nadxixruj bea na dxi'u nácadxu benne' dul-la. Xelelá bénneache che xeléajle̱'e̱ chee̱ Cristo 


text:
<pb/>Na'a, dxunna bea na ca gaca xegá'anadxu xrlátaje lau Dios, da quebe naca na ne̱ chee̱ da nadxixruj bea na, lácala lu da nadxixruj bea na, ne lu da buluzúaj benne' ca' gulenné̱' waláz chee̱ Dios dxuluchalaj na ca naca chee̱ da nigá. 


text:
Nagá'anadxu xrlátaje lau Dios caní che dxeajlí lázredxu Jesucristo, ne cá'anqueze gaca chee̱ xúgute̱ bénneache xeleajlí lazre̱' Le̱'. Tuz ca naca chee̱ bénneache 


text:
Lu da chawe' chee̱ Dios, cá'aze nune̱' chee̱ xegá'anadxu xrlátaje lau Le̱' lawe' da bexa'u Jesucristo dxi'u lu dul-la da nabágadxu. 


text:
Dios bzue̱' Jesucristo gutie̱' ne̱ chee̱ xtúl-ladxu chee̱ xegá'anadxu xrlátaje lau Le̱' che dxeajlí lázredxu da be̱n Le̱'. Da nigá guca na chee̱ ble'e Dios naque̱' xrlátaje lácala lu xel-la zren lazre' chee̱' bdee̱' cá'aze ca naca dul-la da be̱ndxu nédxute̱. 


text:
Gúcaqueze da nigá chee̱ gulé'e lawe' naca Dios xrlátaje na'a, ne gácaqueze̱' xrlátaje gate gucá'ane̱' xrlátaje benne' ca' dxeleajlí lazre̱' Jesús. 


text:
<pb/>Na'a, ¿waca gucá'ana szren cuínadxu? ¡Cabata'! ¿Bizr chee̱ na'? Naca na lawe' da nagá'anadxu xrlátaje, quegá lawe' da be̱ndxu ca nadxixruj bea na, san lawe' da guxeajlí lázredxu Cristo. 


text:
Ca'an naca, dxunna bea na nagá'ana xrlátaje tu benne' lau Dios lawe' da dxeajlí lazre̱' Cristo, ne quegá lawe' da nune̱' ca da nadxixruj bea na. 


text:
<pb/>¿Naca Dios chee̱ze benne' judío ca'? ¿Quegá nácaqueze̱' Dios chee̱ benne' ca' quebe zaj naque̱' judío? Da li nácaqueze̱' Dios chee̱ benne' ca' 


text:
lawe' da zua tuze Dios, na' Le̱' gucá'ane̱' xrlátaje benne' ca' zaj nadxugu lu be̱la' chee̱' da na' dxunna bea na che dxeleajlí lazre̱' Cristo, ne cá'anqueze gucá'ane̱' xrlátaje benne' ca' quebe zaj nadxugu lu be̱la' chee̱' da na', che dxeleajlí lazre̱' Cristo. 


text:
Na'a che dxucá'ana Dios xrlátaje benne' dxeleajlí lázreze̱', ¿naca da nadxixruj bea na tu da québedxa zaca? ¡Cabata'! Che dxéajle̱dxu chee̱ Cristo dxúnquezdxu ca dxenná da nadxixruj bea na.<pb/>


text:
Che Abraham bega'ane̱' xrlátaje lau Dios ne̱ chee̱ tu da be̱ne̱', waca gucá'ana szren cuine̱' san quegá lau Dios. 


text:
¿Bízraqueze naxúaj na lu dizra' lá'azxa? Dxenná na: Abraham guxeajlí lazre̱' Dios, na' Dios guzí' lu ne̱'e̱ le̱' ca tu benne' xrlátaje. 


text:
Che nu benne' dxune̱' zrin, lazruj da si'e̱ quebe naca na tu da dxunézrujzedxu, san naca na tu da nabágaquezdxu chee̱'. 


text:
Che nu benne' quebe bi nune̱', san dxeajlí lázreze̱' Dios, Bénnea' dxucá'ane̱' xrlátaje benne' dul-la, nacan lawe' da dxezí' lu na' Dios xel-la dxeajlí lazre' chee̱' chee̱ xuca'ane̱' le̱' xrlátaje. 


text:
Cá'anqueze bchalaj David ca naca chee̱ benne' naca da ba neza chee̱' lawe' da dxucá'ana Dios le̱' xrlátaje lácala quebe bi nune̱' chee̱ xegá'ane̱' xrlátaje. 


text:
Gunná David:<pb/>Ba neza zrente̱ naca na chee̱ benne' ca'<br/>ba bunite lau Dios chee̱' da zrinnaj da zaj nune̱',<br/>ne gudée̱' cá'aze dul-la da belún benne' ca'.<pb/> 


text:
<pb/>¿Naca ba neza nigá chee̱ze benne' ca' zaj nadxugu lu be̱la' chee̱' da na' dxulé'e na, u che nácaqueze na chee̱ benne' ca' quebe zaj nadxugu lu be̱la' chee̱' da na'? Bache blé'entu' bca'ana Dios Abraham xrlátaje lawe' da guxeajlí lazre̱' Le̱'. 


text:
¿Bátazra bca'ane̱' le̱' xrlátaje? ¿Guca na ca gudé gudxugu lu be̱la' chee̱ Abraham da na' dxulé'e na, u che nédxula? Quebe guca na ca gudé na', san nédxula guca na. 


text:
Gudxugu da na' lu be̱la' chee̱ Abraham ca tu da dxunna bea na chee̱ gulé'e na nagá'ane̱' xrlátaje lau Dios lawe' da guxeajlí lazre̱' Dios gate na' quebe ne chugu da na' lu be̱la' chee̱'. Ca'an guca, naca Abraham xra xúgute̱ benne' dxeleajlí lazre̱' Dios, ne quebe zaj nadxugu da na' lu be̱la' chee̱'. Cá'anqueze dxucá'ana Dios le̱' xrlátaje lawe' da dxeleajlí lazre̱' Le̱'. 


text:
Da li naca Abraham xra benne' ca' zaj nadxugu da na' lu be̱la' chee̱', na' cá'anqueze dxeleajlí lazre̱' Dios ca be̱n xradxu Abraham gate na' quebe ne chugu lu be̱la' chee̱' da na'. Dxezidxu da guche̱be lazre' Dios che dxeajlí lázredxu Cristo 


text:
<pb/>Dios guche̱be lazre̱' chee̱ Abraham, ne chee̱ zri'ine zre sue̱' gaca chee̱ benne' ca' xe̱zr la xu nigá. Quebe guche̱be lazre̱' na chee̱' lawe' da nune̱' ca dxenná bea da nadxixruj bea na, san lawe' da bega'ane̱' xrlátaje lau Dios gate guxeajlí lazre̱' Le̱'. 


text:
Che xe̱zr la xu nigá gaca na tuze chee̱ benne' ca' dxelune̱' ca da dxenná bea da nadxixruj bea na, dácheze nagá'ana xel-la dxeajlí lazre', ne québedxa zaca da guche̱be lazre' Dios. 


text:
Lu da nadxixruj bea na xelebía xi' bénneache, san naga quebe ne zrin da nadxixruj bea na, quebe bi zaj nabaga bénneache chee̱ da nadxixruj bea na na'. 


text:
<pb/>Ca' naca na, dxezí' lu nnadxu da guche̱be lazre' Dios ne̱ chee̱ xel-la dxeajlí lazre' chee̱dxu Le̱', chee̱ gaca na tu da sidxu cá'aze, ne chee̱ gaca na tu da súatequeze chee̱ xúgute̱ zri'ine zre sua Abraham. Ca' naca na, quegá naca na chee̱ze benne' ca' dxelune̱' ca da nadxixruj bea na, san cá'anqueze naca na chee̱ benne' ca' dxeleajlí lazre̱' Dios ca be̱n Abraham. Ca' naca na, le̱' naque̱' xra xúgute̱dxu 


text:
lau Dios, Bénnea' guxeajlí lazre' Abraham Le̱'. Naca na ca da naxúaj na lu dizra' lá'azxa, dxenná na:<pb/>Nuna' lue' xra bénneache zánete̱ cue' xe̱zr la xu. Dios na' dxu'e̱ xel-la nabán chee̱ benne' ca' zaj nate, ne dxuchálaje̱' chee̱ da quebe ne sua ca dxuchálaje̱' chee̱ da ba zua. 


text:
<pb/>Abraham guxeajlí lazre̱' Dios, ne guleza lazre̱' si'e̱ da guche̱be lazre' Dios, lácala ba gudé chee̱ si'e̱ da dxebeza lazre̱'. Ca'an guca, guque̱' xra bénneache zánete̱ cue' xe̱zr la xu cáte̱ze ba guzre Dios le̱', gunné̱': “Canite̱ chan zri'ine zre su'.” 


text:
Abraham ba zue̱' ca tu gaxúa iza, san quebe gute ni'a ne̱'e̱ lu xel-la dxeajlí lazre' chee̱' gate xeajsá lazre̱' zaj naque̱' ca benne' ba zaj nate, le̱' ne zru'ule̱' Sara, ne naca Sara nu'ula wizre. 


text:
Quebe be̱n chupa lazre̱', san bxren lazre̱' da guche̱be lazre' Dios chee̱', na' gudápadxe̱' xel-la dxeajlí lazre', ne bxren lázredxe̱'. Bca'ana szrene̱' Dios, 


text:
<pb/>Gate dxenná na: “Dios guzí' lu ne̱'e̱ xel-la dxeajlí lazre' chee̱'”, quebe guxuaj na chee̱ tuze Abraham 


text:
san cá'anqueze chee̱dxu dxi'u lawe' da si' lu na' Dios xel-la dxeajlí lazre' chee̱dxu che dxeajlí lázredxu Bénnea' bsebane̱' Xránadxu Jesucristo ládujla benne' gate, 


text:
na' naca Jesús Bénnea' bde Dios Le̱' chee̱ gutie̱' ne̱ chee̱ dul-la da nabágadxu dxi'u, ne bsebane̱' Le̱' chee̱ xegá'anadxu xrlátaje lau Dios.<pb/>


text:
Che nagá'anadxu xrlátaje lau Dios lawe' da dxeajlí lázredxu Cristo zúadxu xrlátaje nen Dios ne̱ chee̱ Xránadxu Jesucristo. 


text:
Cá'anqueze lawe' da dxeajlí lázredxu Cristo, ne̱ chee̱ Le̱' dxezidxu da xrlátaje chee̱ Dios da tu dxeajlé̱zquezdxu, ne dxebéle̱'e̱dxu lawe' da dxebeza lázredxu sidxu da xabáa chee̱ Dios. 


text:
Quegaze da nigá, san cá'anqueze dxebéle̱'e̱dxu gate dxededxu xel-la zi', lawe' da nézedxu xel-la zi' da dxededxu dxun na dxi'u zren lazre', 


text:
na' xel-la zren lazre' dxucá'ana na dxi'u xrlátaje lau Dios, na' gate nagá'anadxu xrlátaje dxebeza lázredxu. 


text:
Quebe naca tu da dácheze da na' dxebeza lázredxu lawe' da ba nuzúa Dios lu lázrdaudxu xel-la zri'i lazre' chee̱' ne̱ chee̱ Be' Lá'azxa, Bénnea' ba nunna Dios dxi'u. 


text:
<pb/>Gate na' quebe guzéquedxu guselá cuínadxu, lu zra blé'equeze Dios, gute Cristo waláz chee̱ benne' we̱n da zrinnaj ca'. 


text:
Sté̱bele̱'e̱ naca che nu benne' gatie̱' waláz chee̱ tu benne' xrlátaje, lácala wexázrelja tu benne' gatie̱' waláz chee̱ tu benne' naque̱' dute̱ li lazre'. 


text:
Dios dxulé'ene̱' dxi'u ca nazrí'ile̱'e̱ne̱' dxi'u lawe' da gute Cristo waláz chee̱dxu gate ne nácadxu benne' dul-la. 


text:
Na'a nagá'anadxu xrlátaje lau Dios lawe' da gute Cristo waláz chee̱dxu, ne ba nácaqueze chee̱dxu ladxu ne̱ chee̱ Le̱' lu da zi' da xa', da za za' lu zra ni'. 


text:
Gate na' ne dxecuídedxu Dios, Le̱' bexune̱' dxi'u tuze nen Le̱' lawe' da gute Cristo waláz chee̱dxu, na' na'a lawe' da nácadxu tuze nen Dios ba nácaqueze chee̱dxu ladxu ne̱ chee̱ xel-la nabán chee̱ Cristo da zúale̱ na dxi'u. 


text:
Quegá tuze da nigá, san cá'anqueze dxebéle̱'e̱dxu lu da naca chee̱ Dios ne̱ chee̱ Xránadxu Jesucristo, ne ne̱ chee̱ Le̱' nácadxu tuze nen Dios. Da nun Adán, na' da nun Cristo 


text:
<pb/>Ca guca, guxú'u dul-la lu xe̱zr la xu nigá ne̱ chee̱ da be̱n tuze benne', na' bla' xel-la gute ne̱ chee̱ dul-la, ca'an guca gulú'u bénneache lu na' xel-la gute lawe' da zaj nun xúgute̱' dul-la. 


text:
Nédxula ca bla' da nadxixruj bea na, ba zaj nun bénneache dul-la lu xe̱zr la xu nigá, lácala quebe dxusebaga Dios bénneache dul-la gate quebe ne zrin da nadxixruj bea na. 


text:
Ca guzú lau lu zra zua Adán ca bzrin zra zua Moisés, gulú'u bénneache lu na' xel-la gute, benne' ca' zaj nune̱' dul-la, lácala quebe belune̱' dul-la ca da be̱n Adán, bénnea' gudichje̱' da gunná be'e Dios, na' Adán na' naque̱' tu da dxulé'eze na ca naca Bénnea' dxal-la' xide̱', Le̱' Cristo. 


text:
<pb/>Da zrinnaj da be̱n Adán quebe gaca díl-lale̱be na ca da dxunna Dios dxi'u. Ne̱ chee̱ da zrinnaj da be̱n tuze benne', gulate benne' zante̱, san xel-la weselá da nunna Dios dxi'u cá'aze ne̱ chee̱ xetuze benne', Jesucristo, naca na da zréndxaqueze, ne naca na da ba neza chee̱ benne' zante̱. 


text:
Da zrinnaj na' da be̱n tuze benne' quebe gaca díl-lale̱be na ca da dxunna Dios dxi'u lawe' da ne̱ chee̱ tuze da zrinnaj, zaj nabaga zria bénneache, san da dxunna Dios dxi'u naca na chee̱ xelexegá'ana xrlátaje benne' zante̱ benne' zaj nune̱' da zrinnaj. 


text:
Ne̱ chee̱ da zrinnaj da be̱n tuze benne' gulú'u bénneache lu na' xel-la gute, na' benne' ca' zaj nazí' lu ne̱'e̱ da dxunna Dios cá'aze, ne zaj nagá'ane̱' xrlátaje lau Le̱' ba zaj nalé̱' lu na' dul-la, ne dxelezéquene̱' xelenná be'e cuine̱' lu xel-la nabán chee̱' ne̱ chee̱ da nun xetuze benne', Jesucristo. 


text:
<pb/>Ca guca zaj nabaga zria xúgute̱ bénneache ne̱ chee̱ da zrinnaj da be̱n tuze benne', Adán, cá'anqueze ne̱ chee̱ da xrlátaje da be̱n xetuze benne', Jesucristo, belexexaca bénneache xrlátaje chee̱ xelaca bane̱'. 


text:
Ca guca belexexaca bénneache zante̱ benne' dul-la lawe' da quebe bzua dizra' tuze benne', cá'anqueze lawe' da bzua dizra' xetuze benne', xelexegá'ana benne' zante̱ xrlátaje lau Dios. 


text:
<pb/>Bzua Dios da nadxixruj bea na chee̱ gunná béadxa na da naca dul-la, na' gate dul-la guxánle̱'e̱ na, ca' guzrendxa xel-la zri'i lazre' chee̱ Dios. 


text:
Ca naca zua lu na' dul-la gute na bénneache, cá'anqueze zua lu na' xel-la zri'i lazre' chee̱ Dios gucá'ana na dxi'u xrlátaje lau Dios chee̱ gaca bandxu chadía chacanna ne̱ chee̱ Xránadxu Jesucristo.<pb/>


text:
¿Quebe nézele le'e, xúgute̱dxu dxi'u ba nadxúadxu nisa chee̱ gácadxu tuze nen Jesucristo, naca na ca ba nátedxu tu zren nen Le̱' lu da nadxúadxu nisa? 


text:
Ca' naca na, ne̱ chee̱ da nadxúadxu nisa naca ca bgáchedxu tu zren nen Le̱', ne nátedxu chee̱ xebandxu, ne súadxu tu lu xel-la nabán cube cáte̱ze guca chee̱ Cristo, bebane̱' ládujla benne' gate ne̱ chee̱ xel-la waca xabáa chee̱ Xre̱'. 


text:
<pb/>Che gúcadxu tuze nen Cristo lu xel-la gute, cá'anqueze gácadxu tuze nen Le̱' lu xel-la dxexebán chee̱'. 


text:
Nezdxu da gúcadxu gate nate ba gudá na le̱'e̱ xaga béguaj tu zren nen Le̱' chee̱ cuía xi' benne' dul-la da gúcadxu chee̱ québedxa gundxu zrin chee̱ dul-la ca benne' zaj nada'u chee̱n. 


text:
lawe' da nezdxu quebe gate Cristo da xula lawe' da ba bebane̱' ládujla benne' gate, na' québedxa xu'e̱ lu na' xel-la gute. 


text:
Gate gute Cristo, tu lásaze gutie̱' ne̱ chee̱ dul-la waláz chee̱ xúgute̱ bénneache, san na'a naca bane̱', na' lu na' Dios naca bane̱'. 


text:
Cá'anqueze le'e, le gueque nácale benne' gate chee̱ québedxa gunle dul-la, san naca banle lu na' Dios tu zren nen Xránadxu Jesucristo. 


text:
<pb/>Chee̱ le̱ na' québedxa güele lataj nna be'e dul-la be̱la' dxen chee̱le da dxal-la' gate, chee̱ québedxa gun na gunle da dxezá lazre' be̱la' dxen chee̱le. 


text:
Quebe guzúa cuínale lu na' dul-la chee̱ guchine na le'e lu da cale̱la, san le guzúa cuínale lu na' Dios, gácale ca benne' belexebán ládujla benne' gate, chee̱ guchínene̱' le'e lu da xrlátaje. 


text:
Québedxa gaca dul-la nna be'e na le'e lawe' da québedxa xu'ule lu na' da nadxixruj bea na, san xu'ule lu na' xel-la zri'i lazre' chee̱ Dios. Tu da dxulé'e na ca naca chee̱ benne' zaj nada'u 


text:
<pb/>¿Bizra xca'? ¿Gundxu dul-la lawe' da québedxa xú'udxu lu na' da nadxixruj bea na, san xú'udxu lu na' xel-la zri'i lazre' chee̱ Dios? ¡Cabata'! 


text:
Ba nézquezle che guzúa cuínale lu na' tu xránale ca benne' zaj nada'u chee̱ guzúale dizra' chee̱', nadxa nácale benne' zaj nada'u chee̱ xránale, ne dxun na ba xen guzúale dizra' chee̱'. Cá'anqueze naca chee̱le le'e che guzúale dizra' chee̱ dul-la, da gunna na le'e xel-la gute, u che guzúale dizra' chee̱ Dios, chee̱ gácale xrlátaje. 


text:
Xcalén Dios, lácala gúcale ca benne' zaj nada'u lu na' dul-la, na'a du lázrele dxuzúale dizra' chee̱ dizra' li na', lu da na' bzua cuínale. 


text:
(Dxuchálajle̱na' le'e ca dxuluchalaj bénneache lawe' da lu be̱la' dxen chee̱le quebe gaca chéajni'ile ca naca da nigá.) Cáte̱ze be̱nle gate na' bzua cuínale lu na' da sban, ne lu na' da zrinnaj chee̱ gunle da zrinnaj, cá'anqueze le gun na'a, le guzúa cuínale lu na' da xrlátaje chee̱ gácaquezle bi chee̱ Dios. 


text:
Na'a ¿bizra da ba neza guca chee̱le da ca' dxexedué'ele chee̱n na'a? Da ca' be̱nle nédxute̱ guché̱ na le'e lu xel-la gute. 


text:
Na'a nadxúajle lu na' dul-la, ne ba nácale we̱n zrin chee̱ Dios chee̱ gácaquezle bi chee̱ Dios da naché̱ na le'e lu xel-la nabán da zeajlí canna. 


text:
Benne' dxune̱' dul-la dzezi'e̱ lazruj chee̱' da naca na xel-la gute, san da dxúnnaze Dios dxi'u naca na xel-la nabán da zeajlí canna tu zren nen Xránadxu Jesucristo.<pb/>


text:
Bi bícha'dau', le'e núnbeale da nadxixruj bea na, zaj xu'u lu na' da nadxixruj bea na bénneache tuze dxácate̱ ne zaj naca bane̱'. 


text:
Ca naca da nigá, tu nu'ula nuchaga na' xu'e̱ lu na' benne' chee̱' ne̱ chee̱ da nadxixruj bea na dxácate̱ zue̱' nabane̱', san che gate benne' chee̱', na' xedxúaj zru'ule̱' lu na' da nadxixruj bea na na'. 


text:
Ca' naca na, che nu'ula na' súale̱ne̱' benne' xula dxácate̱ ne nabán benne' chee̱', gune̱' dul-la gáchajne̱' xrba chee̱ xel-la nuchaga na', san che benne' chee̱' na' gatie̱', xedxúaj zru'ule̱' lu na' da nadxixruj bea na na', na' waca xuchaga ná'le̱ne̱' benne' xula, ne quebe gune̱' dul-la da gáchajne̱' xrba chee̱ xel-la nuchaga na'. 


text:
<pb/>Cá'anqueze naca chee̱le le'e, bi bícha'dau', le'e zrágale be̱l-la' dxen chee̱ Cristo, ba nácale ca benne' gate, ne québedxa xu'ule lu na' da bdxixruj be'e Moisés, chee̱ gácale ca zru'ula benne' xula. Na'a nácale ca zru'ula Cristo, Bénnea' bebane̱' ládujla benne' gate, chee̱ gácadxu bi guchine Dios. 


text:
Dxácate̱ na' be̱ndxu da naca chee̱ be̱la' dxen chee̱dxu, da nadxixruj bea na ble'e na dxi'u naca dul-la da be̱ndxu ca da dxezá lazre' be̱la' dxen chee̱dxu, na' da na' guché̱ na dxi'u lu xel-la gute. 


text:
Na'a ba nácadxu ca benne' zaj nate, na' ba bedxúajdxu lu na' da nadxixruj bea na da gunná be'e na dxi'u, chee̱ gaca gundxu zrin chee̱ Dios lu xel-la nabán cube da dxunna Be' Lá'azxa dxi'u, ne quegá gundxu zrin na' lu da nadxixruj bea gula da naxúaj na. Dul-la da zúale̱ neda' 


text:
<pb/>¿Bizra nnadxu xca'? ¿Dxun da nadxixruj bea na nácadxu benne' dul-la? ¡Cabata'! Quebe gunezda' da naca na dul-la chela ca ble'e da nadxixruj bea na neda'. Quebe gunezda' naca dul-la sa lazra' da naca chee̱ nu benne' chela ca gunná da nadxixruj bea na: Quebe sa lazru' da naca chee̱ nu benne'. 


text:
Ble'e da nadxixruj bea na neda' da naca dul-la, na' guque be'eda' zúale̱'e̱ zánete̱ da cale̱la lu xichaj lázrdawa' da guzá lazra', lawe' da gate quebe ne gúnbe'a da nadxixruj bea na, guca dul-la chia' tu da nagache lawa' neda'. 


text:
Guzúa tu zra gate quebe ne la' da nadxixruj bea, na' gúqueda' naca bana' neda', san gate benda' da na' gunná be'e na neda', bénbe'a da naca dul-la, na' guque be'eda' nabaga' zria, ne dxal-la' gatia'. 


text:
Ca'an guca, da nadxixruj bea na' naca na chee̱ gunna na neda' xel-la nabán, san guca na chia' ca tu da be̱te neda' 


text:
lawe' da ble'e da nadxixruj bea na' neda' da naca na dul-la, da na' guzí xe̱ na neda', na' ne̱ chee̱ da nadxixruj bea na' guque be'eda' nabaga' zria, ne dxal-la' gatia'. 


text:
<pb/>Ca' naca na, da li naca lá'azxa da nadxixruj bea na. Da nadxixruj bea na' naca na lá'azxa, ne xrlátaje, ne chawe'. 


text:
¿Ájazra naca da nigá? ¿Be̱te da nadxixruj bea xrlátaje na' neda'? ¡Cabata'! Dul-la na' be̱te na neda', na' caní guque be'eda' naca na dul-la. Da nigá guque be'eda' ne̱ chee̱ da nadxixruj bea xrlátaje na', na' caní ble'e da nadxixruj bea na' da sbánle̱'e̱ naca dul-la. 


text:
<pb/>Nezdxu da nadxixruj bea na naca na da be̱nna Be' Lá'azxa chee̱ Dios dxi'u, san lu be̱la' dxen chia' naca' ca tu benne' nada'u, na' da naca' dxun na guna' dul-la. 


text:
Neda' quebe dxéajni'ida' da dxaca chia' lawe' da quebe dxuna' da dxaca lazra' guna', san da dxecuídeda' naca na da dxuna'. 


text:
Che dxuna' da cale̱la da quebe dxaca lazra' guna', da na' dxenná da nadxixruj bea na naca na dul-la, na' nezda' xrlátaje naca da nadxixruj bea na. 


text:
Nezda' quebe bi zúale̱ be̱la' dxen chia' da naca xrlátaje, lawe' da dxezá lazra' guna' da xrlátaje, san quebe dxezéqueda' guna' na. 


text:
Chee̱ le̱ na', che dxuna' da quebe dxaca lazra' guna', quebe naca neda' dxuna' na, san dul-la da zúale̱ neda' dxun na ca'. 


text:
<pb/>Caní naca da dxaca chia': Gate dxaca lazra' guna' da xrlátaje, dxulé'e lawe zúale̱ da cale̱la neda'. 


text:
san dxeque be'eda' lu be̱la' dxen chia' zua tu da dxedábaga na ca da dxaca lazra', da naca da nadxixruj bea dul-la da zúale̱ be̱la' dxen chia', na' dxenná be'e na neda'. 


text:
Xcalén Dios, Le̱' gune̱' na ne̱ chee̱ Xránadxu Jesucristo. Ca' naca, lu xichaj lázrdawa' dxuzúa cuina' lu na' Dios, san lu be̱la' dxen chia' naca' ca tu benne' nada'u lu na' da nadxixruj bea dul-la.<pb/>


text:
Na'a, quebe zaj nabía xi' benne' ca' zaj naque̱' tuze nen Jesucristo, benne' ca' québedxa dxelune̱' da cale̱la cáte̱ze dxenná bea be̱la' dxen chee̱', san dxelune̱' da xrlátaje cáte̱ze dxenná bea Be' Lá'azxa. 


text:
Da nadxixruj bea na da dxunna Be' Lá'azxa, Bénnea' dxunne̱' dxi'u xel-la nabán lawe' da nácadxu tuze nen Jesucristo, ba bselá na neda' lu na' da bdxixruj be'e Moisés da dxulé'e na neda' naca' benne' dul-la, ne nabaga' zria, ne dxal-la' gatia'. 


text:
Ba be̱n Dios da quebe guca gun da bdxixruj be'e Moisés, ba gudúe̱' dul-la da zaj nabaga bénneache. Da nadxixruj bea na quebe guca gun na gundxu da xrlátaje lawe' da nate ni'a na' be̱la' dxen chee̱dxu. Chee̱ le̱ na' Dios gusel-le̱' Zrí'inequeze̱', na' guque̱' bénneache ca naca be̱la' dxen chee̱dxu da xu'u na lu na' dul-la, chee̱ gutie̱' ne̱ chee̱ dul-la chee̱dxu, lawe' da nabágadxu zria gátedxu ne̱ chee̱ dul-la da zúale̱ be̱la' dxen chee̱dxu. 


text:
Caní be̱ne̱' chee̱ gaca gundxu da nadxixruj bea na, dxi'u québedxa dxundxu ca dxenná bea be̱la' dxen chee̱dxu, san dxundxu ca dxenná bea Be' Lá'azxa. 


text:
<pb/>Benne' dxelune̱' ca dxenná bea be̱la' dxen chee̱' zaj dxe'e̱ gunne xue da naca chee̱ be̱la' dxen chee̱', san benne' dxelune̱' ca dxenná bea Be' Lá'azxa zaj dxe'e̱ gunne xue da naca chee̱ Be' Lá'azxa. 


text:
Benne' zaj dxe'e̱ gunne xue da naca chee̱ be̱la' dxen chee̱' welátequeze̱', san benne' ca' zaj dxe'e̱ gunne xue da naca chee̱ Be' Lá'azxa xelaca bane̱', ne xelebeza zri lazre̱'. 


text:
Benne' zaj dxe'e̱ gunne xue chee̱ be̱la' dxen chee̱' dxelecuídene̱' Dios, lawe' da quebe dxelaca lazre̱', ne quebe gaca xuluzúa cuine̱' lu na' da nadxixruj bea Le̱'. 


text:
Chee̱ le̱ na' benne' dxelune̱' ca da dxezá lazre' be̱la' dxen chee̱' quebe gaca xelune̱' da dxezaca ba lazre' Dios. 


text:
<pb/>Le'e quebe dxunle ca dxenná bea be̱la' dxen chee̱le, san dxunle ca dxenná bea Be' Lá'azxa, lawe' da ba zúale̱ Be' Lá'azxa chee̱ Dios le'e. Benne' quebe zúale̱ Be' Lá'azxa le̱', Be' da nasel-la Cristo, quebe naque̱' bi chee̱ Cristo. 


text:
Lácala zua Cristo lu xichaj lázrdaule, lu be̱la' dxen chee̱le dxal-la' gátele, san lu xichaj lázrdaule ba xu'ule tu xel-la nabán cube lawe' da bca'ana Dios le'e xrlátaje. 


text:
Che zúale̱ Be' Lá'azxa le'e, Be' chee̱ Dios, Bénnea' bsebane̱' Jesucristo ládujla benne' gate, Lé̱queze Dios na', Bénnea' bsebane̱' Le̱', gunne̱' xel-la nabán cube chee̱ be̱la' dxen chee̱le da gátequeze na. Da nigá gune̱' ne̱ chee̱ Be' Lá'azxa chee̱ Dios, Bénnea' zue̱' xichaj lázrdaule. 


text:
<pb/>Ca' naca na, bi bícha'dau', nabágadxu tu da gundxu, san quegá chee̱ gundxu ca dxenná bea be̱la' dxen chee̱dxu. 


text:
Che gundxu ca dxenná bea be̱la' dxen chee̱dxu, gátequezdxu, san che ne̱ chee̱ Be' Lá'azxa guzúadxu chalá'ala da dxun be̱la' dxen chee̱dxu, na' gaca bandxu. 


text:
Be' Lá'azxa da guzí' lu na'le quebe dxugu'e̱ le'e lu xel-la dxezrebe ca benne' zaj nada'u, san dxune̱' nácale bi chee̱ Dios. Ne̱ chee̱ Be' Lá'azxa nigá dxenne̱dxu: “Xrae”, gate dxuláwizredxu Dios. 


text:
Che nácadxu bi chee̱' ca', gácaqueze chee̱dxu da naca chee̱ Dios. Gaca chee̱dxu da dxal-la' gaca chee̱ Cristo che gudedxu xel-la zi' tu zren nen Le̱', chee̱ xegá'ana szrendxu tu zren nen Le̱'. 


text:
<pb/>Dxéqueda' ca xel-la zi' da dxededxu na'a quebe gutíl-lele̱be na ca da xabáa da sidxu lu zra da za za'. 


text:
Da dxelezá lazre', ne da dxelebeza xúgute̱ da nun Dios naca na chee̱ gulé'e Dios bi zaj naca be̱' bi chee̱' ca'. 


text:
Ca naca da nun Dios belexaca na dácheze, quegá ca gulaca lazre' le̱ na, san lawe' da núnqueze Dios gaca na ca'. Be̱ne̱' zua da dxelebeza lazre na 


text:
lawe' da xeledxúaj ca da nun Dios lu na' da dxuzría xi' le̱ na, chee̱ gaca ba neza chee̱ na tu zren nen bi ca' zaj naca bi ca' chee̱ Dios lu xel-la weselá chee̱be' da naca xabáa. 


text:
Nézquezdxu, ca zrin na'a zra, xúgute̱ da nun Dios dxelebezre we̱' na, ne dxeledé na xel-la zi' ca tu nu'ula zue̱' xel-la dxudía chee̱ sane̱' bidau'. 


text:
Quegá tuze da na' nun Dios dxedé na xel-la zi', san cá'anqueze dxi'u dxededxu xel-la zi', dxi'u na' ba zúale̱ Be' Lá'azxa dxi'u, da naca chee̱dxu tu da dxunna bea na da dxal-la' sidxu. Cá'anqueze dxi'u dxebezre lázredxu dxácate̱ na' dxebézadxu zra gulé'e Dios nácadxu bi chee̱' ca', gate na' gunne̱' cheedxu tu be̱la' dxen cube. 


text:
Lu da dxebeza lázredxu guládxu, san che gaca lé'edxu da dxebeza lázredxu, québedxa naca na tu da dxebeza lázredxu. Tu da ba dxelé'edxu, québedxa dxun na ba xen cueza lázredxu na. 


text:
Che da dxebeza lázredxu naca na tu da quebe gaca lé'edxu, dxun na ba xen cuézadxu na lu dute̱ xel-la zren lazre' chee̱dxu. 


text:
<pb/>Cá'anqueze Be' Lá'azxa dxácale̱ne̱' dxi'u lu xel-la nate ni'a na' chee̱dxu. Quebe nezdxu guchálajle̱dxu Dios ca dxal-la' gundxu, san Lé̱queze Be' Lá'azxa dxue lazre̱' lau Dios waláz chee̱dxu, ne dxebezre lazre̱' ca da quebe dxezeque' nu nne̱. 


text:
Dios, Bénnea' dxenné̱'e̱ da zua xichaj lázrdaudxu nézene̱' da dxaca lazre' nne̱ Be' Lá'azxa lawe' da dxue lazre' Be' Lá'azxa lau Dios cáte̱ze naca da dxaca lazre' Dios waláz chee̱ bi zaj naca be̱' chee̱'. Nácadxadxu wal-la ca tu benne' dxezrué'ene̱' 


text:
<pb/>Nezdxu dxuchine Dios xúgute̱ da dxaca chee̱dxu chee̱ gucá'ana na dxi'u chawe', dxi'u na' nazri'idxu Le̱', na' Le̱' bláwizre̱' dxi'u ca naca da nune̱' gune̱'. 


text:
Benne' ca' bénbea Dios nédxudaute̱, be̱n Le̱' nédxudaute̱ xelaque̱' ca naca Zrí'inequeze̱', chee̱ gaca Zrí'ine̱' na' Benne' blau ládujla zánete̱ bi biche̱'. 


text:
Benne' ca' be̱n Dios nédxudaute̱ ca xelaque̱', cá'anqueze bláwizre̱' le̱', na' benne' ca' bláwizre̱', cá'anqueze bca'ane̱' le̱' xrlátaje, na' benne' ca' bca'ane̱' xrlátaje, cá'anqueze bca'ana szrénqueze̱' le̱'. 


text:
<pb/>¿Bizra nnadxu chee̱ da caní? Che caní dxácale̱ Dios dxi'u, ¿nuzra benne' seque' tábague̱' dxi'u? 


text:
Dios quebe bezúene̱' zi' gunne̱' dxi'u Zrí'inequeze̱', san bdee̱' Le̱' chee̱ gútie̱' waláz chee̱dxu. ¿Quebe gunne̱' chee̱dxu xúgute̱ da ca' tu zren nen Zrí'ine̱'? 


text:
¿Nuzra seque' bi nne̱ chee̱ benne' ca' ba gucá'a Dios le̱'? Lé̱queze Dios na' bca'ane̱' benne' ca' xrlátaje. 


text:
¿Nuzra benne' seque' nne̱' zaj nabaga zria benne' ca'? Lé̱queze Cristo gutie̱' waláz chee̱dxu, ne da naca na blaudxa, naque̱' Bénnea' bebán ládujla benne' gate, na' zue̱' chalá'a xabe̱la chee̱ Dios, ga dxue lazre̱' lau Le̱' waláz chee̱dxu. 


text:
¿Nuzra seque' xecá'a dxi'u lu na' Cristo, Bénnea' nazrí'ine̱' dxi'u? ¿Wazeque' xel-la zi', u xel-la xache', u da nau zi' xuzre na dxi'u, u xel-la dxedún, u da dxugúa zra lánadxu, u da ste̱be, u xel-la gute? 


text:
Naca na ca da naxúaj na lu dizra' lá'azxa, dxenná na:<pb/>Lawe' da nácantu' bi chiu' zúaquezentu' gátentu' xúgute̱ zra.<pb/>Dxelune̱' netu' ca zríla'dau' ba zaj zúaba' chee̱ xelútie̱'-ba'. 


text:
Chee̱ le̱ na' dxuxrén lazra' quebe bi de̱ da seque' gucuasa na dxi'u lu na' Dios, Bénnea' nazrí'ine̱' dxi'u.<pb/>Ne xel-la gute, ne xel-la nabán,<br/>ne gubáz chee̱ xabáa ca', ne be' xriwe̱' dxelenná bea,<br/>ne xel-la waca chee̱ be' xriwe̱' ca',<br/>ne da dxaca na'a, ne da za za',<pb/> 


text:
ne da zua xabáa, ne da zua lu xe̱zr la xu,<br/>ne xetú da nun Dios,<br/>quebe seque' xecá'a na dxi'u lu xel-la zri'i lazre' chee̱ Dios,<br/>da blé'ene̱' dxi'u gate bdee̱' Xránadxu Jesucristo waláz chee̱dxu.<pb/>


text:
Dxennía' da li ca bi chee̱ Cristo, ne quebe dxun lazra', na' xichaj lázrdawa' ne̱ chee̱ Be' Lá'azxa dxe̱ na neda' naca na da li. 


text:
na' dxezá lázrtea' cuía xi'a neda', ne xecuasa' nen Cristo, la naca da nigá da gácale̱ na bi bícha'dau' ca', benne' walázr chia', benne' judío. 


text:
Benne' caní zaj naque̱' zri'ine zre sua Israel, na' Dios guzí' lu ne̱'e̱ benne' caní ca bi chee̱' ca'. Dios guzúe̱' ládujla benne' ca' lu da xabáa chee̱', ne be̱ne̱' tu xel-la wezría nen benne' ca', ne bnézruje̱' le̱' da nadxixruj bea na da bzuaj Moisés, ne xel-la wil-la chee̱ xudau', ne da nache̱be lazre̱'. 


text:
Zaj naque̱' zri'ine zre zua xra xrtáudxu ca', na' ládujla benne' walázr chee̱' ca', lu be̱la' dxen chee̱' bla' Cristo, Bénnea' naque̱' Dios lawe' xúgute̱ da de̱, ne gaca báqueze̱' chadía chacanna. ¡Ca' gaca na! 


text:
<pb/>Quebe nnadxu quebe dxun Dios da dxenná xrtizre̱', san da naca na, quegá xúgute̱ zri'ine zre sua Israel zaj nababa benne' Israel ca' chee̱ Dios. 


text:
Quegá xúgute̱ zri'ine zre sua Abraham zaj naca xánnie̱' zrí'inequeze̱', san naca na ca guzre Dios le̱', gunné̱': “Lu zri'ine zre sua Isaac xelaca zri'ine zre su'.” 


text:
Da nigá dxulé'e na dxi'u quebe nu naca bi chee̱ Dios cáte̱ze nálajbe', san zaj naca bi chee̱' benne' ca' zaj nálaje̱' ca naca da guche̱be lazre' Dios. 


text:
Ca naca da guche̱be lazre' Dios da gunné̱' chee̱ Abraham naca na da nigá: Lu zra da ba gunnía' xida', na' Sara chiu' sane̱' tu zrí'inu'. 


text:
<pb/>Quegá tuze da nigá, san cá'anqueze gate Rebeca guzrá' chupa zrí'ine̱' naca tuze xrabe', Isáac, xra xrtáudxu, 


text:
ne gate bi ca' quebe ne xelálajbe', ne quebe ne xelunbe' da xrlátaje u da cale̱la, Dios guzre̱' Rebeca: “Bi waca chiu' gácabe' we̱n zrin chee̱ bi cuide'.” Da nigá naca na tuze nen da naxúaj lu dizra' lá'azxa, da dxenná na: Bzri'ida' Jacob, ne quegá Esaú. Ca' guca na, begá'ana chawe' da xu'u lu na' Dios chee̱ gudxée̱' ca naca da núnqueze̱', benne' ca' dxaca lazre̱' guláwizre̱', ne quebe dxuché̱'e̱ ca da zaj nune̱'. 


text:
Ca' naca na, quebe naca lawe' da dxaca lázredxu, ne quegá lawe' da dxun zi' lázredxu, san naca na lawe' da dxexache lazre' Dios dxi'u. 


text:
Lu dizra' lá'azxa Dios dxe̱'e̱ wenná bea chee̱ xe̱zr la xu Egipto: “Be̱na' lue' wenná bea chee̱ gulé'eda' ne̱ chiu' lue' xel-la waca chia', ne chee̱ xelúnbea bénneache La neda' du gabí'i xe̱zr la xu.” 


text:
Ca' naca na, Dios dxexache lazre̱' benne' dxaca lazre̱', ne cá'anqueze dxu'e̱ lataj gaque̱' zizraj lazre' benne' dxaca lazre̱' gu'e̱ lataj gaque̱' zizraj lazre'. 


text:
<pb/>Na'a xi'u neda': Che caní naca na, ¿bizr chee̱ na' dxugapa Dios bénneache dul-la? ¿Núzraqueze seque' tábaga ca da dxaca lazre' Le̱'? 


text:
Lue', benne', ¿nuzra nacu' lue' chee̱ gutil-lu' Dios dizra'? ¿Waca tu xesu' xe̱ na benne' be̱ne̱' le̱ na: ¿Bizr chée̱ na' be̱nu' neda' caní? 


text:
Benne' we̱n xesu' zruaga na' wazéquene̱' gune̱' chee̱ guna' na' ca dxaca lazre̱'. Wazéquene̱' gune̱' chee̱ guna' ná'queze tu xesu' da zácadxa, ne tu xesu' da xálaze. 


text:
¿Bizra nnáquezdxu che Dios guca lazre̱' gulé'ene̱' dxi'u ca dxuzría xi'e bénneache, ne ca naca xel-la waca chee̱', na' lu xel-la zren lazre' chee̱' bchaga lawe̱' chee̱ benne' ca' lácala dxal-la' xeledée̱' le̱' xel-la zi', na' xelebía xí'te̱queze̱'? 


text:
<pb/>Be̱ne̱' na chee̱ blé'ene̱' ca naca xel-la szren chee̱ da xabáa chee̱' lu da naca chee̱dxu dxi'u, nácadxu benne' dxexache lazre̱' Le̱', ne bequé̱'e̱ dxi'u nédxute̱ chee̱ gaca chee̱dxu xabáa na' da nucueza Le̱'. 


text:
Naca na ca naxúaj na lu dizra' lá'azxa ca gunná Oseas, gunné̱':<pb/>Benne' ca' quebe zaj naque̱' bi chia', xapa' le̱' bi chia',<br/>na' benne' quebe bzri'ida', xapa' le̱' bi nazri'ite̱ lazra'.<pb/> 


text:
Ca naca chee̱ benne' Israel ca', Isaías dxenné̱': “Lácala zaj naxán zri'ine zre sua Israel ca naxán xuzre' dxe' dxu'a tu xe̱gu zren, bábaze benne' ca' xelexegá'ane̱' chee̱ xelelé̱'”, 


text:
lawe' da gun Xránadxu ca dxenná xrtizre̱', guzría xi'e̱ ze̱zr la xu nigá lu da naca xrlátaje, ne chadite. 


text:
Naca na ca gunná lé̱queze Isaías na' gate nate, gunné̱':<pb/>Chela Xránadxu, Xrana zánete̱ gubáz chee̱ xabáa, quebe bca'ane̱' zri'ine zre súadxu ca',<br/>na' xenítedxu ca guca chee̱ xe̱zre Sodoma, ne chee̱ xe̱zre Gomorra. Benne' judío ca', ne dizra' chawe' 


text:
<pb/>¿Bízraqueze nnadxu? Benne' quebe zaj naque̱' judío, ne quebe belexexílaj lazre̱' xelexegá'ane̱' xrlátaje lau Dios, zaj naque̱' benne' belexegá'ane̱' xrlátaje lau Dios, da zéaje̱ na, belexegá'ane̱' xrlátaje lawe' da guleajlí lazre̱' Cristo. 


text:
Benne' Israel ca', benne' belune̱' ca dxenná da nadxixruj bea na da dxal-la' xucá'ana na le̱' xrlátaje lau Dios, quebe gulezéquene̱' xelexegá'ane̱' xrlátaje lawe̱' Le̱'. 


text:
¿Bizr chee̱ na'? Naca na lawe' da quebe belune̱' ba xuzre xelexegá'ane̱' xrlátaje ne̱ chee̱ xel-la dxeajlí lazre' chee̱', san gulaca lazre̱' xelexegá'ane̱' xrlátaje ne̱ chee̱ da belúnqueze̱' le̱'. Chee̱ le̱ na' xeajlecházie̱' lawe' xiaj da dxelechegu bénneache, da na' naca Cristo 


text:
ca da dxenná Dios lu dizra' lá'azxa chee̱', dxenné̱':<pb/>Neda' dxuzúa' lu xe̱zre Sión tu benne' naque̱' xiaj da dxelechegu bénneache.<pb/>Nu benne' cheajlí lazre̱' Le̱' quebe xedué'equezne̱'.<pb/>


text:
Le'e, bi bícha'dau', da dxezá lazra', ne da dxenaba' Dios gune̱' chee̱ benne' Israel ca' naca na chee̱ xelelé̱'. 


text:
Ca naca chee̱ benne' ca', da li dxelebile lazre̱' da naca chee̱ Dios, san quebe naca na chee̱ xel-la sina li. 


text:
Quebe zaj nézene̱' ca xrlátaje dxucá'ana Dios bénneache, san dxelaca lazre̱' xulucá'ana xrlátaje cuine̱', ne quebe dxelezí' lu ne̱'e̱ ca xrlátaje dxucá'ana Dios bénneache. 


text:
Cristo dxune̱' da dxaca lazre' Dios gun da nadxixruj bea na, lawe' da dxucá'ana Cristo xrlátaje xúgute̱ bénneache dxeleajlí lazre̱' Le̱'. 


text:
<pb/>Ca naca chee̱ da dxucá'ana xrlátaje bénneache lau Dios da naca na ne̱ chee̱ da nadxixruj bea na, bzuaj Moisés caní: Benne' dxune̱' ca naca da dxenná da nadxixruj bea na gaca bane̱' ne̱ chee̱ le̱ na. 


text:
Ca naca chee̱ da dxucá'ana xrlátaje bénneache lau Dios da naca na ne̱ chee̱ xel-la dxeajlí lazre' dxenná na caní: Quebe nnau' lu lazrda'u: “¿Núzraqueze benne' cuéne̱' xabáa?” (da naca na chee̱ gulétaje̱' Cristo), 


text:
ne quebe nnau': “¿Núzraqueze benne' xétaje̱' lataj chul-la chee̱ benne' gate ca'?” (da naca na chee̱ xebéaje̱' Cristo ládujla benne' gate.) 


text:
¿Bizra da na' dxenná na: Dizra' na' zua na gágute̱ naga zu', lu dxu'u ne lu lazrda'u? Dizra' nigá naca na dizra' chawe' da dxuzénentu' bénneache chee̱ xeléajle̱'e̱ chee̱ Cristo. 


text:
Che nen dxu'u dxennáu' naca Cristo Xranu', ne che lu lazrda'u dxeajlí lazru' Dios bsebane̱' Le̱' ládujla benne' gate, nadxa lau'. 


text:
Lu lázrdaudxu dxeajlí lázredxu chee̱ xegá'anadxu xrlátaje lau Dios, ne nen dxú'adxu dxexeché̱bedxu nácadxu chee̱ Cristo chee̱ ladxu. 


text:
Dios quebe dxebée̱' benne' judío ca', u benne' quebe zaj naque̱' judío lawe' da Lé̱queze Xránadxu na' naque̱' Xrana xúgute̱ bénneache, na' dxunézrujle̱'e̱ xúgute̱ benne' ca' dxululáwizre̱' Le̱'. 


text:
Na'a ¿ájazra xululáwizre̱' Le̱' che quebe ne xeléajle̱'e̱ chee̱'? ¿Ájazra xeléajle̱'e̱ chee̱' che quebe ne xelenne̱' nu dxuchalaj chee̱'? ¿Ájazra xelenne̱' che quebe nu chilá' benne' guzenne̱' le̱'? 


text:
¿Ájazra xuluzenne̱' bénneache che quebe nu nasel-la le̱'? Naca na ca dxenná dizra' lá'azxa, dxenná na: Xrtante̱ naca lau Dios da dxelún benne' dxeledé̱' dxuluzenne̱' bénneache dizra' chee̱ xel-la dxebeza zri lazre', ne dizra' chawe'. 


text:
<pb/>Quegá xúgute̱ bénneache dxelezí' lu ne̱'e̱ dizra' chawe' nigá. Naca na ca gunná Isaías, gunné̱': “Xran, ¿zua nu benne' ba guxéajle̱'e̱ ca da dxuchálajntu'?” 


text:
<pb/>Na'a dxenaba': ¿Quebe ne xelenne̱'? Da li ba belenne̱'. Lu dizra' lá'azxa dxenná na:<pb/>Da dxuluzén benne' caní bache belén bénneache du ca naca xe̱zr la xu nigá.<pb/>Dizra' chee̱ benne' caní bache belén bénneache du gabí'i xe̱zr la xu. 


text:
Xecha lasa dxenaba': ¿Quebe ne xeleque be'e benne' Israel ca da gunná Dios? Za'a Moisés bzuaje̱' ca gunná Dios, gunné̱':<pb/>Neda' guna' gácale benne' se̱ lazre' chee̱ tu xe̱zre benne' quebe ne xelaque̱' tu xe̱zre.<pb/>Guna' zrá'ale tu xe̱zre benne' quebe ne xeléajni'ine̱'. 


text:
Gudé na' bzuaj Isaías ca gunná Dios, gunné̱':<pb/>Benne' quebe belexílaje̱' neda' belexezrélene̱' neda'.<pb/>Ble'e lawa' benne' ca' quebe bululáwizre̱' neda'. 


text:
Ca naca chee̱ benne' Israel, gunná Dios: “Tu dxuláwizrazqueza' benne' quebe dxuluzúe̱' dizra', ne dxeledábague̱' xrtizra'.”<pb/>


text:
Na'a dxenaba': ¿Ba bzua Dios chalá'ala xe̱zre chee̱', benne' Israel ca', tu chí'izqueze? ¡Cabata'! Néda'queza' naca' benne' Israel. Neda' nabábale̱na' zri'ine zre sua Abraham, ne nabábale̱na' zri'ine zre sua Benjamín. 


text:
Gate nate Dios guzí' lu ne̱'e̱ benne' Israel ca', na' na'a quebe nuzúe̱' benne' ca' chalá'ala. ¿Quebe nézele le'e da dxenná dizra' lá'azxa ca naca chee̱ Elías, bénnea' bchálaje̱' waláz chee̱ Dios, gate na' gudawe̱' zria benne' Israel ca' lau Dios? Gunné̱': 


text:
“Xran, ba belútie̱' benne' buluchálaje̱' waláz chiu', ne buluzría xi'e̱ lataj lá'azxa chiu' ca', na' tuza' neda' nagá'ana', na' cá'anqueze neda' dxelaca lazre̱' xelútie̱'.” 


text:
Dios beche̱be̱', guzre̱' Elías: “Ba gucá'a chia' ga xun chi gaxúa benne' quebe ne xuluzúa zribe̱' lau bedáu' xiaj xaga le̱ na Baal.” 


text:
Cá'anqueze na'a ba begá'ana tu cue' benne' ca', benne' ba gucá'a Dios chee̱' lu xel-la zri'i lazre' chee̱'. 


text:
Na'a, che naca na ne̱ chee̱ xel-la zri'i lazre' chee̱ Dios, quebe naca na ne̱ chee̱ da gaca gun nu benne', lawe' da la guca na ca', na' xel-la zri'i lazre' chee̱ Dios quebe naca na xel-la zri'i lazre'. 


text:
<pb/>¿Bizra xca'? Benne' Israel ca' quebe belezrué'ene̱' da dxelexílaje̱', san benne' ca' gucá'a Dios le̱' belezrué'ene̱' na, san xezícadxa benne' ca' gulaque̱' benne' zide'. 


text:
Naca ca dxenná dizra' lá'azxa, dxenná na: Dios be̱'e̱ lataj gulaca benne' ca' lázrdau zide'. Be̱'e̱ le̱' lataj gulaque̱' ca benne' la chul-la, ne ca benne' cwezru' ca', na' caní zaj naque̱' na'a. 


text:
Cá'anqueze gunná Davíd, gunné̱':<pb/>Ca naca laní chee̱ benne' ca' be̱n xelaca na ca tu xralaj, u ca tu da que̱la na le̱'<br/>chee̱ cheajlecházie̱', na' gudé Dios le̱' lu da ba xa'.<pb/> 


text:
Xiaj lawe̱' xelechul-la na chee̱ québedxa xelelé'ene̱',<br/>na' xelelégüe̱' chadía chacanna zran xua da naca na dul-la chee̱'. Ca zaj nalá benne' quebe zaj naque̱' judío 


text:
<pb/>Na'a dxenaba': ¿Tu chi'ize belenite benne' judío ca' gate xeajlecházie̱'? ¡Cabata'! Gate benne' judío ca' guledábague̱' xrtizra Dios, guta' lataj xelelá benne' quebe zaj naque̱' judío, chee̱ xelezúa benne' judío ca' lu xel-la dxezá lazre'. 


text:
Na'a, che da zrinnaj da belún benne' judío ca' be̱n na guca tu da ba neza chee̱ xúgute̱ bénneache, ne che gate belenitie̱' guca na tu da ba neza chee̱ benne' quebe zaj naque̱' judío, gaca na tu da ba neza zrendxa gate xelexú'u xúgute̱ benne' judío ca' lu na' Dios. 


text:
<pb/>De̱ tu da dxal-la' xapa' le'e, núlale quebe nácale benne' judío. Lawe' da gusel-la Dios neda' chee̱ guzenda' benne' quebe zaj naque̱' judío xrtizre̱', dxé'le̱'a gunne xue chee̱ zrin nabaga' guna'. 


text:
Che gate bzua Dios chalá'ala benne' judío ca', belexaca tuze nen Dios benne' quebe zaj naque̱' judío, ¿ájazra gaca gate xelexaca benne' judío ca' tuze nen Dios? Gaca na ca xelexaca bane̱' ládujla benne' gate. 


text:
Che guzúadxu lau Dios xeta nedxu chee̱ cua, na' nácaqueze chee̱' dute̱ cua na'. Na' che naca chee̱ Dios lue xaga, zaj nácaqueze chee̱' ca naca zruze xaga na'. 


text:
<pb/>Benne' judío ca' zaj naque̱' ca zrúzequeze tu xaga olivo, san bal-la zruze guledxugu na, na' lue' beda'u waláz chee̱ zruze ca', ne nacu' ca tu zruze xaga olivo xixre'. Ca'an guca, gucu' tuze nen lue xaga olivo chawe' na', ne dxezi'u ba neza xel-la nabán chee̱ xaga olivo na'. 


text:
Quebe gucá'ana szren cuinu' lawe' zrúzequeze xaga olivo na'. Che dxucá'ana szren cuinu', naca be'e quebe dxugagu' lue' lue xaga na', san luéqueze na' dxugagu na lue'. 


text:
Ca'an naca, san guledxugu na lawe' da quebe guléajle̱'e̱ chee̱ Dios, na' lue' bedá'azu' le̱'e̱ xaga na' lawe' da dxéajle̱'u. Ca'an naca, quebe gucá'ana szren cuinu', san bxue xanne' cuinu'. 


text:
Che Dios quebe bnite lawe̱' chee̱ benne' ca' zaj naque̱' ca zrúzequeze xaga na', na' bebéaje̱' le̱', cá'anqueze quebe gunite lawe̱' chiu' lue', na' xebéaje̱' lue'. 


text:
Le nna'xque ca xrlátaje naca Dios, na' cá'anqueze ca snia naque̱'. Guque̱' snia nen benne' ca' xeajlecházie̱', na' naque̱' chawe' nen lue'. Dxun na ba xen tu gúnzquezu' ca dxal-la' gunu' chee̱ tu sí'zquezu' da chawe' chee̱', lawe' da che quebe gunu' caní, cá'anqueze wegüe̱' lue'. 


text:
Che benne' judío ca' xelexexéaj lazre̱', na' xelexaque̱' tuze nen xaga olivo na', lawe' da napa Dios xel-la waca xune̱' le̱' tuze. 


text:
Lue' quebe nacu' judío, san guchugue̱' lue' le̱'e̱ tu xaga olivo xixre', na' bexune̱' lue' tuze nen xaga olivo chawe' na', da quebe nu dxun. Benne' judío ca', benne' zaj naque̱' ca zrúzequeze xaga olivo chawe' na', gácadxa chawe' xexune̱' le̱' tuze nen xaga olivo cheé̱queze̱' na'. Ca xelexú'u benne' judío lu na' Dios 


text:
<pb/>Le'e, bi bícha'dau', dxaca lazra' chéajni'ile chee̱ da nagache nigá, chee̱ quebe guéquele nácale benne' sina. Benne' Israel ca' zaj naque̱' benne' lázrdau zide' tu chí'idauze, ca zrin zra xelexú'u lu na' Dios xúgute̱ benne' quebe zaj naque̱' judío. 


text:
Gate gaca na, nadxa xelelá xúgute̱ benne' Israel ca' lawe' da naxúaj lu dizra' lá'azxa da dxenná na:<pb/>Benne' weselá ze̱'e̱ Sión,<br/>na' cue̱' da cale̱la da zaj nabaga zri'ine zre sua Jacob.<pb/> 


text:
<pb/>Ca naca chee̱ dizra' chawe' chee̱ Cristo, zaj naca benne' judío ca' ca benne' dxelecuídene̱' Dios chee̱ gaca da ba neza chee̱le le'e, san Dios ne nazrí'ine̱' benne' ca' lawe' da guqué̱'e̱ xra xrtawe̱' ca'. 


text:
Le'e nédxute̱ gudábagale xrtizra Dios, san na'a, lawe' da guledábaga benne' judío ca' xrtizre̱', Dios dxexache lazre̱' le'e. 


text:
Cá'anqueze na'a, benne' judío ca' dxeledábague̱' xrtizra Dios, san naca na chee̱ xexache lazre' Dios le̱' ca dxexache lazre̱' le'e. 


text:
<pb/>Szrente̱ naca xel-la gunní'a chee̱ xel-la sina, ne xel-la dxéajni'i chee̱ Dios. Quebe séquedxu chéajni'idxu ca da dxuchi'e̱, ne quebe gaca gúnbea xánnedxu da dxune̱'. 


text:
Xúgute̱ da dxelé'edxu zá'aca na lu na' Dios, na' Le̱' be̱ne̱' da ca', ne zaj naca na chee̱ Lé̱queze̱'. ¡Gaca ba Dios chadía chacanna! ¡Ca'an gaca na!<pb/>


text:
Ca'an naca, bi bícha'dau', lu xel-la dxexache lazre' chee̱ Dios, dxata' xúeda' le'e guzúa cuínale lu na' Dios ca tu guna' ban, da naca na lá'azxa, ne da xezaca ba lazre' Dios. Da nigá naca na tu da gucá'ana szrene Dios da dxal-la' gunle. 


text:
Québedxa gunle ca dxelún bénneache chee̱ xe̱zr la xu nigá, san le guchá cuínale chee̱ caní zra dute̱ ca naca lu xichaj lázrdaule. Ca'an gaca, gúnbeale da dxaca lazre' Dios gunle, da na' naca xrlátaje, ne da dxezaca ba lazre' Dios, ne da naca na li lazre'. 


text:
<pb/>Ne̱ chee̱ da nusebaga Dios neda' lu da chawe' chee̱' dxapa' xúgute̱le le'e quebe nu benne' dxal-la' gucá'ana cuine̱' szrendxa ca dxal-la' gune̱', san dxal-la' guxúe̱' ca da naque̱' lu xel-la dxexruj lazre', cáte̱ze naca xel-la dxeajlí lazre' da nunezruj Dios le̱'. 


text:
Ca naca chee̱ be̱l-la' dxen chee̱dxu, zánete̱ da napa na, na' xúgute̱ da ca' quebe dxelún na tuze zrin, 


text:
cá'anqueze dxi'u, láqueze naxandxu, nácadxu ca tuze be̱l-la' dxen chee̱ Cristo, ne nácadxu tuze tudxu xetudxu ca zaj naca da ca' napa tu be̱l-la' dxen chee̱ nu benne'. 


text:
<pb/>Dios nunne̱' dxi'u cha chee̱dxu ca da gaca gundxu ca da dxaca lazre̱' gunne̱' tu tudxu. Dxal-la' guchine xánnedxu ca da nunne̱' dxi'u.<pb/>Che nunne̱' dxi'u chee̱ guchálajdxu waláz chee̱',<br/>dxal-la' gundxu na dute̱ xel-la dxeajlí lazre' da nápadxu.<pb/> 


text:
Che nunne̱' dxi'u chee̱ gundxu zrin chee̱ ljwézredxu,<br/>dxal-la' gundxu na cháwe'dau'.<pb/>Che nunne̱' dxi'u chee̱ gusé̱dedxu bénneache,<br/>dxal-la' guse̱de xánnedxu le̱'.<pb/> 


text:
Che nunne̱' dxi'u chee̱ gutípadxu lazre' bénneache,<br/>dxal-la' gutipa xánnedxu lazre' le̱'.<pb/>Che nunne̱' dxi'u chee̱ bi gunézrujdxu,<br/>dxal-la' gundxu na du lázredxu.<pb/>Che nunne̱' dxi'u chee̱ nne̱ xuedxu,<br/>dxal-la' guxúe xánnedxu ca dxundxu na.<pb/>Che nunne̱' dxi'u gácale̱dxu benne' xache' ca',<br/>dxal-la' gundxu na dute̱ xel-la dxebé chee̱dxu.<pb/> 


text:
Le zri'i ljwézrele du lázrele tule xetule.<pb/>Le guzúa chalá'ala da cale̱la, ne le gun da xrlátaje.<pb/> 


text:
Dxal-la' zri'i ljwézrele tule xetule ca nazri'ile bi bíchequezle.<pb/>Le gapa ba lá'ana ljwézrele, ne le güe lataj tule xetule.<pb/> 


text:
Le gun zi' lázrele, ne quebe gácale zrawe̱de,<br/>na' le gun zrin chee̱ Xránadxu dute̱ lázrdaule.<pb/> 


text:
Le sua xel-la dxebé lu da dxebeza lázrele.<pb/>Le gaca dxexruj lazre' gate dxedele xel-la zi'.<pb/>Le guchálajle̱teze Xránadxu.<pb/> 


text:
Le gunezruj da dxelexazrje benne' ca' zaj naque̱' bi chee̱ Dios.<pb/>Le si' lu na'le du lázrele benne' ca' zá'aque̱' dxelenabe̱' le'e.<pb/> 


text:
Le naba da chawe' chee̱ benne' ca' zaj nau zi' xuzre̱' le'e.<pb/>Le naba da xrlátaje chee̱', ne quebe nábale da cale̱la chee̱ benne' ca'.<pb/> 


text:
Le gaca tuze nen ljwézrele tule xetule.<pb/>Quebe gucá'ana szren cuínale,<br/>san le gaca tuze nen benne' dxexruj lazre' ca'.<pb/>Quebe guéquele ba nápale dute̱ xel-la sina.<pb/> 


text:
Quebe xebi'ile da cale̱la chee̱ benne' nune̱' chee̱le da cale̱la.<pb/>Le gun ba xuzre gunle da xrlátaje lau xúgute̱ bénneache. 


text:
Bi bícha'dau' nazri'ite̱ lazra', quebe xebéaj lázrele, san le güe lataj Dios xebéaj lazre̱', lawe' da naxúaj lu dizra' lá'azxa da dxenná na: Chia' neda' naca xebéaj lazra'. “Neda' xebi'a chee̱ bénneache,” dxenná Xránadxu. 


text:
Cá'anqueze dxenná na: Che dxedún benne' dxecuídene̱' lue', bnezruj da gawe̱', na' che dxebílene̱', bnezruj da xí'aje̱', lawe' da gate dxunle caní, xedué'e bénnea'. 


text:
Quebe gu'u lataj da cale̱la nna be'e na lue', san gunná be'e da cale̱la ne̱ chee̱ da xrlátaje da dxunu'.<pb/>


text:
Xúgute̱dxu dxal-la' guzúadxu dizra' chee̱ benne' xu'u lawe', lawe' da quebe nu chilá' benne' xu'u lawe' che quebe nunna Dios le̱' xel-la dxenná bea chee̱'. Benne' xu'u lawe' ca' zaj naque̱' benne' nuzúa Dios. 


text:
Chee̱ le̱ na' nu benne' dxedábague̱' benne' xu'u lawe' dxedábague̱' ca da nun Dios. Benne' dxeledábague̱' caní zaj nabague̱' zria, na' Dios xuzri'e̱ chee̱' da xexal-le̱'. 


text:
Benne' ca' dxelenná be'e̱ quebe nuzúa Dios le̱' chee̱ xuluchebe̱' benne' dxelune̱' da xrlátaje, san chee̱ xuluchebe̱' benne' dxelune̱' da cale̱la. ¿Dxaca lazru' quebe zrebu' benne' xu'u lawe'? Be̱n da xrlátaje, na' benne' xu'u lawe' ca' xelape̱' ba lá'ana lue' 


text:
lawe' da zaj naque̱' we̱n zrin chee̱ Dios chee̱ xelune̱' chiu' da xrlátaje. Che dxunu' da cale̱la, dxal-la' zrebu' lawe' da quegá dácheze zaj nape̱' xel-la dxenná bea xelexebi'e̱ chee̱ bénneache lawe' da zaj naque̱' we̱n zrin chee̱ Dios chee̱ xuluzúe̱' lu da ba xa' benne' ca' dxelune̱' da cale̱la. 


text:
Chee̱ le̱ na', dxun na ba xen guzúadxu dizra' chee̱ benne' xu'u lawe', quegá tuze chee̱ quebe xuluzúe̱' dxi'u lu da ba xa', san lawe' da nezdxu naca na da nadxixruj bea Dios. 


text:
Chee̱ le̱ na' dxízrujle da dxebágale chee̱ xu'u lawe', lawe' da zaj naca benne' xu'u lawe' we̱n zrin chee̱ Dios, ne dxelún xánnie̱' zrin chee̱' na'.<pb/> 


text:
Le quizruj xúgute̱ bénneache ca da nabágale chee̱'.<pb/>Da nabágale chee̱ benne' wechizruj, le quizruj da nabágale.<pb/>Da nabágale chee̱ xu'u lawe', le quizruj na.<pb/>Benne' dxal-la' gápale ba lá'ana, le gape̱' ba lá'ana.<pb/>Benne' dxal-la' gucá'ana szrenle, le gucá'ane̱' szren. 


text:
<pb/>Quebe dxal-la' cue zria chee̱le nen nu benne' san tuze chee̱ zri'ile le̱' ca dxal-la' gunle chee̱ le sa' ljwézrele tule xetule. Che gunle da nigá, na' gunle da nadxixruj bea na. 


text:
Naga zaj naxúaj da nadxixruj be'e Dios dxenná na:<pb/>Quebe súale̱nu' zru'ula benne' xula.<pb/>Quebe gutiu' benne'.<pb/>Quebe cuanu'.<pb/>Quebe gun lazru' chee̱ benne'.<pb/>Quebe sa lazru' da naca chee̱ benne'. Xúgute̱ da nadxixruj bea caní, ne xúgute̱ da nadxixruj bea xezícadxa dxun bénnea' dxuzúe̱' dizra' da nadxixruj bea na' dxenná na: Bzri'i le sa' ljwezru' ca nazrí'i cuinu'. 


text:
Bénnea' nazrí'ine̱' le sa' ljwezre̱' quebe dxune̱' da cale̱la chee̱ le sa' ljwezre̱' na'. Ca'an naca, bénnea' nazrí'ine̱' le sa' ljwezre̱' dxuzúe̱' dizra' chee̱ da nadxixruj bea na. 


text:
<pb/>Ca naca da caní, le guxúe xanne' ca naca zra zúadxu na'a lawe' da ba bzrin zra xebandxu lu bchigala lawe' da ba zua gágudxa zra ladxu lu da nácadxu ca guzúa na gate na' guzú lau dxéajle̱dxu. 


text:
Ba dxedé chee̱ da chul-la, ne ba za te zra. Chee̱ le̱ na' dxal-la' gusandxu da dxelún bénneache lu da chul-la, na' gácadxu ca tu benne' zeje̱' wedil-la dxacu zra lane̱' xia, chee̱ tadxu lu xel-la naxaní' chee̱ Dios.<pb/> 


text:
Dxal-la' tadxu li lazre' ca dxal-la' tadxu te zra.<pb/>Quebe dxal-la' xí'ajdxu da dxuzuzre na bénneache,<br/>ne quebe gagu xrátadxu.<pb/>Quebe gundxu da sban, ne da cale̱la.<pb/>Quebe tíl-lale̱dxu le sa' ljwézredxu,<br/>ne quebe gácadxu xa lazre'. 


text:
<pb/>Xránadxu Jesucristo gácaqueze̱' ca zra lánadxu xia, na' quebe gundxu da dxezá lazre' be̱la' dxen chee̱dxu.<pb/>


text:
Che tu bi bíchedxu quebe ne se̱ cháchabe' lu xel-la dxeajlí lazre', le si' lu na'le le̱be', san quegá chee̱ gutíl-lale̱le le̱be' dizra' ca naca da quebe dxun na ba xen. 


text:
Ca naca na, zaj zra' benne' dxeleajlí lazre̱' naca chee̱' xelawe̱' bal-la bi de̱, san zaj zra' benne' xezícadxa quebe ne xelezé̱ chache̱' lu xel-la dxeajlí lazre', na' dxeléquene̱' waca xelawe̱' tuze xixre' cuan. 


text:
Benne' dxawe̱' xúgute̱ da ca' quebe dxal-la' guzúe̱' chalá'ala bénnea' nadxúaj nadxeze da dxawe̱', na' benne' nadxúaj nadxeze da dxawe̱' quebe dxal-la' si tizre̱' bénnea' dxawe̱' bal-la bi de̱, lawe' da nazí' lu na' Dios bénnea'. 


text:
¿Nuzra nacu' lue' dxezí tizru' we̱n zrin chee̱ Xránadxu? Che xegá'ane̱' xrlátaje, u che quegá, naca na da nabaga Xránadxu. Xegá'ane̱' xrlátaje lawe' da napa Xránadxu xel-la waca chee̱ gucá'ane̱' le̱' xrlátaje. 


text:
<pb/>Caní naca xetú. Zaj zra' benne' dxulupá'anadxe̱' tu zra ca xetú zra, na' zaj zra' benne' dxeléquene̱' tuz ca zaj naca xúgute̱ zra. Tu tudxu dxal-la' se̱ cháchadxu lu xichaj lázrdaudxu ca naca da caní. 


text:
Benne' dxupá'ane̱' tu zra dxune̱' na chee̱ gape̱' ba lá'ana Xránadxu, na' bénnea' quebe dxupá'ane̱' zra na' dxune̱' ca' chee̱ gape̱' ba lá'ana Xránadxu. Benne' dxawe̱' bal-la bi de̱ dxune̱' na chee̱ gape̱' ba lá'ana Xránadxu lawe' da dxe̱'e̱ Dios: Xcalenu', na' bénnea' nadxúaj nadxeze da dxawe̱' dxune̱' na chee̱ gape̱' ba lá'ana Xránadxu, na' cá'anqueze dxe̱'e̱ Dios: Xcalenu'. 


text:
<pb/>Netudxu dxi'u naca bandxu chee̱ gundxu da naca cheé̱zedxu, ne quegá gátedxu lu da naca cheé̱zedxu. 


text:
Che naca bandxu, naca na chee̱ gaca ba Xránadxu. Ca' naca na, che gaca bandxu, u che gátedxu nácadxu bi chee̱ Xránadxu. 


text:
<pb/>Na'a lue', ¿bizr chee̱ na' quebe dxelé'enu' chawe' ca da dxun le sa' ljwezru', bi bíchedxu? ¿Bizr chee̱ na' dxuzú' le̱' chalá'ala? Xúgute̱dxu dxal-la' zrindxu lau Cristo chee̱ guchi'e̱ ca da nundxu tu tudxu. 


text:
Naxúaj lu xiche lá'azxa da dxenná na:<pb/>Dxenná Xránadxu: “Dxuzetaj cuina' dxennía':<pb/>Xúgute̱ bénneache xuluzú zribe̱' lawa'.<pb/>Xúgute̱' xelexeche̱be̱' lawe' lau naca' Dios.” 


text:
<pb/>Chee̱ le̱ na' québedxa dxal-la' si tízradxu tudxu xetudxu. Le gun ba xuzre quebe bi gunle da gun na ga chegu bi bíchele, u da gun na cheajcházie̱' lu dul-la. 


text:
Dxuxrén lazra' Xránadxu Jesús, ne nezda' quebe bi da dxágudxu nácaqueze sban, san che tu bi bíchedxu dxéquebe' de̱ tu da dxágudxu da naca na sban, chee̱ le̱be' naca na da sban. 


text:
Che ne̱ chee̱ da dxagu' lue', dxunu' dxeajchaze bi bichu', quebe dxunu' da naca chee̱ xel-la zri'i lazre'. Quebe gunu' cuía xi' tu benne', bénnea' gute Cristo waláz chee̱', lawe' da dxaca lazru' lue' gagu' bi xel-la wagu. 


text:
Chee̱ súadxu naga dxenná be'e Dios dxi'u quebe naca na chee̱ da dxágudxu, u chee̱ da dxí'ajdxu, san naca na chee̱ xegá'anadxu xrlátaje lau Dios, ne chee̱ gápadxu xel-la dxebeza zri lazre', ne chee̱ súadxu xel-la dxebé, da ca' nápadxu ne̱ chee̱ Be' Lá'azxa. 


text:
Nu benne' dxune̱' zrin chee̱ Cristo caní dxune̱' da dxezaca ba lazre' Dios, na' dxelapa bénneache le̱' ba lá'ana. 


text:
<pb/>Ca' naca na, dxal-la' gundxu da dxulusá na xel-la dxebeza zri lazre', ne da dxuluzúa chacha na dxi'u. 


text:
Quebe guzría xi'u da nun Dios lu xichaj lázrdau le sa' ljwezru' ne̱ chee̱ da dxagu'. Da li xúgute̱ da dxágudxu zaj naca na xrlátaje, san quebe naca xrlátaje bi gágudxu da gun na cheajchaze benne' xula lu dul-la. 


text:
Xrlátaje naca quebe gágudxu be̱la', ne quebe xí'ajdxu xrise uva wal-la, ne quebe bi gundxu da gun na cheajchaze bi bíchedxu lu dul-la, u da guzría xi na xel-la dxeajlí lazre' chee̱'. 


text:
Che napu' xel-la dxeajlí lazre' bi gaca gunu', dxal-la' gunu' na lué'queze lau Dios. Ba neza naca na chee̱ benne' quebe guzría xi' cuine̱' ne̱ chee̱ da dxéquene̱' naca na da xrlátaje gune̱'. 


text:
Bénnea' dxawe̱' da dxéquene̱' quebe dxal-la' gawe̱', nabague̱' zria gate dxawe̱' na lawe' da dxawe̱' da quebe dxeajlí lazre̱' naca chee̱' gawe'. Xúgute̱ da dxundxu zaj naca dul-la che quebe dxuxrén lázredxu zaj naca na xrlátaje.<pb/>


text:
Dxi'u ba ze̱ cháchadxu lu xel-la dxeajlí lazre' dxal-la' gácale̱dxu benne' quebe ne se̱ chache̱' lu xel-la dxeajlí lazre', ne quebe gundxu da dxezaca ba lázredxu dxí'uze. 


text:
Tu tudxu dxal-la' gundxu da dxezaca ba lazre' bi bíchedxu lu da gun na chawe' chee̱be', ne lu da gusegula na le̱be' lu xel-la dxeajlí lazre' chee̱be'. 


text:
Crístoqueze quebe be̱ne̱' da dxezaca ba lazre' le̱ze̱', san guca chee̱' ca naxúaj na lu dizra' lá'azxa, dxenná na: Benne' ca' gulenné̱' schanni' chiu' Lue', Dios, guca na ca gulenné̱' schanni' chia' neda'. 


text:
Xúgute̱ da naxúaj nédxudaute̱ lu dizra' lá'azxa zaj naxúaj na chee̱ guzéajni'i na dxi'u, chee̱ gápadxu xel-la dxebeza lazre' ne̱ chee̱ xel-la zren lazre', ne xel-la dxexúe zren, da ca' nápadxu ne̱ chee̱ da ca' zaj naxúaj na. 


text:
Dxenaba' lau Dios, Bénnea' dxunne̱' dxi'u xel-la zren lazre', ne dxexúe zrene̱' dxi'u, chee̱ gácale̱ne̱' le'e chee̱ gácale tuze tule xetule ne̱ chee̱ Jesucristo, 


text:
chee̱ gunle xúgute̱le tu zren güe lá'anale Dios, Xra Xránadxu Jesucristo. Dxelén benne' quebe zaj naque̱' judío dizra' chawe' 


text:
<pb/>Ca'an naca, chee̱ gaca ba Dios, le si' lu na'le ljwézrele tule xetule ca be̱n Cristo, guzí' lu ne̱'e̱ dxi'u. 


text:
Ca da dxennéa' neda', dxennéa' bla' Cristo, ne be̱ne̱' zrin chee̱ benne' judío ca', chee̱ be̱ne̱' ca da guche̱be lazre' Dios lau xra xrtáudxu ca', ne caní blé'ene̱' naca Dios li lazre'. 


text:
Cá'anqueze ble̱'e̱ chee̱ xelúe lá'ana Dios benne' ca' quebe zaj naque̱' judío lawe' da dxexache lazre̱' bénneache, ca da naxúaj na caní chee̱ Cristo lu dizra' lá'azxa, dxenné̱':<pb/>Güe lá'ana' lue', Dios, lau benne' xe̱zr la xu ca',<br/>ne tu gul-lazqueza' da xelapa ba lá'ana Lue'. 


text:
Cá'anqueze dxenná na:<pb/>Le be, le'e, bénneache dute̱ xe̱zr la xu<br/>nen benne' zaj naque̱' bi chee̱ Dios. 


text:
Cá'anqueze dxenná na:<pb/>Le güe lá'ana Xránadxu,<br/>le'e, bénneache chee̱ xúgute̱ xe̱zr la xu,<br/>ne le guchalaj chee̱ xel-la szren chee̱',<br/>le'e, xúgute̱ bénneache. 


text:
Cá'anqueze bchalaj Isaías ca naca chee̱ Cristo, gunné̱':<pb/>Welá'queze tu zri'ine zre sua Isaí,<pb/>Bénnea' nna bé'ene̱' xúgute̱ cue' xe̱zr la xu,<br/>na' benne' ca' xelebeza lazre̱' Le̱'. 


text:
<pb/>Dxenaba' Dios, Bénnea' dxunne̱' dxi'u xel-la dxebeza lazre', chee̱ gúnnale̱'e̱ le'e xel-la dxebé, ne xel-la dxebeza zri lazre' lawe' da dxeajlí lázrele Le̱', chee̱ gápale̱'e̱quezle xel-la dxebeza lazre' ne̱ chee̱ xel-la waca chee̱ Be' Lá'azxa. 


text:
<pb/>Le'e, bi bícha'dau', dxuxrén lazra' nápale̱'e̱le da chawe', ne núnbeale xúgute̱ chee̱ gaca guzéajni'ile ljwézrele tule xetule. 


text:
Lu xiche nigá bechugu lazra' guzúaja' chee̱ da caní chee̱ quebe gal-la lázrele na. Dxuna' na ne̱ chee̱ da bsebaga Dios neda' lu da chawe' chee̱'. 


text:
Caní guna' zrin chee̱ Jesucristo ládujla benne' quebe zaj naque̱' judío. Zrin dxuna' naca na chee̱ guzenda' bénneache dizra' chawe' chee̱ Dios chee̱ guzrá'a benne' quebe zaj naque̱' judío lau Dios ca tu guna' da dxezaca ba lazre' Le̱'. Xelaque̱' benne' lá'azxa ne̱ chee̱ Be' Lá'azxa. 


text:
lawe' da quebe dxedxugu lazra' guchálaja', san tuze ca naca da nun Cristo ne̱ chia' neda', chee̱ guna' xuluzúa benne' quebe zaj naque̱' judío xrtizra Dios. Da nigá be̱na' ne̱ chee̱ da bchálaja', ne da be̱na', 


text:
ne ne̱ chee̱ xel-la waca chee̱ da ble'e Dios, nen xel-la waca chee̱ xabáa, ne ne̱ chee̱ xel-la waca chee̱ Be' Lá'azxa. Caní bchálaja' dizra' chawe' chee̱ Cristo du ca naca xe̱zr la xu. Guzú lawa' dxuna' na xe̱zre Jerusalén, bzrintea' naga nababa Ilírico. 


text:
Caní naca, be̱na' ba xuzre bchálaja' dizra' chawe' naga quebe ne xelenne̱' La Cristo, chee̱ quebe guna' zrin naga ba zaj nun zrin xezícadxa benne', 


text:
na', ca dxenná dizra' lá'azxa:<pb/>Xelelé'e benne' ca' quebe ne zrin nu benne' guzenne̱' le̱' chee̱ Cristo,<br/>na' benne' ca' quebe ne xelén chee̱ Le̱' xeléajni'ine̱ da naca chee̱'. Pablo dxugú'u be'e̱ chéaje̱' xe̱zre Roma 


text:
<pb/>Chee̱ guzenda' le'e da caní, da zan lasa guca lazra' xedajnná'a le'e zrale xe̱zre Roma, san quebe guca chia'. 


text:
dxebeza lazra' tea' xedajnná'a le'e gate cha'a lu xe̱zr la xu España. Gate te sua' xel-la dxebé nen le'e dxebeza lazra' xusi'ile neda' neza, na' cha'a ná'ala. 


text:
lawe' da bi bíchedxu zaj zre̱'e̱ xe̱zre ca' zaj nababa Macedonia, ne xe̱zre ca' zaj nababa Acaya guléquene̱' naca xrlátaje bulutube̱' dumí da xelesel-le̱' chee̱ bi bíchedxu zaj naque̱' baxache', zaj zrabe' Jerusalén. 


text:
Guléquene̱' naca xrlátaje xelune̱' da nigá, na' caní naca na lawe' da dxelebague̱' chee̱ benne' ca', lawe' da benne' judío ca', benne' dxeléajle̱'e̱ chee̱ Cristo, bulunézruje̱' chee̱ benne' quebe zaj naque̱' judío chee̱ da zaj nape̱' chee̱ Dios, na' benne' caní dxal-la' xulunézruje̱' chee̱ benne' judío ca' chee̱ da zaj nape̱' chee̱ xe̱zr la xu nigá. 


text:
Caní naca, gate xexuzre guna' da nigá, ne ba bnézruja' le̱' dumí nigá, na' cha'a lu xe̱zr la xu España, na' ca teza' xedajnná'a le'e. 


text:
<pb/>Le'e, bi bícha'dau', dxata' xúeda' le'e ne̱ chee̱ Xránadxu Jesucristo, ne ne̱ chee̱ xel-la zri'i lazre' da dxunna Be' Lá'azxa dxi'u, chee̱ gácale tuze nen neda' guchálajle̱dxu Dios chee̱ gácale̱ne̱' neda'. 


text:
Le naba Dios chee̱ guselé̱' neda' lu na' benne' quebe dxeléajle̱'e̱ chee̱ Cristo naga nababa Judea, ne chee̱ xelezí' du lazre' bi bíchedxu zaj zre̱'e̱ Jerusalén dumí nigá da nu'a, 


text:
na' che naca da dxaca lazre' Dios, la'a lu dute̱ xel-la dxebé xedajnná'a le'e, ne chee̱ xezí' lazra' naga zrale le'e. 


text:
Dxenaba' Dios, Bénnea' dxunne̱' dxi'u xel-la dxebeza zri lazre', súale̱ne̱' xúgute̱le le'e. ¡Ca'an gaca na!<pb/>


text:
Dxegu'a lu na'le nu'ula zandxu Febe, nu'ula na' ba be̱ne̱' zrin chee̱ Cristo ládujla bi bíchedxu zaj zre̱'e̱ xe̱zre Cencrea. 


text:
Le si' lu na'le le̱' cháwedau' lu La Xránadxu, ca dxal-la' gaca ládujla bi bíchedxu dxeléajle̱'e̱ chee̱ Cristo, na' le gácale̱ne̱' bítete̱ze da dxexázrjene̱', lawe' da ba gúcale̱ le̱' benne' zan, ne néda'queza'. 


text:
Benne' caní buluzúe̱' xel-la nabán chee̱' lu da ste̱be chee̱ gúcale̱ne̱' neda'. Ca' naca na, dxapa' benne' ca' xcalenle, ne quegaze neda', san cá'anqueze dxelún xúgute̱ bi bíchedxu quebe zaj naque̱' judío. 


text:
Le gugapa diuzre bi bíchedxu ca' dxelezrágabe' lizre Priscila, ne Aquilo. Le gugapa diuzre Epeneto, benne' ljwezra' nazri'ite̱ lazra'. Le̱' guque̱' benne' nedxu naga nababa Acaya guxéajle̱'e̱ chee̱ Cristo. 


text:
Le gugapa diuzre benne' walázr chia', Andrónico, ne Junias, benne' ca' gulaque̱' ljwezra' lizre xia. Zaj naque̱' benne' blau ládujla benne' gubáz ca' chee̱ Cristo, na' guléajle̱'e̱ chee̱ Cristo nédxudxa ca neda'. 


text:
Le gugapa diuzre Urbano, benne' ljwezra' lu zrin chee̱ Jesucristo, ne le gugapa diuzre Estaquis, benne' nazri'ite̱ lazra'. 


text:
Le gugapa diuzre Apeles, benne' blé'ene̱' da zan lasa ca dxeajlí lazre̱' Cristo. Cá'anqueze le gugapa diuzre Aristóbulo, benne' xrtia'. 


text:
Le gugapa diuzre Herodión, benne' walázr chia', ne Narciso, benne' xrtia', benne' dxeléajle̱'e̱ chee̱ Xránadxu. 


text:
Le gugapa diuzre Trifena ne Trifosa, nu'ula ca' dxelune̱' zrin chee̱ Xránadxu, ne le gugapa diuzre Pérsida, bi zandxu nazri'ite̱ lazrdxu, nu'ula na' ba be̱nle̱'e̱ zrin chee̱ Xránadxu. 


text:
Le gugapa diuzre Rufo, benne' blau dxéajle̱'e̱ chee̱ Xránadxu, ne xrne̱'e̱, nu'ula na' naque̱' ca xrnáqueza'. 


text:
Le gugapa diuzre Asíncrito, ne Flegonte, ne Hermas, ne Patrobas, ne Hermes, ne bi bíchedxu ca' zrále̱ne̱' le̱'. 


text:
Cá'anqueze le gugapa diuzre Filólogo, ne Julia, ne Nereo, ne nu'ula zane̱', ne Olimpas, ne xúgute̱ bi bíchedxu dxeleajlí lazre̱' Cristo, benne' zrále̱ne̱' benne' caní. 


text:
<pb/>Le gugapa diuzre ljwézrele tule xetule, gunídate̱ ljwézrele. Xúgute̱ cue' bi bíchedxu dxulugape̱' le'e diuzre. 


text:
<pb/>Le'e, bi bícha'dau', dxata' xúeda' le'e, nna' xánnele benne' ca' dxelune̱' chupa la'a bi bíchedxu ca', ne dxelune̱' dxeajlecházie̱' benne' ca', na' dxulusé̱dene̱' da dxedábaga na ca da nusé̱dele. Le cuasa naga zaj zra' benne' ca' 


text:
lawe' da quebe dxelún benne' ca' zrin chee̱ Xránadxu Jesucristo. Dxelune̱' ca da dxezaca ba lazre' be̱la' dxen chee̱queze̱', ne dxelezí xe̱'e̱ benneáchedu ca' quebe ne xeleneze xánnie̱' ca naca dizra' chawe'. Benne' wen lazre' ca' cadite zaj nupé̱'e̱, ne zaj nézene̱' da dxuluchálaje̱'. 


text:
Xúgute̱ bénneache zaj nézene̱' ca ba bzúale xtizra' Dios. Chee̱ le̱ na' dxebeda', ne dxaca lazra' gácale ban lazre' gunle da xrlátaje, na' quegá gunle da cale̱la. 


text:
Dios, Bénnea' dxunne̱' dxi'u xel-la dxebeza zri lazre' ba zúaqueze̱' gácale̱ne̱' le'e, chee̱ guchúchujle Satanás da xriwe̱'. Dxenaba' lau Xránadxu Jesucristo gune̱' gaca chawe' chee̱le. 


text:
<pb/>Bi bíchedxu Timoteo dxugápabe' le'e diuzre. Nácabe' ljwezra' lu zrin chee̱ Cristo. Cá'anqueze dxulugape̱' le'e diuzre benne' walázr chia' Lucio, ne Jasón, ne Sosípater. 


text:
<pb/>Gayo dxugape̱' le'e diuzre, bénnea' zua' lizre̱', na' dxunne̱' lizre̱' naga dxelezraga xúgute̱ benne' bíchedxu caní. Cá'anqueze dxulugape̱' le'e diuzre Erasto, benne' xu'u lu ne̱'e̱ dumí chee̱ xe̱zre, ne bi bíchedxu Cuarto. 


text:
<pb/>Dxenaba' Xránadxu Jesucristo gune̱' gaca chawe' chee̱ xúgute̱le le'e. ¡Ca'an gaca na! Pablo dxue lá'ane̱' Dios 


text:
<pb/>Na'a, dxue lá'anantu' Dios, Bénnea' séquene̱' guzé̱ cháchadxe̱' le'e lu dizra' chawe' da dxuzenda' bénneache, ne lu da dxusé̱deda' ca naca chee̱ Jesucristo. Da nigá naca na tuze nen da ble'e Dios chee̱ da nagache da gulú'u chawe̱' bagácheze nédxudaute̱, 


text:
san na'a ba ble'e lawe' na ne̱ chee̱ dizra' lá'azxa da buluzúaj benne' ca' buluchálaje̱' waláz chee̱ Dios, ca da bdxixruj be'e Dios chadía chacanna. Ba ble'e lau dizra' chawe' nigá na'a lau benne' xúgute̱ xe̱zr la xu chee̱ xeléajle̱'e̱ chee̱ na, ne xuluzúe̱' dizra' chee̱ na. 


text:
<pb/>Dios, Benne' tu licha', ne Benne' sina, gaca ba Le̱' chadía chacanna ne̱ chee̱ Jesucristo. ¡Ca'an gaca na!<pb/>


text:
Neda', Pablo, naca' we̱n zrin chee̱ Dios, ne gubáz chee̱ Jesucristo chee̱ guzéajni'ida' benne' ca' ba gucá'a Dios chee̱ xeleajlí lazre̱' Cristo, ne xelúnbe'e̱ da naca li lazre' chee̱ da naca chee̱ Dios, 


text:
ne chee̱ xelebeza lazre̱' xel-la nabán chadía chacanna, da guche̱be lazre' Dios gunne̱' chee̱dxu gate za gunte̱' xe̱zr la xu nigá. Dios quebe dxun lazre̱', 


text:
na' na'a, ca ba bzrin zra chee̱ na, ba bzéajni'ine̱' dxi'u ca naca xrtizre̱' ne̱ chee̱ da bxrize' Dios neda' cu'a lban chee̱ na. Dios nácaqueze̱' weselá chee̱dxu. 


text:
Dxuzúaja' da nigá chiu', Tito. Nacu' ca zrí'inequeza' lawe' da dxeajlí lázredxu Cristo. Dxenaba' lau Xradxu Dios, ne lau Xránadxu Jesucristo, Benne' weselá chee̱dxu, gune̱' chiu' da cháwedau', ne xexache lazre̱' lue', ne gunne̱' lue' xel-la dxebeza zri lazre'. Zrin da dxun Tito lu xe̱zr la xu Creta 


text:
<pb/>Bcá'ana' lue' lu xe̱zr la xu Creta da naxechaj nisa chee̱ gucá'ana chawu' da quebe begá'ana chawe' ládujla bíchedu ca', ne chee̱ gunnitu' benne' gula chee̱ xudau' tu tu xé̱zredu ca', cáte̱ze bxríseda' lue' gunu'. 


text:
Tu benne' gula chee̱ xudau':<pb/>Dxal-la' gaque' benne' quebe bi zua da gagu na chie̱'.<pb/>Dxal-la' súale̱ne̱' tuze nu'ula.<pb/>Zrí'ine̱' dxal-la' xelácabe' bi ba dxéajlí lázrebe' Cristo.<pb/>Quebe bi da zrinnaj dxelún zrí'ine̱' ca',<br/>ne quebe gaca nu gagu zria chee̱ da dxelunbe'. 


text:
<pb/>Lawe' da xu'u lu ne̱'e̱ zrin chee̱ Dios, tu benne' dxuxúe̱' benne' zaj nababe̱' chee̱ Cristo:<pb/>Dxal-la' gaque̱' benne' quebe bi zua da gagu na zria chee̱'.<pb/>Quebe dxal-la' gaque̱' benne' dxucá'ana szren cuine̱'.<pb/>Quebe dxal-la' gaque̱' benne' xichaj zra'a.<pb/>Quebe dxal-la' gaque̱' benne' dxé'aje̱' da dxuzuzre na le̱'.<pb/>Quebe dxal-la' gaque̱' benne' dxedíl-lale̱ne̱' bénneache.<pb/>Quebe dxal-la' gaque̱' benne' dxucúdee̱'.<pb/> 


text:
Dxal-la' súate̱ze̱' si' lu ne̱'e̱ benne' zjaque̱' lizre̱'.<pb/>Dxal-la' gune̱' da naca cháwedau'.<pb/>Dxal-la' gaque̱' benne' nna be'e cuine̱'.<pb/>Dxal-la' gaque̱' benne' xrlátaje.<pb/>Dxal-la' gaque̱' benne' nuzúa cuine̱' chee̱ Dios.<pb/>Dxal-la' gaque̱' benne' dxuzéajni'i cuine̱'.<pb/> 


text:
Dxal-la' gaque̱' benne' nuzúa cuine̱' chee̱ dizra' li. Dizra' li naca na da bse̱de nu benne' le̱' chee̱ séquene̱' gusízrene̱' benne' xubla ne̱ chee̱ da li da dxusé̱dene̱', ne chee̱ séquene̱' guzexruje̱' lazre' benne' ca' dxelenné̱' chee̱ da li na'. 


text:
<pb/>Caní dxal-la' gune̱' lawe' da zrále̱'e̱ benne' dxelenné̱' chee̱ dizra' li, benne' dxelezí xe̱'e̱ benne' xubla lu da xala da dxlenné̱'. Zane' benne' Israel dxelune̱' caní. 


text:
Dxal-la' guzúa zriu' benne' dxelune̱' da caní lawe' da dxuluxrínnaje̱' xichaj lázxdau xúgute̱ benne' zaj zra' tu tu xu'u naga dxelú'e̱ chee̱ xulusé̱dene̱' da quebe naca xrlátaje. Dxelune̱' caní chee̱ xelezí' lu ne̱'e̱ dumí. Da nigá da dxelune̱' naca na da cale̱la. 


text:
<pb/>Tu benne' Creta naga zu', benne' gunné̱' waláz chee̱ xudau' chee̱ benne' ca', gunné̱': “Benne' Creta zaj nácaqueze̱' we̱n lazre', ne zaj naque̱' ca be̱ snia ca', ne zaj naque̱' benne' wagu xrata', ne zrawe̱de.” 


text:
Da li gunné̱'. Chee̱ le̱ na' gudíl-laqueze benne' ca' chee̱ xelaque̱' li lazre' ca dxeleajlí lazre̱' Cristo, 


text:
ne chee̱ quebe xuluzé̱ nague̱' dizra' da dxuluzaze benne' Israel ca', ne ca naca da nadxixruj bea ca' da dxelún benne' ca' dxuluzúe̱' chalá'ala dizra' li. 


text:
<pb/>Xúgute̱ naca na xrlátaje chee̱ benne' ca' zaj naca xrlátaje xichaj lázrdawe̱', san chee̱ benne' ca' dxelune̱' da sban, ne québedxa dxeléajle̱'e̱ chee̱ Cristo, quebe bi de̱ da naca xrlátaje. Zaj nazrinnaj xichaj lázrdawe̱'. 


text:
Benne' caní dxelenné̱' zaj núnbe'ene̱' Dios, san da dxelune̱' dxulé'e na quebe naca da li da dxelenné̱'. Zaj naque̱' benne' we̱n da sban, ne benne' we̱n da cale̱la, ne quebe xelezéquene̱' xelune̱' tu da xrlátaje.<pb/>


text:
<pb/>Benne' gula chee̱ xudau':<pb/>Dxal-la' xelaque̱' benne' dxelenná bé'e cuine̱'.<pb/>Dxal-la' xelaque̱' benne' du lazre'.<pb/>Dxal-la' xelaque̱' benne' dxuluzéajni'i cuine̱'.<pb/>Dxal-la' xelaque̱' li lazre' ca dxleajlí lazre̱' Cristo,<br/>ne ca zaj nazrí'ine̱' Le̱',<br/>ne ca naca xel-la zren lazre' chee̱'. 


text:
<pb/>Cá'anqueze nu'ula gula ca' chee̱ xudau':<pb/>Dxal-la' dxelapa ba lá'ana Dios ca naca xúgute̱ da dxelune̱'.<pb/>Quebe dxal-la' xelaque̱' benne' dxulutupe̱' dizra' bizruj.<pb/>Quebe dxal-la' xelaque̱' benne' dxelé'aje̱' da xuzuzre na le̱'.<pb/>Dxal-la' xulusé̱dene̱' da naca xrlataje̱<pb/> 


text:
chee̱ gaca xulusé̱dene̱' nu'ula cuide' ca'<br/>chee̱ xelezrí'ine̱' benne' chee̱' ca', ne zrí'ine̱' ca',<pb/> 


text:
ne chee̱ xelenná be'e cuine̱',<br/>ne xelaque' du lazre',<br/>ne xulupe̱'e̱ lizre̱',<br/>ne xuluzúe̱' dizra' chee̱ benne' chee̱'. Caní dxal-la' xelune̱' chee̱ quebe nu nne̱' schanní' chee̱ xrtizra' Dios. 


text:
Ca naca da xrlátaje dxunu' lue' dxal-la' gulé'e na benne' ca' ca dxal-la' xelune̱'. Gate dxusé̱denu' benne' ca' dxal-la' gacu' li lazre', ne du lazre'. 


text:
Dxal-la' guchálaju' da naca li lazre' chee̱ quebe nu seque' si tizra le̱ na. Che gunu' caní, na' che nu benne' nnie̱' chee̱le, wedué'equezne̱', lawe' da quebe sua tu da cale̱la da dxunle. 


text:
<pb/>Bzéajni'i benne' ca' zaj nada'u chee̱ xuluzúe̱' dizra' chee̱ xrane̱' ca naca xúgute̱ da xelé̱ xrane̱' le̱'. Dxal-la' xelune̱' da xelexezaca ba lazre' xrane̱', ne quebe xelexenné̱' lau xrane̱'. 


text:
Quebe dxal-la' xelebane̱' da naca chee̱ xrane̱', san dxal-la' xelaque̱' li lazre', chee̱ xelelé'e benne' ca da dxelún benne' caní, na' xelenné̱' chawe' chee̱ xrtizra' Dios, Benne' weselá chee̱dxu. 


text:
Da xrlátaje chee̱ Dios dxuse̱de na dxi'u chee̱ québedxa gundxu da cale̱la, ne ca naca xel-la dxezá lazre' da cale̱la, san chee̱ nna be'e cuínadxu, ne gácadxu du lazre', ne gápadxu ba lá'ana Dios lu xe̱zr la xu nigá 


text:
dxácate̱ ne dxebézadxu zra xelá' Dios szren, ne weselá chee̱dxu Jesucristo nen xel-la szren chee̱', da na' dxebeza lázredxu. 


text:
Le̱' bzua cuine̱' lu na' benne' ca' belútie̱' Le̱' waláz chee̱dxu dxi'u chee̱ bselé̱' dxi'u lu xúgute̱ da zrinnaj, na' bca'ana chawe̱' dxi'u chee̱ gácadxu bi cheé̱queze̱', ne chee̱ gundxu da xrlátaje du lázredxu. 


text:
<pb/>Da caní dxal-la' gusé̱denu' benne' ca'. Gudil-la benne' ca', ne bsizre-ne̱' dute̱ xel-la dxenná bea chiu'. Quebe bi da cale̱la gunu' chee̱ quebe nu si tizra lue'.<pb/>


text:
Bsa lazre' benne' bíchedxu ca' chee̱ xelune̱' ca dxuluchixruj benne' ca' dxelenná bé'ene̱', ne benne' xu'u lawe', ne chee̱ xuluzúe̱' dizra' chee̱ benne' ca', ne chee̱ xelezúe̱' xelune̱' xúgute̱ da xrlátaje. 


text:
Quebe dxal-la' xelenné̱ chee̱ nu benne', san dxal-la' xelaque̱' zren lazre', ne zri'i lazre', ne dxexruj lazre' lau xúgute̱ bénneache. 


text:
Cá'anqueze dxi'u gate nate gúcadxu benne' xala, ne quebe bzúadxu dizra' chee̱ Dios. Gudadxu cale̱la, na' gunná be'e be̱la' dxen chee̱dxu dxi'u, chee̱ be̱ndxu ca naca xúgute̱ da guzá lázredxu, ne da bezaca ba lázredxu. Be̱ndxu da zrinnaj, ne gúcadxu xa lazre'. Belecuide bénneache dxi'u, na' bzrá'adxu ljwézredxu tudxu xetudxu. 


text:
na' bselé̱' dxi'u, quegá lawe' da be̱ndxu dxi'u tu da xrlátaje, san lawe' da bexache lazre̱' dxi'u. Bselé̱' dxi'u ne̱ chee̱ da gudibe na dxi'u gate na' bexálajdxu, na' bucube Be' Lá'azxa chee̱' dxi'u. 


text:
chee̱ ne̱ chee̱ da naca chawe' chee̱' gácadxu xrlátaje lau Le̱', ne zrué'edxu xel-la nabán chadía chacanna da dxebeza lázredxu. 


text:
Da caní zaj naca na da li. Dxaca lazra' gusízrequeznu' benne' ca' ca naca da caní chee̱ xelebé' gunne xue xelún benne' ca' da chawe', benne' ca' dxeléajle̱'e̱ chee̱ Dios. Da caní zaj naca na da xrlátaje, ne da gaca xuluchine xúgute̱ bénneache. 


text:
Quebe gulapa na'u dizra' xala ca', ne dizra' dxuluzaze bénneache ca naca chee̱ zra xrtawe̱', ne dizra' da dxun na bénneache chupa la'a, ne da dxulutil-la bénneache da naca chee̱ da bchixruj be'e Moisés. Da caní quebe culuén zaj napa na. Dácheze naca na. 


text:
<pb/>Che nu benne' dxune̱' le'e chupa la'a, bsizre-ne̱' tu chupa lasa, ne che quebe dxenne̱' ca dxu'u le̱', bebéaje̱' ládujla le'e 


text:
lawe' da nézenu' nazrinnaj xichaj lázxdau benne' caní, na' dul-la dxelúnqueze̱' ba nuzría xi na le̱'. Da dxal-la' gun Tito 


text:
<pb/>Gate sel-la' Artemas u Tíquico naga zu', be̱n baxuzre xidu' xedajnna'u neda' lu xe̱zre Nicopolis lawe' da bache nuna' sua' nigá beu' zaga ca'. 


text:
Gúcale̱ Zenas, benne' wedé dizra', ne Apolos, ca da séquenu'. Bnezruj benne' ca' ca da zaj nachínene̱' chee̱ chjaque̱' lu neza chee̱', na' quebe bi xelexázrjene̱'. 


text:
Cá'anqueze benne' zaj nabábale̱ne̱' dxi'u dxal-la' xulusé̱die̱' xelune̱' da chawe', chee̱ xelácale̱ne̱' benne' dxelexázrjene̱', chee̱ xelaque̱' benne' guchine Cristo. Pablo dxuzé̱' Tito dizra' 


text:
<pb/>Xúgute̱ benne' zrále̱ne̱' neda' dxulugape̱' lue' diuzre. Bgape diuzre benne' ca' zaj nazrí'ine̱' dxi'u lu da naca chee̱ Cristo. Dxenaba' Dios gun chawe̱'e̱ xúgute̱le le'e. ¡Ca'an gaca na!<pb/>


